San-Antonio 
Dezmat la banca indragostitilor 


CAPITOL CONTRAVĂRSAT CARE DĂ POC LA FRAFUL DE-MPUŞCĂ 


Insul era înţolit cu o redingotă neagră, pe spinarea căreia 
fuseseră cusute nişte litere albe care ziceau: „Salvgardarea 
limbii franceze". O pălărie clac îi completa garderoba. Alături de 
el mergea un individ fără importanţă, îmbrăcat într-un jean şi un 
pulover galben şi care ducea câte o găleată cu vopsea în fiecare 
mână (neagră în stânga şi albă în dreapta). Ciudatul cuplu se 
deplasa cu ochii pe sus. Personajul în redingotă era înalt, slab şi 
îngrijorat, companionul său scund, roşcovan, cu o privire 
sartriană şi părând copleşit de un mare disconfort cerebral. 
Deodată, la decizia lunganului slăbănog, se opriră în faţa unui 
zid pe care un tagger bine informat scrisese: „Tâmpiţiii sunt 
printre noi". Acest purtător al adevărului suferea de lacune 
ortografice, fiindcă scrisese „tâmpiţii" cu trei „i". Omul 

în redingotă îi vorbi asistentului său, care îi prezentă găleata cu 
vopsea albă, iar corectorul de graffiti anulă „i"-ul inoportun. 

In vreme ce rectifica greşeala intempensivă îl recunos-curăm. 

- Dom' Felisc! hârâi Beru. 

într-adevăr, era chiar bunul nostru prieten Felix, profesorul. 
Omul care posedă marafetul secolului: un membru de pahiderm, 
lung de cincizeci de centimetri şi cu un diametru infernal. O dată 
cu venirea vârstei de pensionare anticipată, demnul bărbat 
încercase să rentabilizeze această anomalie a naturii, 
expunând-o într-o baracă de bâlci; dar, în ciuda depravării 
specifice epocii noastre, poliţia pusese stop la ceea ce ea 
considerase un atentat la bunele moravuri, şi mandea avusese 
niţel de furcă până să-1 scoată din belea pe fostul profesor. 
leşirăm din maşina mea, care staţiona ilegal în faţa uşii unui 
suspect, şi-l strigarăm pe supradotat. Acesta făcu stânga 
împrejur, şi un zâmbet de spărgător de nuci îi despică faţa 
ascetică. 

- Ştiam eu! declară dânsul, scoțând din mânecă o labă de 
schelet, înmănuşată, pe care ne-o întinse. 

- Adicătelea ce ştiai, beţivane? îl interoghează Grasul. 

- Că o să ne întâlnim; O-ul meu secund m-a avertizat. 


- S-avem iertare? < 

- - O-ul meu secund. îmi cadoriseşte o grămadă de flash-uri; îl 
solicit mult şi întrezăresc momentul când un perete al 
obscurităţii mele cerebrale se va prăbuşi. 

- Nu cumva creierii ăia ţi se decapotează, tipule? se nelinişteşte 
Matahală. 

Hotărâm să marcăm evenimentul întâlnirii noastre nu cu o 
piatră albă, ci cu o sticloanţă de poşircă albă, aşa că ne abatem 
pe la Barul Profeţilor, situat la o trecere de pietoni. Ciudat 
cortegiu mai alcătuim! Cu redingota lui de om-sand-vici, Felix 
seamănă cu şarlatanii de odinioară, care umblau pe la bâlciuri, 
scoțând măsele, vânzând elixiruri de viaţă lungă (Longwy), 
leacuri împotriva răcelii, siropuri salutare pentru cazurile de 
dureri ciclice şi almanahuri pline de glume fără perdea şi 
profeţii. „Asistentul" cu moacă de aiurit n-arată nici el rău în 
felul lui, cu găleţile alea de vopsea, părul înflăcărat şi expresia 
candidă. 

Un scurt conciliabul cu jupanul bistroului ne aduce pe masă o 
butelie de alsacian evaziv, de culoare alsaciană, cu gust 
alsacian şi care chiar e alsacian, cum mă vezi şi cum te văd. 
Relaţiile noastre cu proful sunt, de felul lor, episodice. 
Dumnealui e unul dintre acele personaje ciudate şi pitoreşti de 
care te ataşezi şi pe care eşti încântat să le regăseşti, dar câre 
nu fac niciodată prea mulţi purici în preajma ta. Aparține rasei 
numite de mandea (fiindcă l-am citit pe Kipling, printre alţii) 
„pisici care pleacă de capul lor". Venit la tine, ţi se freacă de 
picioare, toarce, lipăie laptele propus, adoarme în faţa 
şemineului - şi pe urmă dispare pe tăcute, pentru a nu mai 
reapărea decât foarte târziu. Dar îl iubeşti aşa cum e, ştiind bine 
că nu se va schimba niciodată şi că prezenţa sa e un bun 
preţios, pe care îl dăruie cu avariţie. 


- Cine-i nenea care te însoţeşte? 

Domnul Felix schiţează un zâmbet de oaie zgribulită: 

- Ultima mea găselniţă! ne lămureşte. Marchizul de La-grande 
Bourree, o fiinţă drăgălaşă, capătul unei linii ereditare extenuate 
de căsătorii prea consangvine; e pe liziera normali-tăţii, după 
cum singuri aţi constatat, şi de o fidelitate exemplară, care mă 
emoţionează. 


- Nu-mi spune că-i faci felul! exclamă Grasul. La vârsta ta, să-ţi 
schimbi orientarea!... 
- Cum îţi închipui că aş putea sodomiza indiferent ce, cu un falus 
ca ăsta ce-l am în dotare? pufneşte Felix. Şi-aşa am destul de 
furcă până să descopăr la vreo cucoană un papuc pe măsura 
mea. 
- Atunci e bine! se potoleşte Umflătură. Şi, în afară de asta? 
- In afară de asta, viaţa merge în buiestru, dragul meu. Am găsit 
o simpatică şi pasionantă sinecură în slujba asta de corector de 
graffiti: nu-i o mină de aur, dar adaugă o ţâră de caimac la 
pensia mea. 

Socotindu-mă mai apt decât hopa-mitică al meu să-i înţeleg 
utilitatea misiei, mi se explică: 
- De curând, în timpul unui simpozion consacrat apărării limbii 
franceze, i-am lăudat ministrului francofoniei importanţa acestor 
graffiti, care interpelează pe oricine şi sunt citite de toată 
lumea, în mod obligatoriu. Eu pretind că e mai supărător să 
întâlneşti o greşeală de ortografie sau de exprimare comisă cu 
gudron pe un zid decât cu cerneală de tipar pe o pagină din Le 
Monde. Un graffiti obliterează spiritul, şi 

eventualele lui scorii se fixează în sus-zisul spirit mai abitir ca 
muşchiul pe o buturugă. A le corecta reprezintă în opinia mea o 
măsură de primă urgenţă. Ministrul a fost de acord şi mi-a dat 
mână liberă să încerc a tăia cu x-uri acest flagel, ceea ce şi fac, 
cât e ziua de lungă. Deocamdată, mi-am asumat răspunderea 
pentru Paris şi periferiile lui, dar înfiinţez filiale şi în provincie. 
Lyon, Grenoble, Bordeaux, Toulouse, Angers şi Bourges, oraşe 
sensibile la cultură, mă urmează deja în cruciadă. Marsilia, 
dimpotrivă, nici nu mi-a răspuns: nu e mai puţin adevărat că, 
acolo, şaizeci la sută dintre inscripţiile murale sunt redactate în 
arabă! - îşi gustă rieslingul de băcănie şi îmi declară: Gazetele 
mi-au adus la cunoştinţă promovarea dumitale strălucită, San- 
Antonio. Ar fi trebuit să-ţi trimit în scris complimentele mele, 
prietene, dar detest orice formă de linguşire. Să feliciţi un om 
pentru ascensiunea lui socială, pentru distincţiile primite, 
căsătorii, procreări şi alte bazaconii e o chestie care îmi 
înţepeneşte degetele pe toc. 
li acord, cu o strâmbătură, iertarea mea. El goleşte un al doilea 
pahar, ceea ce îl incită pe Beru să comande încă un flacon cu 


acelaşi subprodus. 

- Sunt foarte fericit să te întâlnesc astăzi, Antoine, fiindcă ai în 
faţa dumitale un ins în plină expectativă. 

Scotoceşte prin redingotă şi extrage o hârtie de formatul 
comercial american, împăturită în patru, pe care mi-o întinde cu 
două degete şugubeţe. 

- Fireşte, ştii engleza? mă întreabă Eminentul, încuviinţez. 

Şi citesc. 

Un antet de la 

SMITH, SM1TH, LARSON AND AGAIN SMITH 10999 ATW18 
SUNSET BOULEVARD LOS ANGELES 

Trăncăneala îi e adresată lui Mister Felix Legorgeon, 119 rue du 
Chemin-Vert, PARIS. Şi e scurtă. O traduc. 

Domnule, 

O domnişoară Martine Fouzitout, de naţionalitate franceză dar 
locuind la Venice, California, a decedat de curând, la vârsta de 
44 de ani. Mai înainte de aceasta, lăsase la biroul-» nostru 
notarial un testament instituindu-vă drept legatarul ei universal. 
In consecinţă, vă vom fi recunoscători să luaţi legătura cu noi în 
cel mai scurt timp, pentru a putea proceda la regirnentarea 
acestei succesiuni. 

Vă rugăm să agreaţi..., etc. 

îi restitui lui Felix scrisoarea notarială. 

- Foarte interesant, îl complimentez. Tradiţia spune că îi 
moştenim pe unchii din America, dar de data asta s-ar părea că 
e vorba mai curând de o verişoară? 

- Eroare, declară proful; nu sunt rudă cu această femeie. 

- Totuşi ai cuno scut-o? 

- Când am primit scrisoarea, nici n-am ştiut despre cine e vorba. 
Abia explorându-mi memoria am reuşit în cele din 

urmă să descopăr: Martine Fouzitout a fost unadintre studentele 
mele de la facultatea de sociologie. 

- Să înţelegem că cursurile tale era bune? se hlizeşte Infamul. 
Zi-ne totul, hoţomanule - i-ai tras-o? 

Mă aşteptam la proteste din partea amicului, numai că, în loc să 
nege, el încuviinţează: 

- într-adevăr, deşi asta nu-mi stă în obicei. 

- Povesteşte-ne, Felisc, se bucură Grasul. Cu trecerea vremii, se 


face circumscripție în chestiile de secret. 

- La drept vorbind, se poate cdnsidera că, practic, ea m-a violat, 
declară domnul Felix. 

- Hop ş-aşa! Ai luat-o prin mirişte, bătrâne Turnesol! Să te 
violeze o fetişcană? Ai văzut asta într-un film de la Erotica! 

- Totuşi e-adevărat. Lucrurile s-au petrecut la un sfârşit de iunie. 
în Paris era o căldură caniculară şi, în mod excepţional, purtam 
o pereche de pantaloni atât de subţiri, încât, fără ca eu să-mi 
dau seama, erau transparenti. 

- M-am prins! pufneşte riga de tobă. Miss ţi-a văzut calibrul, şi 
asta i-a dat ghes. 

- Putem rezuma lucrurile şi astfel, convine proful. Acea 
excelentă studentă, pasionată de materia pe care o alesese, 
stătea totdeauna în primul rând de bănci al amfiteatrului, 
contrar colegilor ei care aveau tendinţa să se înghesuie în fund, 
la propriu şi la figurat. Astfel a avut revelaţia sexului anormal cu 
care m-a pricopsit natura. Şi, după cum mi-a mărturisit mai 
târziu, a fost zguduită. Fiind până atunci doar o fată cu simţuri 
potolite, înclinată mai mult spre studii decât spre şliţ,-nu 
avusese decât sumare şi descurajante experienţe 

sexuale. După aceea n-a mai obosit să caute a intra în relaţii 
personale cu mine. într-o zi, când, pe o furtună puternică, 
măîndreptatm către metrou, şi-a oprit automobilul în dreptul 
meu, m-a strigat şi mi-a propus să mă ducă până acasă. Nevă- 
zând nimic rău în asta, am acceptat. Ajunşi în faţa modestului 
meu domiciliu, mi-a cerut voie să urce niţel „ca să stăm de 
vorbă", şireata. l-am arătat că adăpostul meu de celibatar nu 
îmi îngăduie deloc vizite pe neaşteptate; dar ştiţi adagiul -ce 
vrea femeia... După treizeci de secunde, îmi trecea pragul şi, pe 
nepusă masă, îmrlua în stăpânire membrul. în respectul 
adevărului, sunt dator să spun că rezistenţa pe care i-am opus-o 
a fost lipsită de energie, iar protestele - de vehemenţă. în - 
foarte scurt timp, m-am pomenit cu pantalonii în vine şi coada 
încoţopenită, ceea ce a silit-o pe damicelă să se depărteze de 
mine pentru a mă înghiţi sau cel puţin a încerca asta: „căci botul 
dumnealui avea altă măsură". Rămăsese un rest de fetie în ea, 
aşa că n-o scoase la capăt decât peste vreo zece zile, după 
straşnice exerciţii preliminare, de ale căror amănunte vă voi 
scuti, dar care îmi împingeau reproducătorul până la culmea 


nerăbdării. Am compensat dezamăgirea ei (şi a mea de altfel) 
prin mii de strădanii prevenitoare, mergând de la proteze 
improvizate la paliativele clasice, toate chestiile acelea care îţi 
oferă crema plăcerii fără a-ţi acorda şi fericirea ei. In sfârşit, cu 
ajutorul unor meştereli dubioase, al unor tertipuri lubrifiate, al 
curajului în egală măsură, această admirabilă fată a izbutit să- 
mi înfulece infernalul baston de mareşal, dacă binevoiţi să-mi 
iertaţi folosirea îndoielnică a respectivului verb tranzitiv. Pentru 
dânsa a fost, cu siguranţă, o sfâşiere, în sensul propriu al 
termenului, dar şi, mai cu 

seamă, o strălucită victorie, cu ardoare şi tandreţe dobândită. 
Mi-a dăruit o perioadă de veritabilă fericire, asigurându-mă că, 
în ciuda diferenţei de vârstă dintre noi, voi rămâne pentru 
totdeauna bărbatul vieţii ei şi că n-o să mă uite. judecând după 
scrisoarea de aici, constat că şi-a ţinut cuvântul. 

Nu cumva o lacrimă face să strălucească privirile bătrânului? Ca 
pentru a schimba vorba, „asistentul" lui începe să imite 
(bucăţică tăiată) cântecul unui cocoş, ceea ce îi face să tresară 
pe toţi ocupanţii bistroului, cu jupanul în frunte. Liniştit, domnul 
Félix îşi trage ceapa de nichel afară din buzu-năraşul unde o 
încălzeşte. 

- Exact, Marchize, e chiar ora amiezii, aprobă el. 

Şi ne lămureşte că protejatul său posedă un har ciudat, care îl 
face să „cucurigească" începând de la ora şase şi să reitereze la 
fiecare dintre multiplii acesteia. 

- Marchizul ăsta al tău n-are cumva un păianjen în donjon? 
sugerează Beru. 

- O, ce te grăbeşti cu verdictul! protestează Felix. Ce pripită 
etichetare, bietul meu Berurier. Ce repede punem la stâlpul 
infamiei, în ticăloasa noastră societate, o fiinţă sortită să iasă 
din comun! Tu vezi sminteală acolo unde nu-i decât poezie. 
Acest scump şi tandru şi fragil băiat, care împrumută glasul 
cocoşului ca să cânte revărsatul zorilor şi frumoasele ceasuri ale 
zilei, nu-i un ţăcănit, ci un elf. Dovada? Când afară plouă, el 
tace. Imnul pe care-l înalţă vieţii trebuie să-ţi stârnească în 
inimă dragoste în loc de dispreţ. Ai putea să-i explici asta, 
Antoine? 

- Mai puţin lesne decât l-ai invăţa dumneata greaca veche, 
dragă Felix. Dar să ne întoarcem la eleva dumitale de 

odinioară. Ai luat legătura cu hârţogarii aceia de peste Atlantic? 
- Aproape că am făcut-o peste Pacific, glumeşte eminentul 
moşneag. Da, micuțul meu scump; am plătit un telefon care m-a 
costat şi pielea de pe mine. Am fost nevoit să rag în engleza 
mea la cinşpe domnişoare din biroul ăla până să ajung la 
secretarul unui secretar care nu vorbea nici franţuzeşte, nici 
limbile orientale. N-a înţeles mare lucru din întrebările mele şi 
încă şi mai puţin din răspunsuri. 

- Ar fi trebuit să înveţi americana în loc de greaca veche, se 
hlizeşte Berurier, ti-ar fi fost mai de folos. 

- Te-ai ales totuşi cu ceva de pe urma telefonului? insist. 

- Prea puţin. S-ar părea că drăgălaşa mea „violatoare" de 
altădată n-a lăsat pe urma ei decât o cocioabă fără etaj, în 
cartierul negrilor din Venice. Smith, Smith, Larson şi iar Smith 
vor să mă duc până acolo şi să semnez nu ştiu ce ori să deleg 
pentru asta un avocat californian. 

- Concluzia? 

- Nici una, micuţule. Trăiesc de azi pe mâine în Franţa şi n-am 
mijloacele financiare necesare să mă trambalez până de 
cealaltă parte a continentului american pentru a mă alege doar 
cu o baracă păduchioasă care, presimt, mai mult m-ar costa 
decât mi-ar aduce un câştig. 

- Nu eşti deloc curios, puţă bătrână, mormăie regele tonţilor, 
făcându-i semn tejghetarului să ne aducă iarăşi niscai băuturi 
fermentate. 

- Sunt, într-adevăr, mai mult înţelept decât curios, admite proful. 

- Félix, oftez, dumneata, un hipersensibil, aşa cum ai dovedit-o 
vorbindu-ne despre marchiz, nu eşti emoționat gândindu-te la 
fata aceea care, la douăsprezece mii de kilometri de aici, ţi-a 
lăsat moştenire toată averea ei, după mai bine de douăzeci de 
ani de tăcere? 

- Ba, fireşte că sunt, bâiguie corectorul de graffiti; dar mai sunt 
şi aproape cu totul legat de mâini şi de picioare de această cvasi 
sărăcie lucie în care trăieşte la noi corpul profesoral. Guvernele 
ce se succed în Franţa, indiferent de coloratura lor politică, au 
cu toatele convingerea că se cuvine să fii aproape sărăntoc 
pentru a-ţi putea transmite cunoştinţele, astfel încât amărâţii de 
noi ne vedem siliţi să ne facem deputaţi ori sindicalişti ca să ne 


putem îmbunătăţi situaţia şi să vizităm alte ţări. 

- Nu vrei să-mi încredinţezi mie scrisoarea aceea, Felix? Voi 
încerca să aflu mai multe despre moştenirea lăsată de miss 
Fouzitout Martine. O hârtie cu antetul casei mele îi va 
determina, poate, pe cei trei Smith şi pe Larson ai dumitale 
(căutaţi intrusul) să-ţi furnizeze explicaţii mai ample. 

Il 

CAPITOL ÎN ÎNTREGIME ENDOGEN 

E lucru rarisim ca un american să vorbească franceza, de aceea 
sunt surprins când, secretara mea (am una nou-nouţă, care-l 
înlocuieşte pe brigadierul Vatefere, ieşit la pensie) anunţându- 
mă că e la telefon firma Simth, Smith, Larson şi iar Smith, din 
|'Os-en-gelee, cum spune Beru, mă ia în primire un glas 
bărbătesc care manevrează în chip admirabil limba noastră. 

- Aici James Smith, domnule director. 

- Care dintre cei trei? 

- Toţi trei, domnule director; bunicul şi tata au decedat. 

- Presupun că e prea târziu să-ţi prezint condoleanţe. 

- Ba deloc; au pierit săptămâna trecută, în avionul cursă de 
Chicago, care s-a prăbuşit. 

- Dezolat. 

- Nu atât cât mine, domnule director; tata era o javră, dar pe 
bunicul îl adoram, el a întemeiat hardughia noastră. 

Vocea degajă o energie ieşită din comun; părerea mea e că 
firma va cunoaşte încă mulţi ani de prosperitate având în frunte 
un driver cu asemenea tonus. 

Urmaşul lui Smith şi Smith reia: 

- Vă telefonez fiindcă, aşa cum v-aţi dat seama, am primit 
scrisoarea dumneavoastră referitoare la moştenirea acelui 
prieten. Cunosc afacerea, cu atât mai mult cu cât eu însumi am 
înregistrat testamentul domnişoarei Martine Fouzitout. 

- E mult de-atunci? 

- Trei luni. 

- Şi ea avea patruzeci şi patru de ani? 

- Exact. 

- Nu era prea tânără pentru a-şi face testamentul? 

- Asta nu înseamnă nimic. Am cunoscut testatari în vârstă de 
doar douăzeci şi cinci de ani. 


- Dar care n-au decedat peste trei luni. 

- Nu, într-adevăr. 

- Ce impresie ţi-a făcut femeia? 

- Mai degrabă favorabilă. Poate că bea niţel cam mult, fiindcă mi 
s-a părut că îi descopăr sub machiaj unele stigmate ale 
alcoolului; dar rămăsese destul de drăguță, cu forme con- 
venabile, şi purta haine şic, cum se spune la Paris. 

- Ţi-a dat de înţeles că o păştea vreun pericol? 

- Absolut deloc. 

- N-ai văzut-o decât o dată? 

- Simpla depunere a unui testament nu impune continuarea 
relaţiilor cu notarul tău, domnule director. 

- Fireşte. Şi ce-i lasă lui Felix Legorgeon? 

- Totalitatea bunurilor ei. 

- Care se compun din? 

- Dintr-o căsuţă modestă, în cartierul săracilor din Venice. 

- Cât valorează una peste alta acest domeniu? Un hohot de râs 
vesel al interlocutorului. 

- Pumnul de dolari pe care va binevoi să-l plătească un 
coloured. însă puţin este mai bine decât nimic, cum spunea 
bunicul meu drag, aşa că moştenitorul va trebui să vină să-şi 
reglementeze situaţia. L-aş putea pune în legătură cu un amic 
de-al meu, agent imobiliar. Cu ce-ar obţine din moştenire, şi-ar 
acoperi, în orice caz, costul călătoriei. Dacă nu cunoaşte 
California, iată un prilej potrivit. 

- Doar că e vorba de un bătrân destul de aparte, domnule Smith, 
unul dintre aceia pe care oamenii cumsecade din Franţa îi 
numesc „originali"; voi face presiuni asupra lui ca să încerc să ți- 
1 trimit. A, ia spune-mi, dispui de ceva coordonate privind 
legăturile din Franţa ale clientei dumitale? 

- Nici una. Operația efectuată de ea la biroul nostru nu 
presupune vreun curriculum. 

Ne despărţim gâdilându-ne unul pe altul sub bărbie, ca doi 
interlocutori convinşi că le sunt simpatici unii altora. Mandea 
rămâne o clipă gânditor în faţa unui dosar deschis şi care se 
referă la o poveste cu droguri în arondismentul cincisprezece; 
adulmec ramificaţiile afacerii. Apoi îmi sun secretara: 

- Vino puţin, cu notesul, Lise, te rog. 


E o fată foarte bine, genul serios. Brunetă, coafură geometrică, 
din epoca artelor decorative, ochi de culoare nedefinită: căprui 
cu reflexe verzi, ceva drăguţ foc. Sânii - la fel de dolofani ca o 
scândură de călcat; fesele, dimpotrivă, tari şi perfect rotunde, 
mulate strâns de jeanul negrul. Poartă un chemisier roşu, cu 
guler negru, şi un colier de aur'vechi. Chemisierul, descheiat 
până la stomac, dă la iveală dezamăgirea unui piept încă în 
devenire. Şi totuşi, în ciuda penuriei sale de glande mamare, 
există într-însa un nu-ştiu-ce care mă excită, în peisajul dezolant 
dimprejur. Sunt un cerebral, cu nişte fantasme de nu mai 
prididesc să mi le vâr pe unde se nimereşte! 

\ După numai opt zile de când se află la post în biroul de' alături, 
mi-a şi devenit prețioasă. In curând - indispensabilă. Genul de 
damicelă care rotunjeşte cotidianul unui bărbat ocupat, îl asistă 
cu o mutră ca şi cum nimic nu s-ar fi întâmplat şi devine pentru 
el, în chip nelămurit, o micuță mamă exterioară. 

Lise este fiica răposatului comisar Lechot, plumbuit în cursul 
unui conflict între generaţii cu nişte tineri cerşetori irascibili. 
Odinioară, Domnii Bărbaţi sfredeleau cu discernământ şi, în 
orice caz, niciodată un sticlete. în zilele noastre, împroaşcă la 
voia întâmplării, adesea pentru o nimica toată şi uneori chiar 
pentru nimica. Cruzimi gratuite, ne asigură sociologii. Hitler, 
acest blând vizionar, prevestise venirea unei generaţii de 
ucigaşi. Dădea asigurări că domnia ferocităţii va creşte în 
proporţii fantastice. Mă întreb, aşa ca chestie, dacă Adolf ăsta 
nu avea cumva perspicacitate. 

La moartea tragică a tatălui ei, Lise şi-a abandonat studiile la 
drept, pentru a-şi lua o slujbă. Aşa că am primit-o la Marea 
Baracă, şi nea Băieţică s-a angajat, cu gânduri curate, să se 
ocupe de dânsa. Am o mentalitate ciudată: pentru mine, femeia 
unui prieten e sfântă: trebuie s-o cinstesc în pat. Dar pe fiica 
unui prieten mort o respect: 

- Am o treabă pentru dumneata, drăguţo. Notează un nume: 
Martine Fouzitout (cu „z"). Această persoană a frecventat, în 
urmă cu vreo douăzeci de ani, facultatea de sociologie. Găseşte- 
mi coordonatele ei în acea epocă. Trebuie să existe, în arhivele 
facultăţii cu pricina, dosarul persoanei. 

Fata aşterne în notes câteva rânduri rapide. 

- Mă ocup imediat, domnule director. 


Mă cuprinde dorinţa să-i zic să-1 lase baltă pe „domnule 
director" şi să treacă la „Antoine"; dar, gândindu-mă mai bine, 
îmi dau seama că ar fi prea mult. Băieţii'"ar crede că mă dau la 
ea, şi iubesc prea mult adevărul ca să mai las loc unei 
asemenea neînţelegeri. 

La prânz, trec pe la clinica Andre-Sarda, unde Jeremie îşi face 
tratamentul recuperator pentru, noul său femur. îl descopăr pe 
Albă ca Zăpada, în trening roşu, mişcându-şi piciorul beteag 
prins în nişte hamuri de piele care ridică un gogoloi de plumb. 
Bunul meu negrotei se străduieşte, năduşind şi suflând vârtos 
pe nasul de forma unei mănuşi de box. Râde la mine (mai exact: 
îmi zâmbeşte) şi-i pot verifica 

alinierea perfectă a celor treizeci şi două de plăcuţe ale 
dominoului. 

- Faci progrese! îl felicit. 

- Nici o zi fără osteneala ei, tipule. Ce te frământă? 

- Pe mine? Nimic, n-am nici un bai. 

- Zexe! Te cunosc. Când te roade vreo chestie, labele de gâscă 
din coada ochilor ţi se adâncesc. 

- Mersi pentru labele astea! 

- Ce să zic! De la optişpe ani încolo, toată lumea le face. Nu 
există o vârstă a îmbătrânirii, îmbătrâneşti de la naştere. Hai, 
povesteşte, o să-ţi facă bine. 

Rămân pe gânduri, surprins, fiindcă, la foarte drept vorbind, nu 
mă simt tracasat de nimica. Dar ochii lui de brotac îmi scurmă 
subconştientul. Şi sunt nevoit să admit că, într-adevăr, „un 
cevaşilea de nimica toată mă zgândăre". Şi atunci, cu binişorul, 
mă pornesc să-i zic de moştenirea eventuală a lui Felisc. îi 
povestesc totul amicului, şi când am terminat istorisirea, care 
nu-i prea lungă, adaug: 

- Nu văd de ce îţi spun toate astea, au atât de puţină 
importanţă! 

El încetează să mai smulgă gemete scripetelui, mă contemplă 
din nou şi declară: 

- Ştii bine că au importanţă, Sana! Eşti un copoi prea bun ca să 
nu fi adulmecat îndată ceva deloc catolic. Un miros pe care îl 
cunoşti bine. Mie mi se pare că şchioapătă istoria asta cu 
domnişoara care se agaţă de proful ei şi pe urmă, 
dupăcâtvatimp, abandonează studiile, Franţa, părinţii şi o şterge 


în SUA fără a preveni pe nimeni. Se instalează la Los 

Angeles şi munceşte destul încât să-şi cumpere un coteţ. Trec 
douăzeci de ani. Deodată, persoana presimte că va da în primire 
şi hotărăşte să-şi lase căsuţa profesorului care i-a revelat atât 
de „adânc" dragostea. Fiindcă, pentru a-ţi face testamentul la 
vârsta asta, trebuie să ai perspectiva sfârşitului apropiat, de 
acord? Şi de altfel, dacă ar fi crezut într-o „speranţă de viaţă" 
normală, nu şi-ar fi lăsat căsuţa unui tip mai bătrân decât ea cu 
cel puţin douăzeci şi cinci de ani. Just? 

- Absolut. 

- Concluzie: dacă afacerea asta ne cădea pe cap la Paris, am fi 
cercetat îndată din ce cauză şi cum a murit împricinata; de 
acord şi acum? 

- Şi acum? 

- Atunci, o întrebare... Crezi tu că Martine Fouzitout i-ar face 
testament unui francez din Franţa pentru un hogeac fără 
valoare şi situat la douăsprezece mii de morcovi de aici? 

- De ce nu, dacă posedă doar atât? Testamentul este un act 
inspirat de credinţă sau de dragoste; nu mai poţi da altceva 
decât ai. 

- In descrierea aceea, Smith al tău n-a zis că femeia era destul 
de elegantă? 

1 - Bada. 

- Ceea ce nu corespunde ideii de cocioabă! 

- Am cunoscut femei sărace care-şi vârau toți piaştrii în toale 
acătării. 

- Ai de gând să faci ceva, băiete? 

- Ce-ai vrea să fac? 

începe iar să tragă de bolovanul lui. Sudoarea îi preschimbă 
muia într-o statuie de abanos. E superb negroteiul meu. 

- Nu te plictiseşti prea mult în clinica asta, All Black? 

- Tribul meu vine să mă vadă în toate zilele. Am reuşit chiar să-i 
plasez un nou locatar nevesti-mi, Ramade, care era în plină 
ovulaţie. 

- lar Franţa îi va plăti alocaţia, oftez eu. Ce tot încerci să 
demonstrezi cu hoarda ta de pui tuciurii? 

- Ceea ce încearcă şi Mathias să demonstreze cu hoarda lui de 
pui roşcovani, ripostează amicul. 


- Instincul de reproducere e cea mai mare plagă a lumii! îl 
încunoştiinţez, pătruns de adevărul spuselor mele. 

Apoi îl părăsesc, urându-i „continuare plăcută". 

Anul ăsta, primăvara e precoce. Peluzele clinicii sunt presărate 
cu ghiocei. în timp ce întârzii să admir floricelele lor palide, o 
mână tremurătoare mi se aşază pe antebraţ. Pinuche! Grandios 
într-un palton de astrahan (cu blana spre înăuntru), purtând o 
căciulă din „resturi" ale pielicelelor şi care îi dă înfăţişarea unui 
boier bătrân, cruțat de tribulaţiile revoluţionare ale sfintei Rusii. 
Zâmbetul lui cu dinţi îngălbeniţi mă umple de tandrete. 

- Cum o duce Othello? mă întreabă arătând spre clădirea 
geometrică. 

- Pedalează şi face copii, îi răspund pe scurt. 

îmi iau rămas bun de la Tăgârţă şi mă duc să fac o vizită într-un 
imobil din cartierul lui Vaugirard. Cel unde locuise Martine 
Fouzitout în perioada studenţiei şi pe care Lise, secretara mea, 
1-a descoperit graţie arhivelor de la facultate. 

O casă cu patru etaje şi de bună condiţie. Arhitectură a anilor 
v30: jos piatră şlefuită, sus balcoane. Portal mai ceva decât 
acela al unui castel medieval. Intru prin el şi mă opresc în faţa 
oficiului gardieniei, ca să iau cunoştinţă de lista locatarilor. Nici 
un Fouzitout prin sector. 

- Căutaţi pe cineva? se informează o damă zdravănă, purtând o 
varză acră a cărei zeamă picură prin ochiurile plasei. 

O chestie care se vede tot mai rar (nu varza, .plasa de sfoară). 
Grasa proaspăt sosită ţine o legătură de chei şi descuie deja uşa 
lojei. 

- Fouzitout! zic. 

Interlocutoarea îşi ridică ochii spre felinarul din fier forjat, cu 
geamuri galbene, spânzurat de plafon. 

- Asta-i de pe vremea lui tata mare! exclamă. 

- Aţi cunoscut vreo persoană... 

- întocmai. Mama - care a murit în anul când am intrat eu în 
serviciu aici. 

- Adică? 

Varzivora socoteşte pe degete, ceea ce îi complică sarcina, 
fiindcă acestea sunt insuficiente pentru a asigura calculul. 
Abandonându-şi abacul cu falange, exclamă: 

- A, da, era în anul când Mitterand a luat puterea. Tare mi-ar 


plăcea să-i rectific improprietatea expresiei, 

din care se subînţelege că ţara noastră e guvernată de un 
dictator, dar prefer să o las baltă. Nu-i dai lecţii de franceză 
cuiva de la care aştepţi niscai informaţii. 

- Optzeci şi unu? precizez. 

- Pozitiv amente! 

. In sfârşit, cineva care foloseşte adverbele! 

- Trăia singură? 

- Completamente. Văduvă! Bărbatul i se sinucisese cu vreo 
câţiva ani mai înainte, iar fata o părăsise ca să plece în Statele 
Unite. Biata femeie a murit de inimă rea; practica-mente, nu mai 
mânca - doar cafea cu lapte, dimineaţa, la prânz şi seara. Până 
la urmă, nu s-a mai dat jos din pat, şi eu mă ocupam de dânsa. 
O învăţam să se interneze în spital, dar ea refuza. Intr-o 
dimineaţă, am găsit-o în nesimţire, am chemat salvarea şi au 
luat-o dara treia zi femeiaa murit. Nu m-am putut duce la 
înmormântare, fiindcă eram la period şi aveam asemenea 
dureri, că nu puteam ieşi din casă. Se pare că n-a fost nimeni la 
funeralii - doar băieţii de la pompele funebre şi preotul. 

- Cei mai importanţi, la urma urmei conchid. 

- Veramente. 

- Pe parcursul săptămânilor când aţi cunoscut-o v-a vorbit de 
fiica ei? 

- Niciodată: Intr-o zi a sosit 6 scrisoare de la administraţie, pe 
numele Martine Fouzitout. Bătrâna mi-a poruncit să trimit plicul 
înapoi, cu menţiunea „Necunoscută" şi a adăugat că fata ei nu 
mai există de aproape zece ani. Avea o figură atât de tragică, 
încât n-am pus nici o întrebare: 

- Dar despre soţ v-a vorbit? 

_ Numai cât să aflu că murise fiindcă avea prea mult simţul 
onoarei. Părerea mea e că fata trebuie să fi făcut nişte prostii 
„pe acolo" şi că ei au ştiut. 

Tristă poveste: îmi întunecă sufletul. Genul ăsta de istorie 
despre mizeria oamenilor îmi toarnă plumb în inimă şi mă umple 
de dezolare existenţială. 

îi mulţumesc damei cu varza acră. 

- Sunteţi cineva din familie? întreabă aceasta înainte ca eu să 
evadez. 

- Nu, venisem doar să anunţ decesul fetei; dar dacă nu mai e 


cine să poarte doliu... 

în prima clipă, mama mi-a refuzat invitaţia la restaurant, sub 
motivul că avea o tocană de berbec gata pregătită; dar i-am 
adus la cunoştinţă că acest fel de mâncare se poate încălzi la 
nesfârşit, fără să-şi piardă savoare. Ea a căzut de acord. Atunci 
am adăugat că am poftă de fructe de mare şi că, la Marius et 
Jeannette au nişte scoici mari cât husele unor corni de 
vânătoare. Viciul Feliciei sunt fructele de mare, aşa că s-a 
declarat învinsă şi a urcat să se schimbe. Şi-a pus rochia mov, 
ametistul montat într-o broşa şi paltonul gri cu guler de 
astrahan. O umbră de fond de ten, o virgulă de ruj, şi uite-o pe 
mama plecând în marea vâjâială! 

înţolită cum e, pe cinstea mea că nu-i dai vârsta pe care o are. 
Intr-o zi, l-am surprins pe un puşti de nici cinsprezece ani cum îi 
făcea zâmbre, cu gând s-o agate. Dacă i-ai fi văzut 

pămpălăului moaca de trombonist! Până la urmă, m-am dus la 
masa lui, i-am vărsat paharul de bordeaux peste stridiile Saint- 
Jacques cu smântână şi i-am zis s-o taie degrabă, că-i plătesc eu 
consumaţia. A şters-o fără să-şi mai reclame drepturile. Bătrâna 
mea era mândră nevoie mare văzând cum mă port. Ştiu nişte 
cititori care, în mintea lor creaţă, or să bâzâie ceva despre 
pornirile incestuoase - dar mi se împrimăvărează de ei. 

Va să zică, mama coboară treptele, ţinânu-şi sub braţ poşeta 
cea frumoasă. Trăsnet, scumpa de ea; radioasă. Stinge apoi 
totul şi peste tot, fiindcă noi ăştia, dauphinezii, suntem economi 
de soiul nostru. Tata îmi explica precum că, lăsând aprinsă 
lumina într-o cameră goală, e ca şi cum n-ai închide bine 
caneaua unui butoi. La ce bun să „se scurgă" curentul electric? 
întorc de trei ori cheia în broască (de mai multe nu se poate). Şi 
acum străbatem grădina, golaşă din pricina iernii. Doar câteva 
movile de saci de cartofi, îngrămădiţi unul într-altul şi legaţi 
strâns ca să nu îngheţe. 

Deschid portiera remarcabilei 600 SL şi-i fac loc Feliciei. Dar 
abia apucă buna mea mama să se insinueze în prestigioasa 
rablă, că iată un Rolls foarte Royce oprind în faţa noastră. Şi o 
hoardă ţâşnind afară din el: Pinaud, Beru, Felix şi Marchizul. 
Doar şoferul lui Cesar rămase la post. Privesc, uluit, revărsarea, 
deloc încântat de sosirea ei neaşteptată. 

- Crez că picarăm la ţanc! jubilează Majestatea Sa; plecaţi 


undevaşi? 

- Suntem invitaţi la cină de nişte prieteni, mint eu. 

- Nu şedem mult, promite Umflătură, numa cât să băgăm aer în 
două carapace de beaujolais - şi valea! 

- Am întârziat deja, mă ţin eu tare. 

- O să le tragi un telezbant la amicii ăia, să te scuzi; avem o 
chestie serioasă să te anunţăm” ădie! mi-o întoarce 
Căpăţânosul. 

Mama, care e ospitalitatea întruchipată în femeie, a şi pornit să 
tropăie înapoi prin grădiniţă. Intrăm. Democrat funciar, Beru 1-a 
invitat şi pe şofer să ni se alăture. Şi pentru că orice lucru pe 
lumea asta, se leagă de alte lucruri, peste un ceas stăm toţi în 
jurul mesei mari din bucătărie şi halim tocană de berbec de ni 
se bat turcii la gură. 

Ne despărţim la douăsprezece şi treizeci, ora Greenwich. Pascal, 
şoferul, e cuc şi altă pasăre, întrucât am lichidat douăzeci şi 
două de butelii de Fleurie din cele douăzeci şi patru oferite mie 
de amicul Louis Prin, de la Ma Bourgogne, campionul Franţei la 
desfacerea vinurilor pentru acasă. în care timp „aceşti domni" 
mi-au dezvăluit obiectul vizitei lor nocturne: Pinaud, mereu 
mare senior, ne invită pe toţi la Los Angeles, ca să „punem 
mâna" pe moştenirea domnului Felix. 

. Tu, cititorul meu fidel, trebuie să-ţi aminteşti că am tratat de- 
acum despre Los Angeles şi suburbia lui, Venice, într-o operă 
colosală, intitulată Al Capote, lucrare al cărei ecou a fost enorm, 
deoarece ea aduce, în sfârşit, dezlegarea afacerii 

Kennedy. In acea carte de excepţie, îţi vorbeam despre un fost 
deţinut numit Bolanski, dacă-mi mai amintesc bine, căruia i-am 
făcut o vizită furtunoasă, fiindcă tocmai atunci Beru a declanşat 
o bumbăceală pe cinste cu poliţia de resort, de pe urma ideii de 
a-şi scoate codobatura în faţa negresei de taxiwoman. Dacă nu 
aveai ştiinţă de un asemenea roman, fugi şi cere-1 librarului tău 
şi, în cazul când nu-1 mai găseşti, scrie din partea mea la 
librăria Choc Corridor, din Lyon, strada celor Trei Marii, unde 
Jacky, directorul, se consacră permanentizării pe piaţă a 
operelor mele, precum se consacră iezuiţii cultului Sfântului |.G. 
Neaţă de L-oi or L-a (Beru dixit). 

Pe scurt, revenind în capitala cinematografului, într-o zi cu soare 


îmbătător, am sentimentul că nici n-am părăsit-o vreodată. 
Prestigiosul cuvânt Hollywood continuă să stea scris cu litere 
albe imense pe verdele colinei unde s-au filmat atâtea aiureli 
dar şi câteva capodopere în white-negm, pe care televiziunea ni 
le mai dă din când în când, la bătaia (unică) a ceasurilor 
anunțând ora unu din noapte. De data asta, coborâm la hotelul 
Sacramente, aflat în stânga autogării cum te uiţi la ţărmul 
japonez de dincolo de ocean. 

Bogătaşul de prieten al nostru nu s-a uitat la parale. Nu numai 
că ne-a adus până aici cu clasa first, dar pe deasupra ne-a mai 
şi închiriat câte un apartament de fiecare, inclusiv pentru 
Marchizul cel cu tavan scund, care le tot cucurigeşte, fără a lua 
seama la decalajul orar. în avion, le-a băgat în răcori pe 
stewardese, fiindcă e chestie rarisimă ca pasagerii zborurilor Air 
France pe distanţe lungi să se dedea unor 

asemenea fantezii vocale. Şi uite-l acum că o ia de la capăt, în 
holul imens al hotelului Sacramento, spre marea pagubă a 
funcţionarilor. 

Din fericire, aceste ţipete galinacee reprezintă o diversiune 
judicioasă faţă de performanţele intestinale ale lui Beru. Se 
cuvine să-ţi precizez că scumpul nostru tovarăş de călătorie, 
profitând de găzduirea la clasa întâi, a abuzat de tartinele cu 
icre negre stropite cu smântână. Le-a consumat şi pe cele ale lui 
Felix, oripilat de respectiva delicatesă, şi pe cele ale Marchizului, 
şi i-a mai cerut stewardesei alte patru porţii. De unde rezultă un 
dezechilibru digestiv de-a dreptul ne-. obişnuit pentru mâncăul 
nostru forţos; soldat cu o formă prea puţin respectabilă de 
diaree incontinentă. O straşnică nevoinţă îl cuprinde când 
intrăm pe uşa turnantă a hotelului. Şuncă se năpusteşte cu o 
atare impetuozitate, încât morişca uşii prinde a se roti 
demenţial şi face două tururi complete înainte de a-şi arunca 
înapoi în stradă solicitantul. Ceea ce complică situaţia, şi aşa 
critică, a lui Alexandre Benoit care, lovit de nebunie furioasă, se 
pune pe zbierat: 

- O privată! O privată, fir'aţi ai dracului; că de nu, mă umplu de 
urme de frână pe nădragi! 

La a doua tentativă, reuşeşte să pătrundă în hotel şi-l înşfacă 
de gât pe un groom albastru cu aur: 

- The umblătoare, tipule! The umblătoare, immediatly! Altfel, îmi 


înclin orice răspundere. 

Dar celălalt, îţi dai seama, e mexican - şi discursul nou-venitului 
îl lasă ca mai sus. Tocmai atunci, Marchizul îi rade un Chantecler 
de tresare toată lumea. Cu sfincterele 

extenuate, Mamutul dă buzna în salonul învecinat, îşi lasă 
nădragii în vine şi începe să se spârcăie ca un smintit în hârdăul 
unei plante tropicale ce trecea pe acolo fără să pretindă de la 
nimenea nimica. Sonorul e asurzitor şi evocă Pearl Harbour în 
momentele sale de vârf. Două baborniţe ocupate să golească un 
ceainic încetează să mai dea pe gât spălătura de vase şi 
încearcă să priceapă ce se petrece. Una dintre ele, aproape 
oarbă, totuşi izbutind să întrezărească sexul berurian, întreabă 
dacă nu cumva e vorba de un elefant scăpat de la zoo. Bşrurier 
continuă să împroaşte salve necruțătoare. 

- Scuzare, scumpe ladies, li se adresează în cele din urmă 
cucoanelor interzise; când mi ţi te apucă chestiile astea, ori te 
supui, ori n-ai încotro; numa niţel să mai fi stat, şi toată 
frumuseţea de-acilea mi s-ar fi scurs pe craci - vă daţi seama ce 
cataclismă. Ar fi trebuit să mă spăl de-adevăratelea, ceea ce nu 
prea îmi vine la socoteală. Acestea ziind fise, dacă ar fi să vă 
dau un sfat, e ăla de-a vă cărăbăni oleacă pe terasă, ca să vă 
bucuraţi de o belvedere splendidă spre ocean. Năsucurile 
voastre pudrate n-ar avea decât de câştigat. 

încheindu-şi cu chiu cu vai, remarcabila shit-party, smulge fără 
ruşine (ci cu mâna) frunzele în formă de lopată ale plantei şi le 
preschimbă în hârtie creponată, apoi le aşază peste „făcătură", 
cu intenţia de a-şi disimula urmele trecerii, precum pisicile. O 
dată împantalonat, se apropie de babor-niţele angoasate. 

- Dragelor, zice, altele în locul vostru s-ar fi ofuscat, aşa că 
permiteţi să vă complimentez. 

In chip miraculos, cea mai puţin hoaşcă dintre strămoaşe îl 
recepționează, fiindcă vorbeşte o ţâră de franţuzească. Dând 
uitării latura excremenţială a evenimentului, nu reţine decât 
principalul, adică apariţia fugară a membrului cel colosal. Ca 
orice vajnică americancă, grijulie să-şi potolească setea de 
cunoaştere, îl întreabă pe Grasul dacă ar fi cu putinţă să mai 
vadă niţel chestia aceea. Deloc formalist, puitorul-de-mine-în- 
hârdaiele-cu-plante îşi exhibă, fără a se mai lăsa rugat, tubul 


lans-torpile. Consumatoarele de ceai scot ţipete admirative, 
dând asigurări că n-au mai văzut ceva asemănător. 

- Dacă mă luaţi aşa, se aprinde Beru, vă las să admiraţi culmea 
colecţiei noastre. 

Şi, cu glasul lui de stentor, cheamă: 

- Felisc! Ai o clipă liberă, să le arăţi unor dame din lumea bună 
puţa ta? 

Amicul prof, care stagna, alături de noi, în faţa uriaşei tejghele 
de marmură de la recepţie, merge la Alexandre Benoit, iar 
acesta îl roagă să-şi extirpe nădragi şarpele boa aciuit în. Ca un 
om absolut liber ce este, indiferent de continentul unde se 
petrece fapta cu pricina, Felix îşi extrage prestigioasa preducea 
din carne macră. Zbierete înfricoşate* ale băbătiilor! Cea 
aproape oarbă scoate din poşetă o lupă, ceea ce nu face decât 
să mărească spectaculozitatea priveliştii. 

- My God! My God! declamă ea, ca în Shakespeare. 

- Maica ei, că tare faină-i, coană mare! Bota aiastă e pe lista 
monumentelor istorice, şi Facultatea din Paris îi plăteşte o 
pensie pretinului meu pen' ca după moarte să şi-o lase 
moştenire ştiinţei. 

Măgulit de acest succes, Felix declară că amabilele persoane 
sunt înduioşătoare şi că ţine să le recompenseze. Aşa că îi 
porunceşte Marchizului, care toată vremea se ţine scai de el, să 
se despantaloneze la rându-i. Un urlet zguduitor face să vibreze 
temeliile hotelului, ba chiar şi temeiurile clienţilor acestuia. 
Apariţia ce se revarsă peste aurul şi purpura din palace este o 
sfidare adusă speciei umane. |ţi vine să crezi că Dumnezeu s-a 
amuzat să încerce un prototip la care s-a grăbit să renunţe date 
fiind monstruozitatea şi absoluta lui inutilitate. închipuie-ţi că, la 
prima vedere, Marchizul pare să aibă TREI picioare. Un multiplu 
trunchi de manglier. Tentacule de caracatiţă. E ceva 
înfricoşător, o anomalie insuportabilă. Cele două bătrâne trăiesc 
momentul culminant al îndelungatei lor existenţe. Nu ştiu unde 
să se uite mai abitir; ochii le fug de la paraipanul feroce al lui 
Alexandre Benoit la infirmitatea Marchizului şi se opresc în 
treacăt la ţepuşa fabuloasă a domnului Felix. Până la urmă, 
premiul cel mare el îl merită, deoarece ţapina lui păstrează 
totuşi înfăţişarea unei puţe. în cazul lui Lagrande-Bourree nu 
mai e vorba de gigantism, ci de un accident al naturii. Ceva care 


fascinează îngreţoşând. în vreme ce Grasul şi Felix declanşează 
pofte mai mult sau mai puţin realizabile, totuşi apte de PUNERE 
ÎN PRACTICĂ! 

Un chelner apare, atras de ţipete şi de miros. Tava îi cade din 
mână. Zgomotul cioburilor aduce lume. Lumea reacţionează în 
fel şi chip. Un pastor vrea să cheme poliţia, încurajat la aceasta 
de subdirectorul lui Sacramento, grijuliu să apere reputaţia 
barăcii. Doamnele prezente strigă că „niţel mai târziu, please; 
vor să privească pe îndelete, să pipăie, 

dacă tot au dat banii. Situaţia e rezolvată de un domn înalt şi 
chel, cu ochelari în rama de baga şi care nu e altul decât Harold 
J. B. Chesterton-Levy, faimosul producător, patron-director 
general al studiourilor Gloria Hollywood Pictures, căruia îi 
datorăm capodopere precum Clătite de dovlecei în floare, 
Castelul din curpaţi, Dragă, vino fuga, mi-am umflat pituga, 
Barbă Albastra si-a ras-o, Ce vrăjeli i s-au mai făcut nevesti-mii. 
Acesta contemplă tabloul â la Fragonard pe care îl alcătuiesc cei 
trei bărbaţi deschiloţiţi şi se apropie de mine cu acea 
infailibilitate a oamenilor puternici care, de la prima ochire, ştiu 
să deosebească un manager de un desfundător de chiuvete. 

- Dumneata te ocupi de băieţi? mă întreabă. 

- Cam aşa, răspund. 

Pocneşte din degete, şi o fată foarte blondă, tunsă scurt, 
îmbrăcată cu o fustă-pantalon neagră şi o vestă albă, păşeşte 
spre noi. 

- Angela, rosteteşte omul (pronunţând Anghela), stabi-leşte-i o 
întâlnire domnului, mâine înainte de amiază. 

- Prea bine, domnule Levy. 

Magnatul îmi apucă un nasture al hainei de vară. 

- Spune-le fenomenelor dumitale să se îmbrace la loc şi, până la 
noi ordine, să nu-şi mai arate sexele. 

Şi ştii ceva? Băiatul are o asemenea forţă de seducţie, încât mă 
aud răspunzându-i: 

- Prea bine, domnule Levy. 

La care cineproducătorul începe să plece, dar se întoarce din 
drum auzind cum subdirectorul se lansează din nou în 

vociferări sictiriste. Respectivul domn ne pofteşte să ne luăm 
minten tălpăşiţele şi să ne socotim norocoşi dacă n-o să cheme 


poliţia. Producătorul, (păstrând în palmă nasturele meu - ca 
ostatic, fireşte) îi declară subnumitului: 

. - N-ai să faci niciodată carieră, Haller! Să alungi din localul 
dumitale nişte oameni atât de deosebiți e o crimă. O să-i spun 
despre asta amicului Tannerbaum, proprietarul. 

Interpelatul se porneşte să aplaude cu genunchii, să-şi piardă 
culorile, să plângă din amigdale şi să adauge miroznele 
propriului eşapament duhorii pătrunzătoare a recentei slo- 
bozenii datorate Rotofeiului. 

- Dacă stau să mă gândesc, Angela, declară marele producător 
internaţional, e inutil să mai fixezi întâlnirea aceea; instalează-i 
pe toţi domnii de faţă la Reşedinţa din Malibu, şi eu voi trece să- 
i văd la sfârşitul zilei. 

Că aşa vor muşchii lui! 

III 

CAPITOL ORTOFONIC MODULABIL 

Mi-ar trebui puterea de evocare a unui Robin-Grille ca să 
vorbesc cum se cade despre Reşedinţă. Aşa se şi cheamă, „The 
Residence", şi-şi merită numele. Găzduită de colina veşnic verde 
de la Malibu, e ridicată în stilul colonial New Orleans, cu opt 
coloane de marmură susținând capiteluri cu codițe, şi un şir de 
trepte - tot de marmură, nu de lemn vopsit în verde. 

Găsind plăcută această aventură, mă las acompaniat de Angela. 
O fată uimitoare, aproape cibernetică, atât e de înclinată numai 
şi numai către eficiență. Trebuie să-i fie mai mult decât 
prețioasă omului supraocupat care e marele boss de la Gloria 
Hollywood Pictures. Frumusețea ei pare doar una „de politețe". 
Fata urmăreşte să bucure ochii numai pentru a-şi face prezența 
mai agreabilă şi nu cu scopul seducţiei carnale. O fermecătoare 
femeie-robot, ca să mă 

înţelegi mai bine. Rapida, la obiect, îndată indispensabilă celui 
ce beneficiază de prestațiile sale. 

Ne deplasăm la bordul a două imense automobile Lincoln, cu opt 
uşi. Domnişoara şade pe bancheta de peste drum de mine, cu 
spatele spre direcţia de mers. Mă interoghează pe parcurs, ca să 
înceapă a-mi întocmi dosarul: numele noastre, calitatea, 
adresele. La rubrica „serviciu" răspund „funcţionar de stat", şi 
atât e de ajuns. După ce termină cu întrebările, îi cer lămuriri 


despre ce aşteaptă de la noi mister Chesterton-Levy. îmi explică 
impasibilă: 

- Ce poate aştepta un producător de film de la nişte fenomene? 
- Să le arate lumii? 

îmi răspunde cu o strâmbătură scurtă, care poate însemna 
încuviinţare sau orice altceva. Şi uite că am ajuns la destinaţie, 
înainte să-şi fi început interogatoriul oral, Angela i-a telefonat 
unui anume Bruce, pentru a-l informa de sosirea noastră şi a-i 
porunci să pregătească cinci camere şi un lunch copios. 

lar acum ne îndreptăm spre hogeacul părinţilor lui Scarlatină 
Harac (Beru a văzut „Pe aripile vântului"). The fast! Un 
majordom cu vestă neagră şi pantaloni reiaţi ne întâmpină la 
peron. Cobor din prima maşină, pe care am împărţit-o cu 
damicela şi Pinaud. Am de furcă până să-l trezesc pe Beşleagă - 
fleşcăit de decalajul orar. Félix şi anormalul lui au şi ajuns pe 
scări. Proful blesteamă. Explicaţie: Beru a recidivat în 
tărăboanţă şi, efectiv, din cadrul portierei iese un morman de 
ciocolată decorând o pereche de buci nude. Mutră a 
majordomului! Neam de neamul lui de feciori de casă... etc. 
Matahală a ajuns, în fine, pe pietrişul 

alb, ţinându-şi iţarii la capătul braţului întins. Şoferul lui vine la 
al meu ca să-i istorisească păţania. Jalnica poveste a unui mare 
colon în pierzanie şi a unei găoaze învinse de potrivni-ciile sorții. 
Decăderea unui Lincoln de înalt prestigiu, din care, de obicei, 
firele de praf se curăţă cu penseta. Grasul întinde mâna liberă, 
dar mânjită, către arhiereul sclavilor: 

- Salut, băiete! Am avut oarece necaz la ţăvărie, da' nu-ţi fă griji, 
cu niscai K2R o să fie mai mare plăcerea să recuperezi bancheta 
aia. 

încredinţează pantalonii indescriptibili majordomului terorizat de 
„ciudata chestie venită din lumea largă", se duce la o arteziană 
(hotărât lucru, adoră artezienele din Los Angeles) de alabastru, 
unde bolboroseşte un delfin de aur cu privire toantă, şi-şi oferă o 
baie de şezut. 

- Nu că m-aş da în vânt după aşa ceva, ne încredinţează, da' 
trebuie să iau grosul, păi nu? 

Aceste abluţiuni publice atrag o populaţie pe care o siderează. 
Curios lucru în ce măsură faptele anormale ori care o rup cu 
monotonia cotidianului adună gură-căschimea. Cu siguranţă că 


ţi-am mai spus asta cândva: îmi amintesc că am rămas o dată în 
pană, la marginea Saharei, într-un peisaj lunar, fără urmă de 
vreo aşezare. După cinci minute, circa douăzeci de autohtoni 
mă înconjurau cotcodăcind! lar acum, servitori deghizați în 
albine şi cameriste scăpate de prin piesele bulevardiere se 
îngrămădesc să-l admire pe nenea cu acadeaua mare, pe cale 
de a-şi decapa bumbăreaţa. 

- E vorba oare de un primat sau de un om propriu-zis? mă 
întreabă Angela. 

- Deşi îl ştiu de douăzeci de ani, nici eu n-am rezolvat vreodată 
problema, îi mărturisesc. 

Personalul (mai cu seamă feminin) nu osteneşte să contemple 
bazooka lui Bortomega. Fetişcanele îşi cască ochii şi ghiocul, 
dinaintea impozantei sisteme de mecanisme, fă-cându-şi 
socoteala pe şopocăite dacă ar fi în stare s-o înghită, în sfârşit, 
Angela rupe vraja şi ne invită să pătrundem în sălaş. 
Majordomul vrea să-i restituie Grasului burlanele, dar amicul 
face un gest de refuz: 

- Nu, băiete, lasă, am altă pereche în geamaidan; pe-ăştia ţi-i 
cadofisesc! Dacă îi frecangeşti ca lumea cu Ariel-Plus- 
Amoniacos, poţi să umbli cu ei la pescuit; numa' să-i strângi 
teapăn în betelie. 

N-apucă să termine bine, că iată-1 amuţind şi adoptând postura 
elaborată a „Gânditorului" lui Rodin. 

- O! Mama dracilor! geme apoi. Ce-i cioaca asta? 

Mutra i se preface văzând cu ochii, se mototoleşte, păleşte şi se 
învineţeşte simultan, ca o poză polaroid decolorată de soare. 

- Ei bine, îl îndemn alarmat, temându-mă de vreun dezagreabil 
infarct. 

- Târtiţa! se tânguie Alexandre-Benoit. 

- Ce-i cu târtiţa? 

- Mă arde parcă m-aş fi aşezat pe boia de ciuşcă! Ce curge în 
bazinul ăsta, acid sau ce? 

Mă duc şi-mi Vâr mâna în arteziana în care delfinul continuă să 
gâlgâie de mama focului. 

- Apă, nenicule, rece şi limpede! 

- Nu se poa'. Mi s-a aprins găozul, băiete! Şi babaroa-sele! 
Insuportab'. Valeu! Aolică! Doamne, Sfinte Alecule, Sfinte 


Benică, rugaţi-vă-ţi pentru mine! Agonizez cu dindă-rătul! Faceţi 
ceva, toată lumea! Chemaţi un doftor, medic, vraci, nu 
contează! 

Şi geme de ţi se rupe inima. Fuge cât îl ţine peluza, se trânteşte 
în poponeaţă şi-şi târăşte partea cu pricina peste iarba tunsă, 
cum fac câinii după ce s-au uşurat. Ţipetele i se preschimbă în 
urlete. Ceva la fel de cumplit ca o cameră de tortură pe vremea 
Sfintei Inchiziţii. 

- Cheamă un medic! îi spun Angelei. - Apoi îngenunchez lângă 
supusul la cazne: Arată-mi niţel obrajii, Grasule! 

Ceea ce el şi. 

E rândul meu să mă exclam. Spectacol horror! Interiorul feselor 
beruriene nu mai e decât o înfricoşătoare tumefacţie stacojie, 
agrementată cu buboaie regale, enorme, fiecare semănând cu 
un miniatural Fuji Yama înzăpezit. 

- Nasol? întreabă, între două orăcăieli, bolnavul. 

- De nepovestit, zic reţinându-mi un spasm care era cât pe ce să 
mă despartă de cornurile de la micul dejun. 

Tot ce urmează este mai degrabă confuz. Angela îmi aduce un 
borcănel cu pomadă şi o pereche de mănuşi confecţionate dintr- 
un cauciuc subţire, ca acela al prezervativelor, îmi domin 
hiperrepulsia şi-i mânjesc Grasului valea plângerii, ceea ce lui îi 
intensifică urletele sfâşietoare. Pinaud îmi da sfaturi care îmi 
sporesc greaţa. Domnul Félix şi protejatul lui, considerându-şi 
inutilă prezenţa aici, au plecat să-şi ia în posesie apartamentele. 

După o jumătate de ceas, un doctor pieptănat cu coadă de cal, 
îmbrăcat într-un costum alb, cămaşă albastră cu puncte albe, 
inele babane la toate degetele, apare, examinează şi fuge să se 
răstească la bocanci în spatele tufelor de trandafiri din 
apropiere. Când revine, ordonă spitalizarea urgentă a 
nefericitului nostru companion. 

- Ce are? îl întreb pe omul de artă. Interpelatul clatină din cap: 

- Acest individ trebuie să fi întreţinut relaţii sexuale cu un 
maimuţoi! diagnostichează el. Aş înclina să cred că a fost vorba 
de un babuin. 

- Ce vice? se interesează Beru. 

li traduc. Ca urmare, Grasul îşi scoate un pantof şi-l propulsează 
în mutra doctorului. Care încasează sută la sută onorariul oferit 
de client. Lovitura a fost cum se cade, fiindcă nasometrul lui doc 


explodează şi la fel capacul superior al flencii. 

- Zi-i poponarului ăla c-o să-i ferfeniţesc aluniţele şi 
mestecătoarea când o să poci! declară omul a cărui puşculiţă 
joacă Flăcări pe Volga. 

Chemăm un alt doctor, să-l doctoricească pe doctor, şi totodată 
o ambulanţă, să-l evacueze pe Berurier, apoi viaţa redevine un 
mare fluviu liniştit. 

Reşedinţa e princiară (prinţul având bun-gust). La ce-ar sluji să 
ţi-o descriu, de vreme ce ne aflăm aici într-un mod foarte 
provizoriu? N-ar face decât să-ţi stârnească invidia. Citind, în 
coteciorul tău confort II, aşa o chestie, te-ar lovi 

urticaria; o lovitură provocată deseori de gelozie. Odaia e 
măreaţă, baia din marmură tabac, dressing-ul din palisandru, 
barul plin cu sticloanţe rarisime (până şi Yquem v67), 
vibromasorul cu patru viteze, păpuşa gonflabilă cu pielea 
mătăsoasă (te plescăie, vorbeşte prostii şi are ciclu, ca orice 
femeie veritabilă), sala de sport învecinată, şi încă una de 
cinema, cu două mii cinci sute de casete, instalaţia de aer 
condiţionat serveşte la cerere: briză de primăvară, aer marin, 
boare angevină şi veritabilă caniculă de august. 

De la ferestrele coborând până în podele descopăr un peisaj 
care l-ar pune jos pe un altul, dar pe mine mă lasă în genunchi, 
fiindcă eu urăsc cromolitografiile (stereotipizează visurile 
oamenilor, insuflându-le dorinţe de evaziune care, trecute prin 
filtrul acestor tâmpenii, devin marfă de mâna a doua). Zăresc 
somptuoase proprietăţi etalate în cadre de nepreţuită verdeață, 
imense piscine cu arhitecturi bizare şi apelând la nuanţe de 
albastru şi verde niciodată concepute de natură sau de alţi 
oameni. Totul se aşterne sub picioarele mele: oceanul numit 
Pacific, cu vele, ambarcaţii cu motor, planşe cu pânze, carcase 
bronzate, pacheboturi în depărtare, zmee ceva mai aproape, 
pete de ulei, copii, prăzi, indivizi puşi pe harţă, rebeli, borfeturi - 
mişunând toţi pe albul nisipului. La dreapta, palace-uri; la 
stânga, restaurante. Pretutindeni oriflame ce flutură în vânt 
(când Eol se face că plouă, fiece catarg dispune de o suflantă). 
Hotărăsc, în fine, să-l sun pe ultimul Smith de la firma Smith, 
Smith, Larson şi iarăşi Smith. îmi răspunde chiar el şi, aflând că 
e vorba despre mine, scoate o exclamaţie 

satisfăcută fiindcă suntem la Los Angeles şi pare foarte im- 
presionat când îi spun că ne găzduieşte Harold J. B. Chesterton- 
Levy, împăratul de la Hollywood. 

- Vin acuma! mă anunţă, imitând deja zgomotul unui motor. 
întârzii un pic în faţa păpuşii gonflabile instalate într-un fotoliu. 
Pe măsuţa de lângă ea se găseşte o telecomandă ticsită de 
butoane, fiecare cu indicaţia sa. Pe cel dintâi scrie voice (voce). 
îl apăs. Manechinul se pune pe sporovăit. Cu glasul lui Marilyn 
(de altfel aşa se şi cheamă păpuşa). Ţi-am precizat că poartă 
ciorapi, portjartier, chiloţi răscroiţi şi un bolero de hermină? 
Părul îi e blond-auriu, laminat foarte. 

- Bună ziua! zice. Mă numesc Marilyn, şi tu mă faci să mă ud de 
poftă. Dacă vrei să te încep cu un cioc, apasă pe butonul 
numărul doi. Dacă doreşti tu un cunnilinctus, foloseşte butonul 
trei. Ca să mă ai, trebuie să mă pui în pat şi să te întorci să 
apeşi pe numărul patru. în ceea ce priveşte contactul anal, 
unge-ţi sexul cu vaselină (cutia e lângă comenzi), fiindcă sunt 
încă nouă şi anusul îmi e în rodaj. Pentru alte fantezii, citeşte 
prospectul aflat sub ciorapul de pe piciorul meu drept. Terminat! 
Neavând perversiuni robotice, o părăsesc pe această iubită din 
timpurile ce vor veni şi mă duc să-mi tom un pahar de Chateau- 
Yquem. în vreme ce-l degust, cu ochii închişi, aşa cum se 
cuvine, şi genunchii perfect paraleli pe marginea scaunului, 
ecranul televizorului se luminează, şi din neant dă buzna un 
gros-plan al Angelei. 

- Totul e O.K., domnule San-Antonio? întreabă colaboratoarea 
producătorului. 

- Perfect, my dear. 

- Doriţi ceva sau pe cineva? îl ştii pe amicul Sana! 

- Pe dumneata, răspund, dar îmi dau seama că asta e imposibil, 
aşa că doar visez! 

Schiţează un zâmbet metalic (pe când păpuşa are unul mai 
omenesc), şi ecranul devine iar un dreptunghi tâmpit, de sticlă 
inertă şi opacă. 

Am umplut de-acum cu aer jumătate din fabuloasa butelie 
(prefer să numesc obiectul astfel şi nu flacon, mi se pare mai 
aristocratic) când mi se anunţa sosirea lui mister Smith. Mă ridic 
să-l întâmpin la uşă. E un băiat la vreo treizeci de ani, cu părul 
ondulat, sur deja; poartă un costum prince-de-galles şi cămaşă 


bleu, ceea ce reprezintă ţinuta clasică a profesiei sale. Faţă 
prelungă, oacheşă, zâmbitoare, şi privire directă, limpede. 
Ceremonia strângerii de mână. 

Miroase plăcut, a colonie bărbătească. La fel ca mine, are la 
încheietură un ceas Pasha Cartier, echipat cu o brățară albastru- 
intens. 

- Va să zică, l-aţi făcut pe domnul Legorgeon să vină încoace? 

- Afirmativ! mă prostesc în chip de răspuns că. O să-l chem 
îndată; dar mai înainte aş ţine tare mult să discut puţin cu 
dumneata. 

- Ascult. 

- Ştii din ce cauză a decedat Fouzitout Martine? 

- Nici cea mai mică idee. 

- Cine te-a anunţat de moartea ei? Zâmbeşte sidefiu: 

- Ea însăşi, domnule director. 

- Deloc banal. în ce fel? A învârtit masa? Pescuieşte dintr-o 
servietă subţire, cu mânere, un plic 

conţinând, o singură hârtiuţă şi mi-1 prezintă. E o scrisoare 
nedatată, pe adresa firmei Smith, Smith, Larson şi iar Smith. O 
citesc: 

Domnilor, 

Când veţi primi prezenta, eu voi fi moartă şi incinerată; binevoiţi 
ca, din acel moment, să procedaţi la formalităţile testamentare 
inerente decesului şi să-l preveniţi cât mai repede pe profesorul 
Felix Legorgeon, moştenitorul meu, invitându-l să facă uz de 
drepturile sale. Persoana însărcinată să vă pună în posesia 
acestei scrisori va alăiura fotocopia autorizaţiei mele de 
înmormântare, certificate de autorităţile locale. 

Vă rog să agreaţi salutările mele grăbite si definitive. 

Martine Fouzitout 

Pe spatele hârtiei se află reproducerea unui certificat de deces 
semnat de un anume doctor Douglas Ferban, din Venice. 
Documentul comportă o apostilă a poliţiei. 

- îl puteţi păstra, mă asigură vesel Smith, e vorba de o 
reproducere. 

- Cine vi 1-a remis? 

- Preotul unei parohii catolice din Los Angeles, părintele 
Machicoule. lată adresa lui. 


Scoate o foaie lipită în interiorul plicului. 

- Mulţumesc pentru eficienţă, Smith. Larson o duce bine? 

Se încruntă. 

- Despre ce Larson vorbiţi? 

- Păi despre ultimul dumitale partener, cel ce figurează pe 
antetul firmei voastre. 

Râde şi mai vesel. 

- O, ăsta n-a existat niciodată. Bunicul i-a intercalat patronimul, 
din raţiuni sociale, ca să întrerupă puţin pomelnicul de alde 
Smith. 

Glumeţi tipii din familia asta! îl chem pe domnul Felix, şi el îşi 
face apariţia, înarmat cu actele de identitate. Prezentări, 
felicitări. Un cântec de cocoş răsună prin hardughie. 

- la te uită, s-a şi făcut de amiază! remarcă profesorul. 

- Am luat cu mine cheile casei dumneavoastră, declară notarul; 
doriţi să pornim într-acolo chiar acum? 

- Cu dragă inimă, acceptă Felix. 

lese să-şi aducă şi monstrul şi plecăm cu toţii în Mercedesul 
(ultimul răcnet al modei în America) lui Smith. 

- Spuneţi-mi James! ne îndeamnă el. Va să zică, sunteţi prieteni 
cu marele Harold J.B. Chesterton-Levy? 

- Intimi! tai eu piroane. 

- Ştiţi că e number one de la Hollywood? 

- Ştim. 

- Guvernatorul îi mănâncă din palmă, şi sticleţii mătură cu limba 
trotuarul pe unde trece. 

- Asta se înţelege de la sine. 

- Când îi arde să pună vreun număr, cere să i se telefoneze 
oricărei vedete, şi ea, în vreme ce urcă spre camera lui, îşi şi 
scoate chiloţii. 

- Viaţă ca în basme, ce mai! 

- O dată, când era îndrăgostit, a ordonat să fie colorate în roz 
marea şi cerul, şi astfel şi-aîntâmpinat obiectul patimii. 

- Un tip bine, apreciez eu. 

- Când i s-a spus că buşonul de la radiatorul Rollsului i-a fost 
furat de cineva, a poruncit ca noul buşon să fie branşat la o 
baterie specială şi, în săptămâna următoare, doi tipi au murit 
electrocutaţi. 

- Le-a priit la reumatism, James! 


- Ştiai că, de fapt, nu-l cheamă Levy? 

- Aş fi crezut, mai degrabă că nu-l cheamă Chesterton. De cea 
adăugat la numele lui unul israelit? 

- Ca să inspire încredere. în realitate, e de origine galez. 

- Lumea din frumoasa voastră ţară se joacă mult cu 
patronimele, aşa-i? 

- Exact, Tony. Ceea ce contează aici este eficienţa. 

- Şi merită. 

Intrăm în Venice, oraş fără nici o legătură cu omonimul său 
italian. Mişunând de lume, colorat, slinos. Plaje ieftine. Pute a 
prăjeală veche, peşte fezandat, sudoare proletară, 

arfum menit să ascundă duhoarea. Cartierul black bidonvilează 
copios. Materialul cel mai des folosit e tabla ondulată. în primele 
clipe, James Smith se rătăceşte, fiindcă n-a venit niciodată să 
vadă casa răposatei Martine Fouzitout; şi-a trimis aici unul dintre 
colaboratori, şi tot ce ştie despre imobil se mărgineşte la 
relatările acestui mesager de elită. în sfârşit (sau mai degrabă 
pentru început, vei vedea!) oprim în faţa unui hogeac de 
scânduri vopsite în verde şi roşu, însă cu temelie de cărămidă. 
Trei trepte de lemn, dezghiocate şi mai şubrede decât ultimii 
dinţi ai unui cultivator din Pirinei, permit accesul la o uşă cu 
geamuri. Smith încearcă două chei şi, fireşte, abia a doua 
funcţionează. Pătrundem într-o locuinţă aparte, unde pluteşte 
un miros nedefinit, opiaceu aş zice. Un soi de living, în care 
domneşte ceea ce scriitorii patentaţi şi cadorisiţi cu Legiunea de 
onoare ar numi „o dezordine de nedescris". Un amestec de jeg, 
vase murdare, gunoaie, resturi de mobilă. 

- Ascultaţi-mi sfatul, face James Smith, reparaţi baraca înainte s- 
o vindeti, fiindcă dând-o aşa cum e vi se va oferi un sfert din 
valoarea ei. 

Félix se declară întru totul de acord cu acest raţionament 
judicios. încăperea de alături este, bineînţeles, o cameră. De la 
prima ochire îţi dai seama că, la început, a fost amenajată cu 
bun gust: patul, capitonat cu o frumoasă țesătură înflorată, 
acum e pătat de cafea şi sânge şi plin de arsuri de ţigară. 
Covoarele şi perdelele au fost rupte, mânjite, cele din urmă 
smulse pe jumătate din cârlige. Un secretaire dizlocat şi o 
comodă fără sertare atestă excesele locatarei, şi la fel scaunele 

Napoleon III, care au fost aduse la unison, nemaiavând nici ele 
decât trei picioare. Câteva desene au rămas pe pereţi, în. chip 
miraculos; altele, mai puţin respectate, zac sub pat. 

Maica Fouzitout îşi oferea crize de etilism până în plasele, mi se 
pare. Nu drogul, ci alcoolul provoacă genul acesta de reacţii. De 
altfel, n-am nici un merit în privinţa unor asemenea deducţii, 
fiindcă peste tot sunt împrăştiate sticle de vin roşu. 

- Am să vă dau la semnat mai multe documente, mister 
Legorgeon, declară Smith; încercaţi să vă găsiţi un scaun valid. 
îşi deschide frumoasa servietă cu mânere telescopice şi aşază 
nişte hârtii pe un colţ de masă golit în prealabil de mizeriile care 
îl acopereau. Ca un om avizat ce este, profesorul mă roagă să-i 
traduc documentele propuse parafei sale. Totul părându-mi-se 
O.K., îl las pe Felix să împartă autografele. Apoi ultimul 
supravieţuitor al firmei Smith, Smith, Larson şi iar Smith ne 
aduce înapoi la Malibu şi-şi ia rămas bun pentru vecie, nu 
înainte de a-i fi remis Eminentului cheile moştenirii. 

După plecarea lui, domnul Félix mă solicită pentru un 
conciliabul. 

- Crezi dumneata, Antoine, că mizera chiţimie merita drumul 
până aici? 

- Fără nici o îndoială, mi ti-i răspund. 

e - Dar nu face o ceapă degerată! ripostează „raşpa secolului". 
- Construcţia - într-adevăr! îi concedez. Dar cê se află înăuntru 
valorează o mică avere, măi, dragă. 

- Ce-mi tot îndrugi, micuţule? Nu-s decât epave de mobilier, 
gunoaie şi dejecţii uscate. Nefericita aceea se întorsese la 
starea de sălbăticie. Cearşafurile stau mărturie unor menstruaţii 
necontrolate, ceea ce pentru o femeie înseamnă sfârşitul 
sfârşitului. 

- Doar că mai e şi restul, scumpe Félix. 

- Restul care? 

- Desenele adunate în cameră. 

Pun mâna pe vechiul carneţel rămas de la papă al meu ' caut 
pagina unde mi-am notat inventarul. 

- Unsprezece Magritte, citesc. Cinci Botero, doi Gnoli, o acuarelă 
de” Nicolas de Staël, două de Delvaux. Totul reprezintă mai 
multe milioane de franci. 

Vâr înapoi în buzunar carnetul cu scoarţe de moleschin negru şi 


file liniate, îngălbenite. Ţi-am vorbit deseori de asta: e vorba de 
un lot întreg cumpărat odinioară de tata de la un papetar falit. 
Proful e paf definitiv. 

- Serios, Antoine? 

- Elementar, dragă Watson. Ne întoarcem imediat la noua 
dumitale casă, luăm una dintre operele de care îţi vorbesc şi, ca 
să te convingi, o dăm la expertiză. 

îşi scutură capul, copleşit parcă. 

- Eu, bogat! exclamă. Mai rău nici că se putea! Ce-o să fac cu 
atâta bănet? 

- Poţi foarte bine să nu-ţi converteşti în dolari colecţia, ci s-o 
păstrezi ca atare şi să continui, în preajma ei, să trăieşti ca şi 
până acum, îi replic. La urma urmei, eleva dumitale de odinioară 
ţi-a lăsat moştenire nişte desene, nu money. 

- Foarte just! zice Felix, uşurat deodată. Majordomul vine să ne 
anunţe că lunch-u' e servit. 

- Sir, adaugă el, tocmai ne-a telefonat clinica Santa Tampaxita 
ca să ne anunţe că prietenul dumneavoastră suferă de un red- 
backside purulent, ca urmare a frecării porţiunilor lezate cu o 
plantă tropicală veninoasă, deşi decorativă. Se bumeşte basic- 
instinct-coroziv. | se va face domnului o ablaţiune a părţii 
cărnoase inferioare şi se va încerca să i se grefeze în locul ei 
şezutul unui cimpanzeu. 

- Nimic nu i se potriveşte mai bine! îl asigur. 

IV 

CAPITOL CARE FACE APEL LA GALVANISM 

Biserica Santa Prosibus e modestă. Foarte americhenă: pe 
jumătate din piatră, pe jumătate din lemn, nici cal, nici măgar. 
Clopotniță minusculă, de unde clopotul iese ca o dublă orchită 
dintr-un prohab. La sosirea noastră, a mea şi a lui Pinuche, 
părintele Machicoule este ocupat să-şi culeagă curmalele din 
grădină; nişte fructe enorme, de mărimea unor cârnaţi de 
Frankfurt, cărnoase, dulci ca mierea şi aproape lipsite de 
sâmburi. Eclesiasticul poartă un şort lung, care îi lasă la vedere 
picioarele păroase; mai are un tee-shirt alb, pe care a fost 
imprimat un anunţ publicitar pentru Coca, tenişi scâlciaţi, o 
barbă abundentă şi ochelari de soare cu ramă de plastic 
albastru. Pârţâie în trombă, la fiece douăzeci de secunde fiindcă, 


ne va aduce la cunoştinţă, se hrăneşte exclusiv ' cu lapte şi chili 
sin carne - plus bourbon cât cuprinde, dacă e să mă iau după 
cartoafa lui aidoma unei căpşune premiate la o întrunire a 
agricultorilor. 

Numele lăsându-mă să nădăjduiesc că e franţuz, intru în vorbă 
pe limba fraţilor Corneille (amândoi membri ai Academiei 
Franceze). Şi încă o dată perspicacitatea mea se dovedeşte la 
înălţime, fiindcă iată-l pe om că se închină şi zice: 

- Slavă ţie, Doamne: compatrioți! 

Gheaţa e spartă şi acum slujeşte la răcirea paharelor cu whisky 
pe care gazda se grăbeşte să le umple după ce ne-a dus în casa 
parohială. Ne cade imediat fisa că preotul nostru crede în 
Dumnezeu, că iubeşte viaţa şi că (tot veni vorba) plăcerile 
lumeşti nu-i ridică probleme majore. 

- Spuneţi-mi Raymond! ne cere, cucerit cum este de 
familiarismele de peste Atlantic. 

Gâlgâim în triunghi. Părintele Machicoule nu duce de loc paharul 
la ureche. Servitoarea, o negresă tânără şi planturoasă ca un 
Saint-Honore cu cremă, pleacă după a doua sticloanţă de Four 
Roses*. Când o aduce, Raymond îi mângâie dindărătul cu palma 
lui consacratoare, ceea ce pare să-i cadă bine dodoloţului black. 
întrucât părintele nu se informează de obiectul vizitei noastre, i- 
1 expun eu, în termeni cât mai concişi (de-ar fi fost rabin, o 
făceam în termeni circumcişi). 

- A, Martine! exclamă înnegurându-se. Una care mi-a dat mult 
de furcă. 

- Şi cum a murit? 

* în toate ftooft-urile mele, băutorii de bourbon rad Four Roses, 
nu fiindcă eu aş fi sponsorizat de marca respectivă, ci fiindcă e 
singura de care îmi aduc aminte. Detest whisky-ul în general şi 
bourbonul în particular, în ciuda simpatiei nutrite pentru Ludovic 
al XVI-lea (n.a.) 

- Un icter neglijat, scumpe prietene. 

- în nici un caz moarte violentă? 

- Doamne fereşte! Biata puştoaică a zăcut luni de zile într-un 
spital din Pasadena. Am miruit-o chiar în ajunul decesului şi i-am 
strecurat sub cearşafuri o sticlă de vin; japiţele alea de doctori îi 
refuzau categoric alcoolul, deşi o ştiau arhiparadită. 

- Trăgea la măsea? 


Popa dă paharul de duşcă şi şterge cu o batistă băutura care i-a 
picurat pe barbă. 

- Verbul ăsta nu i se potriveşte. Când era pe sfârşite, dacă şi-ar 
fi putut administra cărţălăul prin injecții intrave-noase, n-ar fi 
stat pe gânduri. 

- Avea un prieten? 

- Nu un, ci nişte. Dădea cu dânsa în populaţie maică! Nu se uita 
la parteneri, halea orice, inclusiv coloured, ceea ce nu-i un lucru 
prea bine văzut pe-aici. 

- O cunoşteai de mult? 

- De vreo zece ani şi mai bine. într-o bună zi, graţie întoarcerii la 
credinţă, a început să caute un preot francez, şi aşa m-a 
descoperit pe mine. 

- Ce i se întâmplase de a revenit la Dumnezeu? Raymond ne 
umple paharele pentru a „n'-a oară. 

- Secretul spovedaniei, amice! 

- Cum trăia la Venice? , 

- Destul de bine. 

- Unde lucra? 

- Nicăieri anume. La început, fusese infirmieră la un spital, dar a 
renunţat la slujba aceea şi, de atunci, şi-a trecut sub tăcere 
ocupațiile. 

- Dar pitaci avea? 

- Destui ca s-o ducă bine, în ciuda aspectului modest al 
locuinţei. Se întâmpla adesea să-mi ofere câte un pumn de 
verzişori. 

- Prostituţie? 

- Cine ştie? La urma urmei, era propria ei păsărică, nu? 

- Bea pe vremea când v-aţi cunoscut? 

- Da, dar asta n-are nimic de-a face cu beţiile cumplite din 
ultimii ani. 

- Ţi-a vorbit vreodată de un pericol care ar fi ameninţat-o? 

- Da: cel reprezentat de boala ei. 

- Se ştia terminată? 

- Fireşte, ba chiar... 

- Ei bine? 

- Nu numai că nu ste temea de moarte, ci s-ar fi zis că o dorea. 
Exista la dânsa un soi de lipsă a aptitudinii de a trăi; o deziluzie 
adâncă. Dar beţi o dată, french boys, sau preferaţi vin? 


- Dragă Raymond, am dat gata două sticle de spirtoase, e de 
ajuns! 

Pinuche, care le moţăia îndărătul chiştocului său de ţigară, se 
trezeşte. 

- Părinte, zice, v-ar deranja dacă m-aş spovedi? De foarte mult 
timp nu mi-am mai uşurat conştiinţa. 

- De când? 

- De la prima comuniune. 

- Ei bine, prietene, va trebui să ne pregătim pe îndelete pentru 
aşa ceva, îţi dai seama câte o să ai de spus? 

- Ştii, Raymond, intervin eu, e vorba de un suflet curat; chestia 
n-o să fie prea complicată. 

învins de garanţiile mele, Raymond se ridică, pârţâie hotărât şi 
porneşte spre capelă. 

- Operaţiunea dereticatul, zeflemiseşte el. Către groapa de 
gunoi, poftiţi în vagoane! 

les amândoi din scenă. Servitoarea negresă profită de ocazie si 
vine să-mi taie retragerea cu privirea ei arzătoare şi chintalul de 
ţâţilici. îmi zâmbeşte. Gura în formă de cauciuc de camion i se 
Mtredeschide pentru a sugera o propunere sexuală pe care o 
bănuiesc antropofagă. Domnişoara oftează cu toţi cei şaispreze 
litri de aer înmagazinaţi în foaie. 

- What is your name o chestionez ca să-mi fac de lucru. 

- Grace. 

îmi vine s-o întreb dacă numele i se scrie cu „ce" sau cu „sa", 
dar jocul de cuvinte ar fi intraductibil în californiană. 

- Grace, o atac, ai cunoscut-o pe miss Martine, o prietenă 
franţuzoaică a părintelui? 

- Cea moartă de curând? Fireşte că am cunoscut-o, venea foarte 
des pe aici. 

- Cel fel de femeie era? 

Servitoarea grăsună să strâmbă, şi cauciucul de camion i se 
transformă într-unui de Boeing 707. 

- Simpatică, dar... 

Face semnul autostopiştilor, dar cu degetul mare îndreptat spre 
gură, sugerând luleaua neamţului. 

- Fiindcă şi părintele se dă în vânt după aşa ceva, la sfârşitul 
zilei erau cuc şi altă pasăre. 

- l-ai vorbit vreodată între patru ochi? 

- Da, îi mai ţineam tovărăşie când părintele trebuia să plece. 

- Femeile îşi fac confidente una alteia; nu ţi-a vorbit niciodată de 
ocupaţia ei? 

- Nu, însă mi-a făcut impresia că trăia dintr-o rentă. 

- Şi la relaţiile sale n-a făcut nici o aluzie? Fetişcana cea Grace 
se pregăteşte să nege, apoi se răzgândeşte, luminată pe 
dinăuntru de o amintire subită. 

- Ba da, într-o zi; băuse mult, în aşteptarea lui Raymond, chemat 
de nişte mexicani din împrejurimi pentru o ultimă miruire. Şi mi- 
a zis: „Mâine trebuie să plec în Utah. Nimic nu mă oboseşte mai 
mult decât blestematul de Salt Lake Desert!" „Vă duceţi des pe 
acolo?" am întrebat-o. „In fiecare vineri de la început de lună, şi 
mă aleg cu o sete a dracului", mi-a răspuns. - Grasa Grace se 
aproprie de mine: Aţi cu-noscut-o pe Martine? 

- Nu, şi încerc să-mi fac o idee despre ea. Ţi-a vorbit despre 
persoana pe care se ducea s-o întâlnească acolo? 

- Am încercat s-o trag de limbă, dar s-a strâns ca un arici hărțuit 
de un câine. Era secretul ei, şi nici vorbă să se despartă de el. 
Catâr! cum zice Raymond. 

Bârlogul religiosului e destul de curat, graţie lui Grace cea 
graţioasă, însă lipsit de orice elemente de confort. Doar 
funcţionalul strict. 

- V-ar plăcea să vă trag un cioc franțuzesc? se informează 
îndatoritoarea servitoare. 

Uşor surprins, deşi mă aştept mereu la de toate, ceea ce îmi 
îngăduie să fac slalom printre infarcturi, mă interesez de 
diferenţa dintre un cioc franțuzesc şi, de pildă, unul american. 

- In cazul ciocului franțuzesc, se merge până la fund, mă asigură 
încântătoarea tânără. 

- De unde l-ai învăţat? risc o întrebare, pregătindu-mă să mă 
închin cu limba pentru a mă izbăvi de răspunsul pe care-l 
bănuiesc. 

- De la un nepot al lui Raymond, venit în vizită în timpul voiajului 
de nuntă în State. 

îl salut în gând pe curajosul băiat care a găsit puterea să 
desăvârşească educaţia sexuală a acestei negrese merituoase, 
tocmai când trebuia să facă faţă grelei corvezi cunoscute sub 
numele de „voiaj de nuntă". Apoi, uşurat la aflarea identităţii 


prpfesorului, bănuită a fi alta, ca un bun catolic apostolic şi 
roman ce sunt, mângâi pistoalele dolofane ale fătucii, 
declinându-i oferta. Nişte biberoane tari precum mingile de 
rugby. 

- Auzi, Grace, o cam lălăie amicul meu cu spovedania. 

- Poate că are multe păcate pe suflet: ipotezează ea. 

- Mira-m-aş; nu se există nene mai brava decât Cesar Pinaud. In 
afara câtorva beţii şi adulteruri rasolite, nu prea văd ce-ar mai 
putea mărturisi. 

Fiindcă nici după încă un sfert de oră preotul şi penitentul lui nu 
s-au întors, mă organizez ca patrulă în recunoaştere şi pornesc 
să mă informez. 

în acest cartier din Westchester, biserica e foarte sobră, fără 
prea multe dintre acele saint-sulpicerii ce te fac să-ţi închipui că 
paradisul e un tărâm kitsch, populat cu îngeri şi cu sfinţi 
inventaţi pentru necestităţile unui film pe care Walt 

Disney ar fi renunţat să-l mai turneze. Candela roşie din 
tabernacol evocă prezenţa Domnului. însoţită de un zgomot de 
foaie presărat cu rateuri. Mă apropii de unicul confesional din 
dotare şi-l descopăr pe Pinaud soilind-o în cabina mărtu- 
risitorului. Trag la o parte perdeluţa de dantelă dinspre confesor 
şi constat că părintele Machicoule procedează identic şi că, pe 
lângă asta, îşi fâsâie porţiile de chili sin carne din zilele trecute. 
Cu monotonia ei, spovedania a desăvârşit lucrarea bourbonului. 
Sub paza lui Dumnezeu, omul bisericii şi mireanul le horăie, uniţi 
într-o suavă iertare a păcatelor. 

învins de majestatea unui astfel de somn, mă întorc în sacristie, 
unde Grace tocmai a început să gătească chili-ul de seară. 
Micile boabe de fasole neagră seamănă cu nişte ochi de 
şobolani. Fata arată spre fotografia de lângă ligheanul unde sunt 
puse la înmuiat boabele de culoare închisă. 

- Am găsit în sertarul noptierei lui Raymond o poză a Martinei, 
mă anunţă. 

Minten înhaţ imaginea. Reprezintă o brunetă de vreo treizeci şi 
cinci de ani, cu cârlionţi pe frunte. Mi se pare că seamănă cu 
Violette Noziere. Are privirea gravă şi limpede; poartă o rochiţă 
albă, cu guler verde. Zâmbeşte spre obiectiv, dar cu un aer nu 
prea fericit. Există într-însa un nu-ştiu-ce care îţi dă senzaţia că 
e mototolită pe dinăuntru. Şade în faţa unui rond cu flori, şi pe 


genunchi i-a fost pusă o mână mare, bărbătească, dar bărbatul 
e în afara cadrului. Dincolo de flori, foarte departe, se zăreşte un 
panou indicator ale cărui însemne îmi e imposibil să le 
desluşesc. 

- îmi dai voie? întreb vârând în buzunar fotografia. O s-o aduc 
înapoi. 

Lui Grace i se aşa şi pe dincolo de cartonaşul acela. Prezenţa 
mea îi supravoltează glandele; piepţii de aramă îi umblă ca un 
plămân de oţel - pompează de mama focului. 

- Păcat... face ea. 

- De ce păcat? 

- Că n-aţi vrut un cioc franțuzesc; mă omor după aşa ceva. Dar 
fireşte, nu-s destul de frumoasă pentru dumneavoastră. 

Vorbe rostite fără ranchiună, simplă constatare. 

- Ba deloc! îi strig. Eşti superbă. 

- Atunci nu vă plac negresele. 

- Dimpotrivă mă excită. 

- Păi, dacă aşa-i vorba... 

Mă cunoşti bine: întâmplă-se ce s-o întâmpla, numai rasist să nu 
fiu crezut. 

- De acord cu un cântecel la ocarină, fecioara mea! Vitrina i se 
luminează cu neon. Şi posesoarea cade în 

genunchi pentru a-i mulţumi cerului şi a-mi deschide fermoarul. 
Părintele Machicoule a insistat să ne ofere un chili vesperal; 
însă, sub pretextul că suntem aşteptaţi, am putut să ne luăm 
valea. Păstram, de pe urma vizitei, o impresie plăcută, ca de 
fiece dată când întâlneşti un om de treabă. lar ciocuiala 

lui Grâce fusese somptuoasă. Ar trebui să ne încredinţăm mereu 
negreselor albuşul; gurile lor au o conformaţie şi o catifelare de 
neînlocuit. Nepotul lui Raymond „colonizase" de minune acest 
suflet curat. 

Se apropia înserarea. Ne-am dus „acasă" la domnul Félix. 
Uitasem să-i cer cheia locuinţei californiene, dar cu sesamul de 
care nu mă despart niciodată pot umili orice încuietoare, 
americană sau ne. De data asta, m-am ocupat de explorarea 
sertarelor, fiindcă ele conţin informaţiile referitoare la orice 
individ: scrisori, facturi, hârtii oficiale. Se lucrase dur în sector. 
Am avut de furcă până să deschid unele dintre mobile, în 


asemenea măsură fuseseră vărâte în ele tot felul de lucruri, 
claie peste grămadă, fără nici o osteneală de a se opera oarece 
clasificare. 

într-o primă etapă, am ales hârţoagele de bancă, într-o a doua 
facturile şi într-a treia marafeturile personale. Pinuche mi-a dat 
o mână de ajutor. Se mişcă încet dar sigur Beşleagă. Labele îi 
tremură, însă nu fac stricăciuni. Am îndesat prada în trei pungi 
de supermagazin, apoi ne-am întors la Reşedinţa lui Harold J.B. 
Chesterton-Levy. îmi făgăduisem să examinez pe îndelete 
întreaga recoltă. Pe deasupra, luasem şi un desen de Magritte. 
în timp ce rulam spre Malibu, César a murmurat: 

- La ce bun, Antoine, această anchetă asupra domnişoarei 
Fouzitout? Ce nu-ţi dă pace în privinţa ei? După spusele 
părintelui, a murit de moarte bună. Ştiindu-se condamnată şi 
nemaiavând familie, era normal să-şi lase toate bunurile în 
seama cuiva a cărui amintire o fascinase. Pun pariu că Félix, cu 
sexul lui uluitor, i-a marcat adânc memoria. 

- Şi bipoaşca! nu m-am putut stăpâni să adaug. 

Moş Căzătură a întors spre mine desenul pe care-l alesesem. 

- Ai zice că e autentic, nu? 

- Chiar este. Ai auzit de Magritte? 

- Drept cine mă iei? - E frumoasă cultura! l-am apreciat. 

Marele boss de la Gloria Hollywood Pictures a sosit, fiindcă 
barosanul său Rolls Royce alb, purtând drapelul companiei, e 
tras la peron. îl găsim pe stăpân în salon, înarmat cu un 
telezbant fără fir. Latră în microfon, aruncând totodată ordine 
către cele două secretare blonde prevăzute cu notesuri şi 
creioane (nu există pe lume vreo altă ţară unde să se folosească 
la fel de mult creioanele simple). Businessmenii ăştia au curat 
creier de Napoleon Dintâi, de seTncumetă să se înhame atâta la 
muncă; acuma îţi dai seama de ce-i lasă aşa iute motoraşul ori 
se aruncă în cap de pe puntea iahtului - surmenajul. Pe semne 
că Chesterton-Levy până şi când compostează are o pereche de 
căşti înfipte în clăpăuge; se deşartă în faţa ecranelor de 
televizor; înfulecă ascultând cotele Bursei şi doarme cu un 
reportofon la îndemână, pentru cazul când îi vin niscai idei 
bubuie taman când şi-a pus capul la putrezit. 

Zărindu-mă, îmi adresează o moţăiala de turkestan, mai scuipă 
în telepâlnie vreo două vorbe de ocară şi mă interpelează: 

- Hei, french impresariol Am pus să se pregătească un contract, 


miss Angela o să ţi-l dea să-l vezi şi, dacă totul e O.K., tragi cu 
băţul, iar de miercuri anormalii dumitale vin la studio. 

Auzindu-şi numele, ţeapănă miss mă înhaţă de o aripă şi mă 
târăşte într-un fumoar învecinat - odaie delicată, plină de 
catifele tabac-blond şi împodobită cu un Watteau şi doi Sisley. 
Un cămin de aramă adăposteşte un foc de buşteni, electric, de 
care loana d'Arc ar fi regretat că n-a avut parte pe rugul ei. 
Angela îmi întinde o mapă luxoasă, din piele de Cordoba, 
purtând blazonul firmei Gloria Hollywood Pictures. înăuntru, un 
contract de douăzeci şi două de pagini, tras în şapte exemplare. 
Pentru prima oară colaboratoarea marelui producător pare să se 
umanizeze: zâmbeşte. 

- Nu doriţi un drink îmi propune. 

- în compania dumitale, cu dragă inimă; dar dacă-i vorba de 
păhărelul oferit, de regulă, poştaşului, nu servesc - detest să 
beau de unul singur. 

Un nou zâmbet. Se duce să deschidă uşile unei mobile de acaju 
servind drept bar. Plină de flacoane şi tot materialul de 
manevră. 

- Gen whisky sau ceva mai elaborat? 

- Orice bei dumneata, în afară de apă, dulce Angela. lat-o 
pornită să mânuiască sticlele, în vederea unui 

cocteil la fel de bogat în calorii precum un banchet de câr-năţari. 
Diverse culori se întâlnesc-conjugă-amestecă. Totul încheiat cu 
ceva glasoane şi o conştiincioasă învârteală cu linguriţa cu cioc 
lung, înfiptă în capătul unui mâner pe măsură. Dom'şoara îmi 
întinde mai apoi o sondă aburită, în care predomină albastrul. 

- Gustaţi dacă vă e pe plac. 

Gust. Mi-e pe plac. Şi contractul lui mister Harold. J.B. 
Chesterton-Levy mi-e pe plac. Ştii de ce? Le propune celor 

trei campioni la lungime ai mei o săptămână de turnare pentru a 
realiza în comun un film X. Bossul a poruncit ca în cursul după- 
amiezei scenariul să fie scris de către una dintre echipele lui de 
„negri" (are şaisprezece, fiecare alcătuită dintr-o sută de tipi 
plătiţi cu luna!). 

Rezultatul acestei lucrări-fulger este de-a dreptul remarcabil. 
Stai să-ţi povestesc! O pereche de proaspăt căsătoriţi (rochie 
albă, flori de portocal, frac) vine să-şi petreacă noaptea nunţii 


într-un hotel de lux. Nici nu se închide bine uşa, că soţul cel nou- 
nouţ se repede la nevastă-sa, îi pune poalele în cap, o 
dezechipează şi-i aruncă picioarele care-n-cotro, cu apetitul unei 
vaci savoiarde scoase la păşune o dată cu ieşirea narciselor. 
După îndeplinirea acestei prime şi clasice faze de intrare în 
materie, băieţică îşi dă la iveală cosorul, pentru a subscrie la 
legile omeneşti care, în mod excepţional, corespund în cazul de 
faţă celor ale lui Dumnezeu; fiindcă umplerea pitulicii e 
prescrisă cu aceeaşi vigoare de către autorităţile lumeşti şi de 
către Domnul nostru. Aşadar, bimbirică vrea să-şi facă datoria 
matrimonială. Numai că - fatalitate! Bigudiul i se dovedeşte prea 
barosan pentru coafura intimă a (cu adevărat) micuţei doamne. 
El insistă. Dânsa rămâne recalcitrantă. El reinsistă. Ea se 
smiorcăie. Ceea ce nu-l împiedică pe al nostru Dracula de alcov 
să dorească împlinirea menirii sale. E drăguţ să-ţi dai naibii 
libertatea, de amorul unei darnicele, dar dacă aceasta din urma 
are capişonul prea strâmt pentru tărtăcuţa lui Gogu al matale, 
ce mi ţi se alege din fundaţia voastră? Alte noi tentative - 
fructuoase ca şi precedentele. Omul dă fuga la un drugs, să 
cumpere nişte vaselină. Va! Sărmănica o strigă 

mereu pe mă-sa, în vreme ce taurinul dă să-şi potrivească 
şurubelul şi tot nu nimereşte pasul ghiventului. Urlete: mă-mico, 
tăticule, mammare, unchiule Romuald, vere Johnny (care, pe 
timpuri, îi gâdilase părţile bilabiale, când se jucau de-a v-aţi 
ascunselea). Aş! 

Perechea ţine sfat. Soţul, pragmatic, adoptă o soluţie: să se 
ducă madama să-şi perforeze timpanul cu un gorobete mai 
subţire în talie; astfel, calea regală îi va deveni accesibilă şi 
seniorului. Aşa că iat-o pe gagică acceptând şi mergând să bată 
la uşa bungalow-ului învecinat, unde cine-i deschide? Berurier. 
Mitutica îşi expune chestia. Grasul nu stă pe gânduri - o nouă 
lustragerie, specializată în bastoane, şi pe deasupra invitându-1l 
să-i taie panglica inaugurală? 

Alexandre-Benoit atacă la baionetă. Sfârşitul lumii! In faţa unui 
zdrăgănel de două ori mai împlinit decât cel al soţului, mireasa o 
rupe la fugă, în rochia ei albă care începe să se mototolească 
rău de tot. 

A doua tentativă are loc la mister Felix. Acest cvasi moş, atât de 
paşnic, atât de blând în aparenţă, îi dă (încă) fetei încredere. 


Dar o mai fi în stare să-şi ridice fruntea? Falnicul bătrân îşi lasă 
nădragii în vine. Oroare! Coşmar ajuns la paroxism. Sărmăneaua 
porneşte din nou în căutarea unui perforator pe potrivă. 
Urmarea o ştii, pentru că ai ghicit-o de ani de zile: Da: persoana 
ajunge la Marchiz. Şi aici, speranţa înfloreşte din nou. Bărbatul, 
destul de tânăr, e şi bine înfipt, cum se zicea pe vremea bunicii. 
Doamna e plină de încredere când el o întinde pe pat. Ceea ce 
n-o împiedică să stingă toate 

luminile şi să mai şi închidă ochii, dintr-un exces de precauţie. 
Aşteaptă. Dar nu se petrece nimic notabil. Domnul o mângâie 
între coapse cu genunchiul. Timp de cinci minute, fie - ţine 
figura; dar vine şi momentul să se treacă la faza următoare. 
Chiar când un neică e apucat de limbariţă, mai treacă-mergă; în 
anumite împrejurări, un cunnilinctus devine adjuvant de serviciu 
al dragostei şi, de bine de rău, poate conduce orice damă până 
dincolo de pragul plăcerii. Fără el, bătrâneţea bărbaţilor ar 
ajunge insuportabilă. Şi chiar un individ pe deplin posesor al 
forţelor din emisfera sudică scoate din afacerea asta fericiri 
esenţiale pentru echilibrul său psihic. Aşa că proaspăta 
căsătorită, căreia începe să i se sictirească până într-atâta încât 
ajunge să regrete că vălul ei nu e unul de călugăriţă, aprinde 
lumina. 

Şi în prima clipă nu pricepe despre ce-i vorba. Pentru a fi 
înregistrată de simţurile noastre, realitatea se cuvine să se facă 
înţelească. Dar aici? Hm, ce spui, aici?... Cum să realizezi că 
acest picior suplimentar, care îl deghiza pe Marchiz în trepied, 
de fapt nu e picior? Doamnei îi trebuie o ţâră de timp până să se 
prindă. Fantasticul ne scoate din minţi fiindcă ne 
descumpăneşte, şi mireasa e scoasă din minţi. Reia totul de la 
început: ia să vedem, de unde porneşte obiectul ăsta, ţeava 
asta cu înfăţişarea unei trompe de mamut? De la vintre, aşa-i? 
Şi unde se termină? în gol; şi e ţeapănă şi are la un capăt un 
enorm fruct roşu. lar dacă porneşte din vintre, unde-i atunci 
măţiguşul domnului? Nu-l are domnul? Păi dacă n-are altceva, 
înseamnă că asta e piculina lui, do you know, baby! 

Şi iată că, indicibilul punând stăpânire pe dânsa, tânăra mireasă 
scoate un zbieret atât de nebunesc, încât soţul ei, alertat, 
soseşte în goană. 


Un bărbat? 

Omul a servit la infanteria marină. 

Aşa că-i spune mult iubitei sale să se shooteze până la hogeac şi 
că se vor gândi amândoi ce mai e de făcut. Apoi, regăsindu-şi 
instinctele homo din adolescenţă, începe să pupe glandul 
fabulos al Marchizului. 

The Endl 

Lucrarea e frumoasă şi sobră, de o simplitate proprie 
clasicismului. Echipa de scenarişti propune şi un al doilea final, 
care ar consta în imaginea tinerei mirese lărgindu-şi păsărică 
prin mijlocirea unui dovlecel. Nişte iubitori ai poeziei aceşti 
cineaşti. Ce poate fi mai înălţător decât o fată în văluri de 
mireasă, cu poalele sumese şi păscând, pe din jos, legume cu 
formă falică? La ultimul cadru s-ar pune marşul de Mendelssohn, 
pe gros-planul dovlecelului eliberator, şi totul ar căpăta un avânt 
poetic care să-ţi taie răsuflarea. 

După lectura sinopsisului, trec la contractul propriu-zis. 
Producătorul nu e mână-strânsă, fiindcă propune, pentru noi 
toţi, suma globală de un milion şi mă însărcinează pe mine s-o 
împart. 

- Corect? întreabă miss Angela, cu un al treilea surâs, şi mai 
savuros decât precedentele, de i l-aş înfuleca de pe buze cu 
dragă inimă. 

- Merge! admit. Dar, înainte de a semna hârtia asta, trebuie să- 
mi consult partenerii, să văd dacă sunt de acord. 

Rămână între noi - cu excepţia castorilor, nu ştiu alte mamifere 
în stare de asemenea ispravă cu cozile lor! 

Fireşte, proful şi debilul său cucurigist sunt fermecaţi. 
Convenim, fără multă vorbă, ca Pinaud să ia douăzeci la sută din 
sumă, pentru a-şi recupera banii cheltuiţi cu voiajul nostru, şi ca 
restul să fie împărţit în trei. întrucât, în pofida insistențelor 
celorlalţi, eu declin orice comision, nefiind deloc omul care să 
scoată la mezat tiriplicele amicilor lui. Există în mine, privitor la 
sesterţi şi la cinste, o mare puritate, vecină cu mania. Mama şi 
tata m-au educat astfel, şi nu mai puţin bunica, la care am 
petrecut, la propriu, o groază de vreme. A respecta bunul altuia 
reprezintă la noi, dauphinezii, un precept fundamental. A, 
desigur, există probabil prin satele noastre niscai noctambuli 
porniţi să mute semnele de hotar ori să culeagă vin de lună“, 


dar e vorba aici de o foarte mică minoritate. Țăranilor noştri le 
plac prea mult banii ca să nu-i respecte pe ai altora. 

- Ei bine, conchid, nu ne mai rămâne decât să mergem la Beru, 
să aflăm noutăţi despre el şi să-i ducem noutatea noastră. 

N-am hotărât bine toate acestea, când un tărăboi izbucnește în 
hol, în mijlocul căruia, asemeni unei cumetre de oţetar, 
acţionează inimitabilul glas al Grasului: 

* Se cheamă astfel, în al meu natal ţinut, ţăranii care merg 
noaptea să şterpelească struguri din viile vecinilor (n.a.) 

- Unde e incarcerati pretinii mei? trâmbiţează Mamutul. 

Dăm buzna să-i arătăm. Beru se agită între două infirmiere 
teribil de ambetate. Costumaţia îi e tulburătoare, fiindcă şi-a 
decupat turul pantalonilor pentru a lăsa în largul ei o pereche de 
buci enorme şi stacojiii, cu mult mai mari şi mai roşii decât cele 
ale cimpanzeului destinat drept donator. Acea chestie 
monstruoasă e înţesată de gâlme, başca umflătura iniţială, 
încununate fie de răni proaspete, fie de coji purulente, sub care 
se întretaie filamente de un verde greţos. 

La vederea noastră, tipul se domoleşte. 

- Pretini! hohoteşte Obezul cu bumbăreaţă maimuţeas-că. O, 
bunii mei pretini, dacă aţi şti aventura din care abia am scăpat! 
Tâmpiţii de americani aveau de gând să-mi dea jos târtiţa şi să- 
mi lipească în loc una de maimuţoi! Păi vă daţi seama? Beru cu 
un dovleac în dos! Drace, sunt duşi bine cu sorcova inşii din 
principatu'ăsta! Aşa ca am tăiat-o. Voiau să mă ţină cu sila. Ce 
i.-a oprit să ixeâcă la fapte e că ştiau că şedem acilea, la marele 
producător Ffaimuc-levy, Pe ăştia de prin partea locului mălaiu' 
şi poziţiile îi pune mai tare la respect decât pe alţii de pe-aiurea. 
Ca să-mi trag iţarii, a trebuit să-i descos niţel la spate, da' am 
păstrat bucata, s-o pui pe urmă la loc. Acu ştiu din ce mi s-a tras 
beleaua - buruiana aia de la hotel, de i-am rupt frunzele ca să- 
mi detartrez găozu !. O să-i atac pe marţafoii ăia, pentru ca să le 
dau, nene, interese până nu le-or mai putea duce*. 

* Vrea oare Grasul să spună: „pentru daune interese"? (n.a.) 

Respiră adânc, se aproprie de o uriaşă oglindă agăţată pe un 
întreg perete al holului, potriveşte distanţa şi se apleacă, întors 
cu tenderul spre cristal, încercând să măsoare, printre picioarele 
crăcănate, întinderea dezastrului. Numai că burta... Aşa că se 


ridică şi operează alte contorsiuni. 

- Orişicare tribunal, văzând aşa un dindărăt, o să-mi voteze pe 
puţin douăj' de mii pe post de reparaţii! afirmă el. Sunt într-o 
ureche de tot ăi de pun în circulaţie o plantă de asemenea soi. 
Stăpânul absolut de la Gloria Hollywood Pictures s-a întors cu 
toată turma, flancat de brain-trust. Bumbăreaţă calamitată îi 
face stomacul praştie, şi uite că se porneşte să dea dintr-însul 
tomnai în decolteul unei secretare. 

- Luaţi-l! Luaţi-1l de-aici! bâiguie între două spasme, îl apuc iute 
de braţ pe Matahală. 

- Hai, Sandre, să mergem în apartamentul tău. Vom telefona 
după Ramade, soţia lui Jeremie - o fiică de vrăjitor ca ea ştie 
totul despre plantele veninoase de la tropice; pun pariu că ne va 
putea oferi reţeta vreunor prafuri cu puteri magice. 

Asta ne-a fost prima zi la Lo's Angeles. 

V 

CAPITOL FUMIGEN 

Cina s-a dovedit la înălțime, deşi simpaticul J.B. Chesterton-Levy 
n-a participat, fiindcă dădea o serată la San Francisco, încotro s- 
a şi dus, cu jepul său personal. Ne-a lăsat-o în gaj pe frumoasa 
Angela, care ne-a tăiat răsuflarea tuturor cu o rochie mulată, din 
lame argintiu, care îi dădea înfăţişarea unei sirene. Aşezat pe o 
pernă de puf, Béru a gratificat-o cu o puzderie de complimente, 
în pofida poppneţei lui de spălătoreasă. Ea a avut bunul-gust de 
a-i zâmbi şi şi-a împins îndatoririle de gazdă până la a-mi face 
un semn pe sub masă, cu piciorul, ceea ce i-a adus recunoştinţa 
mea. 

Borţomega suferea ceva mai puţin. Ramade ne recomandase un 
decoct a cărui reţetă ţi-o ofer pentru cazurile când ţi s-ar 
întâmpla să confunzi vreun basic-instinct-coroziv cu hârtia 
specializată marca Lotus. Cureţi trei banane, le 

zdrobeşti împreună cu o ceapă verde, un gălbenuş de ou şi o 
vânătă. Adaugi un pahar de ulei de măsline şi altul de urină de 
căţea. Când totul e bine amestecat, ungi părţile afectate şi stai 
în genunchi, vreme de un ceas, în faţa pacientului. După 
trecerea acestui răstimp, durerile cedează, şi omul tău porneşte 
pe calea vindecării. Neavând la dispoziţie nici o căţea, am 


compensat produsul cu ud de câine laolaltă cu ud de pisică, iar 
abaterea de la reţeta lui Ramade a fost perfect tolerată. 
Francezul, care e un ingenios din fire, uzitează deseori de terţe 
procedee compensatorii, de aceea cade mereu în picioare! 

, Aşadar, pentru a ne întoarce la începutul capitolului, masa de 
seară era bună de însemnat cu două bile albe, cum zic 
paraştoarfele negrese. Apreciază şi tu: stridii umplute cu icre 
negre (în fiece cochilie fiind îndesat atâtat caviar, că nu se mai 
vedea stridia!), rostbif cu sos Cumberland şi garnisit cu trufe, 
fudulii de cocoş la grătar, tarte cu fructe roşii. Totul stropit cu 
Dom Perignon, Chateau Talbot şi un Saint-Croix-de-Mont de la 
Brun Camille, 1955, căruia îi presimţeai înrudirea spirituală cu 
Yquem. 

Extenuaţi de călătoria peste mări, ne-am cărăbănit degrabă în 
apartamentele noastre, fără a îndrăzni să stricăm, cu vreo moca 
oarecare, bunătate de horăială. Ajuns între cearşafurile 
răcoroase, credeam că am şi adormit, însă chiar în clipa când să 
mă desprind de rampa lucidităţii, a răsunat în mine unul dintre 
acele declicuri idioate care te deprogra-mează scurt şi, foarte 
curând, îţi fac aşternutul insuportabil 

(de logaritmi). Am avut senzaţia confuză a unei prezenţe în 
cameră. Am aprins lumina: ţipenie! Totuşi, acea impresie de 
nesingurătate n-a dispărut. Creierul mi-a fost puternic marcat de 
fotografia Martinei Fouzitout, dăruită de Grace, servitoarea 
bunului părinte Machicoule. Chestie care m-a tulburat suficient 
încât să mă scol şi să mă duc să iau poza din buzunarul hainei. 
Am început pe urmă s-o contemplu intens, încercând să dezleg 
enigma reprezentată pentru mine de fata aceea, fără să-mi pot 
explica motivul. Din clişeu, privirea ei îmi adresa o chemare. 
Mie! Mie, care n-o cunoscusem niciodată, care până acum 
câteva zile îi ignorasem existenţa. Cine era acea fostă studentă 
înşurubată de profesorul ei supradimensionat? O nimfomană? O 
ţicnită? Cum de făcuse rost, în California, de atâţia bani ca să-şi 
constituie o colecţie de desene ale unor mari maeştri? 
Prostituţie? 

l-am examinat trupul banal, chipul de fată tristă, lipsit de cine 
ştie ce frumuseţe; nimic la ea nu provoca dorinţa; existau în Los 
Angeles mii de boarfe mult mai sexy! Şi, pe deasupra, ce căuta 
în Utah, în prima vineri din fiecare lună? Acolo se găsea oare 


sursa misterioaselor sale venituri? încă o dată am încercat să 
citesc literele de pe panoul indicator din fundal; însă acesta se 
găsea în umbra pestriță a unui copac şi n-am reuşit să desluşesc 
caracterele. 

Fiindcă dorm gol, m-am înfăşurat într-un halat-prosop din baie, 
şi am coborât la parter, în speranţa de a descoperi, în bibliotecă 
o lupă. Norocul îmi zâmbeşte, doarece există una superbă, cu 
mâner de fildeş, pe biroul acoperit cu piele 

de Cordoba. Aprind lampa cu gât de lebădă. Lumină halo-genă, 
crudă şi puternică. Sub lupă, indicatorul din poză devine o 
prezenţă aproape palpabilă. Disting cea de-a doua literă, care-i 
un „0". Nume compus. Ultima a celui dintâi cuvânt este un „e" 
sau un „c", dacă nu cumva tot un „o". 

Ajuns în culmea perplexităţii, aud în spatele meu o lunecare 
mătăsoasă. E vorba de apariţia inopinată (dar se poate schimba) 
a lui miss Angela. Şi-a dat rochia-furou din lame pe o pijma de 
mătase somon, admirabil croită. Pantalonii sunt de fapt un şort 
ce-i ajunge până deasupra genunchilor, pe când bluza îi coboară 
ceva mai jos. Aceasta din urmă e despicată în părţi până la 
înălţimea pieptului, ceea ce produce, atunci când persoana se 
deplasează, o armonioasă fâlfâire a veşmântului. 

- Ce minunat paznic de noapte! exclam. Te-am trezit cumva? 

- Există la mine în cameră un aparat care bipăie atunci când 
vreo încăpere de jos e ocupată după miezul nopţii. 

- Hotărât lucru, esti îngerul păzitor al acestui somptuos bârlog. 
Mi-am permis să intru în bibliotecă fiindcă aveam nevoie de o 
lupă, îi spun arătând spre fotografie. 

- La ce vă trebuie, dacă nu sunt indiscretă? 

- încerc să descifrez un nume, inimioaro! încuriozitată, se 
apleacă peste birou: atunci, cu unghia 

inelarului, îi arăt panoul lizibil. 

- In care stat e? se interesează dămiţa. 

Trosc! Un sân din stânga ei se lipeşte de o ureche din dreapta 
mea. E molcuţ, e cald şi miroase inefabil de frumos. 

- Utah! bolborosesc. 

Din fericire, n-a trebuit să rostesc decât două silabe. 

- Banca asta îmi spune ceva, face Angela. 

Timp în care eu îmi las mâna să escaladeze pe sub marginea 


largă a şortului ei. Temerar Antonio, ca totdeauna. Prinţul 
scotocitorilor. Banca de fier forjat vizionată de jună are forma 
unei nacele, iar extremităţile spătarului ei reprezintă două 
capete de căprioară. 

- Ştiu! strigă viitoarea mea victimă. 

Degetul mijlociu mi-a ajuns la doi milimetri de viermu-şul său, 
dar posesoarea se face că nu-i nimic. 

- Ce ştii? mai am vreme s-o întreb, înainte de a-i prinde în gură 
sânul prin mătasea bluzei. 

- E vorba de banca îndrăgostiţilor, celebră în întregul Vest, 
explică Angela. Se află aici încă de la sfârşitul secolului trecut. 
Doi amanți ce se adorau, temându-se de viitorul care nu putea 
decât să-i despartă, au hotărât să se sinucidă pentru a dispărea 
în plină fericire. Au cumpărat două revolvere şi s-au dus să se 
aşeze pe banca aceea. Fiecare şi-a lipit ţeava armei de propria 
tâmplă, bărbatul a numărat până la trei şi amândoi au tras în 
aceeaşi clipă. Au murit simultan. De atunci, banca a devenit loc 
de pelerinaj pentru toţi cei ce se iubesc. Se aşază acolo unul 
lângă altul, îşi jură dragoste, iar legenda spune că unirea lor 
rămâne fericită. 

- Foarte frumos, exclam mângâindu-i ciocul păsăricii. Şi unde se 
găseşte această vestită şi atât de romantică băncuţă? 

- în Morbac City. 

lau din nou lupa, şi acum, într-adevăr, când ştiu ce nume să 
caut, îl detectez pe fotografie. întârzii cu privirea asupra chipului 
Martinei. Să fi fost la mijloc un „pelerinaj'? Bărbatul a cărui 
mână îi stătea pe genunchi era iubitul ei? De ce nu apare în 
poză? îmi închipui că el însuşi a făcut fotografia, cu un aparat cu 
declanşare întârziată, aşezat pe un trepied, şi că a cadrat prost 
viitorul clişeu. Băiatul are o carabă de peizan: mare, păroasă, 
aspră, cu unghiile mai mult sau mai puţin curate, tăiate drept. 
Deloc laba unui neică pentru care să-ţi vâri o bomboană în 
ţeastă din prea multă dragoste. 

- Prietenă? mă întreabă Angela. 

- Nu de-a mea, ci de-a bătrânului cu flinta mare, căruia îi ţin 
tovărăşie. 

- A venit după ea? 

- Femeia e moartă. Şi, înainte să predea ortul, şi-a lăsat toată 
averea pe numele lui. 


- Bogată? 

- O chiţimie la Venice. 

Nu prea înţelege de ce amănunţesc cu atât interes acea poză; 
dar, ca orice persoană bine crescută, se abţine să mă întrebe 
mai mult. Ca să schimb subiectul, îi deschei nasturele „şortului 
de pijama". Vestmântul sărăcuţii alunecă, precum ceara pe o 
lumânare, de-a lungul picioarelor netede. Cu o mişcare 
domoală, ea îmi mângâie ceafa; în general, bărbaţii procedează 
aşa în timp ce damicelele îşi dau silinţa să-i golească de 
moştenitori. E un gest de recunoştinţă. Şi totodată permite 
controlul ritmului, reducerea ori sporirea vitezei înfu-lecării. Mă 
ridic din scaun ca s-o îmbrăţişez şi să-mi strecor 

palmele pe sub bluza ei fâlfâitoare. Aici dau peste lozul cel 
mare, băiete! Duritatea şi catifelarea se întrepătrund. Ţoancele 
micuţei „au mâna făcută". Schimbăm amândoi un sărut lung şi 
arzător. Reuşim să ne înnodăm limbile una de alta, ceea ce nui 
se întâmplă chiar oricui. La urmă, ne vedem siliţi să le desfacem 
cu degetele. 

După ce-mi recapăt răsuflarea, şoptesc: ' - Divină surpriză, 
Angela, fiindcă aveam impresia că nu sunt genul tău, atât de 
rece te-ai purtat cu mine. 

- Din pricina bossului. Nu poate suporta ca o colaboratoare să 
privească la un bărbat sau, a fortiori, să-i surâdă. 

- E gelos? 

- Groaznic, dar nu în felul în care îţi închipui. întregul său brain- 
trust trebuie să-i aparţină în exclusivitate, la fel ca periuţa de 
dinţi sau stilograful. 

- Am mai întâlnit oameni de soiul ăsta. Va să zică, în lipsa lui te 
defulezi? 

Mă repede: 

- Nu sunt o refulată. 

- Vream să spun că-ţi arunci cât colo centura de castitate. Dar la 
ce folos pălăvrăgeala? N-avem ceva mai bun de făcut? 

- Unde mergem? La tine sau la mine în cameră? 

- Rămânem aici. 

Fiindcă hotărârea ei mă surprinde, tipesa adaugă: 

- Toate dormitoarele sunt echipate cu instalaţii video. 

- Grozav lucru! 

- Bossul are un deosebit gust pentru voyeurism. 

- înseamnă că umblă cu un mort în şiiţ. 

- Ba nici pomeneală! se scapă domnişoara, ceea ce îmi zice o 
chestie lungă cât Chile în privinţa relaţiilor sale cu faimosul 
boss. '. 

Ea însăşi roşeşte de încurcătură, şi-i şade bine. Dar eu, om 
practic, golesc biroul de obiectele înşirate acolo. Pe urmă aşez 
de-a latul lui uriaşa mapă de piele, în chip de saltea, apoi 
rechiziţionez perna de şezut de pe scaun şi o aşez în chip de 
pernă de culcat. Totodeauna să ai grijă ca damele să se simtă la 
largul lor când le înfunzi strâmtura. Tipii care prăjesc câte o 
surioară pe un braţ de fân dintr-un grajd ori pe un furnicar se 
miră degeaba că ajung la o vertiginoasă scădere de 
popularitate. Arzoaice-rtearzoaice, partenerele lor detestă să-şi 
simtă păsărică îndesată cu.şomoioage de paie ori popo-neaţa 
împroşcată cu acid formic de către bestiolele aventuriere. 

Când culcuşul e gata, o lungesc în el pe Angela. îmi reiau locul 
în scaunul solid, îmbrăcat în piele, aşez umblă-torile ultimei 
mele cuceriri pe fiecare dintre braţele lui şi-mi cufund botul în 
agheazmatar. 

lar Statele Unite ale Americii fiind ceea ce sunt, cucerirea mea 
devină francofilă. 

Ei bine, de acord că lucrul ăsta e jenant, dar eu unul mă dau în 
vânt după piţipoancele zgomotoase în amor, cu condiţia totuşi 
să n-o facă doar de sanchi. Drace! Pesemne că bombonica asta 
se dă rareori în bărci cu atâta râvnă. Aţâţă întegul Malibu! Nu se 
poate abţine gargaragioaica. Musai 

să-şi strige în faţa lumii plăcerea, aşa cum un cocoș strigă la 
auroră. Ce minunată odă a bucuriei! Natura toată, imensă şi 
radioasă, se exprimă prin gâtlejul ei. Pentru o simplă găurică! îţi 
dai seama? 

Nu mai am timp să mă agăţ de trenul în plin mers. Gagica a şi 
ajuns la destinaţie. Termină cu zvârcoleala, cu nesaţul, cu 
urletele. 

, - Very biutifulistic! declară, din uşă, Beru. Şi iese la iveală, 
asemeni unui gladiator, cu sabia scoasă. Pe el carnea proaspătă 
îl atrage la fel ca hoiturile pe un şacal. Cartuşul său impecabil 
dezvăluie făgăduinţe performante şi perforante, cu glonţul din 
capăt, crestat ca un dum-dum. 


- Parcă-s într-un film de l-am văzut pe Canal plus: „Puţa fleanca 
şi găoaza". Deloc rău. Superbă producţie. Nu mai' pridideai să 
numeri ciomăgelele, cum nu poţi să numeri, dintr-un tren de 
mare viteză, bornele kilometrice. Şi buculiţele alea drăgălaşe! 
Ca în Olanda, la târgul de brânzeturi, când le pune unele peste 
altele, să facă piramide. N-o isprăveşti pe dom'şoara, Antoine? 
Doar o leorbăială prin scrobeală? Nu te mai recunosc, puiule! 
Dacă-mi dai voie, i-aş aduce cu dragă inimă ceva ştiri de la 
Gogu lu' mandea. Cu atât mai mult cu cât ai pregâtit-o clasa una 
pentru o însuliţare pe cinste. 

Ridicând din umeri, îi dau de înţeles că-şi poate încura 
armăsarul, având iertarea mea. Drept care dă la o parte 
scaunul, pentru a-i lua locul. 

- lertăciune, dom'şorică! gângureşte galantonul. Aş putea ca să 
mi-ţi propun o mică berbeceală cu maşinăria asta folosită uneori 
pe post de cric la camioane? Crede vorbelor mele că nu-i câtuşi 
de puţin congelată. 

' - Noooo! strigă Angela, brusc dezmeticită. Go out! Burtă Verde 
se întoarce spre mine. 

- Asta vrea să spună, care va să zică, că n-ar fi de acord? se 
nelinişteşte scumpul de el. 

- Cam aşa ceva! convin. Te roagă să ieşi. 

- Crezi tu că-i o chestie normală, mă, Sana, se jeleşte Lăncierul, 
ca o papacioacă să te zgornească taman când e pusă cu 
gaibaracele în V şi bipoaşca îi e mai năclăită decât mlaştinile de 
la Poitevin? Apăi să-mi dai voie, da'mericanii ăştia habar n-are 
să trăiască. Să-mi fi fost mie colea o franţuzoaică, mamă ce mi ți 
l-ar mai fi înăbuşit pe matelot cu ca-pu-n perne! Niciodată n-am 
dat peste vr'una care să mă refuze din primu' foc; până şi-alea 
de se speria de dimensiunile mele primea să facem cât de 
câtuşi o încercare, cu unt ori mangarină! 

Mânia îi e atât de năvalnică, încât Angela sare jos de pe 
instalaţie, în viteza a cincea. Servitorii stagnează pe coridor, 
neliniştiţi. Ea le explică pe cum că Berurier a încercat un abuz 
dar că, din fericire, eu am intervenit eroic şi am smuls-o din 
strânsoarea acestei gorile - smintite, probabil, de alergia ei la 
plantele tropicale. Bruce, majordomul, întreabă dacă e cazul să 
cheme poliţia, însă Angela zice nu; accesul musafirului a trecut, 
şi ea se va duce să se închidă în cameră. Din fericire, Balenei nu 


i-a căzut fisa relativ la acuzele formulate de perfidă. îngreţoşat, 
hotărăşte să-şi încredinţeze „furtunile carnale" păpuşii 
gonflabile de care nu duce lipsă nici hogea-cul lui şi care-l 
excită peste măsură, fiindcă i se pare că seamănă cu doamna 
„Gorgina du Foie". 

După aventurile şi avatarurile înfăţişate mai sus, puteam 
nădăjdui că noaptea va trece în linişte. Aş! Cucu-bau, cum se 
zice în Auvergne. Jumătatea lu' cinci. 

Nu apuc bine să mă strecor în braţele lui Morfoleu (cum spune 
Vânjosul), că nişte urlete made in acesta din urmă îmi râcâie 
somnul de pe creier. Cu ochii cât butonierele, cu gura amară, cu 
bambina bălăngănind, mă năpustesc spre odaia pretinului, dau 
un brânci de umăr de sare în paişpe delicatul ivăr de bronz 
sculptat şi intru val-vârtej în spaţiul vital al împricinatului. 
Borţomanul desfăşoară, de unul singur, o luptă bărbătească şi 
grea. Nu împotriva morilor de vânt, ca Don Quijote, ci a unei 
„partenere de vânt". La concret - păpuşa gonflabilă în care, din 
lipsă de ceva mai bun, plănuise să-şi petreacă noaptea. 

Mă prind pe loc de amploarea catastrofei. Enormitatea cricului 
îndesat în şarmantul robot 1-a paradit pe acesta din urmă. 
Motoraşele i s-au ambalat, halind până la plasele virilitatea 
amicului, cu bolboaşe cu tot. Levierul de comandă s-a rupt şi 
atârnă, bleg, în laba nefericitului. Omul încearcă, exasperat, să- 
şi găurească şi pe alte căi partenera de cauciuc, dar numita e de 
o calitate mai mult decât superioară. Vagi-nismul artificial al 
păpuşii activează precum palele unui mixer la turație maximă. 
Totul miroase a ars, a metal încins, a porc pârlit. Alexandre- 
Benoit nu mai are forţă să ţipe. Scânceşte. li prind de mijloc 
înverşunata parteneră. Smucesc de ea, însă trompa mamutului 
o urmează. 

încă o dată avem parte de adunarea generală a personalului, 
plus cea a majordomului şi pe urmă a Angelei. Bruce, 

care înţelege natura accidentului, regretă că băiatul în grija 
căruia se află întreţinerea păpuşilor e plecat în concediu, în 
Caraibe. Există oare, la Los Angeles, vreun serviciu de depa- 
nare? Pinuche apare la rându-i, alertat de hărmălaia generală. 
Cunoşti calmul lui Cesar! Mai întâi, o studiere a scenei tragice: 
bietul Bérurier săltat de la pământ şi atârnând ca un fruct agăţat 


de coadă. 

- Ne-ar trebui un cuţit cu tăişul bun, ca să-i retezam sexul, la 
nivelul vintrelor! preconizează apoi moş Puţăbleagă. 

- Nuuu! zbiară Berurier şi leşină. 

Atunci manda sloboade pe nepusă masă o idee (în engleză 
idea), Prind în gură un sfârc de-al lui miss Hevea şi încerc să-l 
rup cu dinţii. Ceea ce are drept rezultat doar un scârţâit 
insuportabil. In van aplică incisivii mei o incizie. Maşinăria, 
reeditând gagul „ucenicului vrăjitor", se dovedeşte mai 
puternică. Omul - devorat de propria sa creatură! In cele din 
urmă renunţ, dar o altă idee (în engleză tot idea) îi succede 
primei. 

- Bricheta! îi poruncesc lui Puţişoară. lute! 

Fuge s-o aducă din cameră. Acţionez scăpăratoarea; o flacără 
de patruzeci de centimetri! O plasez sub navetele cu lapte ale 
gonflabilei. Cauciucul se bronzează. Şi, brusc, explozie! 
Cumplită! Cu ce draci de gaz a fost îndopată profesionista 
amorului? Suflul ne aruncă pe mocheta care, din fericire, e 
groasă ca un dărab de pudding. Perfida păpuşă nu mai e acum 
decât un morman de prezervative hărtănite, iar printre toate 
acele reliefuri aparatajul ei răsucit pare derizoriu. Berurier zace 
în mijlocul deşeurilor. Greu de privit, castra 

veciorul lui seamănă cu trompa însângerată a unui elefant abia 
scăpat din foarfecele unui caiman. Vom putea să i-o recuperăm? 
Ne rugăm Domnului. In orice caz, nu va mai fi operaţională până 
după postul Paştelui cailor. 

- Mergeţi şi căutaţi vin roşu, mult vin roşu! îi cere Pinaud lui 
Bruce. Şi zahăr, mult zahăr. O parte din vin îl va bea, iar cu 
restul vom topi zahărul într-un castron, pentru o baie de sex. S-a 
mai tratat astfel de un herpes şi două blenoragii; vindecările au 
fost miraculoase. 

Matahală deschide ochii; poate fiindcă subconştietul lui a reţinut 
cuvântul „vin"? Zărind-o pe Angela, o apostrofează: 

- Văzuşi, japiţo, unde ajungem? Când te apuci să-1 sictireşti pe 
om în loc să-1 corcoleşti în fofoloacă cum ar fi făcut orişice 
damă din lumea bună? - Apoi, către mine: Dacă vrei să ştii, 
bădie, eu şi America nu suntem compatibili. Au ăştia nişte idei 
de numa'-numa': Cum era şi-ăia de să-mi grefeze un profundor 
de maimuţă, dac-ai mai auzit aşa ceva. Şi ia zi, să-i fi lăsat s-o 


facă, bine-mi mai şedea la vremea asta! 

Tocmai atunci încântătoarea sonerie a telefonului răsună în 
imensul coteţ, şi cineva soseşte să mă anunţe că e vorba deo 
solicitare for me. 

- Ascult! 

O voce slabă murmură: 

- Mister S an-Antonio? 

- întocmai. Cine-i la aparat? 

-James Smith. 

- Ceva în neregulă? 

- Am luat-o peste bot. 

- O veste proastă? 

- O ploaie de ciomege. 

- De la vreun sticlete? 

- Nu, de la doi tipi în smoching. Poţi veni? 

- Fireşte. Unde te afli? 

- Reşedinţa Tequilla, pe Sunset Boulevard, foarte aproape de 
Beverly Hills. Grăbeşte-te: 

- Doar cât să sar într-o pereche de pantaloni şi pe urmă într-o 
maşină, şi m-am şi ivit. 

Zis şi făcut. Angela, căreia îi solicit sa-mi împrumute şoferul, mă 
anunţă că mă va pilota chiar dânsa, în Mercedesul personal, 
decapotabil şi vechi, însă perfect întreţinut. Pe drum, îmi aduce 
la cunoştinţă că va apela, pentru ţâmburuşul lui Beru, la polita 
de asigurare; firma care a echipat cu păpuşi gonflabile odăile 
este responsabilă şi va trebui să scoată băânetul. După opinia 
domniţei, o asemenea podoabă poate va-loara peste un milion 
de dolari. 

O asigur că şicanele nu ne stau în caracter şi că nu vom 
răspunde cu un proces ospitalităţii gazdelor. Ea mi-o întoarce că 
sunt un gentleman şi că aş putea fi chiar englez. îi replic că 
prefer să nu fiu decât o imitație de gentleman şi deci să rămân 
francez, fiindcă, între noi fie vorba - Anglia de azi... Nu prea mai 
ai de ce să penetrezi nocturnamente în coliba maicii Saveta 
number two ca s-o priveşti cum le horăie. Şi juna îmi dă 
dreptate. 

VI 

CAPITOL EZOTERIC INVERSAT 


Interminabilul Sunset Boulevard (100 km) îşi înşiră la infinit 
lampadarele. Carosabilul larg e mărginit de proprietăţi luxoase, 
ascunse în spatele unor frunzişuri luxuriante (unde se practică 
luxura). După patruzeci de minute de rulare, ajungem la vila 
Tequila, extrem de fermecătoare. Un grilaj vopsit în verde şi 
bronz, o peluză largă, unde nişte soldaţi în roşu şi albastru, din 
nu ştiu ce armată de operetă, au încremenit într-o manevră ce 
ar putea fi britanică. Mai încolo, o casă mare, cubică, albă, 
având în jurul deschiderilor cărămizi smălţuite. Aici îşi petrece 
orele de odihnă ultimul Smith. Interiorul e luminat a giorno. 
Apăs soneria de la intrare, şi poarta de fier forjat se deschide. 
Din pragul ei, îl văd pe terasă pe amicul James, în aşteptare. Pe 
măsură ce înaintăm, îmi dau seama că e într-o stare jalnică. 
Purta, când a fost agresat, o pijama de mătase albă, cu reverele 
bordate cu negru. Faţa îi e tumefiată, iar vestmântul de noapte 
plin de sânge. 

- Mulţumesc că ai venit! îmi strigă de departe. Nasul lui şi-a 
dublat volumul, şi la fel au făcu gura şi 

pomeţii. Ţine în mână un pahar baban, plin cu scotch, şi-şi 
telefonează în fiece clipă câţiva centilitri. N-a încercat să-şi 
curețe rănile, probabil ca să apară dinaintea mea în toată 
splendoarea stării de acum. Găsesc că e un curajos. Câţi alţii, în 
locul lui, n-ar fi asmuţit deja poliţia şi nu s-ar fi lăsat duşi la o 
clinică de chirurgie plastică? 

Scurtă prezentare a Angelei, apoi suntem poftiţi într-un living 
uriaş. La culcare, gazda întinsese un prosop de baie, mare cât 
Piaţa Concorde, pe o canapea tapiţată cu cinz alb, ca să n-o 
murdărească, dar pe mocheta de culoare deschisă se văd urme 
de sânge. 

- Nu prea mi-au făcut cadouri, nu? murmură el printre buzele cu 
mult mai groase decât cele ale colegului nostru Jeremie Blanc. 
- Asta în nici un caz. îmi povesteşti? Nu se lasă rugat: 

- Tocmai adormisem, după vizionarea unei casete hard, când a 
sunat telefonul. Un bărbat, anunţându-se ca din partea ta, a zis 
că vrei să mă vezi îndată, pentru o problemă de viaţă şi de 
moarte, şi că vei veni încoace peste câteva minute. într-adevăr, 
după un sfert de oră, cineva a sunat la poartă. Am deschis cu 
telecomanda, şi doi inşi în smoching s-au îndreptat spre casă; 
unul dintre ei era înalt şi, pe întuneric, l-am luat drept tine. Abia 


în ultima clipă am înţeles că era altceva la mijloc; dar, deşi sună 
stupid, ţinuta de seară a celor doi mi-a inspirat încredere. l-am 
lăsat să intre. Atunci, fără o vorbă, au scos din buzunarele 
pantalonilor câte un baston negru, de 

cauciuc, şi au început să mă lovească de parcă erau smintiţi. 
Totul a fost atât de neaşteptat şi s-a petrecut atât de repede, 
încât nici n-am reacţionat. Nu ştiu dacă aşa ceva este ceea ce 
se cheamă o bătaie soră cu moartea, dar nici măcar nu mai 
înţelegeam ce mi se întâmplă. Vedeam doar stele verzi. Agre- 
sorii mă loveau cu atâta violenţă, că peste câteva momente m- 
am prăbuşit.. Atunci au încetat să mă mai pocnească şi au 
aşteptat să-mi vin în fire. Când au văzut că privirea mi se 
limpezeşte, cel mai înalt mi-a zis: „Uite ce e, îţi punem câteva 
întrebări. Şi există două soluţii. Prima: dacă ne răspunzi, te 
lăsăm în pace. A doua: dacă nu ne răspunzi, te lichidăm. Simplu 
şi clar, da?" Aşa că le-am răspuns. 

- Şi cum sunau întrebările? nu m-am putut opri să-l întrerup, 
atâta sunt de însetat să-mi îmbogăţesc cunoştinţele. 

- Tipul m-a chestionat: „Dumneata te-ai ocupat de moştenirea 
unei fete pe nume Martine Fouzitout, cu domiciliul în Venice?" l- 
am răspuns că da. „Şi casa a moştenit-o un bătrân?" „Intr- 
adevăr", i-am răspuns. Atunci a îngenuncheat lângă mine şi şi-a 
aşezat bastonul de-a curmezişul gâtului meu. îl ţinea de fiecare 
capăt cu câte o mână şi îl apăsa; aproape că-mi strivise 
laringele. „Cum se face că marele patron al poliţiei pariziene şi 
alţi doi sticleţi de acolf îl însoțesc pe moşneag?" Le-am spus că 
sunteţi prieteni cu Felix Legorgeon. Că bătrânul e un pic sărit de 
pe şine şi că voi îl asistați. Atunci au luat-o de la capăt cu 
poceala, pretinzând că râd de ei şi că un ins de importanţa ta nu 
face douăsprezece mii de kilometri ca să-l ţină de mână pe un 
tată-mare, moştenitor al unei barăci din cartierul cioroilor de la 
Venice. A adăugat că scotociţi peste tot în legătură cu 
franţuzoaica 

moartă şi că la ce bun atâta interes? Aşa încât ce-ai fi vrut să le 
răspund? în pofida mutrei mele stâlcite, am încercat să fac 
figură bună. Le-am explicat, calm, că sunt notar, depozitarul 
unui testament. Că la moartea legatarei l-am informat pe cel în 
drept, aşa cum era de datoria mea, şi că nu mă puteam opune 


să-l aducă şi pe şeful poliţiei pariziene sau chiar pe preşedintele 
Republicii Franceze. Că meseria mea constă în a întocmi acte şi 
nu în a mă ocupa de oamenii implicaţi într-o moştenire pentru 
care s-a apelat la biroul meu. Pe semne că vocea îmi suna 
sincer, fiindcă intruşii, în loc să-şi reia torturile, mi-au pus alte 
întrebări despre tine. 

- De pildă? 

— Dacă ţi-ai făcut cunoscută calitatea. Am răspuns afirmativ. Pe 
urmă au vrut să afle ce anume vă interesează la răposata 
Fouzitout; le-am spus că, după ştiinţa mea, felul cum trăise în 
State, probabil şi felul cum murise. Au continuat să mă 
interogheze încă destul de mult. Aţi descoperit oare elemente 
referitoare la existenţa la Venice a lui Fouzitout? Le-am spus că, 
după câte îmi dau seama, n-aţi găsit nimic. „Dar în altă parte?" 
au insistat ei. Le-am răspuns, hotărât, că nu ştiu nimic în plus, 
că afacerea asta a fost pentru mine ca oricare alta şi că, dacă 
unele implicaţii îi deranjează, nu trebuia să căşune pe un notar 
care doar îşi face meseria, ci să vi se adreseze de-a dreptul 
vouă. Ca utlimul dintre laşi> le-am dat adresa ta din Malibu,' dar 
ei păreau să o cunoască. După aceea, au vorbit niţel deoparte, 
şi lunganul mi-a spus: „Ei bine, te lăsăm. Presupun că nu vei 
preveni poliţia, dacă nu vrei ca sediul firmei şi casa asta 
frumoasă să ia foc. La clinică, n-ai decât să pretinzi că ai căzut 
pe scară." Asta e tot. După 

plecarea lor, am băut un bourbon, m-am gândit niţel şi am 
hotărât să te informez despre cele petrecute. 

- Eşti un magnific, James! Mersi şi felicitări pentru curajul şi 
isteţimea ta. - li strâng mâna. - Acuma trebuie să te îngrijeşti. Te 
ducem la spital; ştii vreun loc demn de nivelul tău şi unde să-ţi 
fie reparat portretul? 

- Lăsaţi, intervine Angela, mergem la clinica finanțată de 
Chesterton-Levy. 

Smith devine Joyce de-a binelea. 

- Locuieşti singur? mă minunez. 

- Sunt în proces de divorţ, nevasa mi-a fugit cu maestrul de 
gimnastică. lar camerista negresă doarme deasupra garajului, n- 
a auzit nimic. 

- Eşti bun să mi-i descrii în amănunt pe agresori, James? Fiindcă, 
după câte mi se pare, nu prea ai de gând să pui poliţia la curent 


cu tribulaţiile tale. 

- Prefer să n-o fac, recunoaşte încurcat Smith; nu prea cred în 
acţiunile preventive ale confraţilor tăi - fără nici o supărare. 
După ce demnul băiat e instalat într-o cameră de vis şi în 
braţele unor infirmiere a căror splendoare l-ar face să plângă pe 
amicul meu Bernardin*, rămân singur cu adorabila 

* Infatigabilul director de la Crazy Horse (n.a.) 

Angela. Oboseala îmi apasă şalele, şi un somn de o sută de kile 
îmi atârnă de pleoape. 

- Ai o existenţă frământată, zice ea. 

- Destul de. 

Ca să-i răcoresc curiozitatea încinsă peste măsură, îi fac un 
rezumat al acestei aventuri franco-ricane. 

- Va să zică, eşti patronul poliţiei pariziene? 

- Deocamdată da. Simt însă că, de continui să umblu brambura 
pe planetă pentru afacerile prietenilor, foarte curând mi se va 
găsi un înlocuitor. Manierele nu-mi sunt prea ortodoxe pentru 
funcţia pe care o ocup; din fericire, mă am bine cu preşedintele 
republicii; doar că preşedinţii trec, şi copoii rămân. 

Ea îşi plimbă mâna delicată peste şliţul meu asemenea. 

- Ce facem, ne întoarcem? 

- Fireşte, scumpeteo; ţi-am furat şi aşa destul din timpul de 
somn. 

Bela demarează, când iată-1 pe San-Antonio al tău cel mult 
drăgălaş că scoate un țipăt ca de coit. Angela stopează. 

- Ce e? 

- O idee mi-a traversat borsalina, dulceaţo. Vrei să mă laşi într-o 
staţie de taxiuri? 

Pufneşte în râs. 

- Staţie de taxiuri? Te crezi în Frariţa? Unde vrei să mergi?” 

- în Westchester. 

- OK- 

Atâta amabilitate mă copleşeşte. îţi dai seama? O fată pe care 
doar am lipăit-o şi încă nu i-am încastrat-o... Ce se va întâmpla 
după ce-o s-o arunc în al nouălea cer? 

» 

- Nu pot accepta, iubito. Ai nevoie de odihnă. Mâine se întoarce 


bossul, şi nici un nasture de la ghetrele lui n-o să scape ocazia 
de a-şi lăsa urma pe funduleţul tău. 

Zâmbeşte. 

- Mi s-a întâmplat să-mi petrec nopţile prin baruri alături de 
indivizi care mă oripilau; nu-ţi face scrupule. 

Şi iată-ne porniţi spre modesta parohie a încă şi mai modestului 
preot Machicoule. în timp ce Angela conduce, eu, ca să ne 
omoram timpul, îi puţuluiesc bombonelele de pe piept. Cunosc 
nişte nătărăi care fac asta cu degetul mare şi arătătorul, de 
parcă ar căuta un post de radio la aparatul din hodoroagă. 
Sărmani gogomani! Gurguiele, băiete, află o dată pentru 
totdeauna, se lucrează cu podul palmei, foarte încet frecat de 
biberoanele cucoanei. Abia atinse. Trebuie să rămână o chestie 
aproape magnetică. Şi atunci, cât ai zice: „Hai!", o şi vezi pe 
paceaură înmugurindu-i antenele. Ce să mai vorbim de suspine? 
Bun! Când ai impresia că a căpătat ogive de iridiu, îţi continui 
treaba cu vârful limbii. O pâlpâire imperceptibilă. Nu se există 
voluptate fără o încetineală diabolică; în orice caz, suptul 
intervine doar în fazele terminale, şi chiar şi atunci se cuvine să 
rămână foarte relaxat. Nu te purta ca un nou-născut flămând! 
Operează precum lunecarea unui nor. Totul mătăsos. Pe urmă 
porneşti la investigaţii cu limba ta cea emerită. Ea pregăteşte 
parcursul soldăţelului; nu evita nimic: pântecele, buricul (oază 
divină), tufişurile,, izvorul. Conştiincios până la sfârşit, altfel se 
cheamă că-ţi baţi joc de meserie. 

Angela şopteşte: 

- Dacă nu te opreşti, voi fi nevoită să opresc! 

Fiindcă sunt grăbit, îmi întrerup savantele aţâţături. Inchipuie-ţi 
că-mi fac griji pentru părintele Machicoule. Agresorii lui James 
Smith erau atât de bine informaţi despre faptele mele, încât nu 
se poate să nu fi ştiut de vizita la preot. De aici şi până la a se 
duce să-l „chestioneze" şi pe el în legătură cu mine, nu e decât 
distanţa dintre Sunset Boulevard şi Westchester. 

Când năvălim în curte, o pisică făţarnică şi furişă, cu ochi 
fosforescenţi, zbârlită la coadă ca o perie de spălat sticle, iese 
pe uşa rămasa întredeschisă, pentru o plimbare nocturnă pe 
acoperişuri. N-o zărisem în cursul vizitei mele diurne. După ce 
împing batantul, pătrund în modesta locuinţă. Cu inima strânsă 
de o teamă cumplită, cum se scria odată în romanele-foileton 


destinate împachetării ouălor. Pipăi » peretele pe lângă intrare, 
găsesc un comutator şi-l acţionez. 

Teama mi se risipeşte, ca întotdeauna în faţa realităţii. Grace, 
grasa negroteică diplomată în munca la acadele, zace pe o 
masă, în chip de cruce a Sfântului Andrei. | s-a pus căluş cu un 
prosop, ceea ce e totuna cu a spune că a murit asfixiată. 
Agresorii s-au năpustit asupra ei într-un mod incalificabil: i-au 
vârât în păsărică un bătac înfăşurat în hârtie pe care după aceea 
au aprins-o. lţi dai seama de urmări? Vintrele i-au fost arse - 
părul cârlionţat, buzele groase ale sexului, carnea din toată zona 
aceea delicată. 

Angela scoate un geamăt şi leşină. O recuperez, de bine de rău, 
o scot pe o bancă din grădiniţă şi alerg să aduc un kil de 
bourbon de unde îl văzusem pe preot ţinându-şi carburantul. O 
înghiţitură ţeapănă, vârâtă pe gât cu forţa, o 


face să tuşească şi o readuce la chestiile sinistre din lumea 
noastră. 

- Rămâi aici şi aşteaptă-mă, scumpo. N-am să lipsesc mult! îi 
promit înainte să intru iar în casa parohială. 

Machicoule e pe pat; în cămaşă de pânză şi izmene lungi, cum 
purta, iarna, şi tata. Zdrobit cu o înfricoşătoare lovitură de 
bambus în occipital. Nenea care i-a aplicat lovitura nu era deloc 
un slăbănog. Mi ţi i-a malaxat creierul, cervicalele şi alte 
marafeturi, printr-o formidabilă încordare a tuturor mușchilor. 
Ca orice bun romano-catolic, mă închin în faţa rămăşiţelor 
preotului şi, cu umblătorile fleşcăite, mă las, icnind, pe o veche 
pernă de rugăciuni, din care ies paiele. Pe urmă îmi adresez un 
discurs la botul calului: „Congratulaţii, Antoane! Te-ai prins 
imediat că povestea Martinei Fouzitout nu e deloc catolică. ŞI 
totuşi nu ţi-ai imaginat că se scaldă în sânge! Ce moşmondea la 
Los Angeles această ciudată domnişoară? Cărei activităţi 
necurate i se deda? Trebuie că deţinea nişte ser crete (ori ştia 
despre niscai interese) importante, dacă un tandem (ori şi mai 
şi) de ucigaşi a executat un astfel de rodeo. în orice clipă 
chestia asta riscă să-ţi explodeze în ochi. lată că frumoasa ta 
viaţă nu valorează mai mult decât gaşca lor de mocârţani. Devin 
din ce în ce mai bizari oamenii de pe-acilea." 

Privesc la mătăniile cu bobul mare, atârnate de un cui pe 
peretele alb al camerei. Pe semne că Machicoule le purta cu el 


ziua, iar la culcare le agăța deasupra patului sărăcăcios. Bilele 
de merişor sunt uzate de atâta frecat între degete. Au slujit 
vreme îndelungată. Ezit niţel, pe urma le iau; o relicvă 

e oricând bună de şterpelit. Şi oricum Raymond nu mai are ce 
face cu mătăniile lui. Crucifixul de argint legat de şirag e foarte 
frumos, de inspiraţie renascentistă. Tot acest instrument de 
rugăciune trebuie să reprezinte o valoare, fiindcă e un obiect de 
artă. De origine spaniologizantă, pariez. Poate că incurabil 
însetatul bătrân a făcut rost de el diri Mexic. 

Evenimentele petrecute aici nu sunt mai vechi de câteva 
ceasuri, fiindcă trupurile au rămas călduţe. Am impresia că 
servitoarea negfesă a fost torturată pentru a-1 constrânge pe 
preot la confidenţe. Dar ce putea şti el fără să-mi fi destăinuit şi 
mie? Aici, în odaie, nu a avut loc decât o monumentală izbitură 
de măciucă. | s-a cerut lui Machicoule să se culce pe burtă, şi 
executantul de treburi murdare i-a zdrobit creierul cu o unealtă 
specială - din oţel flexibil, îmbrăcat în piele şi nu în cauciuc. O 
armă cumplită în mâinile unui specialist, deloc genul de 
bastonaş de poliţai, ca acela înfipt în vaginul prietenei 
mele.Grace şi parţial ars. 

Examinez solul la lumina lanternei de investigator, poate că în 
focul acţiunii ucigaşul o fi pierdut vreun „indiciu providenţial", ca 
în cărţuliile maicii Gaga Christie; pe dracu'! Şi în living osteneala 
îmi e zadarnică. Nu tu chiştoace, curea de ceas ruptă, cutii de 
chibrituri purtând numele vreunui bar sau ristorante. Nimic nici 
în mâinile moartei - nu fire de păr, nu nasturi aparţinând 
torţionarilor. les la Angela, care dârdâie pe bancă, şi o cuprind 
cu braţul meu neînvins şi până una alta invincibil. 

- Să plecăm, îi zic, strângând-o tare la piept, în speranţa că 
astfel îi voi comunica un strop din neostoita mea energie. 

- Nu anunţi poliţia? 


- Poliţia sunt eu, Angie. Dacă-i anunţ pe colegii de aici, aceştia 
îmi vor răpi timpul şi libertatea ca să completez la nesfârşit nişte 
chestionare şi mă vor păstra drept martor, ca şi pe tine. lar eu 
am ceva mai bun de făcut. 

Se apropie de patru ofthe morning când ajungem înapoi la palat. 
Angie (aşa îi spun de-acuma) afişează o gălbejeală pe care orice 
alt romancier popular ar califica-o drept „de lumânare", dar eu, 


talentat cum sunt, aş numi-o „ca turta de ceară", pentru a întări 
conotaţia funebră a termenului secund. O surprind chiar 
clânţănind. 

- Ţi-e frig? întreb plin de solicitudine. 

- La inimă, murmură ea. - Frumos zis! - Nefericita aceea 
răstignită pe masă şi cu... Doamne, n-o să pot uita niciodată. - 
Oftează: Te-ar deranja să dormi cu mine? 

- Cu toată dragostea, scumpa mea. în camera ta sau la mine? 

- La mine, dacă nu te superi. 

Şi uite-aşa sunt dus într-o încăpere peste tot roză: pereţi, 
perdele, aşternuturi, inclusiv mobilă. Radem două gin-tonic 
încărcate precum catârii contrabandiştilor spanioli, ne 
dezbrăcăm, şi întreb arătând spre divanul atracţios şi plin de 
dantele: 

- îmi laşi babordul sau tribordul? 

- Mijlocul, îmi răspunde ea. 

li înţeleg motivaţia răspunsului doar când o văd lipindu-se atât 
de strâns de mine, încât nici cu presa de scos pneurile 
camioanelor n-am mai putea fi despărțiți. Adormim brutal, cu 
membrele şi răsuflările amestecate, învinşi de osteneală. 

Sunt smuls din neant de o senzaţie de adâncă voluptate. E 
marea onomastică a tirbuşonului meu. O feerie senzorială atât 
de intensă, încât ajung să horeai de plăcere mai înainte de a mă 
dezmetici. După o clipă, realizez ce se întâmplă. Ca şi în alte 
daţi, atunci când sunt foarte obosit, m-a luat o înco-ţopeneală 
de primă mărime. Aşa de arzătoare şi vehementă, că a trezit-o 
pe Angie, iar aceasta, grijulie să nu lase de izbelişte o asemenea 
feroce oţelire matinală, s-a apucat să mă călărească languroso. 
O minunăţie. Nu e cazul să intervin, ci doar să mă supun 
blândului viol, păstrându-mi podoaba în poziţie de luptă. 
Voluptate de puturos, desigur, însă am şi eu dreptul câteodată 
să-mi las exploatată marea vână albastră, nu? La urma urmei e 
ţiflincul meu, şi-l pot împrumuta acestei fete serviabile să se 
slujească de el cum îi vine la mână. Scumpa de Angie e atât de 
stârnită, încât stăvilarele i se deschid mai iute decât izbuteşte 
un licean să strănute în batistă atunci când se operează cu 
palma stângă (ori cu cea dreaptă, dacă e stângaci). Cu 
siguranţă, fusese încinsă bine de tot atunci când mi-a blocat 
schimbătorul de viteze. lar acum, niţel egoistă, mă lasă 


bălăngănind şi dă fuga să-şi răcorească barbişonul aus-trah deşi 
nu era nici o grabă. Pe când eu, înţărcat fără voie, rămân să mă 
întreb dacă voi mai putea adormi din nou după ce mi-am lăsat 
mândria pradă lubricităţilor nocturne ale blondei americance. 
Mi-e teamă că nu. Soileala e capricioa 

să la mine. Solidă când o las să alerge în buiestru, dar în- 
dărătnică dacă mi se perturbă (mai cu seamă în felul ăsta!) 

îmi consult ceapa cu cifre luminoase. Pretinde că cinci şi 
douăşpe, fiindcă doar îşi îndeplineşte datoria. E prea devreme 
ca să mă scol. Ce-aş face în opulenta reşedinţă colonială, când 
toată lumea continuă să-şi ţină cornul în pernă? Lucrul cel mai 
cuminte ar fi să mă întorc la mine în cameră şi, fiindcă nu-mi 
mai e somn, să încep examinarea, foarte îndeaproape, a 
mormanului de documente eclectice aduse de acasă de la 
Fouzitout. 

Când bela Angie iese din baie, cu peluza irizată ca după 
stropeala din zori, îi explic că e preferabil să ne despărţim 
înainte ca trompeţii să sune deşteptarea, cu atât mai mult cu 
cât pare să-i fi trecut spaimele din ajun. Ea admite, se lipeşte de 
mine unduitoare, mă linge pe gât, ma asigură că înaintea mea 
aşa şi pe dincolo, toată pelteaua clasică de tipul: „Nu eşti 
primul, dar eşti singurul; nu ştiam nimic despre dragoste până 
nu ne-am întâlnit; o petardă ca ata merită să te naşti pe lume 
doar ca să-ţi scotocească toate colţişoarele" etc. Mă imploră să 
i-o trag şi eu, pe deşelate, după ce mi-o făcuse ea pe înşelate, 
dar mi se pare că nu e ora potrivită pentru mers pe tavan, aşa 
că rămân ferm pe poziţie şi plec la mine în coteţ, cu mâţişorul 
într-o mână şi pantalonii într-alta. 

Sper să fii de acord că, orice s-ar întâmpla, alături de mandea, 
fiu preferat şi unic al Feliciei, nu şomezi niciodată. Acţiunea şi 
zbanţul merg mână în mână, uniform accelerate, Dar acum simt 
o mulţumire cvasi organică de a fi rămas singur. La adăpost de 
vorbele celorlalţi, de undele lor, de 

tembelismul lor ambivalent, de privirile absolut cumsecade şi 
deseori absolut feroce. Ah, Sartre! „infernul sunt ceilalţi"! Bine 
le-ai văzut, Jean-Paul! îmi las pe o mobilă pachetul de boarfe. 
Mi-e lene să-mi pun nădragii la presa electrică de călcat şi haina 
pe umeraşul mare cât spinarea unui ins în came şi oase. 


Cămaşa la podea, slipul pe urmele ei, alături de mocasini. lată-l 
pe Sana matale, destrăbălatul, în toată splendoarea goliciunii 
lui. Marafetul, proaspăt uns cu albuş, îmi sclipeşte în lumina 
lămpilor savant aşezate. Mă scarpin pe hemicicluri, cum atât de 
pătimaş o face şi Beru, apoi pe dedesubtul gogoşilor de mătase, 
pe care niciodată nu le aerisim îndeajuns. 

Ei bine, mă culc sau mă apuc de lucru? Un fecund ca mine alege 
întotdeauna datoria. Mă duc deci să caut cele trei pungi. 
Sufletul! Au dispărut. Ce înseamnă asta? 

Explorez dulapurile şi-l implor pe Sfântul Anton de la Padova. 
Nimic. 

la să ne gândim. Orice are o explicaţie, până şi cel mai mărunt 
mister. E posibil ca hârtiile să fi fost aruncate de vreo subretă 
venită să facă patul şi care a crezut că pungile de plastic ticsite 
cu hârtii erau destinate pubelei? Necazul cu servitorii este că-i 
plătim ca să ne debaraseze existenţa; şi ei, fiindcă uneori sunt 
cinstiţi, o fac în prea mare măsură. Din dorinţa de curăţenie, 
distrug. Ignoră că splendizii lor patroni putred de bogaţi au 
nevoie de unele nimicuri pe care nici ei înşişi, servitorii nu şi le- 
ar dori. 

Poate Pinuche să fi simţit nevoia să arunce şi el un grăunte de 
sare în uruiala noastră şi să le fi luat să le cerceteze în camera 
lui? Vom vedea în curând; deocamdată, simt prea mult nevoia 
să dorm. 

VII E 

CAPITOL CEROPLASMUIT 

Jumătatea inferioară a lui Beru (cea mai interesantă a persoanei 
sale) fiind neutilizabilă, Harold J.B. Chesterton-Levy a amânat pe 
săptămâna viitoare turnarea precipitată a filmului „Trei Turci 
într-o Bibâ", pentru a-i lăsa Grasului răgazul să devină 
operaţional. Am hotărât să mă folosesc de această decalare ca 
să întreprind o anchetă la Morbac City, faimoasa aglomerare 
omenească unde se află „banca îndrăgostiţilor". Romantica 
legendă mi se pare foarte frumoasă, deşi o ţâră cam trasă de 
păr; însă poporul posedă un instinct infailibil când e vorba să-şi 
fixeze ştacheta emoţiilor. Totdeauna el dă, plin de bună- 
credinţă, apă la şoareci; rezervân-du-şi lacrimile pentru nişte 
aiureli, în loc să le consacre, prosteşte, afacerilor de mare 
anvergură: foametei abisiniene sau cutremurelor mexicane - de 


stau si mă întreb ce ne mai rămâne de zgâlţâit nouă, ăştia a 
căror scară Richter e din fontă oţelită. 

Angela, deşi tristă să mă vadă plecând, aranjează cu bossul ei 
să căpătăm unul dintre cele şaispreze avioane ale acestuia. Juna 
are asupra magnatului de celuloid o putere ce mă trimite cu 
gândul la chestii piţiponceşti. Părerea mea e că, probabil, orice 
frumuseţe îşi scoate slipul la mezat în slipele ei de rătăcire; dar 
celui care nu i-a umblat niciodată pe acolo îi face fiţe, cu 
prezervativul la vedere. 

Includ aici încă o informaţie fără de care un spirit înclinat spre 
şicane ca al tău ar suferi: n-am găsit cele trei sacoşe cu 
documente luate din casa de la Venice. La Pinaud nu erau, şi 
servitorii neagă în mod categoric că le-ar fi aruncat la gunoi. Să 
conchid din asta că mi le-a speriat cineva? Nu cutez. Cine să se 
fi putut strecura la mine în cameră, cu toată lumea prezentă? 
Torţionarii-ucigaşi de azi noapte? Ori dispun de un complice la 
faţa locului? în Statele Unite, mai abitir ca aiurea, dolarul e o 
cheie de hârtie ce deschide toate conştiinţele. 

La cinsprezece şi zece, ora locală, jetul binefăcătorului nostru ne 
depune pe micul aeroport din Hysterical Gold, în Utah, care 
deserveşte Morbac City, aflat la o distanţă de douăzeci de miles. 
Un soare de plumb, cenuşiu şi trist, striveşte peisajul dezolant, 
unde singura umbră e cea a avionului nostru. Totul e neted şi 
lipsit de vegetaţie,. Spre apus - un lanţ de munţi tot albi, deşi 
nici vorbă de zăpadă; doar stâncă goală. 

Pilotul şi-a stabilit planul de zbor cu ajutorul portăresei vărului 
primar al individului care controlează „terenul de aviaţie" (cum 
se spune în Elveţia), iar femeia a uitat să-i anunţe pe cei în 
drept, fiindcă în tot sectorul nu-i nici ţipenie de om. 

- Good luck! ne aruncă jet driverul, băgând gaz. Misiunea lui e 
îndeplinită. Ne-a făcut vânt în pustiul 

ăsta, aşa cum i s-a ordonat, şi se grăbeşte să se întoarcă la 
L'Os-en Gelee unde îl aşteaptă gagica, s-o calce în vârful 
patului. i 

- Provincie de rahat! se lamentează Beru. Aştia nu şi-au mai 
stropit peluzele de când le era bunica fată. 

Pe nepusă masă, fiindcă mintea îi fuge de colo-colo cu sorcova, 
Marchizul îi trage un cucurigit. Care se repercutează prin deşert 


şi pleacă să moară în depărtare. Cu acest prilej, pornim şi noi 
spre clădirea din prefabricate, albă ca şi tot restul (nu mai 
lipseşte din peisaj decât un călugăr dominican), dornici să 
verificâăm dacă există prin preajmă vreo speranţă de viaţă 
organică; ori ar fi de preferat să ne îndreptăm spre Marte? 
Aeroclubul e deschis. Măsoară cinci metri pe şase şi se împarte 
în două; o secţiune slujeşte drept turn de control, cealaltă drept 
sală de îmbarcare şi bar. Lângă o tejghea de Formica, la singura 
masă existentă, e prăvălită o roşcovană grasă, fără vârstă, cu 
mutra impregnată de alcool şi de bube. Şuviţele de păr, stacoiii 
şi slinoase, îi atârnă deasupra mesei şi în paharul cu bere. 

- Helo! îi zic. 

Fara s-o determin nici măcar să-şi mişte o pleoapă. Atunci trec 
în camera de alături, unde un tip bărbos doarme în faţa 
aparatelor sfârâitoare, cu o cască de radiofonist pusă strâmb pe 
mutra hirsută. 

- Hello! reiau, cu ceva mai multă îndrăzneală în intonatie. 

Ceea ce are un efect invers celui aşteptat. Omul îşi aşază 
fruntea peste braţul îndoit, pentru nişte aghioase mai con- 
fortabile, şi-i trage un sforăit pe lângă care acela al avionului ce 
ne-a scuipat aici nu-i decât respiraţia unei adolescente 
masturbate. Mă apropii şi-l scutur. 

- Ce-i drace? râgâie omul*. 

Nici el nu şi-a aprins vreun lampion, bătrâna puţă-mpu-ţită. 
Hotărât lucru, şi băiatul şi femeia de la bar (probabil alcătuiesc 
un cuplu) sunt beţi turtă. îmi spun că şi de n-ar fi decât ăştia doi 
pentru a da de lucru clinicii Roissy-Charles-de Gaulle, 
ambulanţele n-ar şti unde să-şi trimită mai întâi brancardierii. 
învins de inerție, mă întorc la prietenii mei. Tumefiatul a luat 
problema în mână si, asistat de Marchizul de serviciu, dă iama 
prin frigider. Distribuie multe beri de la gheaţă, îmi întinde şi 
mie una pe care o accept şi-şi atribuie o sticloanţă de vin alb de 
California, rătăcită în această aventură. Pornesc în căutarea 
unui telefon şi-l descopăr în spatele tejghelei. Providența, care 
nu mă scapă niciodată prea mult timp din vedere, a aranjat 
plasarea prin preajmă a unui cartonaş cu vorba „Taxi" scrisă 
deasupra şi un număr dedesubt. 

* Ti-am făcut o traducere simultană, ca să nu-ţi complic lectura 
(n.a.) 

îl discuiesc. O sonerie îşi face de lucru undeva în deşert, şi după 
o vreme un glas îmi răspunde: - Boorisch Garage. 

îi povestesc că mă aflu în aeroportul de la Hysterical Gold, 
împreună cu nişte prieteni, şi că am avea nevoie de o maşină 
care să ne ducă la Morbac City. Vocea (de femeie, de bărbat, de 
hermafrodit?) răspunse scurt: „O.K.", ceea ce nu mă ajută să 
dezleg misterul privind sexul persoanei. Nu ne rămâne decât să 
aşteptăm, golind frigiderul. Ne achităm conştiincios de sarcină. 
Bătrâna beţivancă roşcată încearcă să-şi golească paharul cu 
bere, dar îi lipseşte forţa - sau poate energia? Renunţă şi, ca să- 
şi facă o mică plăcere compensatoare, începe să se sloboadă pe 
dedesubt. 

Ardem gazul mai bine de-un ceas în localul torid (deşi toate 
deschiderile îi sunt deschise) şi încep să bănuiesc că ni s-a dato 
plasă de mari proporţii, când un sforăit, produs nu de bătrânul 
din tumul de control, se 'nalţă, creşte-n zări venind. în cele din 
urmă o hodorogită maşină de depanare se iţeşte şerpuind şi 
stopează în faţa uşii de la club-house. Şi din ea coboară un pitic. 
Un proiect de copilaş de pitic. Minusculă creatură ieşită din 
paginile lui „Rantanplan'"*. Optezeci de centimetri cu totul 
(dintre care cincizeci de la cap la coadă), pantaloni de velur, 
tee-shirt celebrând eficienţa lui „Chase Manhattan Bank", 
pălărie de cowboy prea largă, din fericire oprită de nişte urechi 
ca de elefant. Uitam: o 

* Album de benzi desenate de odinioară, înfăţişând aventurile 
unui băieţel pe nume „Bicot" (n.a.) 

pereche de cizme ascuţite şi un chiştoc de trabuc completează 
bizara siluetă. Mutantul păşeşte spre noi şi, cu glasul lui firav, ne 
anunţă: 

- O.K., băieţi, la mine e în regulă, îl studiez deconcertat. 

- Are you a dwarf?* îl întreb. 

- Nu, am şase ani, răspunde creatura. 

- Şase ani şi conduci maşina? 

- Trebuie; la noi în oraş, toată lumea e praf şi pulbere. - Ciudatul 
pişpirică arată spre roşcovana prăbuşită: Vedeţi? Bătrânii mei 
arată la fel. Până şi soră-mea mai mare, de doişpe ani, care îşi 
rădea ginul, în bucătărie, când am pornit încoace. 

- Tu nu bei? 


- încep abia la anul, când o să am vârsta potrivită. 

- Oamenii de pe aici se afumă toată ziua? 

- Nu în halul ăsta; dar ieri a început Bench Holiday Making care 
va ţine până la sfârşitul săptămânii viitoare. 

- Serbarea „băncii îndrăgostiţilor"? 

- Yes, prietene; pentru asta aţi sosit matale şi toată adunătura 
de moşnegi? 

- Exact! îl mint. 

- O să aveţi de furcă până să vă cazaţi; toţi cei ce se trag din 
comitatul nostru vin încoace cu ocazia asta. 

Atunci mandea începe cu începutul: 

- la colea şi fă-ne trampa, îi zic puştiului şi-i întind o sutică; pari 
dezgheţat, fiule! 

* Eşti pitic (n.a.) 

Domnişorul înfaşcă fără prea multă emoție sărmana muie a lui 
Benjamin Franklin. 

- O să fie greu, mă asigură. Cât sunteţi, cinci? 

- Nu ne trebuie cinci odăi. Ajung două - una pentru mine, alta 
pentru ăilalţi. 

Râde. 

- De unde veniţi cu accentul vostru idiot? 

- Franţa. 

- Unde-i asta? în Canada? 

- Nu, în Europa. 

- Şi Europa unde-i? 

Mă umflă şi pe mine râsul. 

- Sunt la noi nişte politicieni cărora tare aş vrea să li te prezint, 
băiete; i-ai aduce cu picioarele pe pământ. Ei, mergem? 

- O.K., O.K., marţianule! Mata urci lângă mine, şi pe cei patru îi 
aruncăm în spate, bine? 

- Bine cât cuprinde. 

Abia când schimbăm pista cu şoseaua apreciez pe deplin felul 
cum conduce Micul Gibus*. Acesta circulă dintr-o margine în alta 
a drumului, loveşte taluzurile, trece dintr-a întâia direct într-a 
patra, frânează fără noimă, accelerează, dimpotrivă, în 
intersecţii, umplându-i de cufureală pe auto-mobiliştii întâlniți, 
călcând ici şi colo ba un câine vagabond, ba o pasăre prea 
greoaie ca să fi putut decola înaintea sosirii lui, ambutisând 
panourile de semnalizare - pe scurt, pur- 


* Personaj nemuritor din filmul lui Yves Robert „Războiul 
nasturilor" (n.a.) 

tându-se de parcă s-ar juca pe pista de la Salt Lake. In cele din 
urmă, când desfundă şi spatele unui autobuz, ajung să mă 
întreb dacă pilotează o maşină de depanare sau una de 
„panare'. 

- Nu mă laşi pe mine la volan? îl întreb după zece kilometri şi un 
litru de sudoare. 

- Nu, marţianule. De ce? 

- Fiindcă abia poţi atinge pedalele. 

- Ce idee! Priveşte-mi picioarele, marţianule. 

- De acord; doar că, atunci când le atingi, capul îţi coboară sub 
parbriz. 

- Trebuie să te hotărăşti, nenică. In ţara ta am fi oare hăituiţi? 
Că am şi uitat cum îi ziceţi? 

- France. 

- Astă-i nume femeiesc. Fata şerifului se cheamă France. 

- E frumoasă? 

- Muma-Pădurii. 

- Ei bine, ţara mea e mai frumoasă decât fata şerifului vostru; şi 
ţie cum îţi spune, băiete? 

- Roy Clark. 

- O să ajungi departe, dacă până atunci nu cazi în vreo 
prăpastie. 

îmi arată, râzând, câmpia imensă ce ne înconjară. Un gest 
suficient pentru a ieşi de pe carosabil. îi ajut să îndrepte volanul 
şi rostesc în locul lui: 

- Pe aici prăpăstiile... 

Amicii din spate încep să zbiere. îi poruncesc lui Roy să 
oprească. Suntem informaţi că l-am pierdut pe Marchiz la 

smucitură. II vedem cum se ridică, la cincizeci de metri în urmă, 
şi porneşte spre noi şchiopătând. 

- Mergi îndărăt, şi-a scrântit piciorul, mă adresez pilotului de 
încercare. 

- Nu pot, nu mai am marş ari er. 

- Şi te lipseşti de el? 

- La noi, în Morbac City, se merge numai înainte. 

Ţi-aş putea desena cu ochii închişi planul lui Morbac City. Case 


pe marginea şoselei, o biserică, o clădire cu drapelul americhen. 
Nici o stradă perpendiculară, nici o piaţă, nici un refugiu. Precum 
o creangă de curmal; construcţiile, ca şi fructele de care îţi 
vorbesc, sunt lipite de ramură. întâi apar cocioabele, ca de 
obicei, apoi se trece la clădiri mai importante, câteva 
prăvălioare, biserica înconjurată de cimitir - pe urmă, aproape 
de extremitatea aşezării, după câteva sute de metri, iată că 
drumul se lărgeşte în formă de lalea (azi mă bântuie descrierile 
vegetale). Şi această deschidere e cultivată pentru a se alcătui 
un mic spaţiu verde în mijlocul căruia se află vestita „bancă a 
îndrăgostiţilor". Dincolo de ea sunt câteva brazde de flori, apoi, 
ceva mai departe, indicatorul pe care m-am străduit atâta să-l 
descifrez. După rondul cu pricina, totul redevine rectiliniu, 
reapar cocioabele, deşertul îşi reintră în drepturi; doar ceva ca o 
mică oază îl mai întrerupe - un pâlc de pini, cenușii de praf, în 
mijlocul căruia se ridică un motel pesemne căzut în ruină chiar 
înainte de a 

fi fost terminat. Şi numit, cu mult apropou, Desert Motel. 
Rezumându-se la şase căsuțe ce amintesc de magaziile din 
„grădinile muncitoreşti" unde poporenii se duc, în weekend, să 
cultive fasole, roşii şi morcovi, ca să-şi ofere emoţii de 
gentlemen-farmers. Câteva vehicule sunt parcate sub un 
acoperiş de trestie; număr mai multe decât colibele. 

- Ce-ţi spuneam eu, marţianule? Toate locurile sunt ocupate. 
Sar totuşi din vehicul. însoțitorii mei protestează precum că au 
fost zgâlţâiţi fără milă. Domnul Felix, cu şalele dez-ghiocate, nu 
mai reuşeşte să revină la verticală; caltaboşul Grasului ustură în 
draci; Marchizul, căzând din hodoroagă, şi-a paradit o gleznă; 
cât despre Pinuche, el e grav afectat de gazul de eşapament, 
toba omonimă fiind lipsă de un an şi-o vară. într-adevăr, faţa 
venerabilului e de un verde-praz care i-ar fi stârnit interesul lui 
Toulouse-Lautrec. Flancat de copilul minune al volanului, 
călătoresc până la cortul servind drept birou de recepţie. 
Descopăr aici un indian cu pene, care, despuiat, doarme pe jos, 
păstrând în chip de veşmânt doar boneta cu trei tuleie roşii. 
Când încerc să-1 trezesc, Roy mă îndeamnă s-o las moartă. 

- Nimic de făcut: Bizon îndopat trăieşte beţia anului. Opt zile o 
să rămână aşa. 

- El ţine motelul. 


- Cu fiică-sa. 

- Şi Junincă înţărcată unde-i? 

- Prin bungalow-uri. 

- Face curăţenie? 

- Nu. Amor. Le duce clienţilor casete porno, pe care le 
vizionează împreună şi se joacă cu cucul. 

- Ştii o grămadă de chestii! mă minunez. 

- E de preferat, replică sentenţios ghidul meu. 

- Cum aflăm dacă mai au locuri? 

- O clipă. 

lese şi se duce să claxoneze. Depanatoarea emite un sunet 
formidabil: pe jumătate răget de geamandură, pe jumătate 
muget de vacă lăuză. Şi cum el insistă, în cele din urmă se 
deschide, pe stânga, o uşă, dezvăluindu-ne un sfert de fată, în 
sensul lungimii. Numita pare să-şi ţină un prosop în dreptul 
tufişului de păducel. 

- Da!, Ei da, ce e? Tu faci chilomanul ăsta, poponarul lu' mă-ta 
ce eşti? 

- Mucles, borfelino! Ţi-aduc muşterii. 

- E plin, pămpălăule. 

- Şi brănzăria ta e tot plină, ni, papacioaco? 

După acest schimb de replici claudeliene, uşa e trântită cu 
năduf. 

- Ţi-am spus eu, marţianule, că o să fie pe nasoale. 

- Totuşi nenorocitul ăsta de cătun pare pustiu; în afară de 
indienii lui peşte, n-am mai văzut suflet de om. 

Tancul protestează. 

- Eşti greu de căpăcel, marţianule! îţi repet că, peste zi, toţi zac 
de beţia de peste noapte; dar să vedeţi diseară dezmăţ! - Se 
gândeşte oleacă, apoi: Bine, vă duc în altă parte. 

- Unde? 

- La pastorul Marty; i se mai întâmplă să-şi închirieze odăile, 
când are a face cu lume bună. 

Privat de concursul, deseori apreciabil, al marşarierului, Roy o ia 
haihui prin crâng, smulge un copăcel-doi, face un cerc şi iese iar 
în drum. Ştii că mă ataşez, în viteza a cincea, de copilaşul ăsta 
fenomenal? 

Oprim în faţa unei case mai puţin dărăpănate decât celelalte şi 


juxtapusă cimitirului. 

- Sper ca şi reverendul să fie mort de beat; nu se există acritură 
mai afurisită decât tolomacul ăsta. Fii atent, marţia-nule: 
nevesti-sii trebuie să-i faci zâmbre, e sensibilă la băieţii frumoşi. 
Acest omagiu de copil, va să zică acest adevăr îl face pe 
„marţian" să se umfle în pene. 

Ştii că păstoriţa arată mai bine decât nu-i-rea-deloc? Când văd o 
asemenea persoană, am imaginea a ceea ce pierd bunii preoţi 
apostolici romani. Păi colegii lor reformaţi au parte de adevărate 
ospeţe! Şi când mă gândesc că simpaticii noştri pastori sunt 
zeflemisiţi, suspectaţi de păcate carnale şi îndură câte alte 
grosolonii, fără motiv în cele mai multe cazuri - doar aşa, ca să 
fie întinaţi, dragii de ei! La naiba! După ce că şi-au pus centura 
de castitate! Crezi că e o plăcere să te pomeneşti singur- 
singurel seara, în patul ăla al tău de două parale, fără măcar să 
te poţi mânări, având în vedere că admirabilul loan-Paul II (pe 
care eu unul îl respect, în ciuda luărilor lui de poziţie dure) a 
interzis până şi chestia asta? Automutilare şi mai multe nu. Dar 
preotul n-are şi el trup? 

Nu-i şi el un mamifer ca atâtea altele? N-are punguţă şi doi bani, 
ca toată lumea? Şi atunci ce? Şi-o îmbracă în cârpe ude, când îi 
bate în pereţii şliţului? Şi-ţi poţi oare închipui că aşa ceva e pe 
placul Celui-de-Sus? Sărmanule cu duhul! Atunci să nici nu mai 
halim! Să renunţăm la soilit! La cititul lui Santantonio! Să n-o 
mai admirăm pe sublima Anne Sinclair în Seven on Seven! Să nu 
mai mirosim trandafirii! Să nu ne mai uităm la nici o libelulă care 
umblă bezmetică peste un heleşteu. Nimic, ce mai! Absolut 
nimic! Şi bietul băiat nu mai are nici măcar dreptul la a se ruga 
pe latineşte. lar noi ne plângem că Biserica ni se duce pe apa 
sâmbetei. Păi să mă bombardeze pe mine papă după loan-Paul, 
şi-atunci le-arăt eu lor! Pun eu prăvălia înapoi pe roate! Sunt 
catolic, aşa că am dreptul să postulez. Au mai fost papi civili în 
istoria vaticana. N-o să-i cer părerea lui Andre Froussard! Am să 
cumpăr săpun şi-am să fac la bule cu nemiluita. li satur eu de 
enciclice! 

lertare... M-am încins. Ce vrei, sunt un pătimaş. Poate că-i un 
păcat, dar nu de moarte, şi pe urmă îl practic de atâta vreme... 
Dar ce, începi să tropăi şi să te întrebi ce se întâmplă cu madam 
Marty, soaţa reverendului? Ca să ne debarasăm de pastorul 


însuşi, îţi semnalez că e lungit pe canapeaua veche din salon, cu 
o carte de rugăciuni îmbrăcată în pânză şi pusă peste vitrină, 
sforăind pe sub ea de să-şi dărâme peretele nazal despărțitor, 
precum toţi inşii care le prizează în cantităţi prea mari. Rareori 
am văzut, până şi în fundul meu de provincie viticolă, un sătuc 
gargarisindu-se în halul ăsta! Mai să crezi că, în afară de 
păstoreasă, Micul Gibus şitfata 

indianului, n-a rămas prin mahala picior de om lucid. Toţi 
morbaccetăţenii s-au trimis la plimbare. 

Fără s-o bârfesc, dama e foarte frumoasă în stilul ei. Faţa îi e un 
camaieu de nuanţe verzi, galbene şi oacheşe. Mai întâi obrazul 
bronzat, virând către culoarea şofranului, pe urmă ochii bătând 
în verde şi la urmă părul de un blond roşcat, trăgând spre 
arămiu. Totul te trimite la un tablou de Bozon-Verduraz l'Aîn€, în 
perioada safauve. li zâmbeşte lui Roy, după care mă scrutează 
atent, parcă întrebându-se cât păr am pe piept. Mă încilin, 
ceremonios. Băieţaşul îşi dă* drumul la gură: 

- Doamnă Marty, am adus nişte turişti străini care vor să tragă 
undeva, dar motelul e plin. Au venit dintr-o aiureală de ţară 
îndepărtată, al cărui nume nu-l ţin minte. Sunt cumsecade şi 
plini de parale, nu-i puteţi găzdui aici? 

Intervin, carbonizând-o pe cucoană cu privirile mele 28 bis, 
supuse recent unor îmbunătăţiri tehnice pentru a li se spori 
performanţele: 

- Aiureala de ţară despre care vorbeşte acest drăgălaş băieţel 
este Parisul, doamnă. 

Se minunează: 

- Parisss! 

A ciripit numele parcă şi cu păsărică. 

- îl însoțesc pe profesorul Félix Legorgeon de la College de 
France. Care este escortat de secretarul său şi alţi doi eminenţi 
membri ai Facultăţii din Arpajon. Aceste somităţi pregătesc o 
enciclopedie despre serbările populare americane, în cadrul unui 
cuprinzător studiu internaţional relativ la contactele umane. 

O 

- înţeleg, spuse doamna. E măgulitor că aţi inclus Morbac City în 
ancheta dumneavoastră, numai că, dacă am socotit bine, 
sunteţi cinci persoane, iar eu nu am decât două camere. 


Am câştigat! Hippy-pipi-hurrah! 

- O să meargă, se repede Micul Gibus. 

- Vi le arăt, hotărăşte noua noastră gazdă. 

- Fugi şi adu-i pe amici cu bagajele, îi poruncesc piciului. 

O urmez pe frumoasa soţie a păstorului, în partea din spate a 
casei-vagon. Asemeni întregii aşezări, şi aceasta din urmă a fost 
construită conform principiului crengii de curmal. Doar că, în loc 
de case pe marginea unui drum, aici e vorba de odăi pe 
marginea unui vestibul. Nimic de mare lux, o, nu! Lemn care 
scârţâăie, care nu izolează fonic. Lemn dezghiocat, poros, prin 
care te poţi benocla dintr-o cameră într-alta. Am mai găsit genul 
ăsta de cotet în Groenlanda şi în Africa. Clădiri de lemn, te rog 
să observi, se află la toate latitudinile. 

Doamna deschide ultimele uşi, care îşi fac vizavi, cum W zice 
madam Lefournaux, pedichiurista mamei. Vizavi este expresia 
d'Ingres a bărbieresei de bătături. Am remarcat că avem tot 
soiul de ticuri verbale. 

Cele două încăperi au fiecare câte o pereche de paturi gemene. 
Mă voi sacrifica, luând una împreună cu Pinuche; Beru şi Felix 
vor adopta o alta; cât despre marchizul de Carabas, el se va 
culcuşi pe podele, o să-i căutăm doar o învelitoare şi o pernă. 
Gazda îmi aşteaptă aprecierile. 

- E de-a dreptul perfect! o asigur. Pot întreba care vă e numele 
mic? 

73 

- Ivy. 

- Adorabil. Al meu e Antoine. Repetă, cu un accent seducător. 

- Annetouenne? 

- Exact. - Şi adaug: Pariez că buzele dumitale, de culoarea 
zmeurei coapte, au şi gustul la fel. 

- Crezi? 

Ce vrei, nepoate - trebuie să-ţi asumi răspunderea. îmi anunţ 
gura sape locuri, fiţi gata. Ventuză uluitoare. Mai vreau; îmi mai 
dă. 

- Lăsaţi-o pe mai târziu, dacă vă rămâne! bubuie orga răguşită a 
Grasului. Ce-i asta, băiete, până şi la preot, în casa Domnului? 
73 

VIII 

CAPITOL INTRANZITIV 

întrucât membrul său tumefiat nu suporta contactul cu 


ţesăturile, a trebuit să-i confecţionăm Grasului un soi de raa- 
lacov, pentru ca artefactul să-i beneficieze de un convenabil 
spaţiu vital. O, desigur, astfel împopoţonat nu prea aduce cu 
Măria-Antoaneta; dar, ca să poată umbla printr-un sat unde, la 
căderea serii, se organizează carnavaluri, ţinuta aceasta îşi are 
contribuţia ei la veselia generală. Ivy, cu degetele sale de zână, 
a întocmit travestiul lui Alexandre-Benoit, oricât de înfricoşată i- 
a fost inimioara la vederea unui toroipan atât de zdravăn şi într- 
o stare atât de jalnică. Femeie de suflet, femeie de elită, 
neglijată fără îndoială de soţ, a cărui mutră (mereu ascunsă 
după cartea aceea) încă n-am zărit-o; femeie care, câteodată, în 
pofida Judecăţii de Apoi, cedează pesemne chemărilor carnale, 
în compania vreunui partener întâmplător. Ocazie taman bună 
pentru bibicul, carele îşi face socoteala 

ca mâine, la cântători, să-i pună fluiericea la îndegură, pe la 
ceasul când soţii - fie ei şi pastori - se întorc pe urechea ailaltă, 
eliberându-şi astfel jumătatea până şi din nişte legături mai 
puţin sfinte decât aceea a căsătoriei. 

Curios cum se organizează, se alcătuieşte şi se exaltă 
„Sărbătoarea băncii" la Morbac City. Totul începe cu iluminatul, 
fireşte, căruia peste zi nu i-am văzut decât infrastructura. 
Ghirlande de becuri roz înconjoară fiecare casă, şi inimi uriaşe, 
străpunse de săgeți simbolice, se întind de-a curmezişul străzii. 
Difuzoare parazitate împrăştie muzici fanfareşti ce-ţi sparg 
timpanele. Se scot în stradă mese aşezate pe capre, şi pe 
scândurile cărora sunt aşezate diverse băuturi, toate alcoolice. 
Poţi găsi whisky, punch, tequila şi chiar vin cali-fornian. Mai 
târziu, năvălesc majoretele: fustiţe până-n băr-biţe, corsaj roşu 
cu inimioare aurii, fanfară dominată de pa-hidermul de alamă al 
pasului helicon. Beţele toboşarilor bat cadenţa şi se ridică până 
în dreptul musteţelor. Urmează hoarda travestiţilor, apoi ceilalţi, 
hodorogii, fleştenogii, deghizați cu câte un nas roşu ori o dungă 
cu dermatograful alb peste mutră. Drapelul american! Bune la 
toate sosurile cele cincizeci de stele - de la biroul preşedintelui, 
la Lună şi la cioaca scriitorului în gura cititorului! 

Când ajunge la faimoasa bancă, toată coloana demonstranţilor 
se opreşte şi intonează imnul îndrăgostiţilor, făcut de un 
compozitor din Utah, pe nume Charlaz Navour, de origine 
argentiniană, care va să zică dotat pentru ritm. Ce mai glasuri! 


De toată frumuseţea, lacrimile îţi udă barba. Amorezii fac puţă 
(pardon; coadă) ca să se aşeze, alături, pe 

legendarul scaun de fontă. Şi-şi adresează un pupoi, în aplau- 
zele mulţimii. După care coloana pleacă mai departe, făcând 
însă halte la negustorii de poşircă. Şi atunci încep libaţiile, 
degenerând repede, pe parcursul acestui drum al crucii, în 
ameţeală colectivă, apoi în beţie neagră. Călugări, femei, 
ramolipsiţi, copii - toată lumea se duşcăreşte. 

Ivy, pitită pe după draperie, priveşte rostogolindu-se alcohorta 
duşilor de pe lume. îmi explică precum că nu suportă băutura, 
că socoteşte nocivă folosirea ei şi degradant abuzul. Pastorul îl 
tolerează şi el cu greu, dar preoţia îl obligă să se implice în beţia 
publică, altfel ar fi pus la carantină, şi numai Dumnezeu-Tatăl ar 
mai păstori obştea. Şi se duce să-şi trezească soţul pentru o 
nouă şi grea încercare. Terapie de şoc: cafea cu adaos de 
amoniac, apoi un bourbon amestecat cu sucul din două lămăi. 
După dubla îngurgitare, Marty face un duş rece şi porneşte la 
pescuitul de suflete. E un tip mai degrabă şters, cu faţa de o 
paloare cadaverică, sprâncene groase şi negre şi calviţie 
metodică (omul fiind metodist). Şi-a lăsat mai lung părul de la 
tâmpla dreaptă, pe care îl aduce peste creştet şi-l lipeşte cu 
mastic. Detaliu: e garnisit cu o buză-de-iepure prost operată, ce 
conferă mestecăului său înfăţişarea unei gladiole. Pe de altă 
parte, este un bărbat trupeş, mai ales pe partea stângă, al cărei 
umăr îl depăşeşte cu vreo douăzeci de centimetri pe omologul 
său din dreapta. Ivy mă prezintă, dar părintele e încă sonat de 
pe urma îngurgitărilor de azi noapte, şi prezenţa mea acolo îl 
lasă rece; cred că şi dacă m-ar vedea destupându-i jumătatea 
(ceea ce nu va întârzia să se întâmple), spectacolul nu l-ar face 
nici batăr 

să-şi ardice o sprânceană. Ivy îl asistă, îi aduce hante curate, i le 
pune şi-i face vânt pe uşă - toate astea într-un timp record. Cu 
paşi nesiguri, Marty se integrează cortegiului de însetaţi, unde 
cei patru camarazi ai mei sunt deja membri activi. 

Am rămas singuri, madama şi măndel. Am toată noaptea şi tot 
meremetul în faţa pentru a o scociori pe această cocoş-neaţă, 
atât de suavă în melancolia ei de soţie resemnată şi pe care o 
întâmplare fericită mi-a scos-o în cale. Femeile frustrate sunt 


cele mai bune prin partea locului. O dată uşa încuiată de trei ori, 
scot un oftat de-aş putea umfla cu dânsul un cauciuc de 
buldozer. 

- Am să cobor draperiile, spune doamna, hărmălaia asta e 
insuportbilă. Cum de-or putea să participe la un asemenea 
carnaval trist? Oamenii sunt nişte copii, şi încă de cei re-tardaţi. 
Mă aşez pe canapeaua unde zăcuse negustorul ei şi-mi întind 
mâna spre nevastă. Docilă, ea mi-o prinde, vine să şadă lângă 
mine, apoi se lungeşte punându-şi capul în poala mea. Moment 
de blândă fericire. Să desfunzi, mereu să desfunzi, fie dar nici 
clipele de abandon nu pică prost - cum zicea un prieten de-al 
meu vidanjor. Mângâi încet faţa persoanei, mă aplec din când în 
când să-i dau ori să-i cer o sărutare. Timpul trece. Suntem 
amândoi cool. 

- Grozavă e Franţa! şopteşte ea cu pleoapele închise. Ce bine-a 
spus-o! Ca şi cum ar fi fost rostită de mine. în 

semn de recunoştinţă, îi strecor dreapta sub fuste. E fără 
ciorapi; are pielea mătăsoasă şi atât de fină... Acum dau peste 
umflătura problemei, pe sub slipul care, la o astfel de creatură 
cinstită, trebuie să fie alb. Blăniţa elastică îmi catifelează 

mângâierea. Trag niţel de tiv, apoi îi expediez pe Mathieu şi 
Babylas (mijlociul şi inelarul meu, până atunci şomere) în 
regiunile venusiene deja inundate de plăcere, cum scrie 
majestatea sa contesa de Paris în „Când eram fată sau 
Memoriile lui Henri Il". La Veuve Clito e cea mai joyce de aceste 
preambuluri. Atac circular. Balizez pâlnia. Forţă centripetă! lar o 
limbă înfiptă cum trebuie poate spori voluptatea. Să nu grăbim 
nimic; timpul ne aparţine. Noaptea! Ce dar e mai frumos decât o 
noapte de revărsări? Micuţo, hai să vedem dacă trandafirul... 
îmi place existenţa asta de prădător. Trec din femeie în femeie, 
din gură în gură, din moluscă în moluscă. Totul reîncepe; hora 
simţurilor. Gesturi demne de încredere. Aştepţi reacţii care până 
la urmă se produc conform speranţelor. Creezi dragostea. O 
trăieşti. 

Ivy nu spune o vorbă. Consimte. Timpul se duce, ore se-ngân, 
fuge plictisul iar eu rămân. Clipa s-a schimbat în eternitate. îmi 
zic că ar fi o prostie să rup vraja ca să joc partitura cazacilor de 
pe donjon. Să mă înham la transportarea cucoanei până la un 
culcuş, s-o desham de ţoale şi s-o iau la compostat cumsecade. 


O să vedem asta mai târziu, mañana. Nu-i nici o grabă. Teribil 
îmi mai place să-i ţin loc de pernă. S-o mângiăi, în liniştea casei 
încercuite de vacarmul exterior. Să-i sărut gura în timp ce-i 
zgândăr duplicatul. Uite că se pune pe tremurat. O, se anunţă 
marea eruptie, ascultă-mă pe mine. în situaţia asta, dansul 
ielelor devine elocvent. Zguduirile se accentuează. Scumpa de 
ea dârdâie ca lovită de friguri, deşi în jurul nostru temperatura 
bate spre treizeci de grade Celsius. Poponeaţa riscă să-i scape 
de sub controlul 

meu, atât de straşnic se crede la un rodeo Ivy cea dragă. Şi, în 
sfârşit, strigă două silabe revelatoare: 

- My God! 

Nu începe să zbiere: „Juisez! M-am pornit! îţi dau totul!" sau alte 
bazaconii de acelaşi fel. Nu; soţie de pastor cum e, se 
mărgineşte la „Doamne!" atunci când un amant îi scoate cepul. 
Frumos, nu? Edificator. Să-ţi explodeze ghiocul, şi tu să-ţi 
păstrezi clasa înaltă şi demnitatea. Departe de „îţi simt până în 
rărunchi bâta aia ciobănească" ori „Mi-ai spart cinzeaca, bestie!" 
- Ivy numai: „Dumnezeule!". Da, My God forever, în toate 
împrejurările, adulter-neadulter. Mă înclin. 

După aceste preliminarii, facem o scurtă pauză publicitară. In 
cursul căreia adormim. Ea învinsă de prea multă şi intensă 
plăcere, eu trântit de prea multă oboseală încă neevacuată. 
Afară, băieţii din Morbac City bat nişte geamparale de toţi dracii. 
Ceea ce mă salvează e faptul că toată casa a fost construită din 
lemn, aşa cum am avut marea cinste şi via plăcere să te 
informez nu de mult - caută la câteva pagini mai în urmă şi vei 
descoperi. Mă alertează o succesiune de scâr-ţâituri. Având un 
ceva deosebit: se încearcă, în mod limpede, să fie înăbușite. E 
aproape sigur că persoana care bântuie pe aici în toiul nopţii şi-a 
scos şalupele din picioare. Dar San-Antonio e gata oricând. îmi 
ridic de pe genunchi gazda, ceea ce prezintă inconvenientul de 
a o trezi. 


- Ce.-i...? 

Palma mea stângă o împiedică să continue. 
- Şst! adaug. 

O aşez pe divan, făcându-i mai departe semn să mucles. Cu 
degetul scos din piţilica ei şi pe care-1 ţin ridicat, îi atrag 


atenţia. Aude şi dânsa scârţâitul şi repetă: ,Jfy God!" , dar din 
motive diferite. 

Din păcate, sunt luat din scurt, cum zicea o pitică violată. De-aş 
fi avut utilaje, o făceam pe răul. Vai, iată-mă însă fără arme. 
Optez pentru obişnuita soluţie banală de-ţi vine să te goleşti pe 
plastron: înşfac un bust reprezentându-l pe Wagner şi mă 
postez în spatele uşii. Norocul meu că pastorul Marty e un 
necondiţionat al „Tetralogiei"; că de unde nu, mai aveam la 
îndemână doar un evantai. Strecurarea scârţâitoare se apropie. 
O lunecătură. Ivărul uşii se ridică, batantul se cască. Prin 
deschidere zăresc silueta unui clovn. Sunt stupefiat. Evident, a 
fost o chestie isteaţă din partea lui să se deghizeze tocmai în 
perioada asta de libertinism. Nou-sositul intră cu paşi de lup 
(căutam o metaforă originală; mersi, My God, că mi-ai şoptit-o). 
Priveşte prin camera cufundată în umbră şi o vede pe doamna 
recamiermente culcată. Când se apropie, adoratul tău San-A. se 
repede la el, ţinând de gât un vestit compozitor neamţ, şi i-l 
trânteşte peste moacă. Dar clovnul posedă reflexe de pisică. Mă 
simte, sare într-o parte. In acea mişcare de rotaţie, îl încasează 
pe Wagner în umăr. 

Bustul e din marmură (Wagner o merită); clavicula individului se 
rupe (şi ea o merita). Clovnul a avut în mâna dreaptă un 
pistolet; îl lasă să cadă. îi trag un bombeu, arma se duce glonţ 
sub o mobilă. lar în clipa aceea băiatul bate ştii în ce? Da: 
retragere. Mă năpustesc pe urmele lui. întrucât fractura de 
claviculă nu-l împiedică să alerge, omul a şi ajuns la uşă. Ţip: 
78 

- Stai, că trag! S 

Nu se opreşte şi nu trag, deoarece în toată odaia nu există 
decât o flintă - care, deocamdată, se află sub un bufet cu două 
corpuri a cărui parte superioară alcătuieşte un blidar, ceea ce i-a 
permis lui Ivy să etaleze farfurii de o falsă vechime, de porțelan 
fals, de fals Delft, reprezentând nişte tonţi de olandezi în nişte 
tâmpite de costume naţionale, în faţa unor mori de vânt idioate 
şi ele, de vreme ce se zice „prost ca o moară de vânt". Când eu 
ajung la uşă, intrusul e de-acum în stradă; când eu ies în stradă, 
clovnul e într-o rablă la volanul căreia îl aştepta un complice. lar 
droaşca demarând în trombă, subsemnatul nu mai poate ajunge 
la ea. Sfârşit, poate provizoriu, al relaţiilor noastre. 

întoarcere la doamna pasteurizată. 


Care nu s-a comoţionat cine ştie ce. Descurcăreala mea îi 
sporeşte debitul revărsărilor. Spiritul hotărât, eficienţa inter- 
venţiilor îi cască plesnitura. Crede, tare precum dandiluşca mea, 
că a fost vorba de un borfaş. Poveste ce s-a mai produs la 
Morbac City în vreme ce locuitorii lui se dădeau în stambă cu 
ocazia sărbătoririi băncii. O liniştesc cum pot mai bine şi, fiindcă 
apetitul mi-a revenit în timpul somnului cel de moarte iar 
copilaşul meu bucălat, cu tărtâcuţa vârâtă într-o cască aidoma 
celei a soldaţilor elveţieni, a şi început să-i adreseze gazdei 
noastre mii de favoruri, îl pun să intre la adăpost, adăugând ca 
variantă un tur de inspecţie şi pe la intrarea actorilor, ceea ce 
nu se petrece fără fasoane şi proteste; dar şi unele, şi altele 
formulate pe un ton care-mi îngăduie să sper într-o iminentă 
oficializare a acestui nou tip de raporturi. O conjur pe Ivy 
şuşotindu-i făgăduieli mai mult sau mai puţin 

ipocrite în legătură cu totala disponibilitate a trupului ei; formă 
de eliberare de prejudecăţi în faţa căreia nici o femeie modernă 
nu trebuie să se derobeze - şi pe urmă e o chestie care nu cere 
de mâncare şi totdeauna poate astupa o gaură. Operând cu 
binişorul, cum maximumul de deferentă ce se poate dovedi 
pentru o doamnă în situaţia cu pricina, reuşesc s-o conving şi, 
sinceră ori prefăcută, în cele din urmă Ivy pare să simtă o vie 
satisfacţie. 

Ajung deci, după această nouă performanţă sexuală, în totala 
posesie a femeii; dar noi, maeştrii şurubelniţei, avem mai 
curând o manieră umilă de a ne asuma asemenea destrăbălări. 
Virilitatea năvalnică reprezintă în ochii noştri doar ceva similar 
diplomelor pentru un doctor sau un avocat. Ne este atribuită, 
existenţa ne determină s-o exploatăm, şi asta ne aduce 
avantaje pentru care trebuie să-i mulţumim Providenţei. Marele 
Brassens a scris (şi cântat) că orice har nu-i altceva decât o 
manie murdară; a putea să transformi mania în cauză într-un 
principiu de viaţă şi o permanentă recompensă pentru corpul 
nostru altminteri atât de tiranic este o remarcabilă favoare ce se 
cuvine să ţi-o faci iertată păstrân-du-ţi capul limpede. Un 
politicastru spunea: „păstrându-ne raţiunea". într-o zi, unul 
dintre proşti a lansat, într-un interviu, această formulă, şi alţii au 
preluat-o din zbor - fiindcă popo-narii ăştia, indiferent cărei 
tendinţe îi aparţin, îşi atribuie totul, fără ruşine, pretinzând că 


sunt vorbele, ideile sau ticurile lor. 

Orice efort fizic repetat reclamă combustibil, aşa că un şir de 
borboroseli prea puţin graţioase ale pântecelor ne dau de ştire 
că foamea se face simțită. Ivy propune o gustărică. S-a făcut, 
copilă! De unde, o vizită la congelatorul familiei. 

lar acolo, dezastrul de la Pavia (1525)! Haleala asta americană 
îngheţată i-ar da vărsături până şi unui şobolan bolnav! Fie că-i 
vorba de peşte, de legume sau carne, somptuoasele etichete 
ale ambalajelor îmi stârnesc o angoasă existenţială. 

- Ce ţi-ar plăcea, darling! mă întreabă ea. 

Pot oare să-i răspund că „nimic"? în cazurile disperate am, după 
cum ştii, gesturi salvatoare. Trântesc uşa refrigeratorului, apoi şi 
pe cea a micului „economat". 

- N-ai vrea să-ţi fac nişte frenchfood, lumină a vieţii mele? 

- O, ba da! exclamă Ivy, aplaudând. 

încep să grupez materiile comestibile pe care le pot găsi în 
aceste neospitaliere dulapuri frigorifice. Crede-mă, e folositor să 
ai o mamă ca Felicie a mea. Deşi i-am fost mereu simplu 
spectator, am înmagazinat sumedenie de reţete. Prin osmoză. 
Când eram copil, confecţionam chiar mici chestii de-ale gurii, 
uneori joia (de altfel zi de vacanţă şcolară). Prăjituri mai ales mă 
punea mămica mea să fac. Cu caimac din lapte, îmi amintesc. 
Sau nişte „patru sferturi", usor.de realizat. Caloriile zburau pe 
jos la vremea aceea. Ah, fericire pe care atunci n-o 
recunoşteam! 

Izbutesc să-i ofer lui Ivy o salată ca la Nisa, aproape conform 
reţetarului, apoi ouă cu sos alb şi garnitură de orez. Rămâne 
meduzată mai rău ca în Gericault, atât de bun i se pare potolul. 
îi crede pe francezi demiurgi draga de ea. Capsatori emeriti, 
puitori pe fugă ai tâlharilor, bucătari din instinct. Un popor de 
supradotaţi, aşa-i estimează. Şi pe deasupra nostimi cât 
cuprinde, nu ţi se pare? Tot timpul pe buze cu vorba cea mai 
potrivită. De-ăştia ca noi poţi să te scoli cu 

noaptea-n cap şi nu mai găseşti. Să dai anunţuri la Nu-i York 
Times sau Los Angeles Tribiune - nix! 

Supeul e adorabil. De îndrăgostiţi. Eu îi dau mâncare în cioc. Ea 
îmi mângâie ciocănitoarea. Am neglijat beaujolaisul la cutie, din 
care pastorul deţinea câţiva centilitri, pentru a bea la masă 


whisky (autentic). Deşi, în afară de vodcă la caviar sau somon, 
eu unul nu gâlgâi de obicei decât vin atunci când soseşte 
vremea clămpănitului. La finalul cinei, fiindcă am dus-o în siajul 
meu (amestecându-i Coca în scotch) doamna decolează uşor. 
Atunci îmi zic că poate aş avea o şansă să îmbin utilul cu 
plăcutul şi scot din sertarul de sus al hainei poza bietei Martine 
Fouzitout. îi turui gazdei că mama a avut o verişoară de la care 
n-a mai primit nici o veste şi că aceasta din urmă lăsase Parisul 
pentru California. într-o zi, îi scrisese din Morbac City şi-i 
trimisese fotografia alăturată; nu-şi amintea Ivy să fi zărit-o pe 
acea persoană pe strada principală şi unică a cătunului? 
Doamna ia clişeul şi, în chip spontan, declară: 

- Fireşte, o recunosc; dar e ceva timp de când n-am mai văzut-o. 
Scumpă Ivy! în marea şi inepuizabila Sa bunătate, Dumnezeu m- 
a îndrumat sub acoperişul tău. 

- îmi poţi vorbi de ea, adorabilă târfă ce eşti*? Continuă s-o 
privească pe foarte vechea amantă a lui 

Felix. 

- A venit la Morbac City, din când în când, pe parcursul a câţiva 
ani. 

- Stătea aici mai multe zile în şir? . 

'- Nu cred. Am înţeles că sosea cu autobuzul de dimineaţă şi 
pleca înapoi cu cel de seară. 

- Şi, fatalmente, făcea o vizită cuiva? 

- Da; cowbovului elveţian. 

Imediat ochii îmi ajung de dimensiunile farurilor unui De Dion- 
Bouton. 

- Cowboyvul elveţian? repet, nehotărât şi fermecat pe undeva 
(poet de peste tot cum sunt) în prezenţa unei asemenea 
porecle. 

- E foarte pitoresc, mă asigură ea. 

- Poţi să mi-l descrii pe tip, inimioară înflăcărată? Se gândeşte 
niţel. 

- E un bătrân, elveţian de origine, care trăieşte de mai multe 
decenii în ţinutul nostru. A fost supranumit cowboyul din pricina 
ţinutei, totdeauna aceeaşi. Poartă pălărie de cowboy, vestă de 
căprioară, cu franjuri, cizme cu toc înalt -şi şi-a compus o faţă de 
Buffalo Bill: mustăţi lungi şi barbişon ascuţit. Un original, ce mai! 
- Ca să nu spui un ţăcăânit? 


- Să fim caritabili! 

- Şi pe el venea verişoara noastră să-1 viziteze? 

- li vedeam adesea împreună când ea apărea aici. 

- Unde sălăşluieşte ciudatul personaj? 

- La câteva miles spre vest; a cumpărat un vechi ranch în ruină, 
aşezat în plin deşert. Trăieşte de unul singur şi nu frecventează 
pe nimeni. Uneori vine la Morbac City pentru aprovizionare, dar 
nu stă mai mult decât strictul necesar. Numai până îşi umple 
Jeepul hodorogit şi porneşte înapoi, ca un călugăr la mănăstirea 
lui. 

- Cum îl cheamă? 

- N-aş putea să-ţi spun; pentru toţi cei de-aici, e cowboyul 
elveţian. 

- Cum se poate ajunge la el? 

- Continuă să mergi pe şosea, încă vreo două miles după 
motelul indianului, şi îi vei zări casa, pe dreapta, la capătul unui 
drum de pământ. N-o poţi rata, e singura construcţie lângă care 
se află un copac şi câteva tufişuri. 

- Şi ruda mea cum se duce la el? 

- Pe jos, presupun. Repet că ferma e la circa două miles de aici. 
Poate că, până la drumul de ţară, făcea autostopul. Ori poate că 
el venea s-o aştepte, fiindcă seara o aducea la autobuz. 

Simt nevoia să privesc fotografia dată de sărmana Grace; din 
pricina acelei mâini aşezate pe genunchiul Martinei. Un lăboi cu 
tendoanele umflate şi acoperit cu păr blond. Erau amanti? 
Rude? Ce legături ciudate îi uneau? Şi de ce aceste vizite lunare, 
totdeauna în prima vineri? Vizite care, după spusele servitoarei 
negrese a părintelui Machicoule, n-o încântau din cale afară pe 
Martine şi pe care aceasta le socotea întrucâtva o corvoadă? 
Cina fiind terminată, o ajut pe Ivy să strângă masa. Şi-acum ce 
facem? Doar nu ne înşurubăm iar! Am nucile secate de-a 
binelea. Atunci dormim? Cea mai înţeleaptă chestie. Numai că 
afară e un asemenea chiloman, încât pentru a închide ochii 
trebuie mai întâi să-ţi astupi urechile. O conduc totuşi pe Ivy 
până la patul conjugal; o întind în el, îi dau un pupic (urăsc 
cuvântul ăsta!) pe fiecare sân, îi trec o 

limbă peste limbuţă- după ce, trăgând cu amândouă palmele, 
am scos-o pe cea din urmă din ambalaj. Pe urmă îi cobor casta 


cămaşă nocturnă. 

Acum e destul de liniştită ca să le poată soili. Când se va 
întoarce, maimuţoiul ei va li fleaşcă de beat şi se va prăvăli pe 
canapeaua din salon. Festivităţile din târg reprezintă un soi de 
vacanţă pentru doamna. Ah, câte neveste zac în cenuşiul 
măritişului! Se lasă pradă reveriilor, mângânindu-şi dulcea 
comoară, alături de cioflingarii de soţi. Şi viaţa trece. Timpul 
fuge, nostalgia lor rămâne. Hai să le radem, prieteni! Să le 
compostăm, să le făcăluim fără tăgadă pe toate aceste 
nefericite rămase ţuţ pe peronul iluziilor lor. Să ne plantăm 
rădăcinile active în târtiţele dânselor lăsate baltă, şoptindu-le 
cuvinte pe care de când erau fetiţe tot aşteaptă să le audă. Să 
le vorbim de amor în vreme ce li-1 aplicăm. O operă de caritate 
şi calitate. 

O învelesc pe Ivy, şoptindu-i făgăduieli cu privire la un 
fermecător în curând. Mă încearcă satisfacția intimă a me- 
najerelor de altădată după ce terminau spălatul rufelor adunate 
vreme de o lună întreagă. Afară pocneşte un foc de artificii. 
Nimic de pe lumea asta nu mi se pare mai prostesc decât 
asemenea fugare pâlpâiri, atât de minuţios elaborate şi atât de 
repede dispărând în neant. Nu mai rămâne în urma lor decât un 
pic de fum între noi şi stele, ca şi un miros de pulbere şi carton 
ars. Am asistat într-o noapte, la Marbella, la un feeric foc de 
artificii pus la cale de un principe arab ai cărui supuşi sufereau 
de foame. Sărbătorea aniversarea fiicei sale, prinţesa Babina, şi 
Rollsurile nu mai pridideau să parcheze cu toatele în jurul 
palatului. Priveam ridicându-se spre cer şi 

explodând în jerbe aurii toate acele configurații artificiere şi 
încercam să pricep ce plăcere trecătoare le puteau ele oferi 
acelor oameni care plăteau cu o binemeritată înţepeneală a 
gâtului şedinţa de scăpărări. 

Până la urmă, hotărăsc să mă plimb niţel, să-mi dezmorţesc 
papainoagele; un spectacol pirotehnic nu durează niciodată 
prea mult. 

Peste tot zac mormane de carne beată. Alcoolul şi-a îndeplinit 
de-acum o parte din treabă. Americanii au chestia asta în 
comun cu amicii lor ruşii: beau fără discernământ, la iuţeală şi 
din belşug. Bărbaţi şi femei şed pe trotuare, rezemaţi de pereţii 
caselor, bănănăindu-se, agăţându-se de wagons, vorbind în 


dodii sau horăind, fără umbră de respect faţă de ei înşişi şi de 
lumea din jur. Cei aflaţi în fazele intermediare se împleticesc 
prin mijlocul străzii, cu câte un flacon în mână şi altele în 
buzunare (cei prevăzători). Se urlă, se cântă, se celebrează 
trăscăul. Perechi fac amor în maşini, aproape sub ochii şi 
butelca mulţimii. Grupuri înconjoară tărăboanţele-alcov, bătând 
din palme pentru a-i încuraja pe protagonişti. Văd cum un 
lungan roşcat le aruncă celor de afară, prin portieră, chiloţii 
partenerei sale, ca pe un trofeu dobândit cu mare osteneală. 
Nişte băieţi se bat pentru ei; unul chiar îşi scoate mânerul 
pentru a-i face din el lance acestui delicat drapel al dragostei. 
îmi dau seama că nopţile de sărbătoare de la Morbac City 
degenerează în orgii sordide. Nu mai există 

nici o limită. Abandonul e total, degradarea sistematică. Acolo 
unde oamenii se plictisesc, viciul devine ministru al timpului 
liber. 

Sunt îmbrâncit. Trei darnicele aburite, destul de tinere, mă 
agaţă şi-mi cer să le ofer o pileală. Cu chiu cu vai scap de ele. 
Primul dintre însoțitorii mei pe care-l descopăr nu-i altul decât 
Pinuche. Aşezat pe o navetă de bourbon şi semănând cu un 
bărzoi ce picoteşte. Are în el ceva înfricoşător. Chiştocul nu-i mai 
e lipit de buză, ci de obraz. Aşa că operez o primă acţiune de 
salvare: 

- Cesar, ţap bătrân, mişcâ-te, e ora să faci nani. 

Şi, purtându-l pe umăr, îl duc înapoi acasă. Procedeu curent 
prin partea locului, fiindcă întâlnesc destui bărbaţi procedând 
identic cu jumătatea lor. După ce-l despoi parţial şi-l culc pe 
de-a întregul, îmi spun că altruismul nu trebuie să mi se 
oprească aici şi că sunt dator să-i salvez şi pe ceilalţi trei 
muţunache. Asta înseamnă şi că o să le mântui sufletele! 

O adunătură animată de ţipete mă atrage irezistibil (unii dintre 
confrații mei, mai puţin dotați, ar zice „ca un magnet"). Harul 
presimţirii mă anunţă că, apropiindu-ma, îl voi descoperi pe 
Alexandre-Benoit Berurier. 

Mă. Şi îl. 

Inchipuieşte-ţi un cerc mare, în mijlocul şoselei. Alcătuit dintr-o 
sută de persoane. în centru, doi inşi cu gabarit impresionant, 
dintre care unul e prietenul meu în crinolină. în faţa lui, un 
zdrahon care-l depăşeşte cu un cap şi care poartă un tee-shirt 


negru, de unde ies două braţe tatuate semănând cu tot atâtea 
coloane ale bisericii Madeleine. Pe jos, lângă ei, o pălărie. 
Asistenţa aruncă în ea, cu titlu de încurajare, câţiva 

nickels. Ce se va petrece? Fiindcă nimic n-a început deocam- 
dată; am picat tocmai bine ca să particip la premise. Dar 
întrucât nu vreau, chemându-l pe Beru, să întrerup ceea ce 
pare proiectul unei înfruntări, mă interesez în privinţa eve- 
nimentelor din sursa unui băieţaş care, atunci când se întoarce 
spre mine, se vădeşte a fi micuțul meu amic Roy, şoferul. 

- A, bună seara din nou, marţianule! face. Ai venit să asişti la 
duelul amicului matale cu Teddy cel Roşu? 

- Ce duel, piticule? 

îmi explică atunci că în fiece noapte se organizează un mare 
concurs de tras palme. La care Teddy e campion necontestat. 
Jocul (dacă pot îndrăzni să uzez de un asemenea cuvânt anost) 
este următorul: cei doi adversari se pun faţă în faţă. O persoană 
din public îl trage la sorţi pe ce cel care va da prima palmă. Insul 
îşi expediază caraba. Pe urmă vine la rând cel de-al doilea, şi tot 
aşa - până când unul dintre combatanți aruncă prosopul sau 
ajunge k.o. în timpul luptei, lumea aprovizionează cu lovele o 
găină (întâmplător, în seara asta, cea a Micului Gibus) şi la urmă 
învingătorul le găbjeşte. După cum se vede, e o competiţie 
eminamente intelectuală şi nu necesită accesorii deosebit de 
sofisticate, fiindcă o singură labă (stângă la stângaci) e de 
ajuns. Arbitru e un grăsan cu stea de şerif la cămaşa în 
pătrăţele. Scoate din buzunar o monedă şi o aşază între policar 
şi arătător. 

- Cu siguranţă că o să-i dea prioritate la pornire lui Teddy, mă 
încredinţează Roy. Străinii nu sunt iubiţi pe aici. - Şi adaugă: lar 
dacă începe Roşul, m-ar mira ca lupta să mai continue, având în 
vedere că de la prima scatoalcă ăsta le zboară capul 
concurenţilor. Acu' doi ani 1-a omorât încă de la începutul 
jocului pe reprezentantul lui Coca-Cola. 

In faţa unor asemenea revelații, ezit dacă să nu intervin pentru 
a-l determina pe Mamut să abandoneze;dar, în punctul unde au 
ajuns lucrurile, asta ar însemna să fim linşaţi cu toţii. Şeriful îl 
întreabă pe Majestatea Sa ce faţă a monedei alege. Amicul nu 
pricepe engleza, însă gestul celuilalt e destul de explicit. 


- Capul! zice franţuzul. 

E rândul să nu priceapă al şerifului, care se întoarce spre Teddy 
cel Roşu: 

- Heads or tails, Teddy? 

- Heads! mormăie bruta. 

- Ai câştigat! răspunde şeriful, vârând la loc moneda fără s-o fi 
aruncat în sus. 

Frumoasă neruşinare, exemplară pentru imparţialitatea 
arbitrului. 

- începe când pofteşti, Teddy! adaugă acesta. 

Dar Roşul arată spre pălărie şi se ia de privitori precum că n-o 
să se apuce să demonteze muia acestui porc de străin doar 
pentru un pumn de firfirici. îmboldiţi de sarcasmele lui, 
spectatorii îşi descuie buzunarele, şi în calota pretinarului meu 
începe să plouă cu găleata. Arunc şi eu un obol şi, cu ocazia 
asta, îi zic Grasului: 

- Fii atent la monstrul ăsta, că dintr-o bleandă e în stare să 
dărâme şi-un elefant. Cel puţin scoate-ţi proteză. 
Alexandre-Benoit rânjeşte. 

- E deja în pozânar la Felisc, pen'că n-am nădragi, şi mereu îmi 
pui la adăpost claviatura când umblu prin mulţime; dar nu-ţi fă 
griji, puiule, că mi ţi-i viu eu de hac berbecelui ăsta. 

Ploaia de arginiţi încetează. Teddy face o strâmbătură 
mohorâtă, în semn că gata, va demara şedinţa. îşi roteşte braţul 
ca să şi-l încălzească, apoi îşi masează încheietura palmei şi, la 
sfârşit, îşi propteşte bine picioarele în pământ, ca să-şi 
întărească stabilitatea. Beru aşteaptă, cu privirea coagulată. 
Lucru de necrezut, nu mai e beat - sau aproape. Şi el se 
înţepeneşte pe picioare. Bag de seamă că obrazul stâng (care 
va degusta pleasna) îi e umflat. Pricep şmecheria: omul şi-a tras 
un fel de pernă de aer, pentru a amortiza impactul. 

Teddy cel Roşu face două tururi cu lopata, apoi o bubuie. Se 
aude un zgomot flasc. Ulcica lui Matahală se smuceşte amarnic, 
tălpile îşi pierd aderenţa, bietul de el se bălăbăne. Timp de o 
clipă, lasă impresia că se va prăbuşi. „Stejarii ce-i tăiem"! zicea 
Malraux. Stejarul ăsta a încasat un trăsnet pe cinste. Jetoanele i 
se rostogolesc care încotro, pe urmă se animă şi încep să-i 
topăie în orbite. 

Pauză. Beru scuipă. îşi masează încet obrazul, ce se învineţeşte 


precum, vara, cerul la asfinţitul soarelui. 

- Bine trasă, armeanule! murmură amicul care, de regulă, 
foloseşte expresia doar atunci când aude pe un altul proferând 
un pârţ de amploarea celor ale sale. 

în sfârşit, se dedică propriilor preparative şi-şi scrutează 
vizaviul. 

- Mai înalt ca mine! oftează. Trebe să mă 'nalţ pe vârfuri ca să-l 
frig şi n-o să mai poci să mă ţiu de echilibru. 

îmi dau seama că Slană îşi ridică o problemă şi încearcă să 
aranjeze situaţia ca să obţină un maximum de eficienţă. 

- Să ştii, Sana, face spre mine, că de nu-l prăpădesc din prima, 
sunt mort şi-ngropat, fin'că după a doua pocită ca aia de mi-o 
cadorisi nu mai am nici un viitor. 

Deodată arbitrul intervine, poruncindu-i lui Beru sâ-şi scoată 
verigheta, pe care o poartă la mâna dreaptă de când o fractură 
i-a deformat inelarul stâng. Mamutul se execută fără chef şi 
pune în buzunarul meu inelul incriminat. După aceea, totul se 
desfăşoară foarte repede. Alexandre-Benoit ridică ochii şi 
modulează un „Oooo!" irezistibil; toată lumea priveşte instinctiv 
în sus, inclusiv adeversarul lui. Şi atunci mister Mamutul îşi 
plasează bombardeaua de calitate extra. Fulgerătoare, 
vânjoasă, dar fără rotiri prealabile, fără rostogoliri avantajoase. 
Roşcovanul a dat de belea, fiindcă scoate un țipăt gutural, 
începe să se sufoce, cade într-un genunchi şi-şi cască ciocul 
aidoma unui şarpe boa care s-a înăbuşit înghițind un iepure de 
angora. In vremea asta, Beru îşi freacă mâna pâlmuitoare cu 
cealaltă, liberă, probabil ca s-o dezdurereze; şi îndată după 
aceea murmură: 

- Felicitâ-mă, fiule! Dă laba, iute! 

l-o întind, el o scutură energic şi profită de acest handshake 
pentru a-mi restitui briceagul elveţian pe care mi-l şterpelise 
din buzunar când vârâse acolo inelul. lar eu fac ca obiectul să 
dispară. în timpul rapidei noastre manevre, Teddy cel Roşu s-a 
lungit pe asfalt, în nesimţire. Atunci populaţia începe să-l 
felicite pe învingător - gloata dintotdeauna! Cu ea, „vai celui 
rămas pe şosele"; un ins zdrobit e un ins neiubit. Dodoloţul se 
poartă ca un nobil. Schiţează doar un zâmbet (şi chiar numai 
asta îl face să sufere, deoarece obrazul lui 

stâng şi-a triplat volumul, şi gura i-a adoptat poziţia unui accent 
ascuţit). 

- Nu vrei să-mi aduni tu mangoţii? îmi cere. Aşa cum sunt, cu 
besacteaua şi cu flautul harcea-parcea, mă aplec anevoie. 

îi fac serviciul solicitat. les la numărătoare cincizeci şi patru de 
dolari. Mărinimos, eroul decide să-i bea în compania învinsului, 
care îşi vine în fire cu chiu cu vai. 

- De ce l-ai făcut să ridice capul înainte să-l pocneşti, Grasule? 
mă interesez. 

El îmi dezvăluie: 

- Cu o scatoalcă obişnuită, nu l-aş fi culcat cât îi hăul, tipule. Aşa 
că am hotărât sâ-i umplu tranşea de borş. Pentru asta trebuia 
sâ-şi ridice muia, pricepi? Ţineam în palmă briceagul tău, culcat 
între rădăcina deştiului mare şi-a inelarului; nu m-ar mira ca 
nenea să-şi fi înghiţit ceva cartelaje din gărebeată! 

într-adevăr, marele Red e mut şi pare să respire prin-tr-un pai. îi 
las pe combatanți şi pornesc în căutarea lui Felix şi a 
Marchizului. 

\ 

IX 

CAPITOL PLASTIFIAT ÎN ÎNTREGIME 

Parcurg strada cât e de lungă, până la banca cea faimoasă. Aici 
mulţimea e mai mare decât oriunde, se automalaxează şi se 
întoarce precum coca într-o covată. Nezărindu-i pe cei doi 
absenţi, scotocesc cu ochii prin colţurile întunecoase, temându- 
mă să nu-i găsesc sufocaţi de aburii etilici ai fiestei. Inspiraţie 
judicioasă. li reperez, într-adevăr; însă, departe de a fi 
neînsufleţiţi, se află în posesia tuturor facultăţilor lor, şi când zic 
„tuturor" înseamnă „tuturor". Era cât pe ce să nu-i văd, fiindcă 
se găsesc în capătul unei fundături înguste. M-a condus într- 
acolo un schelălăit de hienă rămasă fără adăpost. Un țipăt ca de 
suferinţă, dintr-acelea pe care am dori să le stăpânim dar care 
ţâşnesc din noi ca aburii dintr-o marmită norvegiană. 

Mă apropii cu paşii lenți proprii animalului foarte cunoscut 
atunci când e alb, şi celebru pentru calmul, mersul şi 

foamea lui. Lupul! Descopăr mutra de meduză a unei baborniţe 
indescriptibile, ale cărei laţe cu vopseaua spălăcită atârnă până- 
n pământ. Stă aplecată în faţă şi sprijinită de două mâini 


aristocratice: acelea ale Marchizului însuşi, carele e ocupat să o 
călărească dindărătnic. Cea care urlă e căzătura, şi nu de 
plăcere, ci de suferinţă. Când reuşeşte să-şi întrerupă vaierele, 
se blestemă singură, gemând, precum că pe semne e cea mai 
nenorocită dintre paraşutele bătrâne, dacă a riscat să înghită pe 
din dos un asemenea trunchi de baobab. Ce-o fi apucat-o, fir-ar 
al dracului? Din orgoliu a făcut-o, aşa-i? Sub pretextul că viaţa 
frământată de până atunci i-a desfundat până la refuz 
canalizarea, şi-a închipuit, temerara de ea, c$ va putea să 
găzduiască toroipanul Marchizului. Fireşte, şi-a atins scopul, 
doar că acum gigantica raşpă, cât telescopul de la Mont 
Palomar, nu mai poate ieşi. Cu toate că n-a intrat mai mult de 
treizeci şi cinci de centimetri (că altfel lucrurile se soldau 
inevitabil cu o explozie de stomac)! Şi uite, acum le e cu 
neputinţă să se despartă. Mai nasol ca nişte potăi! Dar ea, 
sărmănica, vrea să se întoarcă acasă. în două picioare, nu în 
patru labe. Monstrului ăsta ar trebui să-i taie cineva macaroana 
după care, se va găsi un doftor în stare să-i scoată şi ei stinghia 
din rană - dacă nu altfel, atunci cu un burghiu de dulgher. 

Am mai spus-o şi altă dată! Felix nu pricepe engleza, i-a preferat 
greaca veche, dialect mai propice studiilor sale ştiinţifice. Totuşi 
situaţia îl sperie, aşa ca-i imploră pe actori să aibă răbdare. 
Marchizul, atât de intens găzduit, şi-a păstrat totuşi suficientă 
judecată pentru a declara că tocmai fleşcăirea 

lui se află la originile sinistrului. Un lucru tare e mai uşor de 
smuls decât unul moale - quod erat demonstrandum. 

Felix mă zăreşte şi-şi recapătă nădejdea, fiindcă mandea se 
numără printre persoanele care, prin simpla lor prezenţă, inspiră 
acest sentiment. 

- înţelege, Antoine, guleraşul musculos al doamnei s-a crispat 
peste gâtul marchizului de Lagrande-Bourree. Ceea ce 
constituie o strangulare ce blochează porţiunea angajată în 
intimitatea acelei persoane. Doamna e de rea-credinţă, 
deoarece ea însăşi a ţinut să încerce o asemenea experienţă 
imposibilă. Marchizul urina paşnic în acest colţ întunecat când, 
euforizată de micţiunea lui, lacoma fiinţă aici de faţă a ieşit pe 
poarta ce se vede în capătul fundăturii. S-a făcut praştie 
descoperind stropitoarea drăgălaşului nostru compa-, nion. Fără 
să ia în seamă protestele amândurora, şi-a pus poalele în cap, 


şi-a scos chiloţii şi, o dată disponibilă, s-a înverşunat în 
asemenea măsură asupra acestui sex eminent încât, nefiind de 
lemn, Marchizul a sucombat. Trec peste combinaţiile şi 
manevrele performate de nerespectabila femeie pentru a realiza 
intromisia. Trebuie să ştii că are, probabil, fofoloaca de cauciuc. 
Câtă energie! Ce încăpățânare! A, sunt nişte luptătoare sufletele 
astea când se află în rut. Plângeam de admiraţie, Antoine! 
Chestia atinsese sublimul. Doamne, câtă ingeniozitate pentru a 
asigura lubrifierea imperialului piston! Ce de automutilări pentru 
a se lărgi peste limitele rezonabilului ! Cum îşi mai cabra crupa 
simpatica sexagenară! Ori e şi mai înaintată în vârstă? De-ai fi 
putut asista la această patetică îndârjire, Antoine! Prin 
comparaţie, 

o catastrofă minieră pare ridicolă. Am trăit, vreme de aproape 
două ceasuri, imperceptibila înaintare a elefantului în acea 
cavernă prea strâmtă. Drumeţia, desfăşurată milimetru cu 
milimetru, îmi strângea ca o gheară gâtul şi pieptul; atât de 
puternic, încât, la un moment dat, m-am temut de un accident 
cardiac. în fine, după ce a încasat maximum de cale ferată, 
ţinând seama şi de habitabilitatea de care dispunea, doamna a 
strigat time out. Numai că, în astfel de cazuri anormale, femeia 
comandă iar bărbatul juisează. Prea tare excitat de încetineala 
parcursului, marchizul jJean-Ferdinand de Lagrande-Bourree şi-a 
scăpat slobozul mai înainte ca temerara pofticioasă să fi putu 
profita de afacerea la care tocmai consfinţise cu nişte atât de 
grozave suferinţe. A fost privată, bietul sufleţel, de uzufructul 
eroismului ei. lar acum, o, culme a injustiţiei, ţevăria intimă i s-a 
obstruat. Ce-i de făcut, ingeniosule Antoine, care cunoşti, mai 
bine decât noi toţi, demonii şi impedimenta cărnii? 

- Câinii sunt descârligaţi cu ajutorul unei găleți de apă rece, 
gândesc eu cu glas tare. Să fie potrivită terapia şi fiinţelor 
omeneşti? 

- Hai să vedem! 

Mă duc, hotărât, în căsuţa bătrânei matracuce, a cărei uşă a 
rămas întredeschisă (spre deosebire de menghinea pro- 
prietăresei). în mizerul bârlog există totuşi apă curentă. Un 
mare recipient de plastic mă întâmpină la ţanc. Peste două 
minutele, îi golesc conţinutul printre cei doi antagonişti. Mamare 
dârdâie ca o apucată, Marchizul se pune pe clănţănit. Dar 


fenomenul sperat nu se produce. 

- E nevoie de un doctor! declară Jean-Ferdinand de Lagrande- 
Bourre€. 

începe să i se sictirească de toate aceste siamezării des- 
cendentului din cruciați. 

- Felix, şoptesc eu, crezi că sinistrul rezultă dintr-o crispare a 
muşchilor vaginau ai femeii? 

- E însăşi evidenţa, scumpul meu Antoine. 

- Aşadar doamna ar trebui anesteziată pentru a se provoca în 
întreaga ei fiinţă o relaxare salutară. 

- Probabil. 

- Ei bine, exclam, apropiindu-mă de născătoarea blocată, vă rog 
să închideţi ochii. 

Ea se supune. Ceea ce îmi linişteşte conştiinţa, ca să-i pot rade 
în bărbia bărboasă un croşeu absolut cordial. Instantaneu, 
ajunge k.o. şi începe să atârne în faţă. Un zgomot de şampanie 
destupată ne izbeşte timpanele - şi iat-o pe cotoroanţă cu burta 
la pământ. Marchizul şi ea au divorţat. Lupii! 

După acest epic episod, o ducem pe babuşkină la sălaşul ei şi o 
întindem pe pat. împingem, altruismul până la a-i lipi o cârpă 
udă între coapsele descărnate şi ne luăm valea. 

- întoarceţi-vă acasă să vă culcaţi, îi sfătuiesc pe sclav şi pe 
stăpân. Aţi merita-o din plin. 

îmi dau dreptate şi se. Dragul de Jean-Ferdinand de Lagrande- 
Bourre€ umblă ca o foarfecă deschisă. Estropiat de podoabă la 
rândul lui. Nu prea au noroc tipii care se pregătesc să turneze 
filmul X. Amicii mei vor ajunge să se producă în „Schilozii de 
cabanosul cu guler răsfrânt" 

Rămas singur, încep să-mi iau distanţa faţă de serbare. 
Balamucul ei, ţipetele sălbaticilor zărghiţi de băutură îmi 

răvăşiseră mansarda. N-am melodramatizat apariţia afurisitului 
de clovn, dar îmi dă de gândit artistul. îmi furnizează dovada că 
sunt privit cu lupa de ceasornicar, filat cum scrie la carte. 
Pistolul care acuma îmi lungeşte jebul şalvarilor mă anunţă că, 
dacă s-a introdus la pastorul Marty, negativul n-a făcut-o ca să 
mă invite la Ziua Femeii. Era belicos băiatul. O armă prevăzută 
cu o surdină ultimul strigăt nu-i făcută doar pentru a-1 intimida 
pe băcanul căruia vrei să-i şterpeleşti mărunţişul. Când eşti ţintit 


cu o sculă de soiul ăsta, nu ezita să-ţi recomanzi sufletul către 
Dumnezeu, fiindcă e ca şi cum Creatorul ţi l-ar fi primit deja, cu 
toate taxele achitate de către expeditor. 

Pitit într-un colţ întunecos, sondez împrejurimile. Nu zăresc 
decât o pereche de amorezi în curs de a se încorpora de-a-n 
picioarelea. Fata s-a atârnat de gâtul cotoiului, şi-a înnodat 
compasul în jurul şoldurilor lui (o virtuoasă) şi activează scoțând 
mici ţipete, parcă de mânie. Dosul ei alb ca o brânză îi face în 
necaz lunii. „Suporterul“ i se cramponează de jamboane pentru 
a-i asigura poziţia infernală. Se lasă fraierit nătăntolul, fiindcă 
trebuie nu numai să-şi deverseze muştiucul, ci să mai facă şi 
haltere, îi las sâ-şi termine propoziţia. întrucât sunt tineri, 
concluzia vine imediat după prefaţă. Missa, udă fleaşcă, sare jos 
din copac, în vreme ce hăndrălâul îşi decapotează cabrioleta. 
Sloboade ofranda peste o peluză, îl vâră pe mister James înapoi 
în carceră, izbucnește într-un râs de brută mulţumită şi-şi trage 
partenera spre ceaunul clocotitor al patimilor. 

Aştept puţin, întruna la pândă, cu mâna crispată pe arma 
părăsită de clovn. Dar în afară de zarva din apropiere, totul e 

liniştit. Luna se tăvăleşte pe deasupra deşertului alb. Atunci, cu 
somnul speriat definitiv de multiplele peripeții care fac ca toate 
books ale mele să rămână inconturnabile, mandea porneşte pe 
drumul spre motel (PE DRUM de fapt, fiindcă altele nu mai 
există). Umblu cu paşi necadenţaţi, dar repezi. Când se iveşte 
vreo tărtăreaţă (dinainte sau dinapoi), sar peste taluzul scund şi 
mă culc pe burtă până ce vehiculul dispare. 

Motelul e luminat. Carapacele hodoroagelor lucesc în noapte. 
într-unui dintre bungalow-uri, câţiva inşi cântă cu voci 
alcoolizate. Trec prin faţă firavelor construcţii şi-mi urmez 
drumul. Aerul rămâne înăbugşitor. Cred că n-a mai plouat la 
Morbac City de la asasinarea lui Lincoln, în 1865. Acest colţ al 
universului e uscat ca limba unui spahiu rătăcit în Sahara ori ca 
văgăuna unei nonagenare (după ce-au trecut de şaptezeci de 
ani, ca să le-o mai înmoi ăstora, trebuie să-ţi aduci bidonul cu 
vaselină!). Mă taie o sete imperială şi visez la găleata cu apă 
vărsată nu de mult peste monumentul de came al Marchizului. 
încă doi kilocicli, şi pot desluşi, pe dreapta, ranchul cowboyvului 
elveţian. Clădire joasă, de forma unei țestoase tupilate printre 
câţiva copaci de infern. Ştii că iubitul tău Sana e un cutezător. 


Animat mereu de frumoasa lui hotărâre, porneşte în direcţia 
locuinţei aflate la mai bine de cincisprezece sute de metri. 

Ţi s-a mai întâmplat, bătrâne omoplat, să umbli astfel noaptea 
printr-un deşert veritabil? Singură luna îmi zâmbeşte. Bună şi 
bătrâna luna, pe care confrații romancieri mi-o făgăduiau 
odinioară şi pe care americanii mi-au oferit-o într-o noapte când 
mă găseam în Liban! De neuitat. Nu există decât 

două lucruri de care sunt foarte dornic şi pe care aş vrea să le 
obţin înainte de a mă duce să fumez scaieţi pe la rădăcină: un 
ou de dinozaur şi o strângere de mână adresată lui Armstrong. 
Dacă vreunul dintre cititorii mei ştie să-mi spună de unde aş 
putea cumpăra un ou de dinozaur, va deveni pe dată amicul 
meu din copilărie. lar dacă vreun altul binevoieşte să-mi 
stabilească o întâlnire cu Armostrong, îl voi culca (de-a 
curmezişul) pe testamentul meu. 

Bun. Va să zică, unde rămăsesem? A, da: la ranchul cowboyului 
elveţian. Mă îndrept într-acolo păşind în ritmul unui bătrân 
poştaş de ţară; altădată, aceşti viteji nu dispuneau nici măcar de 
bicicletă pentru a-şi face turneul, şi băteau pe jos comuna, de la 
un punct cardinal la altul, cu bastonul în mână, mergând până în 
cele mai îndepărtate coclauri pentru a duce un simplu ziar! Le 
puţeau crăcanele; de altfel, şi fleanca. Vinaţuri pe sus, cu ciorapi 
de lână pe jos! Pe la mijloc, puteai detecta rămăşiţe de pârţuri 
agăţate prin catifeaua groasă, niciodată spălată. Ah, poşta 
franceză! Ce epopee! Bunica mea cunoscuse un factor, asasinat 
apoi pe fosta şosea dintre Chalamond şi Meximieux (Ain). O 
viaţă furată pentru un pumn de franci vechi. Totdeauna oamenii 
au fost lamentabili, nu-i o chestie doar de azi de ieri. 

Tu, infailibilul meu cititor, care mă cunoşti de la bombardament, 
ştiu că nu eşti surprins să mă vezi umblând la o asemenea oră 
prin bolovănişul ăsta. îţi spui: „La urma urmei, ca să-l găsească 
pe nenea de aici a venit în Morbac City. Şi nu mai poate 
aştepta." Până şi cei mai şmecheri dintre tine pun degetul pe 
adevăr, gândindu-se că: „Agresiunea ratată 

căreia tocmai era să-i cadă victimă îl face pe Sana să estimeze 
că, dacă ceilalţi sunt la curent cu o mulţime de lucruri referi- 
toare la Martine Fouzitout, atunci negreşit vor merge să-l 
descoasă pe cel ce era vizitat de dânsa în fiecare lună. Se teme 


marele Tonio ca bandiții să nu fi pus mâna pe cowboyvul 
elveţian. Aşa că a pornit după news. Ceea ce era de demon- 
strat." 

într-adevăr, chiar o atare grijă mă minează. Pe măsură ce mă 
apropii, un zgomot aparte îmi alertează timpanele. Acela produs 
când se execută săpături. Ca să evoluez în tăcere, îmi scot 
tălpicile şi la fel şosetele (pe care totdeauna le cumpăr de la 
Roma, din aceeaşi prăvăliuţă de pe Via Veneto), le las 
grămăjoară pe pietre şi, cu paşi de pisică, îmi termin drumul. 
Deodată tresar. Grozav ţi-ar mai plăcea să-ţi spun ce zăresc în 
spatele celui mai apropiat tufiş. Ei nu,' fără cioace, ţi-ar face 
plăcere? Atunci închipuie-ţi că-i o maşină albă. Nu bătrânul Jeep 
rablagit pe care-l posedă cowbovyul elveţian, ci o haraba noua: 
Buick Park Avenue, plină de crom lucitor. Recunosc maşina, 
fiindcă am văzut-o acum mai puţin de două ceasuri. La bordul 
ei, clovnul şi complicele au spălat putina după eşuata lor 
expediţie la pastor. 

X 

CAPITOL INCALCULABIL 

Zgomotul îmi dă de ştire că am ajuns prea târziu. Răii au venit 
aici, l-au doborât pe bătrânul cowboy şi iată că acum îl îngroapă 
pentru a lăsa să se înţeleagă că omul s-a tirat. Deseori 
asemenea personaje bizare, căzute din cer în câte o localitate, 
pleacă aşa cum au apărut: fără să strige păzea. Va fi de ajuns ca 
unul dintre cei doi ucigaşi să ducă undeva departe vechiul Jeep 
şi să-l abandoneze acolo, pentru ca oamenii să creadă că 
elveţianul şi-a făcut bagajele. lar cazul va fi clasat înainte de a fi 
fost deschis. 

Numai că pe lumea asta există o justiţie imanentă şi ea se 
cheamă San-Antonio! Scot arma lăsată în dar de vasila-chele cu 
nas roşu şi verific că posedă un încărcător plin cu bomboane şi 
că are piedica ridicată. Mai silențios decât oricând, înconjur 
ranchul. De partea cealaltă se află o arteziană, izvor al vieţii, de 
unde curge un firicel de apă. Preaplinul 

jgheabului şiroieşte pe o distanţă de vreo douăzeci de metri şi 
dispare în solul crăpat. Şi ce udă el în lumina lunii? Nu unul, ci 
două cadavre, inclusiv al clovnului; unul cu faţa la pământ, 
celălalt profitând de lumina bunului şi bătrânului nostru satelit, 


mai înainte de a cobori să putrezească într-o gaură pe care 
moşneagul tocmai o adânceşte anevoie. Munceşte ţeapăn 
cowbovyul elveţian. Se vede că se trage de.la ţară. Pălăria îi stă 
agăţată de piatra de la gura fântânii, vesta şi-a aruncat-o pe jos 
- şi o groapă de aproape un metru e în curs de. 

- Se poate spune că n-ai nevoie de ulei la încheieturi! mă 
adresez ranchman-ului. la-o mai încet, că nu dau turcii. 

Cu o mişcare precipitată, el se întoarce către puşca pusă alături 
de haina cu franjuri. 

- Hei, te înşeli, tataie! zic. N-am venit să răscolesc rahatul, 
dimpotrivă. Sunt aici din pricina Martinei Fouzitout. 

Atunci el înfige lopata în mormanul de pământ din buza gropii 
(unul fiind consecinţa celeilalte) şi mă priveşte, cu mâinile 
atârnând. 

- Şmecherul înţolit în clovn a încercat să mi-o tragă, acum două 
oie, cu acest compostor. - îi arăt proba materială, pe urmă o vâr 
în cioareci. - Ascultă, reiau, povestea mea e lungă, şi noaptea n- 
o să ţină o veşnicie. Am să te ajut să-i îngropi pe domnii, de 
vreme ce asta îţi era intenţia. După care o să procedăm tot aşa 
cum, de bună seamă, aveau şi ei de gând să-ţi facă dumitale - le 
vom arunca mizeria de Buick, la mai mulţi kilometri în deşert; 
apoi mă conduci la Morbac City, şi dumneata te întorci acasă. 
Nevăzut, necunoscut. Batem palma? 

- Cine eşti? mă întreabă el temător. 

- La întoarcere o să-ţi povestesc totul. 

îmi arunc haina uşoară peste a lui şi, luând târnăcopul sar în 
marea gaură geometrică, pentru a continua să sparg pământul 
pietros. Moşul mă priveşte o clipă, surprins de ajutorul picat din 
inima nopţii. Dar e un harnic, aşa că îşi uneşte iute eforturile cu 
ale mele. în doi, forăm cu alt sport. In curând, nasul şi gâtlejul 
mi se înfundă cu praf înecăcios. Pompefunebrăm în cor, fără să 
proferăm un sunet. După o oră de eforturi subţinute (Beru dixit), 
groapa ajunge suficient de largă pentru a găzdui cele două 
cadavre. Tatamare îşi asumă răspunderea pentru ea. 

- E destul, zice. 

Ne oferim sprijin reciproc pentru a ne scoate din mormântul 
virtual. Suntem scăldaţi în sudoare; palmele îmi ard de băşici 
mari, pe care va trebui să le sparg şi să le dezinfectez. Şi fiindcă 
elveţianul 1-a şi apucat de picioare pe clovn ca să-l ducă pe 


ultimul drum, îl opresc: 

- O cilipită, dragă Buffalo Bill! 

Pipăi hainele mocârţanului defunct, dar nu descopăr nimic. 
Prudent băiat! 

- la-1, e în regulă! : 

Trec la al doilea cadavru. Asta, dimoptrivă, are un port-vizit, un 
portmoneu de formă alungită pentru a adăposti bancnote, o 
tabletă de gum, un briceag (lamă şi pilă de unghii), mărunţiş, o 
agendă minusculă cu coperţi de piele roşie şi, în sfârşit, o cutie 
cu prezervative de culoare violetă, care trebuie să-ţi facă un 
moştroflont de gorilă când le utilizezi. Pun la loc dolarii în 
buzunarul răposatului. 

- Se vor prăpădi, observă cowboyvul. 

- Fără îndoială, dar eu nu sunt jefuitor de cadavre. La care el, cu 
bun-simţ, ia înapoi lovelele victimei. 

- Ar fi o prostie să-i lăsăm de izbelişte, mă asigură acest elveţian 
până în măduva oaselor. Găsesc eu pe cineva căruia să-i fac o 
bucurie cu ei. 

Am impresia că nu va trebui să-l caute nu ştiu cât. 

Am parcurs vreo patruzeci de kilostânjeni. Peisajul mi se părea 
tot mai feeric. Nu mi-aş fi petrecut aici vacanţa, dar sincerely, 
merita ocolişul. Suntem bâftoşi noi, pământenii. Ce păcat că alte 
planete nu posedă H20! Mult timp am sperat că nişte znamenii 
se vor ivi dintr-acolo, fie că-s verzi, fie că au coadă lungă, în 
formă de trompetă; dar, până la urmă, sunt înclinat să cred că 
acolo nu-i nimic şi că ne aflăm singuri-singurei, pe această mare 
băşică albastră. Păcat, am fi putut porni, ca variaţie, un război 
cu extraterestrii, în loc să ne tot năpăstuim împotriva noastră 
înşine, fără să ne prindem că, de câte ori un om îl ucide pe altul, 
de fapt pe sine se trimite la moarte. In sfârşit, nu merită 
osteneala să visezi. Mai bine să zicem bogdaproste că Domnul 
ne-a îngăduit pe lume; înțelegând prin asta că ne-a creat. 
Hotărât lucru, e nasol să fii viu, dar ce demoralizat trebuie să te 
simţi când nu mai exişti! 

lau iniţiativa să ieşim de pe şosea. Taica mare mă urmează de la 
distanţă, fără să lase impresia că alcătuim un 

convoi. Văd în stânga profilându-se o văloagă printre stânci 
abrupte. Locul mi se pare potrivit scopurilor noastre. Buickul 


aproape că rămâne fără pneuri şi amortizoare de pe urma 
bolovanilor. 

Rulez, rulez, rulez. 

Până când o roată îmi face figura, renunţ la restul drumului şi 
decid să abandonăm maşina acolo, în defileul strâmt unde, după 
mine, nici oameni nici animale n-ar trebui să-şi arate vârful 
nasului. înainte de a o lăsa în plata Domnului, o explorez. 
Găsesc doar un lung baston de cauciuc negru, plus obişnuitele 
unelte de bord şi o hartă rutieră. 

- Dacă i-am da foc? sugerează cowbovul. 

îi arăt magnifica panoramă desfăşurată în faţa noastră şi 
întrucâtva la picioarele noastre, deoarece ne aflăm la o oarecare 
înălţime. 

- Focul ăsta de tabără ar fi zărit de la zeci de miles, îi răspund. 

- Just! apreciază strămoşul. 

Ne întoarcem la grămada lui de fierărie ruginoasă şi pornim spre 
cocheta cetate în delir numită Morbac City. 

Tataia îmi povesteşte pentru început că, în liniştea deşertului, 
auzul lui s-a supradezvoltat. îţi dai seama că ticălosul a auzit de 
departe venirea maşinii albe. Şi e un ins cu ochii în patru, asta 
se înţelege quickly. Imediat şi-a pus la bătaie materia cenuşie. O 
cotigă în toiul nopţii, când în niod normal la conacul lui nu vine 
aproape niciodată nimeni, chiar peste zi - chestia asta nu i-a 
plăcut din cale afară. Aşa că a 

îndesat sub cearşafuri un morman de hante, ca să lase impresia 
că doarme cineva acolo, şi-a luat flinta din cui şi s-a urcat în 
partea mansardată a casei, printr-un chepeng prevăzut cu o 
scară retractabilă. Şi-a aşteptat. 

Răii au oprit lângă ranch şi-au pătruns înăuntru. Moşul îi 
urmărea graţie unei crăpături din tavan. Se pare că tipii 
cunoşteau locurile, fiindcă s-au dus glonţ la crivat, fără nici o 
şovăire. Odaia era cufundată, totuşi, într-un aproape desăvârşit 
întuneric. Amicul clovnului (un ins la vreo patruzeci de ani, 
scundac, foarte oacheş, tip de spaniol) a îndreptat o armă de 
calibru mare spre ceea ce credea că e adormitul şi a golit în 
aşternuturi un întreg încărcător. Clovnul jubila şi scotea câte un 
strigăt de bucurie la fiecare detunătură. Când s-a auzit micul 
declic dovedind că încărcătorul se terminase, cowboyul elveţian 
a ridicat chepengul şi a zis: 


- Zâmbiţi-mi oleacă, gogomanilor! 

Speriaţi, cei doi au ridicat capul spre vocea venită din plafon, şi 
bătrânul i-a cadorisit cu câte un snop de alice pentru mistreți. 
Din cele bubuie, făcute chiar de el, având printre plumbi şi tot 
soiul de fierotenii ascuţite. Care i-au adormit la iuţeală pe 
băietani. Nu mai rămânea decât să fie îngropaţi. 

Ceea ce noi şi făcusem. 

Foarte reuşit documentarul. Cu mici diferenţe, îl recon-stituisem 
şi eu în bostănelul propriu şi la fel de performant ca acela al lui 
Blaise Pascal. Numai că pe mine mă interesează restul, tot 
restul. Adică istoria relaţiilor lui cu marmazela Fouzitout. îmi 
asum riscul de a aborda subiectul, dar el mi-o taie scurt: 

- Un moment! Acum e rândul dumitale să vorbeşti, prietene. 

' Categoric! Deci îmi spun, în stil berurian, că a sosit momentul 
să mă caţăr la tribună. Pentru a „n'-a oară (cel puţin) îi dau 
drumul poveştii mele. O ştiu de-acum pe dinafară şi aş putea-o 
debita pe scena de la Olympia, la sfârşitul primei părţi a 
spectacolului, într-o zi când amicul meu Pierre Perret ar ajunge 
acolo ca vedetă. Vorbesc despre moştenirea lui Felix, bătrân 
profesor sărăntoc. Brodez cum că mai mulţi prieteni şi cum mine 
îl sponsorizăm să vină aici să-şi ia mălaiul. Şi iată că nişte inşi 
despre care nu ştim cine sunt şi ce vor ne caută pricină şi încep 
să-i sfredelească pe toţi cei care s-au apropiat de micuța 
Martine. îi zic de părintele Machicoule, scot poza dată de 
servitoarea lui, şi tot aşa şi iar aşa. Cowboyul pilotează tăcut. La 
un moment dat, dă la iveală un pac de tutun şi muşcă din el cu 
scopul de a-şi confecţiona un dumicat de mare spectacol, cum 
nici măcar regina Elisabeta a Il-a a Angliei n-a mestecat 
vreodată. 

Pare să mediteze la revelaţiile mele. Şi, pe nepusă masă, 
mormăie: 

- Maica mâne-sii. Mi s-a spart o roată din spate, de la 
nenorocitele astea de pietroaie! 

într-adevăr, de câteva clipe teleaga îi mergea smucit. 

- Vrei să arunci un ochi, băiete? îmi cere. Nicicând n-ai să 
găseşti pe cineva mai serviabil ca mine 

când vine vorba de moşnegi. De altfel, n-ai văzut cum l-am 
ajutat să-şi îngroape victimele? De ispravă, nu? Ştiu destui care 
n-ar fi făcut-o. Cobor şi mă pornesc spre îndărătul Jeepului. N- 


am ajuns însă până în dreptul aripii, că tărăboanţa 

o ia din loc, pe cât de iute îi îngăduie motorul ostenit. Bătrânul 
îşi scoate prin portieră mâna cu un deget (mijlociul) ridicat, 
pentru a-mi confirma că mi-a pus-o în buci. 

Ceea ce îţi dovedeşte că nu totdeauna bunătatea e răsplătită. 
Predominantă în mine, om săritor şi de o bunătate funciară, e 
mâhnirea - trecând înaintea umilirii. Purtarea cowbovyului 
elveţian mă îndurerează. Când îl ajuţi pe un nene să 
înmormânteze cadavrele duşmanilor săi (cadavre reauzate de el 
însuşi) şi să şteargă urmele isprăvii în cauză, te simţi, cu voie 
fără voie, legat de dânsul. Dar iată: cu o neruşinare 
incalificabilă, bătrânul mă lasă pe jos, în plin sfârşit de noapte, 
în plin deşert, în plină epuizare. Jigodia! Ah, jigodia jigo-dioasă, 
fără teamă de Dumnezeu, fără credinţă, nici lege, nici nimica 
bun! 

Clătinându-mă, îmi continui ca pedestraş călătoria. Altceva ce să 
fac? Dragul meu Michel Audiard a declarat destul de des că un 
prost în mişcare e mai performant decât un intelectual aşezat. 
După o sută de metri zero cinci, dau peste un mic obiect 
rectangular ce străluceşte în lumina lunii deoarece e tras în 
plastic. Legitimaţia mea de poliţist! Pe ea stă încă scris că sunt 
comisar; fiindcă, din fetişism, am păstrat documentul, 
neobişnuindu-mă cu noul titlu de director. îmi aduce o explicaţie 
asupra atitudinii elveţianului în privinţa mea. In timp ce 
târnăcopeam în groapă, omul mi-a buzunărit 

haina ca să se asigure ce hram port, şi acum, întrucât l-am 
minţit prin omisiune, mă pune să plătesc. Tâlhar de boşorog! Mi- 
a aruncat legitimaţia în drum anume ca s-o găsesc şi să înţeleg 
de ce se poartă aşa; ceea ce arată că i-a rămas ceva 
consideraţie pentru mine. Acestea fiind zise, aş putea să-l tom 
la pârnaie pe tăgârţă. Ar fi de ajuns să anunţ la poliţie că are 
două hoituri îngropate în dosul casei, lângă izvor, unde 
pământul e mai puţin învârtoşat. Doar că, făcând asta, m-aş 
arunca şi pe mine într-o mocirlă deloc parfumată cu O-Bao. 

Ca să mă stimulez, le tropotesc fredonând La Marseil-laise, acea 
drăguță numărătoare sută-n sută franţuzească. ,“îarchons! 
Marchons!" S-o crezi tu că i-au făcut să meargă cu aşa ceva pe 
guguştiucii ăia! Baioneta la armă şi hai! năvală la caltaboşul 


confecţionat din sângle spurcaţilor! îmi socotesc paşii, îi 
convertesc aproximativ în decametri, hectometri şi kilometri. 
După trei asemenea postate, mă dau bătut. Grămadă, San- 
Antonio! Ar fi trebuit să rămân la mama, la Saint-Cloud, să beau 
o „adevărată" cacao şi să clămpănesc fleici zemoase şi tăvălite 
în unt. La fiecare aventură nefericită mă încearcă acest regret 
infantil. Adevărul e că niciodată n-am ieşit cu totul din 
plăpumioara de sugar. Halal superman Antonio al tălică, bădie: 
durul cu poponeaţa trasă în talc! 

După un lung viraj, descopăr o întindere tapisată cu plăn-tuţe 
mov, gen iarbă-neagră. Extenuat, mă întind pe ceea ce 
romanticii ar numi „un covor de ametist". Horăiala e instan- 
tanee. Epuizarea - iată cel mai bun dintre soporifice. 

Lucrarea de faţă fiind deosebit de copioasă, n-am să-ţi 
povestesc visul care m-a vizitat în timpul somnului. La ce bun să 
lungeşti rândurile, când orice vis angajează cheltuieli de tipar, 
de hârtie, de depozitare şi altele de-astea! Trec aşadar peste 
visul cu pricina, în care se făcea că sunt un militar rătăcit în 
cursul retragerii în derută şi că le întreb încotro s-o iau pe trei 
tinere ţărănci bogate dinainte mai sus şi dinapoi mai jos si care, 
diavoliţe pornite la recoltat, cer să fie recompensate, pentru 
informaţiile oferite de fiecare în parte, cu câte o îmbelşugată 
înţepătură, pe un morman de paie aspre. Ei şi? Mă vezi 
povestindu-ţi despre acea întrepătrundere de găurici? Despre 
acea distribuţie a tuturor harurilor mele, într-o simultaneitate de 
mare montare: Gogu ici, limba colea, mânăreala pe unde a mai 
rămas loc de întors? Mă vezi făcând asta, ia zi? 

Mohammad, cel mai nemilos dintre boxeri, începe să mi-o tragă 
peste bot cu toate razele, trezindu-mă de-a binelea. Adio, vise 
fericite! Rămânem doar eu, drumul alb, cerul şi mai alb, 
orizontul încins, linia munţilor ce par tăiaţi din cuarţ. O 
prefigurare a infernului. De pe-acuma boarfele mi se lipesc de 
piele. împărăţia mea - în schimbul unei băi răcoritoare! Mi-e 
sete, mi-e foame, mă trece treaba mare. E cumplit să te 
slobozeşti în mijlocul unei asemenea pustietăţi. La mama acasă, 
umblătorile te scot din minţi ce bine arată. Pereţi tapetaţi 
(olandeze cărând găleți cu lapte şi ţinând pe umăr un îmblăciu). 
Suport de hârtie - din metal auriu. Hârtie dublu satinată. O mică 
lustră de Murano. O bibliotecă minusculă conţinând: reviste, 


operele lui Robe-Grillet (pentru constipaţi) 

şi ale mele (pentru cei cu măruntaiele generoase). Un aparat de 
radio (pentru a nu-l rata pe Le Pen când pălăvrăgeşte la vreun 
miting), o scrumieră (pentru sinucigaşi), deodorant de te crezi 
pe Insulele Borromee, apă de colonie (pentru cei care-şi 
înnămolesc degetele când se găureşte hârtia). Ultfa-confort, 
culcuşeală totală. îţi vine să-ţi petreci întreaga viaţă acolo. 

Bun. Mă dezmeticesc cum pot mai bine. Şi-mi scotocesc 
portofelul, în căutarea unei hârtii pentru scopul de mai sus. 
Grijuliu să-mi păstrez permisul de conducere, sacrific o scrisoare 
de dragoste de la o anume Lisette, pe care începusem s-o 
dezonorez (scrisoarea, nu pe Lisette), notând pe marginea ei 
diferite numere de telefon, ca şi adresa unui oarecare Slois 
Dugadin, de la Vitry-le-Francois, fară să-mi mai aduc aminte 
cine-o fi fost individul. Această operaţie ultraintimă dă brânci 
unor gânduri dezabuzate şi mă incită să scriu lucrarea, pe care o 
port în mine, asupra degenerării fantasmelor; numai că aşa cum 
ţi-am spus, sunt în criză de hârtie. 

Tocmai încep să-mi cobor pantalonii, când un claxon mă face să 
tresar. Zăresc atunci, la câteva ancabluri, o enormă limuzină 
galbenă cu acoperiş alb şi cu o doamnă la volan. Plin de ruşine, 
aş vrea ca o falie să se deschidă în sol şi să mă înghită; dar în 
asemenea cazuri nu sentimentele prevalează, aşa că, simțind 
cum mi se atenuează umilinţa în beneficiul unei vaste uşurări, 
dau fuga către spioana de mare viitor. 

Ce mai zdrahon de muiere! Greutatea ei ar pleoşti orice balanţă 
obişnuită, ca acelea de prin băi. Şi, culmea ridichei, 

umblă în şort şi sutien de diplodoc-femelă, iar pe zegrasul de un 
cafeniu-roşcat care l-ar băga în sperieţi pe colegul nostru 
Mathias, poartă o şapcă lungă în cozoroc. 

- Hello! zice. 

- Hello! zic şi eu, ca să nu rămân mai pe jos. 

- Ce faci aici? mă ia la sigur. 

- Caut un loc liniştit, să pot defeca, dar acum îmi dau seama că 
am ratat afacerea. 

Râde. 

- Ai un accent ciudat, mă asigură. 

- Ştiu, e din naştere. 


Re-fasoleală a grăsanei. îi povestesc că tomobiliştii din Morbac 
City mi-au propus o raită nocturnă prin deşert. Fiindcă erau şi 
femei în combinaţie, am acceptat. Dar nenorociţii m-au părăsit 
aici. Chestia i se pare obezei farsa cea mai cea. Pârţâie de 
ilaritate scumpa. Insă graşii fiind şi oameni cumsecade de soiul 
lor, se oferă să mă ducă la Morbac City, încotro se şi îndrepta 
pentru Bench Holiday Making. 

Gata, destinul meu îşi reia traiectoria. 

XI 

CAPITOL RECURENT 

Destul de simpatică mrs. Molly Bulimică, precum mai toţi obezii, 
se îndoapă cu pop-com pescuit din punga pe care o ţine între 
pulpele monstruoase şi râde de orice şi mai nimica, 
împroşcându-şi parbrizul cu particule de porumb. Are o piele 
delicată, roz, buburoasă, pe care bucuros ar cumpăra-o orice 
tăbăcar pentru a o modifica în fals crocodil. Pute niţel a 
râncezeală stropită cu parfum de doi dolari kila şi totodată a 
sudoare de diverse încheieturi. La oamenii de o sută douăzeci 
de ocale, cutele sunt cele mai elocvente. îmi relatează că 
locuieşte în Salome (Utah), unde gerează o fabrică de preparate 
din came, fondată de răposatul ei soţ. Merge la Morbac City în 
pelerinaj. înainte de a se lăsa, pe nemestecate, luată de 
nevastă, de către Bob, amândoi şi-au aşezat cele patru emisfere 
pe ilustra bancă şi şi-au oferit o trăsnitoare supă de limbă. 
Doisprezece ani de fericire fără nori, înjunghiind porci. 

Şi pe urmă - adio! Bob avea o asemenea uremie, încât venele îi 
slujeau drept vezică. Aici glasul doamnei naufragiază. Lacrimi 
mari şi strălucitoare ca ţurţurii de cristal ai unei lustre venețiene 
îi brăzdează tencuiala ocru. 

- la floricele, mă îndeamnă desfăcându-şi parizerele. Declin 
invitaţia, ea inistă, cedez. Prin hârtia subţire îi 

simt ditamai păsăroiul. Socoteala mea prin cornet o face să 
freamăte. 

- Trebuie să te pricepi la amor dumneata! diagnosti-chează. 
Scrâşnesc din meninge, A, nu; să nu fiu nevoit să-mi plătesc cu 
o mârleală voiajul! Carnea ASTA e pe măsura lui Berurier. Dacă 
m-aş cocoţa pe dânsa, aş avea impresia că înfrunt versantul 
nordic al Everestului! Se cade să împrăştii iute neînţelegerea. 


- Să nu crezi. Am o puţică de colibri. 

Ea urlă de râs şi-şi scapă udul peste pop-com. 

- Ce glumă! Uiţi că te-am văzut cu pantalonii în vine? Spânzuraţi 
ca al matale n-am mai întâlnit decât în filmele X. 

Auzi, ce le-o fi apucat pe toate americancele astea de se agaţă 
de cârligul meu? E luna cadourilor sau ce? Ca să schimb 
subiectul, dau drumul la radio fără a mai cere consimţământul 
proprietarei. Care pricepe că nu ader la propunerea ei voalată şi 
se îmbufnează. Sper să nu mă arunce din Buick purceaua! Sub 
şapca ei cu vizieră cât un şopru clocesc gânduri toride şi poate 
chiar smintite. Mă tem că, din clipă în clipă, o labă îmi va fi 
trântită în şliţ. Din fericire, muzica o mâlceşte, şi un reporter 
local debitează o ştire de senzaţie: „banca îndrăgos 

tiţilor" din Morbac City a fost furată, la primele licăriri ale zorilor, 
când toţi participanţii la Bench Holiday Making se întorseseră 
acasă să-şi împrăştie ceţurile beţiei. 

E dezastru! Disperare! Doliu în tot ţinutul. Serbarea s-a oprit, ca 
după o catastrofă naturală. Căci numai un tsunami, o erupție 
vulcanică, o epidemie de ciumă bubonică ar fi putut pune capăt 
veseliei populare. Se procedează la dezbătarea şerifului şi se 
contează pe faptul că prima grijă a acestuia va fi alertarea 
federalilor. Un eveniment atât de major compromite realegerea 
guvernatorului. Mrs. Molly frânează mortal. 

- Oh, my God! My dear Godi hohoteşte ea de plâns. 

Se înăbuşă; e obligată să-şi descheie elevatorul, şi patruzeci de 
kilograme de cărniţă i se pleoştesc în portul Dieppe. Se 
propteşte apoi de umărul meu ca să-şi reverse mareea în 
creştere. In douăzeci de secunde, întreaga jumătate stângă mi-e 
inundată. Resturile de pop-com i s-au rostogolit în tranşee, atât 
de aprig îşi fâţâie şoldurile. Şi răzbate un asemenea conţănit de 
sub partea-i inferioară, de-ai crede că grasa chiar le haleşte cu 
malaxorul ei păros, calibrul 45. 

Ca să fiu sincer, mă cocoşez de râs în mintea mea pe chestia cu 
banca dispărută. Ce farsă? Toate populaţiile astea scufundate în 
plin păgânism şi venerând o amărâtă de bancă publică, precum 
fraierii de druizi venerau vâscul (plantă parazită, colac peste 
pupăză!). Să ştii că fraţii noştri oamenii sunt de-a dreptul 
inimaginabili. Din când în când, li se sfărogeşte creierul. Zici că-i 
pe bază de hormoni? Glandular ceva? Aha! Mi se păruse şi mie. 

Până la urmă, târăş-grăpiş, ajungem şi noi la Morbac City. E 
zece dimineaţă, locuitorii n-au avut încă timp să recupereze; 
dar, excepţie făcând o treime dintre autohtoni aflată în stare 
comasată, toţi în păr asediază locul unde fusese banca. Scaunul 
furat şedea pe patru blocuri groase de beton, unde era fixat cu 
nişte scoabe metalice înfundate în stâlpii cu pricina. Hoţii 
(folosesc pluralul, neputându-mi închipui că un singur om ar fi 
izbutit să şterpelească acea operă de fontă) au ferestruit în mod 
deliberat cele patru prinzători, pentru a elibera banca. După 
spusele palavragiului de la radio, aceasta din urmă bătea suta 
de kile. Se face un apel la eventualii martori. 

Cu ochii injectaţi, locuitorii cetăţii de gogonele constată 
dezastrul. Nu vorbesc, fiindcă au încă limba lipită de tavan si 
dinţii de ipsos, dar expresiile lor devastate arătă în ce măsură 
abominabila crimă le-a rupt armonia existenţei. O atmosferă de 
doliu naţional apasă asupra oraşului. E de-ajuns să-ţi lipsească o 
singură bancă - şi totul rămâne pustiu. Damele, în general mai 
puţin paradite decât pinguinii lor, hohotesc şi-şi frâng mâinile. 
Au presentimentul că un flagel necunoscut se va năpăstui 
asupra aşezării, făcând din ea un al doilea Pompei. 

Profit de faptul că mrs. Molly intonează un bocet, îngenuncheată 
într-un cerc de babomiţe apelpisite, ca s-o şterg acasă la preot 
fără a-i mai zice pa şi pusi, caz în care aş fi riscat să-mi 
ipotechez preţiosul viitor, întrucât căpcăunoaicele de soiul ei 
rareori lasă să le scape vreo pradă. Mi-a zis că o să tragă la un 
neam de-al său, care ţine funeral house a 

cătunului; a priori judecând lucrurile, nu e un loc unde să stai 
pentru serbare, dar eu am avut alesul privilegiu de a întâlni încă 
din timpul vieţii nişte ciocli, care s-au arătat cu toţii băieţi de 
gaşcă, fiind debarasaţi de stânjenitoarele prejudecăţi ce 
înconjoară moartea. 

La reverendul Marty, viaţa şi-a relaut cursul aproape firesc. 
Omul Domnului s-a pus la dezmeticit, iar amicii mei trag la 
aghioase, cu excepţia lui Felix care a păţit în noaptea asta un 
incident supărător. Profesorul, dacă ai ţinere de minte, era 
deţinătorul dinţilor lui Beru pe durata fiestei generale. Revenind 
să se culce, după ce protejatul său îşi recuperase cavalul din 
crăpătura insuficientă a hoaştei, a tras o căzătură nefericită, şi 


aparatul dentar al grasului i-a muşcat cu atâta cruzime sexul, 
încât i-a desprins o bucată destul de consistentă din pălăria 
ciupercii ultracomestibile. Rană grea, ce compromite o dată în 
plus filmarea pornografică pusă la cale de producătorul nostru 
hollywoodian. încât îţi vine a crede că Dumnezeu însuşi se 
împotriveşte exploatării financiare a codobaturilor de excepţie, 
dăruite de El tovarăşilor mei ca să scoată dintr-însele plăcere şi 
nu câştig. 

Ivy se dăduse de ceasul morţii din pricina mea. Tocmai îngrijea 
matern, cu degetele ei delicate, monstruosul vademecum al 
profesorului prin incontestabile semne de afecţiune. Nu era 
departe de a lua pe seama lui faimoasa replică a lui François 
Mitterand care, în cursul operaţiei de prostată, 

i-a spus infirmierei venite să-i schimbe pansamentul: „Acum o 
poţi lăsa, domnişoară, o să stea singură!" Cuvinte raportate 
partidelor de dreapta, care s-au alarmat, văzând în această 
demonstraţie de vitalitate premisele unei convieţuiri dificile, şi 
mai penibil de asumat decât precedenta. 

In vreme ce milostiva femeie îşi risipeşte darurile, eu dau fuga 
să fac o baie fierbinte, apoi să-mi schimb rufăria. Aşa că o 
persoană înnoită îi sărută patrafirul doamnei, practi-cându-i 
simultan „bagheta vrăjitorului". Care, aşa cum ştii, se joacă 
folosind două degete (arătătorul şi mijlociul), convenabil 
depărtate pentru a se strecura în câte una dintre cele două 
viziuni ale lui Ivy. Respectiva iniţiativă, însoţită de cunnilinctus, 
o înalţă pe coana preoteasă la raiul pe care, până atunci, popa 
al ei o lăsase să-l întrezărească doar din cuvinte. 

Mestec un foarte melancolic sandviş decongelat (miez de pâine, 
piept de pui, tomată) când Micul Gibus îmi face, pe nepusă 
masă, o vizită. 

- Am trecut să văd dacă n-ai nevoie de mine, marţianule! 
trâmbiţează. 

Din tonul cum o spune, deduc că o nădăjduieşte din răsputeri. 
Neplăcându-mi deloc să dezamăgesc tineretul, îi spun că a picat 
la tanc şi că-l închiriez pentru a mă duce la cow-bovyul elveţian, 
fiindcă al naibii aş vrea să reiau cu Buffalo Bulă o conversaţie 
abandonată de acesta într-un mod lipsit de eleganţă. 

Pe puştiulache, dispariţia băncii îl amuză. Ca orice băieţel cu 
bun-simt, mă asigură că venerarea păgână a unui 

scaun public era ridicolă şi că speră ca hoţii să-l ascundă destul 
de bine încât să nu se mai audă niciodată vorbindu-se de el. 
Mulțimea creşte tot mai mult, consternată şi redusă la tăcere de 
mahmureala căreia îi suportă consecinţele. Cei câţiva nebeţi i 
au trezit pe cei nu prea beţi, care i-au dat jos din paturi pe cei 
făcuţi bancă, acolo nu-s nici serbări, şi un oraş fără îndrăgostiţi 
va să zică că nu-i mai are. Roy uzitează de claxonul lui ruginit 
pentru a-şi croi drum prin adunătură. De data asta, şeriful şi 
adjunctul său sunt în plină acţiune. Ca să dea impresia că fac 
ceva, măsoară golul lăsat de bancă. 

în cele din urmă, strada devine şosea. Trecem pe lângă hotelul 
indianului, apoi ne pomenim în deşertul pur şi dur, de un alb 
orbitor. Deodată, Micul Gibus exclamă: 

- Fumegă! 

- Radiatorul? mă neliniştesc fiindcă, aşa cum zice Patrick 
Sebastien, adormisem tresărind. 

- Nu, ranchul moşului! 

Cu minusculul său deget de copil, îmi arată spre dreapta. 
Depanatoarea descrie salturi şi alte smucituri, care mă trezesc 
de-a binelea. Pe măsură ce ne apropiem de ranch, realizăm că e 
cu desăvârşire distrus de foc. Ruinele lui fumegoase sunt mai 
negre şi mai sinistre decât gura unui hindus centenar 
mestecând betel. N-au rămas decât bucăţi de zid calcinate, între 
care şarpanta se mistuie ca în vatra largă a unui fumai. Jeepul 
vechi al elveţianului e tras lângă un tufiş. Micuţul / Roy, alb la 
faţă în ciuda obişnuitei lui nonşalante, murmură desemnând 
ruinele: 

- Moşul e acolo. Ridic din umeri: 

- Mă cam tem că ai dreptate, puştiule. 

îmi închipui că, după ce mi-a tras ţeapă, cowboyul s-a întors la 
coteţ. Pe semne a vrut să-şi facă o cafea, pentru că „săpăturile" 
îl obosiseră, o fi adormit, şi de la aragaz i s-a aprins hoceagul. 
Urât finiş pentru cowbovul elveţian; trebuie să fi ars ca o 
buturugă de fag uscată bătrânul osos. lar pista pe care 
pornisem în căutarea adevărului despre Martine se opreşte şi ea 
definitiv în acest loc descurajator, la fel cum firişorul de apă al 
izvorului e înghiţit de pământul uscat* ... Va trebui să ne 
întoarcem în Europa fără a afla care a fost viaţa franţuzoaicei în 


Vestul american. 

Mă aşez pe ghizdul artezienei - gânditor, amărât. îmi port 
enormul semn de întrebare ca lisus crucea. N-o să ştiu niciodată 
ce tot făceau acel moşneag şi acea tânără, nici care era strania 
înţelegere ce-i reunea o dată pe lună. Asemeni unui ieduţ, Roy 
ţopăie până la clădirea incendiată. Se învârteşte în jurul rugului 
care face atmosfera şi mai puţin respirabilă. 

- Sunt nişte urme de pneuri! îmi strigă de departe. -Are ochi 
buni, ticălosul: - Vino să vezi, marţianule! 

Nu-i pot spune că ştiu, ar însemna să mă dau de gol. Sana al 
tău, drăguță doamnă, are pasul greu al muncitorului la sfârşitul 
zilei de lucru. 

* Foarte frumoasă figură de stil. Bravo! - B. Poirot-Delpech (n.a.) 

- Uite, zice sherlockul în faşă, excitat precum o oca de purici în 
chiloţii Madonnei. Asta e urma Jeepului. - îmi arată desenele 
mari, apoi fuge mai încolo şi-şi îndreaptă degeţelul spre alte 
urme: Aici e cea a unei maşini obişnuite. - O nouă săritură îl 
duce în apropierea tufişului unde sunt îngropaţi cei doi borfaşi. - 
Şi aici un al treilea model de cauciucuri, marţianule. 

Tresar. Examinez. Ştii că adevăr grăieşte picimea? Exista, bine 
mersi, în jurul ranchului, o a treia serie de urme! Şi sunt 
proaspete, curate - ca să spun totul, recente. Aşa că perspective 
noi mi se deschid. îmi spun că au apărut alţi băieţi din banda 
care se interesează de bătrân şi că ăia au pus foc ranchului. 
Oare cu ocazia asta l-au ars şi pe cowboyvul elveţian? Ori l-au 
îmbarcat la plecare, ca să-1 facă să ciripească mai târziu? 
Resturile ard încă, interzicând orice explorare. 

- Să ne întoarcem, hotărăsc. 

- Ne ducem să-i povestim şerifului, întreabă Roy. Dacă-i spun că 
nu, n-o să priceapă şi, întrucât e copil, 

nu se va putea împiedica să răspândească vestea în jurul lui. La 
vârsta asta, când treci printr-o asemenea aventură e imposibil s- 
o „păstrezi pentru tine", cum zic oamenii mari. 

- Şi încă cum o să-i povestim, Nodul Pământului! - Şi adaug: Ce 
spui ce de chestii se petrec în mahalaua ta! 

XII 

CAPITOL FAINOS 

îl găsim pe şeriful cel gras (în westernuri, toţi şerifii sunt graşi şi 


afurisiţi, râgâie zgomotos iar răsuflarea le miroase a hamburger 
cu ceapă) în punctul de miră al amplasamentului băncii, 
lăsându-se fotografiat. E într-un avansat proces de dezbătare. 
Pentru a-1 activa, a luat multă Alka-Seltzer, aşa că râgâie 
vehement şi, într-adevăr, răsuflarea îi pute a hamburger cu 
ceapă prăjită. Fiindcă a arbitrat meciul Teddy cel Roşu-Berurier, 
îl recunoaşte în mine pe suporterul învingătorului şi-mi prezintă 
o muie ostilă. Mar-ţafoiul seamănă cu un elefant fără trompă 
(care i-a fost înlocuită cu un rât de porc). în dimineaţa asta, şi-a 
tras o cămaşă bleumarin - pe care steaua îi străluceşte ca pe 
cerul unui montaj cu Naşterea Domnului - şi pantaloni bej, dintr- 
o țesătură uşoară, prin care, când stă în dreptul soarelui, îi apar, 
cum mă vezi şi cum te văd, şanţul găozului, pacheţelul cu 

ouă clocite şi clădăraia de peri calitatea a treia (din cei ce 
duhnesc a menajerie, fără a excita cucoanele). 

Lectorul meu captiv ştie cât sunt de sensibil la personajele 
pitoreşti, fiindcă ele dau sare şi piper vieţii. Numai că nu e şi 
cazul şerifului Băieţică - un prost respingător, făcut să-ţi 
murdărească retina. Mă priveşte venind spre el şi-şi ţine o 
pleoapă pe jumătate închisă, ca unul căruia îi intră în ochi fumul 
ţigării sau razele soarelui. 

- Puştiul şi cu mine îţi anunţăm un sinistru, şerifule! declar. 

- Nu se poate! 

- Ranchul cowboyului elveţian a ars. 

- Sper ca el să fi fost înăuntru, rânjeşte acest sărac de altruism. 
- Foarte probabil, confirm eu. 

- Atunci dracul o să aibă de lucru, replică el, în chip de oraţie 
funebră. 

- Ar trebui poate să mergi să arunci o privire; nu-i exclus să fi 
fost la mijloc un act criminal. 

Ochii i se transformă într-o pereche de sclifoi de tuberculos, bine 
îmbinaţi cu sânge. îmi înşfacă un rever al hainei şi mârâie: 

- După rahatul dumitale de accent, pariez că vii de undeva de 
aiurea, prietene. 

- Din Franţa, îl informez. 

- Nu mă miră! Şi crezi cu adevărat, amice, că o să mă supun 
ordinelor unui poponar de franţuz? 

Există chestii peste care eu unul nu voi putea trece 

niciodată. Şi a fi tratat de „poponar de franţuz" se află în fruntea 
chestiilor în cestiune. Până şi prinţul Charles dacă mi-ar zice una 
ca asta, l-aş face cât ai clipi să-şi halească fasolele alea mari. 
Patria e sfântă pentru mine. Poate că într-o zi o să-ţi povestesc o 
bătaie homerică trasă unor nemţălăi care mă făcuseră „franţuz 
împuţit". Dar deocamdată lucrurile de aici sunt grave. 

- Şerifule, răspund printre dinţi, îţi dai seama că ne-ai insultat de 
moarte pe mine şi patria mea? 

- încetează să-mi mai băzâi în urechi, poponarule de franţuz, că 
de nu, rişti să te pomeneşti după gratii. 

Nu apucă bine să termine, că se pomeneşte el cu pumnul meu 
în cioc! Am mai distribuit eu directe de dreapta, dar asta e cea 
mai percutantă dintre toate. Face să-i explodeze râtul de care-ţi 
vorbeam cu nici două minute în urmă, îi exfo-liază dinţii din faţă, 
îi transformă mestecăul în două biftecuri tartar şi, colac peste 
pupăză, îl lasă lat. Poţi să nu mă crezi dacă vrei, dar mulţimea 
aplaudă; dovadă a cotei de popularitate de care se bucură 
marele york. 

- Ce-ai făcut, marţianule? bâiguie Micul Gibus. Băieţică o să-ţi 
smulgă nasul, urechile şi tot ce-ţi mai iese afară din trup. E o 
teroare şi mai multe nu. Trebuie să vă căraţi, înainte să-şi vină 
în fire. Şi nu vă încredeţi în oamenii de-aici. Sunt mulţumiţi că 
au asistat la chestia asta, dar n-o să găseşti nici o jumătate din 
vreunul care să depună mărturie că şeriful te-a insultat. Hai, 
tăiaţi-o! 

îmi mângâi falangele învineţite şi privesc tejgheaua de măcelar 
în care s-a prefăcut fizicul borţosului. 

- E vreo poştă în acest vesel ţinut? întreb. 

- La doi paşi. Vezi pe dreapta firma „Post Office"? 

- Aşteaptă-mă. Când se dezmeticeşte, zi-i godacului ăsta plin de 
baligi că mă întorc. 

Am noroc în nenorocirea mea. 

în optzeci de secunde cronometrate, îl obţin pe ambasadorul 
Franţei la Vagin Tont (Beru dixit). îi şoptesc numărul meu de 
cod, pretind că mă aflu pe urma unei formidabile afaceri cu 
ramificații internaţionale şi alte asemenea. Relatez 
comportamentul odios al şerifului, urmat de reacţia mea şovină, 
cu siguranţă, dar legitimă. Excelenţa sa e un om de bine. Mă 
ştie după reputaţie, fără apucăturile mele „directe" (mai ales de 


dreapta). 

- Acest gen de incident e supărător, îmi spune. Asemenea şerifi 
înapoiaţi sunt tiranii târguleţelor peste care domnesc în chip 
absolut; dar voi interveni imediat la nivelurile superioare. 

Marile cuvinte au fost rostite: nivelurile superioare. Se petrec 
grămezi de lucruri în locul ăla. Ceva mai înseninat, mă întorc la 
victima mea, care s-a ridicat de-acum în şezut (tot pe 
amplasamentul băncii furate). Cu privirile încă atâr-nându-i de 
pleoapele inferioare - dar e pe cale de a recupera. Nasol-nasol 
să te laşi făcut k.o. după beţia de peste noapte. Mulțimea mă 
aşteaptă în tăcere, trăgând nădejde să aibă parte de spectacolul 
unei bumbăceli împărăteşti şi ştiind că speranţele nu-i vor fi 
înşelate. lar eu, pentru orice eventualitate, îi cuvântez: 

- Dragi locuitori din Morbac City! însoţit de acest delicios băieţel 
pe nume Roy, am venit să-mi fac datoria, prevenindu-l pe 
şeriful vostru că ranchul cowboyului elveţian a ars, pe semne ca 
urmare a unui act criminal, şi că bătrânul se află sub 
dărâmături. în loc să ia notă de declaraţia mea, huiduma asta, 
incapabilă - fie vorba între noi - de a supraveghea şi a păzi cea 
mai prestigioasă bancă din lume, mi-a zis poponar, după cum aţi 
auzit cu toţii; ceea ce m-a îndemnat să fac ceea ce visaţi şi voi 
să faceţi - vai, fără a îndrăzni. Este oare demnă să reprezinte 
legea în magnifica voastră cetate acesta rapandulă pe care o 
biată lovitură de pumn o deghizează în vacă deşelată? Eu nu 
cred aşa ceva. Am telefonat adineauri la nivelurile superioare, 
fiindcă am braţul lung. Mă bizui pe probitatea voastră 
americană, admirată de întreaga Franţă, ca să repetati, în faţa 
celor ce vor veni să ancheteze întreaga poveste, tot ce s-a 
întâmplat aici. Veţi avea atunci prilejul mult visat de a-1 demite 
pe acest terchea-berchea de şerif, bun doar să-şi hărţuiască de- 
a surda contribuabilii. 

Diatriba mea îi galvanizează. Mă reaclamă. Băieţică, revenit pe 
de-a întregul în cuget şi simţiri, încasează totul în plin bot. 
Nebun de furie, scoate pocnitoarea - un Colt mare cât tunurile 
cu bătaie lungă; dar înainte să-1 prindă ca lumea în laba-i 
păroasă, îi shoot-ez în el, şi arma se face aeroplan. 

- Binişor, gloabă! îi zic. Dacă vrei să te răfuieşti cu un bărbat, hai 
şi te luptă cu pumnii goi, măcar să le arăţi localnicilor că mai 
eşti şi altceva decât un hârdău cu untură râncedă. 

Şi mă pun în gardă. Insă Gică Fleaşcă e la pământ sub toate 
aspectele. 

- Larry! behăie. Larry, lua-te-ar dracu'! 

Presupun că-i vorba de adjunct, dar acesta s-a grăbit să-şi pună 
sare pe coadă. 

- Ei bine? îi arunc monstrului din Salt Lake. Ne batem sau te 
împrăştii de-aici, vaca-Domnului? 

Ignoră ce e aceea vaca-Domnului. 

- în numele legii, bâiguie. 

- în numele legii, du-te şi pune-ţi nişte copci, Gâgă! îl întrerup. 
Dacă e nevoie de mine, locuiesc la reverendul Marty. Ciao, 
gonflătură, pupături cucoanei. Sper să găsească mână de lucru 
pentru somieră, ca să te mai uite niţel. 

Oamenii, trebuie s-o recunoaştem, sunt totdeauna înclinați spre 
optimism. Chiar şi când culeg cu dinţii un pumn, după ce rămân 
un moment prostraţi, găsesc foarte repede motive să exulte. 
Asta îmi aduce aminte de o noapte la Roma. Italia disputa finala 
unui campionat mondial (sau european, memoria îmi 
patinează). Totul era pregătit pentru victorie: artificii, muzică, 
paradă a carelor (romane). Şi trosc! Catastrofă. Macaronarii o 
iau în barbă. Asupra oraşului se prăvăleşte disperarea. Străzi 
pustii, linişte de moarte. Chestia ţine vreo douăzeci de minute, 
apoi, deodată - dezlănţuirea. Trompete, steaguri la portierele 
rablelor claxonate, mulţime gesticulând şi urmând pe tema: 
„Suntem pe locul doi! Suntem pe locul doi!" Când bucuria e 
preparată, trebuie s-o consumi, ca şi vinul tras de pe drojdie, 
fiindcă nu se conservă. 

Ei bine, ceea ce se petrece la Morbac City este, apropo de vin, 
de acelaşi soi. Consternării pricinuite de furtul băncii îi succede 
o revenire a euforiei. Nu! Nu se vor da jos lam-pioanele, nu se 
vor demonta mesele puse pe capre, nu se va opri câtuşi de 
puţin beţia mortală. A dispărut banca? Ei şi? Nu era decât un 
simbol. Municipalitatea o va înlocui cu o stelă, ba chiar un 
obelisc de marmură ridicat pe amplasamentul ei. Şi se va 
continua venerarea lui Suzy şi a lui Max, „sinucişi din prea multă 
fericire", cum a scris jurnalistul local care a întocmit, pentru 
comitetul de iniţiativă, textul despre cei doi. 

Astfel că, la aprinderea primelor felinare, totul se dezlănţuie din 


nou, poate cu şi mai multă patimă decât în zilele precedente. 
Ivy îşi dezbată soţul: cafea cu amoniac, duş rece. Reverendul 
recită câteva versete şi pleacă iar, tras de aţă spre alte şi alte 
supturi. Cesar Pinaud, bisericos, îl însoţeşte. Sunt făcuţi să se 
înţeleagă. Rămân at home doar schilozii noştri, spre a-şi îngriji 
rănile prost plasate. îi aprovizionez cu băuturi fermentate şi-i 
sfătuiesc să-şi omoare timpul convalescenţei duşcărindu-le fără 
mult tămbălău. 

După care, ai ghicit, Ivy mă primeşte în odaia matrimonială, 
pentru a săvârşi o nouă etapă a adulterului ei. Mă informează că 
devin drogul său şi mă asigură, cu lacrimi în gene, că nu-şi mai 
închipuie existenţa fără mine, ceea ce presupune o alternativă: 
fie eu mă stabilesc în ţinutul ăsta cretinoid, fie ea îl sictireşte pe 
reverend şi mă urmează în ţinutul meu, unde prostia mişună la 
fel, dar clima e mai blândă. Nefiind înclinat spre nici una dintre 
cele două soluţii, i-o frichinesc 

pe muteşte - dar din toţi rărunchii! Fiindcă exaltările au adus-o 
şi la propriu în postura unei căţele, i-o trag câine-câineşte, 
această figură animalieră cerând multă siguranţă în materie de 
calitate a erecţiei. Bărbatul care participă cu un sex evaziv se 
expune eşecurilor tragice, fiindcă rareori se întâmplă ca un 
şarpe cu zurgălăi pornit la o asemenea cruciadă să se 
întărească în timpul acţiunii; mai degrabă invers. Trebuie să 
dovedeşti impetuozitate şi autoritate pentru a duce treburile la 
bun sfârşit într-o atare conjunctură. Tineretul excelează în aşa 
ceva, pe când bărbaţii aflaţi la ultimele tururi de pistă, în ciuda 
frumoasei lor ştiinţe de carte, îşi fac de două ori socotelile 
înainte de a se aventura. Deşi nu mă număr printre năvalnicii 
hăndrălăi la început de carieră, îmi păstrez de minune locul în 
această luptă corp la.corp, fiindcă dezli-pitura lui Ivy e 
corespunzător situată pe mapamondul personal şi asigură 
accesul fără acele dificultăţi majore care-l obligă pe mascul la 
contorsiuni nefireşti. Aşa că o servesc cum ştiu eu mai bine (un 
mai bine superior „top nivelului" multora), şi orgasmul ce rezultă 
ar merita la iuţeală un contract din partea lui Harold J.B. 
Chesterton-Levy, stăpânul de la Gloria Hollywood Pictures. 
După ce a cunoscut extazul la care nădăjduia, doamna Marty se 
prăbuşeşte de-a curmezişul patului, cu picioarele în V, acea 
postură familiară până şi celor mai ruşinoase femei când au 


clămpănit pe săturate salam cu barbă. Şi nu întârzie să se 
afunde în somnul dragostei, cel mai dulce din toate. Doarme cu 
ceafa pe pântecul meu, căruia înainte de a i se rupe filmul îi 
muşca firele de păr. Zarva serbării înconjură 

toare nu mă mai incomodează: am asimilat-o. Privesc, pe 
tavanul alb al camerei, caleidoscopul de lumini şi umbre al 
străzii. încă trei zile de asemenea bairam. O să fie vesel! Mă 
gândesc la cowboyul elveţian, la cele două cadavre pe care le 
îngropa, la vechiul Jeep putred de unde mi-a adresat un „deget 
de onor". Ciudat individ. Ce punea la cale cu Martine Fouzitout 
acest tampon igienic exilat? Ce secret sau ce crimă îi legau? Şi 
cine sunt băieţii înverşunaţi ce-i caută pe toţi apropiații micuţei 
franţuzoaice? Ori pe aceia care s-au dat în bărci cu ea? De ce ne 
atacă fără milă - pe notarul ei, pe amicul ei preotul, pe prietenul 
elveţian şi pe mine? 

Ştii că, într-un anume sens, e excitant? Şi într-un altul la 

fel? 

în etapa asta, de post-amor, timpul trece aşa cum curg râurile la 
şes. Somnolenţă îndelungată, apoi recuplare leneşă, pe o 
coastă. Madama şi-a săltat un crac spre Parthenon, iar eu îi 
inspectez internatul. Dar, în vreme ce-mi plimb arcuşul cu vârf 
tuguiat peste vioara ei cu musteţe, iată că tamburinea-ză cineva 
la uşă. După violenţa loviturilor, recunosc digitaţia lui Berurier. 
Şi ştii ce-mi strigă Mondernul, cu glas de stetson, cum zice el? 

- Dezvaginează-te iute, băiete! Arde! Cât pe ce să găuresc 
salteaua. 

- S-a trezit pastorul? mă îngrijorez. 

- Nu încă, da' când o ieşi din braţele lui Orfeu, o să fie mişto 
pentru guguştiucu' ăsta. 


- Atunci ce-i? 
- Pune-ţi ţoalele şi mergi să te sticleşti pe-afară. 

Când grăsanul rămâne misterios, înseamnă că-i vorba de o 
situaţie deosebită. Mă îmbrac, deschid uşa, păşesc peste un 
morman de vărsătură greţoasă al cărei fost proprietar nu-l ştiu 
şi ies din casă, urmat de Borţosul care seamănă cu un mare 
motan bine făcut. Street-ul e încă pustiu, dar atenţia îmi e 
atrasă de nişte afişete proaspăt lipite pe fațadele caselor, 
începând cu uşa noastră. O poză în culori, însoţită de un text a 


cărui xenofobie nici nu mai intră în discuţie. Fotografia mă 
reprezintă descâpăcind-o pe Ivy, în poziţia „patru labe". Clişeu 
luat printre şipcile storului, ceea ce estompează întrucâtva 
aţâţătoarea imagine. Dedesubt stă scris: „Când pastorul nostru 
îşi închiriază unor străini camerele". 

Lucrătură rapidă, exactă şi care trebuie să fi mobilizat 
imprimeria ziarului local. Deloc prost şeriful. Are răzbunarea 
feroce Slănină! Primii locuitori ce s-au încumetat să iasă încep 
să se aglutineze în faţa imaginii de care e inundat oraşul. 
Bârfele se pornesc. 

Un claxon mă face să tresar. E depanatoarea Micului Gibus; 
trage, cu chiu cu vai, în faţa prezbiteriului. Piciul care, la volan, 
rămâne, practic, invizibil, sare jos din caroseria hâr-tănită. 

- V-aţi făcut bagajele, marţianule? întreabă cu glăsciorul lui 
firav. 

- Dar nici nu s-a pus vreodată problema să plec. 

- Dacă nici „în prezent" nu se pune problema, înseamnă că ai 
creierul voalat, marţianule! îndată ce oamenii de pe-aici vor 
începe iar să-şi toarne pe sub nas, spiritele o să se încingă şi, 
mai înainte de miezul nopţii, ai să spânzuri de 

182 

boaşe într-un copac din scuar, în vreme ce maica Marty va 
trebui să defileze goală pe stradă, cu vorba „Curvă" scrisă pe 
dinainte şi pe dinapoi. Fugi şi caut-o, şi la fel pe amicii şi 
bagajele matale; musai să fiţi departe de aici la căderea nopţii. 
în supraimpresiune sonoră, mi se pare că aud vocea spiriduşului 
meu personal, care uneori îmi serveşte drept înger păzitor - 
atunci când în viaţa mea plouă cu rahat. lar preţiosul îmi 
şuşoteşte: „Dumnezeu ţi 1-a trimis pe plodul ăsta. Fă ce-ţi spune 
el!" 

Hotărârea mea e luată pe loc. 

A făcut o criză de nervi Ivy, lividă la vederea afişetei. Viaţa 
întreagă i se răsturnase cu crăcii în sus, trebuie să o înţelegi. Şi 
în faţa unei astfel de poze nu putea pretinde la un viol. Era 
limpede ca bună ziua că păstârnacul meu îi ajunsese pânâ-n 
suflet! Expresia extatică, privirile rătăcite, limba pe jumătate 
afară îi dovedeau cu vârf şi îndesat zemuiala incontinentă, 
descărcările electrice prin marele meu paratrăsnet -deliciu prin 
caliciu. Răsărea o aureolă în jurul târtiţei mămicii. Sute de 
locatare din Morbac City aveau să-şi flocăiască man-drina ţinând 


în faţa ochilor această poză, să o invidieze de , moarte pe 
simpatica doamnă atât de straşnic făcăluită. 

A început prin a urla de nefericire, a continuat prin a plânge, a 
sfârşit prin a mă acuza că aş fi pus la cale întreaga mârşăvie, 
reproşându-mi că de ce m-am lăsat blitzuit în situaţia aceea. Dar 
ce-aş fi putut face? Un obiectiv disimulat 

în spatele unui stor pe care-l credeam închis ermetic scapă 
tuturor precauţiilor. l-am arătat că, dacă rămânea cu moşul ei, 
lucrurile se puteau întoarce urât împotriva drăguţei sale 
mutrişoare şi a magnificului său poponeţ, atât de comestibil. 
Trebuia să fugă de-aici. 

A fost transfigurată Ivy! 

- Cu tine merg până la capătul lumii! a declarat încolă-cindu-şi 
braţele de gâtul meu. 

Intre noi fie zis, nu-i cerusem asta. 

Ne-am suit în depanatoare cât mai discret posibil, îndată după 
întoarcerea pastorului şi a lui Pinuche. Maica Marty şi-a pus nişte 
toale de-ale negustorului ei, ca să atragă cât mai puţin atenţia. 
Şedea ghemuită pe bancheta din faţă, între Roy şi mine, cu 
pălăria neagră lăsata peste vitrină. înainte de a ieşi din casă, s-a 
aplecat deasupra reverendului care, din adâncul beţiei, râdea 
către îngerii din cer. 

- Adio, biet nătărău! l-a şoptit, ca o soţie iubitoare căreia îi vine 
greu să-şi ia valea. 

Marchizul debordase pe coridor, şi a repetat pe trotuar 
performanţa. L-am îmbarcat ca pe un morman de rufe murdare. 
Félix care, după câte mi se părea, ajunsese cam în dreptul 
mahalalelor în materie de ieşire din beţie, gemea peste 
acadeaua lui muşcată. Adevărată derută. Singur imperturbabilul 
Pinaud îşi aprindea chiştocul de ţigară, păstrându-şi surâsul de 
vitraliu. 

Puştiul a operat o smucitură la ieşirea din oraş, because o pisică 
neagră ne tăia strada. Aşa că s-a întors pentru a corecta 
norocul, mama lui, de origine mexicană, inoculându-i virusul 
superstiţiei. A descris un arc de cerc, înconjurând oraşul, apoi a 
pornit în căutarea şoselei, dincolo de ranchul cow-boyului 
elveţian, ajungând astfel pe drumul unde umblasem noaptea 
bătrânul şi eu mine. Am aflat mai târziu că afurisita de pisică 


neagră poate că îmi salvase viaţa; deoarece, cu mult înainte să 
se însereze, nemernicul de șerif asmuţise locuitorii şi organizase 
o expediţie de represalii pentru a încerca să mă intercepteze la 
aeroportul Hysterical Gold, pe unde venisem. 

Ajungem în vecinătatea munţilor şi recunosc, în trecere, valea 
unde am scăpat de maşina ucigaşilor ucişi. 

„- Mai e mult până la aşezarea următoare? mă adresez 
valorosului nostru conducător auto. 

- Nu ştiu. 

- Benzină ai? 

- Indicatorul e stricat. O să vedem. 

în loc să mă alarmez, nepăsarea lui juvenilă mă înveseleşte. 
Totdeauna norocul le surâde optimiştilor. 

Rulăm în draci, înregistrând abateri de direcţie, muşcând 
taluzurile, călcând câte un animal vagabond - coiot sau pisică 
sălbatică. 

- N-o să se neliniştească familia că lipseşti? îi zic campionului de 
formula 1. 

- Când cei de-acasă au luat achiul, eu fac ce poftesc. 

Binecuvântez cerul care mi 1-a dăruit atât de dezgheţat. E isteţ, 
hotărât; la vârsta lui, sunt daruri inestimabile. Dulcea Ivy se 
scutură de spasme. Recunoaşte şi tu că e înspăimântător să 
trebuiască să te smulgi dintr-o viaţă călduţă şi să fugi, în 
oprobiul tuturor, ca o „răufăcătoare a plăcerii"; târfă - pentru 
totdeauna, cum sunt clasate şi monumentele istorice. Ce-am să 
fac cu ea? mă întreabă un gând rătăcit. Compromiţând-o, îi 
datorez reabilitarea. S-o duc la Reno unde s-o pun să divorţeze 
şi imediat să mă căsătoresc cu dânsa? Aşa se petrec lucrurile în 
colecţia „Deget umed", dar un tip cu felul meu de trai nu se 
poate avânta în peripeţiile inepte ale unei literaturi pentru 
tinerele castelane masturbate. Ca să înăbuş în faşă orice 
neînțelegere, murmur: 

- Ai perspectiva unui loc unde să te duci? îşi scutură capul cel 
frumos: 

- Nu. 

- Familie? , 

- Tata; dar e preot şi el, şi mai intransigent decât Marty. 

- Fraţi, surori? 

- Am fost copil unic. 


Călătoria continua. întâlnim foarte puţine maşini pe această 
şosea de infern: gogomani care-i dau bice către fiesta de la 
Morbac City. 

- Cum se face că n-ai mai fost niciodată pe-aici, Ran-tanplan? 

- Ştii, sunt foarte tânăr, răspunde artistul volanului; şi tata mi-a 
interzis să rulez prin deşert, pretinde că-i periculos. 

Din când în când, arunc o privire prin gemuleţul din 

spatele cabinei, să constat cum o mai duc amicii. Marchizul de 
Lagrande-Bourree îşi face mai departe soamnele, agăţat cu 
disperare de loitrele depanatoarei. Ceilalţi trei moţăie ghemuiţi. 
Notez prezenţa unei prelate pe care o umflă vântul vitezei. 

- Făceai o livrare? Roy dă din cap. 

- Mai poate aştepta, marţianule. Securitatea voastră înainte de 
toate. 

- Eşti un băieţel bun, îl asigur; e o plăcere să întâlneşti în cale 
băieţei atât de promiţători. Ce vrei să faci când o să fii mare? 

- Să ajung bogat, marţianule. 

- Lăudabilă intenţie. Şi cum ai să procedezi? 

- Cum se va putea, în funcţie de ocazii. 

Pe urmă ne închidem flencile, fiindcă ne-a apucat o sete în draci. 
Cam prea uşor ne-am vârât în chestia asta cu traversarea 
deşertului. Aerul fierbinte, plin de praf în suspensie, ne rade 
gâtiţa. Mai halim oleacă de panglică de asfalt, după care 
motorul începe să dea în boala copiilor. 

- Benzina, nu? face mecanicul în spielhosen. 

- Aşa se pare, convin eu. 

Deoarece coborâm o pantă în serpentină, el scoate din viteză 
hodoroaga, ceea ce e ultima dintre imprudenţe. Vehiculul 
capătă tot mai multă iuţeală. Cramponat de volan, Roy face 
orice mai poate. Dar asta e prea puţin. Roata din faţă dreapta 
pupă un rambleu, şi maşina, deconcertată, se roteşte, în loc, 
aşezându-se perpendicular pe pantă. Ne smucim spre 

spate şi-l pierdem pe Marchizul, aplecat din cale-afară, într-un 
nou efort de a restitui alcoolul în exces. Cel puţin unul e salvat! 
Droaşca se zgâlţăie, şi piciulică nu-i mai poate face nimic. 
Volanul i-a scăpat; încerc să-l prind, peste trupul lui Ivy care 
urlă de groază şi se zbate. Nu ştiu cum se descurcă cei trei 
cumetri din urmă. Am o halucinantă dar calmă percepţie a 


evenimentelor. Ca întotdeauna într-un accident: oroare în 
ralanti, amestecată cu refuzul de a da crezare celor ce se 
întâmplă şi, în adâncul fiinţei tale, un soi de disperată încredere 
în steaua personală. 

- Sări! îi strig puştiului. 

Dar el, paralizat (un veritabil scriitor de roman poliţist ar scrie, 
îţi dai seama: „împietrit") de spaimă, nu se clinteşte. Nu ducem 
la vale, în salturi dezordonate. Şi, deodată, înaintea noastră, o 
îngrămădeală de stânci. De o parte şi de alta a căreia e golul, 
ameţitor. Finitol 

Să închid ochii? De ce să pierd o asemenea secvenţă, pe care 
cineaştii o realizează cu atâta bătaie de cap? 

- Pe toţi dracii, sări o dată! îi strig pentru ultima oară lui Roy. 
Ne rostogolim prea repede, 1-a cuprins o frică uriaşă. Eu încă aş 
putea încerca să-mi urmez sfatul. Intr-o miliardime de secundă, 
mă bântuie cumplita întrebare: „Ce faci, dobito-cule? Vrei să-ţi 
salvezi pielea abandonându-i pe ceilalţi? Ori accepţi să crapi cu 
ei, din simplă eleganţă morală, fiindcă nici un căpitan nu 
abandonează duneta când vaporul i se scufundă ca un fier de 
călcat?" Nu am vreme să-mi furnizez 

răspunsul. Un şoc atroce îmi sfâşie toată partea dreaptă. Capul 
mi se înfăşoară într-un abur des, purpuriu. Ştii de ce? Am sărit. 
Trupul mi-a acţionat mai devreme ca mintea să i-o ordone. 
Genul ăsta de chestie se cheamă instinct de conservare. 

Am impresia că m-am zdrobit. Nu mişc. Nu aud nimic. Dar în 
vremea asta, nenorocitul de vehicul s-a tamponat, bine mersi, 
de stânci, nu? O idee confuză îmi penetrează bibilica: n-o să ia 
foc, fiindcă nu mai are benzină. 

încerc să mă răstorn pe spate. Imposibil! Să-mi fi rupt coloana 
vertebrală? Mă imaginez arhiplegic, ghiveci cu flori pentru tot 
restul vieţii; şi mama care îmi scobeşte piureul din nas şi-mi 
smântâneşte cu lingurita găozul. Cum li se întâmplă altora, 
atunci de ce nu şi mie? Dacă aşa ceva o să dea peste mine şi nu 
mor, îmi voi organiza altfel existenţa şi-atâta tot. Omul e astfel 
condiţionat, încât poate accepta ORICE, poate suporta ORICE. 
Poate chiar şi trăi în mintea lui şi numai în mintea lui. Aşa că 
oftez in petto: „O.K., Doamne - sunt gata!" 

Frumos, nu? Supunerea în faţa destinului. Acceptarea fără 
scâncete. 


Soarele frige încă, de parcă-i nebun. O puternică duhoare de ulei 
îmi parvine. Totdeauna la mandea primează olfactivul. Ştii de 
ce? Pentru că lumea pute. Hai, Sana, fă-ţi bilanţul. Piciorul 
stâng? Reuşesc să-l îndoi, deci nu e totul ferfeniţit. Braţul 
stâng? îl aduc în dreptul capului. Piciorul drept? Olelei, ce mă 
doare! 

- Crezi că o să meargă? bubuie orga lui Beru. 

E viu! li răspund: 

- Da, dar nu ştiu până unde! 

- Nu-ţi fă griji, lucrul cel mai important al esenţialului e să 
meargă. 

- Pinaud? întreb. 

- Da! behăie Fosilă. Şi el e viu. ' 

- Felix? 

- Era nu'ş ce foarte greu în panatoarea aia, că i-a strivit 
podoaba. Acuma parcă-i un boa peste care a umblat un tractor. 
Nu mai ajungem noi să facem nenorocitu' ăla de film. 

- Piciul? 

- Adevărată maimuţică; s-a strâns ghem, şi e nevătămat. 

- Doamna? 

Am lăsat-o la urmă, fiindcă eram sigur de răspuns; presimţirile 
mele, ştii? 

- O să trebuie să-ţi cauţi altă pretină la pat, băiete; biata de ea a 
încasat carteru' în burtă, şi palbrizu' i-a decapitat tărtăcuţa. 
închid ochii. Un frig mare mă învăluie, din adâncul mizeriei 
omeneşti. 

XIII 

CAPITOL OARECARE 

O senzaţie molcuţă. Aceea de a mă abandona legănărilor unei 
somiere deosebit de flexibile. Sunt languros zguduit. O perdea 
artificială mă desparte de realitate. îmi adun puterile pentru a o 
înlătura şi, miracol al tenacităţii, izbutesc. Ajung să-mi ridic 
obloanele. Văd o spânzurătoare susţinând o traistă cu ser, 
terminată printr-un maţ străveziu plantat în încheietura mâinii 
mele. Umărul mi-e pus în ghips. Zac pe un pat de spital. O damă 
planturoasă şi platinată e întinsă la picioarele mele, de-a 
curmezişul patului. Şi-a ridicat genunchii, pe care şi-i ţine cu 
mâinile grăsane, în timp ce scumpul meu Beru o despică prin 


metodice zvâcnete de şale, ceea ce imprimă somierei mişcarea 
de trambulină evocată în rândurile de mai sus. Barosana 
persoană purtând bluză albă şi duhnind a eter, conchid (fără nici 
un merit) că e vorba de o infirmieră întâmplătoare, sedusă de 
Matahală în interval record şi 

onorată tot de el cu vânjoasa-i prezenţa, pe patul meu de 
suferinţă. Insaţiabila scoate, la fiece cursă a pistonului, câte un 
strigăt nu prea diferit de acelea ale faimoasei tennis-woman 
sârboaice pentru care orice lovitură reprezenta un orgasm, 
anunţat ca atare întregului stadion şi altor zece milioane de 
telespectatori. 

leşirea mea din ceaţă se efectuează destul de rapid ca să 
remarc că asalturile violente (şi repetarea) ale Grasului îmi 
împing patul cu roţile în direcţia uşii, unde Pinaud ţine şase 
pentru a le asigura celor doi parteneri un coit confortabil. E o 
premieră absolută pentru mine să slujesc drept berbece de 
găurit zidurile. Semăn cu un kamikaze filmat în ralanti. 
Constatând apariţia torpilei, Cesar execută o graţioasă mişcare 
de torero ca să evite impactul; din nefericire, îri chiar această 
clipă intră în scenă două personaje: un vlăjgan îmbrăcat în 
slăbănog şi un grăsan îmbrăcat de poliţie, care nu e altul decât 
japiţa de şerif cu care m-am zbenguit mai deunăzi. Norocul lor 
spart în fund face ca ambii gogomani să pătrundă în cameră 
tocmai când Alexandre-Benoit lasă să-i picure biberonul. La el, 
ejacularea e un taifun, şi pompa finală are puterea unei 
locomotive de mare tracţiune. Crivăţul cu armătură de fier 
loveşte ţurloaiele intruşilor şi îi striveşte de perete, zdrelind un 
genunchi al şerifului şi o gleznă a lunganului din escortă. 
Amanţii de ocazie n-au habar de durerile celorlalţi. 

- /enjoyl zbiară femeia. 

- Haaarrrrwuhooo hhhppp glp! răspunde Torenţialul. Flegmuind 
încotro se nimereşte, de mă aleg cu danteluţe 

pe barele patului. Nenea ăsta e în stare, din două împroşcaturi, 

să-ţi împodobească un pom de Crăciun! Sfeştocul, pe care o 
fabrică de prezervative l-ar putea folosi drept siglă, i-a rămas la 
fel de ţanţoş şi aghezmuieşte fără încetare. 

închipuieşte-ţi scena: eu şi pic-cu-picul mei imobilizaţi în patul 
de formula |; Berurier, al cărui mădular, după realizarea 


performanţei, salută bălăngănindu-se mulţimea în delir; 
huiduma de infirmieră, crăcită în continuare de orgasmul ei şi 
răsuflând ca un alambic; Pinaud, teafăr însă mototolit, zăcând 
într-un unghi mort; şeriful şi cumătrul lui orăcăind de suferinţă şi 
tot prizonieri ai patului! Aşa ceva n-o să poţi găsi în Monitorul 
oficial. Şi ştii de ce? Umorul având întâietate asupra a orice 
altceva, mă strâmb de atâta râs, fără să-mi pese de junghiuri. 
Râd de-mi sar cercurile, de sunt gata să-mi strâmb perfuzorul. 
Tot acest tumult în formă de tărăboi atrage mulţimea, naturlich. 
Vin în fugă, din patru puncte cardinale: infirmiere, medici, 
oameni de corvoadă, fete de plăceri, femei de schimb, băieţi de 
baie. 

- Ascunde-ţi muzicuţa! îl îndemn pe amicul. 

El îşi mână zeppelinul înapoi în hangar şi o ajută pe doamna cea 
copleşită să se ridice din patul pe care îl împinge până pe locul 
iniţial. întors apoi către mulţimea mârâitoare şi spitalicească, 
declară mieros: 

- Ei, ce vă uitaţi la mine? O ajutam pe madamă să tragă patu,, 
pen' ca să curăţească pe sub el. Şi, cum are rotiţe, le-am tras-o 
la gioale ăstor tabachere care s-a găsit să intre tomnai atunci. la 
priviţi-mi-l pe şerifuţă ăsta, curcă plouată, ce mai guiţă ca un 
godac. A, păi sunt slăbănogi rău durii de pe la voi, fete mari şi 
mai multe nu. 

Personalul se ocupă de răniți şi-i evacuează. Grăsana canelată e 
chemată fuga la directoi*, pentru o potcoveală consecutivă celei 
încasate aici în chip neruşinat. Un doctor, diplomat peste tot, îl 
roagă pe Berurier să părăsească spitalul. Sunt lăsat singur cu 
Pinaud. Blând şi behăitor, cu o zâmbet mizericordial, ca al 
sfinţilor. Scoate o Gitană nouă, dar îl pun să observe că suntem 
într-un spital şi că va fi aruncat afară dacă fumează. Docil, îşi 
recheamă în buzunar cuiul de coşciug. 

- la-ţi scaunul, îi zic, şi povesteşte-mi episoadele la care am lipsit 
pe caz de inconştienţă. Pentru început, unde suntem? 

- Tot pe linia de start. 

- Vrei să spui că la Morbac City? 

- Exact. 

Şi începe să turuie, pe tonul său monocord. Are amidon în fraze. 
Vorbeşte către bocanci. îmi confirmă că nefericita de Ivy şi-a 
pierdut viaţa în accident. Că lui Felix caneaua, i-a fost strivită 


până la circa cincizeci de centimetri de rădăcină; pierzând orice 
speranţă de a mai obţine premiul de interpretare în filmul porno, 
furtunul lui de pompieri seamănă acum cu o coadă de focă. ŞI 
stai să vezi: ştii ce i-a provocat această prefacere în foitaj? 
Obiectul masiv pe care-l transporta micuțul Roy. la ghiceşte ce 
era numitul obiect? Te dai bătut? Hai, dă-te! Masiva chestie cu 
pricina nu e altceva decât banca amorezilor cea dispărută. Micul 
Gibus singur-singurel o şterpelise, spre ziuă, din marele deşert 
al morbaccetăţenilor de trei lulele-trei surcele (sau trei păduchi 
de nouă feluri). A tăiat ţiitorile şi a urcat banca în depanatoare, 
cu ajutorul 

macaralei. Avea de gând s-o blătuiască, pentru ca, mai târziu, 
să ceară o răscumpărare de la municipalitate. Ca să nu fie prins, 
ca urmare a accidentului, le-a cerut lui Beru şi Pinuche să-l 
ajute s-o pitească în prăpastie (o falie propice le-a servit drept 
ascunzătoare naturală). O să ajungă mare piciul, ascultă ce-ţi 
zic! In ce fel, nu-ţi pot garanta, dar un golan de talia lui devine 
fatalmente, în SUA, Einstein sau Al Capone. 

Cât despre mine, am umărul sărit şi carnea, de la coapsă până 
la torace, tocată - totul numai o rană. Plus un traumatism 
cranian; mersi, doctore! Opt zile de spital în perspectivă; am 
câştigat premiul cel mai mare, ai? 

Moş Căzătură îşi vâră iarăşi în cioc astmogena. Un simplu „nţ, 
nt" din parte-mi îl face să abandoneze. E atât de uituc bătrânul 
iepuroi! 

Cum a fost cu infirmiera-şefă crăcănată? Un Beru de zile mari. 
Dama venise să mă examineze în timp ce Stan şi Bran se aflau 
la căpătâiul meu. Mamutul a vrut să-i ceară un sfat asupra 
cicatrizării bibiloului personal. Şi i-a despachetat monstrul, ceea 
ce a debusolat-o definitiv pe excelenta femeie; tulburarea 
numitei a crescut în clipa în care, mânuind obiectul pentru a-l 
examina pe la toate cusăturile, acesta şi-a triplat volumul. 
Extaziată, ea a continuat să-l mângâie şi 1-a declarat vindecat. 
Marele meu oportunist, încântat de ştire, i-a propus doamnei să- 
i facă rodajul, pretextând că, în calitate de infirmieră-şefă, ar 
trebui să cunoască performanţele unei atare anomalii a naturii 
scoase de soartă în calea ei. A mai asigurat-o că Pinaud va ţine 
şase pe parcursul experienţei. Cum să refuzi o ofertă atât de 
ispititoare? Urmarea o cunoşti. 

Acum lnefabilul trece la consecinţele accidentului. lţi dai seama 
că spurcăciunea de şerif făcuse un tărăboi de toţi dracii. Avea 
de gând să-i toarne la zdup pe amicii mei şi să procedeze idem 
şi cu mine când s-ar fi putut şi argumenta că am comis un delict 
de prima mână lăsându-ne vehiculaţi de un copil de şase ani. 
Urmările mortale ale acestui delict ne vor duce în faţa 
tribunalului şi ne vom alege cu închisoarea, plus plata de daune 
interese către pastor, întrucât asigurările consideră că, în cazul 
în speţă, nu e angajată răspunderea lor. Şi, dacă stai să te 
gândeşti, au dreptate. Pe deasupra, părinţii puştiului, cărora 
popa le poate cere socoteală, n-au nici un firfiric disponibil, 
maşina acum distrusă fiind singura lor avere. Concluzie: ne-am 
călcat în sus, fraţilor! Frumoasă aventură, nu? Dacă vrei poza 
unui autentic idiot sadea, vino cu un Kodak! Companionii mei au 
scăpat de hârdăul lui Petrache doar fiindcă a intervenit 
Ambasada Franţei, dar în privinţa despăgubirilor nu mai poate 
face nimic Ambasada Franţei. Şi-ţi dai seama că afacerea 
patului-torpilă care i-a trosnit pe hoitarii legii nu adaugă nimic 
look-ului meu. 

S-ar părea că au loc răscoale la Morbac City. Când alcoolul de 
seară îi încinge prea tare urechile, mulţimea se adună în faţa 
spitalului, pentru a-mi reclama carcasa. Cumplita imagine ă 
doamnei puse în patru labe şi pe care eu o salt cu cricul mi-a 
aruncat toată populaţia în spinare şi voi fi linşat îndată ce scot 
nasul afară. De pe-acuma prietenii mei sunt lapidaţi! Din 
fericire, s-au putut găzdui la Bizon îndopat, indianul de la 
motelul unde s-a eliberat un bungalow şi unde fiica patronului se 
poartă drăgălaş cu domnii. Pentru ea, poza 

lui mandea încălţând-o pe Ivy a fost cel mai bun dintre biletele 
de voie. 

Urâte timpuri, aşa-i, dragi cititori şi toare? Ca să scap dintr-o 
nasulie ca asta, ar trebui să umblu în genunchi până la Lourdes. 
Cu toate că Fecioara pirineeană nu apreciază prea grozav genul 
acesta de tribulaţii. Preferă paraliticii. în fond, o înţeleg. 

CAPITOL PROTEIFORM 

Ceaţa mă învăluia din nou, cum se întâmplă când eşti 


medicamentat. Pinuche continua să sporovăie. Ciripitul e un 
ceva natural la dânsul, când nu doarme. Dinspre partea 
flecărelii n-a fost niciodată etanş Fosilă; îl apucă mereu. Nu-l 
mai ascultam decât cu un ochi; din vreme în vreme, îl pierdeam, 
înlocuiam cu punte de suspensie pasajele lipsă, pe urmă debitul 
lui mă reintegra pe răstimpul unei noi -perioade. Zicea cum că 
micuțul Roy a fugit de acasă după mardeala monstră pe care 
troscăitul de tac-su i-o aplicase la aflarea morţii doamnei Marty, 
şi a distrugerii depanatorului. Făgăduise c-o să-i rupă gâtul 
micuţului glumeţ, care în urmă cu trei ani mânca încă terci şi 
care i-a adus pe toţi ai lui în sapă de lemn. Dar, mai înainte, 
trebuia ca puştiul să recupereze paguba. Bătrânul era gata să-l 
trimită într-o mină, să-l prostitueze în cartierul gay din San 
Francisco, să-l vândă 

unui bucătar „antropofagie", ca să fie copt în spuză, cu un 
gogoşar în bot; însă până una alta fusese împănat bietul nostru 
copil minune, fiindcă thenardierul, tată ticălos, îl altoise cu o 
manivelă auto; înțelegând că, în cele din urmă, făcătorul lui o 
să-i ia maul, puştiulică, după bumbăceala supremă, dispăruse. 
Amarnică greşeală am mai făcut. Ce idee tâmpită să-mi aduc 
moaca prin ţara asta de smuciţi! începe să-mi decojească 
prostata această Fouzitout, cu misterele ei americane şi relaţiile 
ei ciudate. în ce ape tulburi naviga oare, de-a putut declanşa o 
asemenea tevatură în comitat? 

într-un târziu am adormit. Pinaud s-a retras. Afară, serbarea a 
reînceput, deoarece cădea întunericul. Prin horăială, mă încerca 
senzaţia că o mare nenorocire nocturnă apasă asupra lui Morbac 
City; semăna cu premisele unei catastrofe naturale, ca atunci 
când Vezuviul se pregăteşte să se destupe, când o falie se va 
deschide în Mexic sau când imobilele japonoase vor ţopăi 
lambada. „Angoasă subconştientă", provenind, poate, din 
suferinţa personală, nu? Când te dor scheletul şi carnea, cazi 
pradă ideilor truli. 

Gemeam probabil, scoteam chiar ţipete, fiindcă infirmiera de 
noapte a venit în mai multe rânduri să se aplece asupra mea, 
examinându-mă la lumina albăstruie a lămpii de veghe. După 
accidentul şefei sale rotopercutate de Emeritul (agricol), eram 
socotit ciumat. Ce mai chiloman stârnisem în ţinutul amorezilor 
romantici stropit cu bourbon! 


Când stai lungit pe un pat spitalicesc, şutat din viaţa curentă, 
vremea trece altfel. E un ocean cenuşiu, pe care zaci fără să te 
scufunzi, cam ca atunci când faci pluta pe apele 

125 

Mării Moarte. Rătăceam în derivă pe unda amară, când o adiere 
mi-a măturat faţa. Trezit pe loc şi împărţindu-mi ochii în patru, 
ca orice copoi, m-am benoclat pe geam. Cineva tocmai îl 
deschidea pe dinafară; trebuie să ştii că spitalul din Morbac City 
e tot numai parter. O mică siluetă caracteristică se decupa pe 
fundalul lunii clare a lui Werther. Prin deşertul împrejmuitor, se 
zăreau umbrele geometrice ale cactuşilor, alcătuind un soi de 
armată bizară, întinsă la infinit. 

- Tu eşti, Roy? am murmurat. 

- Yes, marţianule. 

S-a apropiat de căpătâiul meu. Era căptuşit bine, sărmă-nelul. 
Papa al lui cel spirtos îi spărsese un pomet, îi rupsese o arcadă 
şi-i deschisese o breşă în placa din faţă, placă alcătuită, în chip 
fericit, doar din dinţi de lapte. Toată mutra îi era albastru- 
violacee. 

- Dacă dau vreodată peste taică-tău, îl masacrez!'am scrâşnit 
(fiindcă în clipele de mânie extremă nu mai vorbesc - 
scrâşnesc). 

- Avea motivele lui, a răspuns filozofic mititelul. Şi asta nu-i tot, 
marţianule; matale e musai s-o uşcheşti de-aici mintenaş. 

- Glumeşti; surit imobilizat. 

- Ei bine, demobilizează-te. Şi tunde-o, marţianule! E pe cale 
alcătuirea unei expediţii punitive care să te scoată de aici şi pe 
urmă să te spânzure de cel mai falnic copac din scuar. Am văzut 
şi frânghia. Nu-i ştii pe răii de-aici. Când se umplu cu bourbon, 
sunt în stare să meargă să pună foc Casei Albe. Hai, fă un efort, 
am să te-ajut. 

Cu un gest aproape doctoral, mi-a smuls cateterul plantat într-o 
venă a mâinii. Şi, cum ieşea sânge, mi-a aplicat un tampon de 
vată, apăsându-l1 tare. Destul de repede m-am coagulat. 

- Unde-ţi sunt hainele, marţianule? 

- Nu ştiu. 

Un dulap de fier se ridica la perete, în faţa patului. Cu ţoalele 
mele înăuntru. Magician puştiul ăsta! Aveam lacrimi în ochi 
văzându-l, cu mutrişoara lui paradită, cum mă ajută să mă 


îmbrac. Uneori, câte o mişcare îi smulgea un vaiet, pentru că 
ticălosul de taicâ-său îl pisase peste tot. Ne ataşasem imediat şi 
reciproc băieţelul ăsta şi cu mine. Un soi de dragoste la prima 
vedere, în imprevizibilul existenţei. Aş fi vrut să-l import în 
Franţa, ar fi făcut o pereche afurisită el şi Toinet. Repede am fi 
avut parte de golănisme în colţişorul nostru din Saint-Cloud; 
deja ne era greu să-l ţinem în frâu pe mânzul cel impetuos de 
acasă. 

Nu mi-am putut pune haina, din pricina umărului scrân-tit; mi- 
am tras doar o mânecă. Şi, mergând, mă opream la fiecare pas; 
până într-atâta mă aduseseră în sclavie calmantele. Roy mă 
susţinea cum ştia el mai bine. Până am sărit pe fereastră, n-a 
fost nici o fericire, crede-mă. Eram ca un om supus torturii, silit 
să se târască pe cioburi de sticlă. Cu chiu cu vai, am ajuns totuşi 
afară, în fierbinţeala nocturnă. 

în materie de infrastructură, spitalul semăna cu un motel. Era 
alcătuit dintr-un bloc central şi câteva pavilioane-satelit. Totul 
începuse să îmbătrânească, şi buruienile luau cu asalt clădirile 
uşoare. Mi-am amintit o pictură de Roland Cat, re 

prezentând o uzină deservită de o cale ferată şi pe care natura 
le distruge sub tantaculele ei verzi. Vegetaţia - nesfârşit mai 
puternică decât betonul şi oţelul! Să se tot ude de plăcere 
ecologiştii cu perucă! 

- Unde mergem? am întrebat, ca şi cum i-aş fi lăsat puştiului de 
şase ani grija să ne gireze destinul. 

El era şeful! Bonaparte pe podul de la Lodi! 

- La indian, să ne alăturăm prietenilor matale, marţianule. 

Şi atunci să vezi: în chiar locul acela, întâmplarea a trecut de 
partea mea. De n-ar fi hazardul, nici c-ar mai merita să se scrie 
romane de acţiune! 

în timp ce umblam prin spate, de-a lungul imobilelor în vag stil 
colonial, am auzit protestele unei femei. Totul se petrecea sub o 
pergolă sărăcăcios înflorită. Şi doamna zicea: 

- Nu, nu, nu fără capot, my dear! 

Acestei declaraţii îi succeda o socoteală de mascul în rut şi 
absolut deloc grijuliu să se înţolească în cauciuc pentru 
trebuşoara mult dorită. Câştiga pe semne teren cu bastonul său 
de mareşal şi autoghidat, fiindcă partenera a revenit, cu două 
tonuri mai sus: 


- Am zis nu fără capot! Dacă insişti, strig după ajutor. Atunci m- 
am apropiat cu paşi de lup. Şi ce-am văzut? 

Pe grăsana de mrs. Molly, cea care mă luase în maşină, 
luptându-se cu roşcovanul bătăuş din palme, cel făcut groggy 

de către Berurier. Acesta avea cioarecii desfăcuţi şi-şi ţinea de 
gât bastonaşul, într-o imparabilă figură de hai fân fân, acea artă 
marţială mai eficientă decât bătrânul judo din tinereţea noastră. 
Cu mâna liberă înfiptă între bulumacii lui mrs. Molly, îşi baliza 
brutal viitorul parcurs. Grasa cabrează de poponeţ, dar, pe 
jumătate sugrumată, nu-şi poate elibera buchetul de pătrunjel. 
Vocea îi devine aspră: 

- Lasă-mă, mocârţanule! Mi-am promis că-ţi pui capot englezesc; 
fără, nu pot! 

Celălalt îşi accentuează grohăielile. Pe scurt, presimt că obezaişi 
va pierde obezile cât ai clipi, şi fără legitima protecţie pe care 
orice femeie e îndreptăţită s-o pretindă. Aş vrea să intervin, dar 
umărul mi-e demolat şi toată şarpanta mi se clatină. Atunci Roy 
îmi atinge mâna. Mă holbez la el - şi ştii ce? îmi întinde o bila de 
lemn, cu diametrul cât braţul meu. 

Un zgomot muzical: „Blongggg!" Roşcovanul pare să intre în el 
însuşi, ca un ochean. lată-1 la pământ. Mrs. Molly mă 
recunoaşte, şi recunoştinţa ei e spontană. 

- O, mersi, mersi, scumpule french boy! Foarte gentil din partea 
dumitale că ai intervenit. Băiatul ăsta dezgustător pretindea să 
mă penetreze fără capişon. 

- Ştiu, zic, am auzit totul. 

- îmi dai voie? întreabă Micul Gibus, întinzând mâna către 
măciuca mea improvizată. 

O strânge bine în palme şi, cu o mişcare balansată, de jucător 
de basse-ball, rade o lovitură de graţie peste ulcica lui Teddy cel 
Roşu. Apoi aruncă bila de lemn şi declară: 

- El i-a dat tatei manivela să mă altoiască. 

O chestie pe care le-o recunosc cu dragă inimă americanilor e 
fantezia. Când îi cer lui mrs. Molly să plece chiar în noaptea asta 
din Morbac City şi să ne ia pe toţi la bord, ea bate din palme, 
găseşte că-i o very good idea şi că, pe drum, o să ne stricăm de 
râs. Mă întreabă dacă am prezervative de camping, îi spun că 
voi cumpăra de la motel o valiză întreagă, şi dânsa, nebunatică 


peste poate, îmi făgăduieşte că vine să ne îmbarce după vreo 
două ceasuri. 

Fiica indianului a avut mare dreptate făcându-se ştoarfă. E prea 
frumoasă ca să lăcuiască doar beţigaşul unui singur bărbat. 
Pentru suma forfetară de zece dolari, se propune oricui o 
pofteşte, fără a se târgui în materie de timp şi osteneală. în 
plus, posedă o tehnică onorabilă, după cum mă asigură Pinaud, 
care tocmai a prăpădăluit-o. Are „tresăltările" lui Venerabilul, îl 
lovesc când şi când, la nimereală. Cea a micuţei indience a 
funcţionat. 

- De fapt, îl atac, nu mi-ai spus cum am fost salvaţi din prăpastia 
morţii. 

- Un noroc: avionul guvernatorului de Utah a trecut aproape la 
verticala accidentului, şi pilotul a dat alarma prin radio. 

Bizon îndopat, tatăl fiicei lui, a ieşit din coma diurnă şi se dedă 
unor ocupaţii obscure. E ridat, cu ochii precum găurelele pentru 
şireturi ale unei ghete, cu un nasometru ca un 

cioc de papagal şi laţele spălate cu ulei de măsline. Poartă un 
jean şi o haină de piele, fără mâneci, îmbrăcată pe trupul gol. 
Pute a tequila trucată şi a pârţ de inca. Atunci când vorbeşte, e 
ca şi cum ar umbla pe un parchet foarte vechi -scârţâie ascuţit. 
Ca să-l pricepi, trebuie să-ţi deschizi larg uşile pavilioanelor. Se 
ţine în pragul camerei ce serveşte drept salon al motelului; şi 
întrucât oamenii mei nu dispun decât de o odaie pentru toţi, 
stau mai mult pe aici, unde e şi barul. Există o ţintă pentru 
aruncat cu săgeți şi un automat de jocuri. Felix şi Marchizul îşi 
corcolesc penisurile contorsionate şi beau bere. Pinaud se 
bălăngăne într-un rocking-chair provenit dintr-un decor de la „Pe 
aripile vântului", în timp ce Berurier răstoarnă în sine o sticlă de 
alcool a cărei etichetă a căzut şi pe care el încearcă în van s-o 
identifice. îmi dau seama că e plecat definitiv Ursuleţul. 
Stagnăm aşteptând sosirea lui mrs. Molly. Frumoasa incaşă ne 
înnoieşte băuturile, la un simplu semn al însetatului rămas în 
pană. Rochia de in îi vine până la cuibul de rândunea, şi nu 
îndrăznesc să spun că e asemeni unei mănuşi, pentru că am 
oroare de expresiile pompieristice, şi pe urmă există şi mănuşi 
de box sau de basse-ball, care nu se mulează deloc, îmi zic că 
viaţa celor doi indieni în acest motel prăpădit e o imagine a 
fericirii. Pentru ei, timpul curge fără izbituri. El bea, ea se- 


nţeapă; o zi urmează alteia, şi poate că ăsta e raiul pe pământ. 
întrerupându-mi reflecţiile, micul Roy apare în goană. Pescuia 
prezervative din distribuitorul de la recepţie, pentru ca noi, 
adulţii, să putem materializa mai târziu fantasmele grăsanei. 
Pare speriat, zice că un nene şi o tanti îl chestionează 

pe indian cu privire la noi. Au apărut adineauri la bordul unui 
Cadillac Sevilla, galben-vanilie, înmatriculat în California. Tipul îi 
face patronului o foarte fidelă descriere a tuturor cinci. Indianul, 
deosebit de calm, îl ascultă. Poate va admite că ne aflăm în 
stabilimentul lui. E chiar probabil, de vreme ce nu i-am 
recomandat discreţie. Uşa nefiind închisă de tot, reuşesc să 
strecor în agency o fracțiune de ochi. Femeia e o başoldină 
lipsită de gust şi graţie, spre deosebire de damele ce se găsesc, 
în general, în operele mele. Poartă pantaloni de pânză ce nu-i 
ascund mustăcioasa care trebuie să semene cu gura, după 
meci, a unui boxer de culoare. Bărbatul e înalt şi solid. Poartă un 
costum de in, negru. E chelbos în creştet, şi-şi lipeşte de 
bolovan firele de păr rămase, pe semne de teamă ca acestea să 
nu-şi facă valiza. După umflătura, la sânul stâng, a hainei, 
pricep că ascunde o archebuză capabilă să practice în carnea 
omenească deschideri cât aceea a unei chiuvete. 

Gata! Bizon îndopat îi arată spre salon. Tipul porneşte deja 
încoace, cu mâna pe inimă (sau cel puţin pe ceea ce are în loc). 
într-un sens, nu sunt nemulţumit de astă neaşteptată ocazie de 
a relua contactul cu banda. 

- Şase, băieţi! le arunc, la grămadă, amicilor. 

Ceea ce e elocvent pentru Matahală şi Pinuche, care se ridică şi, 
ca nişte copoi perfecţi, crescuţi în tradiţiile polițienești, se 
plasează într-o parte şi alta a localului. Cât despre mine, prefer 
să mă pitesc lângă uşă. Nenea a şi sosit. Avea buzunarul 
umflat? Mie-mi spui? Ţine un pistol cu surdină, lung cât toba de 
eşapament a unui camion turbo. Intră cu arma pregătită, ca un 
veritabil profesionist. 

- Hello! ne salută, deloc prietenos. 

Profit că încă nu m-a văzut şi-i plesnesc un şut între picioarele 
desfăcute. Dar când sus eşti în suferinţă, îşi pierde şi josul 
eficienţa; există în trupul omului o solidaritate care îţi face 
membrele aproape cu neputinţă de deosebit. In loc să-i 


telescopeze bambilicile, vârful şalupei mele îi fleşcăie doar 
curriculum vitae; or, se ştie, bosumflatul încasează orice şoc mai 
lesne decât corcoduşile. Omul se răsuceşte şi trage. Zguduitura 
mă pocneşte de perete. Atins! Mă doare îngrozitor. Aştept cea 
de-a doua caramea, când iată că pleşuvul emite un urlet 
demenţial. 

Ai mai auzit vreodată urlete demenţiale? Ei bine, te rog să crezi 
că sunt de mare efect. Intrusul devine şovăielnic, livid, cu părul 
vâlvoi (asta nu, fiindcă e chel, dar de n-ar fi, pun pariu că ar fi 
fost). II privim nedumeriţi. Vrei să afli ce-a păţit, fireşte! Atunci 
lasă-mă să-ţi spun că are o săgeată înfiptă în ochiul drept - şi 
chestia asta ne lasă paf, în primul rând pe tip, în al doilea pe cei 
care-l vedem. Scenă suprarealistă. Film de groază, gen 
„Monstrul s-a scăpat în oală". Ca să te informez până la capăt, 
Micul Gibus a aruncat săgeata. Ţine încă una în mânuşiţă, gata 
să spargă şi al doilea lampion al domnului. Doar privind 
ampenajul roşu cu verde realizează şi acesta din urmă ce i s-a 
vârât în lanternă şi că n-o să-şi mai poată încălţa ochelarii. Cu 
un gest fantomatic, îşi smulge ţepuşa. Sângele îi şiroieşte pe 
faţa palidă. 

- Aruncă nenorocitul ăla de pistol sau te orbesc! strigă piciul. 
Sunt campionul şcolii la aruncarea săgeţilor. 

Celălalt, ca orice nemernic, în loc să se supună recomandării, 
descarcă spre micuțul meu Rantanplan; numai că, 

din fericire, şutul expediat în laba-i îmi reuşeşte mai bine decât 
cel destinat mărgelelor. Glonţul trăsneşte o sticlă din bar. Şi de 
data asta Beru intervine. Cu el, treaba merge repede. Apucă 
braţul răului, ridică propriul genunchi şi, cu o lovitură scurtă, îi 
frânge pistolarului încheietura de la cot. Moştenind arma, trece 
în partea cu agency. 

- Intraţi, scumpă doamnă! o sfătuieşte pe companioana 
ciclopului. Şi tu, Pană Flască. Eşti atât de nătăntol, că ai fi în 
stare să chemi sticleţii încoace. 

Interpelaţii nu pricep limba lui Găluşcă, dar există gesturi ce 
primează asupra verbului. Aşa că mi se alătură. E ora când 
Marchizul îşi lansează cântecul cocoşesc. Şi creează o 
deversiune. Dama izbucneşte în lacrimi descoperind geamlăcul 
făcut .ţăndări al amicului ei. 

- Nu te strofoca atâta, îi zic, se fabrică în domeniul ăsta nişte 


proteze fabuloase; o să-şi pună un ochi de stilcă care va arăta 
mai isteţ decât alălalt. 

Şi ordon lui Pinaud să-i scotocească pe vizitatorii de seară. 
înţeleaptă măsură: damicela avea o petardă în buzunarul arrière 
al pantalonilor, iar băiatul ei un soi de pumnal lipit de gambă. 
- Dumnezeu v-a trimis, îi asigur; vom putea, în sfârşit, să 
însănătoşim situaţia. Felix, fii drăguţ, serveşte-1 cu un pahar de 
whisky pe bietul om. 

înainte să se execute, proful vine să mă examineze. 

- N-ai fost atins? se miră. 

- Ba da, însă glonţul acestui bărbat de ispravă a ricoşat pe 
armătura de metal care-mi imobilizează braţul. 

Eşti indestructibil, Antoine. 

- Se şi cade, dragă Felix, când asiguri continuitatea unui serial 
poliţist. Cine altul decât mine ar putea, în lumea asta literară 
atât de neisprăvită, să scrie santantonio? 

Alcoolul îi dă chelului o urmă de culoare. 

- Am nevoie de spital, zice dumnealui. 

- Se poate să-l capeţi, după ce-mi vei fi răspuns la întrebări. , 
' Mereu aceiaşi psalmi, ce vrei? Slujba noastră - a chestiona 
nişte indivizi pe care adesea trebuie să-i mângâi (fără milă) 
pentru a-i face să mărturisească. Asta înseamnă a fi gabor! In 
majoritatea timpului, să smulgi informaţii de la persoane 
vulnerabile. Şi peste aşa ceva nu poţi trece. 

Până să apuc să-mi termin fraza, tipul lasă paharul să-i cadă şi 
se apleacă în faţă cu tot trupul. Tărtăcuţa îi loveşte automatul 
de jocuri, care începe să vomite fise, ca într-un film comic. 
Individul rămâne neînsufleţit precum un obiect - deşi, poate, 
obiectele au sufletul lor. O face de zexe? Ca să oprească 
interogatoriul? Ori ne-a trântit o hemoragie cerebrală 
consecutivă săgeţii? îl întorc, îi palpez gâtul. Carotida nu mai 
povesteşte nimic. Aceeaşi tăcere şi în piept. Astfel că poziţia 
noastră e împopistrată de-a binelea de tot, şi nici ambasadorul 
meu nu ne va mai putea deschide o umbrelă suficient de 
încăpătoare. Am impresia că faimosul director al poliţiei 
pariziene o să facă legătorie de cărţi sau împăiere de scaune 
prin puşcăriile din Utah! 

Mă ridic şi o caut din ochi pe başoldină. Dar putoarea s-a 
eclipsat discret. Trec în birou, a cărui uşă exterioară e dată de 


perete. Am luat-o în Laos! cum zicea prinţul Soupha 

132 

nouvong. S-a săvârşit o crimă, şi putem noi mult şi bine pleda 
legitimă apărare! 

M-am rezemat în cot (cel valid) de tejgheaua recepţiei şi cuget. 
Un soi de rugă mută iese din mine. Implorarea îi e adresat 
F&liciei, care de regulă îmi slujeşte drept interpret când 
negociez cu Domnul: „Mamă, scoate-mă din încurcătura asta 
nenorocită! Trimite-mi o idee, te conjur! Doar n-o să ne lăsăm 
prinşi, ca nişte nespălaţi!" 

Uşa se deschide în faţa indiencei care tocmai a vidanjat un 
reprezentant al industriei de maşini agricole (Mortimer Johnson, 
din Denver, însurat, trei copii, o bătrână mamă în întreţinere). 
îmi zâmbeşte răutăcios, fiindcă mă place. Nu din lăudăroşenie ti- 
o spun, ci fiindcă ăsta-i adevărul. Se udă din priviri vizionându- 
mă - lucruri de-astea se întâmplă, aşa păţesc şi eu când mă uit 
la vreo poză a doamnei Weill. 

- Nu prea merg treburile? remarcă vizavi de moaca mea 
gravisimă. 

- Aruncă un ochi alături, prinţesa mea, o sfătuiesc. Ceea ce ea 
şi. Apoi, întorcându-se la mine: 

- Ce-a păţit omul ăla? 

La ce bun să fac pe prostul? îi povestesc. Tot. Ea zice: 

- Roy o să fie închis într-un penitenciar pentru minori. Sunt 
sensibil la mâhnirea ce pare s-o cuprindă la o astfel 

de perspectivă. 

- Plecaţi cu toţii, hotărăşte apoi. 

- Şi cadavrul? 

- Luaţi-1 şi debarasaţi-vă de el pe undeva, coioţii vor fi fericiţi. 

- Dar tatăl tău ştie ce s-a întâmplat. Ridică din umeri: 

- îi dau să bea o sticlă de secărică şi vă garantez pe orice că, la 
trezire, n-o să-şi mai amintească nimic. Tot timpul umblă beat; 
în unele zile abia dacă mai ştie cum îl cheamă. 

Ca să-i mulţumesc, îi adresez un pupic de-s gata să-i înghit 
amigdalele. Şi acţiunea se declanşează. Adevărat stup! Felix şi 
protejatul lui cu particulă primesc sarcina să-l mato-lească pe 
Bizon îndopat. Fiindcă maica Molly şi-arată şi ea nurii, o branşez 
la Beru, care o duce în bungalow-ul 2 bis, să i-1 arate pe marele 
pollux. între timp, Pinuche şi mandea ne apucăm să-l întindem 


pe săgetat în portbagajul hodoroagei. Singurul merit pe care li-1 
recunosc maşinilor americane: poţi transporta la bordul lor 
cadavre cărora nu mai eşti obligat să le îndoi picioarele. îl 
înghesuim pe Tică dedesubt şi ne punem tăgârţele deasupra. 
Din bungalow-ul numbertwo bis, cumsecadea joiana 
boncăluieşte a dragoste, semn că Insaţiabilul i-a dezghiocat, cu 
bâta lui de troglodit, centrul de primire. 

în toiul călătoriei, şofereasa noastră lansează un urlet de 
lupoaică hăituită, risipindu-ne somnolenţele şi înteţind 
neliniştile. 

- Ce e, Molly? întreb. 

Frânează de moarte, opreşte şi-şi comprimă piepţii de-i auzim 
inima bubuind între degete. Apoi murmură: 

- Asta! 

Şi-1 desemnează cu bărbia pe Beru. 

- Ce-am făcut? întreabă şi Imensul, pricepând că de el e vorba. 
- Mi-a pus-o fără prezervativ. Daravela îi e atât de groasă, încât 
nu m-am prins că era un sex. 

- Ce bălmăjeşte acolo? 

- Spune că i-ai tras-o fără capot. Dama nu glumeşte cu 
sănătatea ei. 

Alexandre-Benoit pufneşte în râs. 

- Şi unde mi ţi-ar fi vrut dumneaei să mi-ţi găsesc capoate pe 
măsura mea? Când mi-e destul de greu să găsesc şi fofeze? *" 
- Ce? se frământă grasa Molly. 

- Te asigurăm că e seronegativ, o mint. Şi-a făcut un test 
săptămâna trecută, şi de atunci n-a mai avut raporturi. 

La urma urmei, oamenii nu cer decât să li se dea asigurări. 

Şi pornim din nou. Pe acelaşi faimos drum din deşert, presărat 
cu maşini pe care le lăsăm în urmă. Sper ca de data asta să-l 
putem parcurge în întregime. Babana limuzină pute a alcool şi a 
sudoare: în spate stau înghesuiți Felix, Grasul, Marchizul, plus 
Roy care s-a lungit pe podele şi sforăie din adâncul vajnicei sale 
inimi. Bancheta de vizavi e ocupată de mine şi Pinuche care a 
cerut permisiunea de a inflama un piron. Lucru surprinzător, nu 
doarme. Din candin când, între două exhalaţii de fum, îmi 
şopteşte că va trebui să ne despărţim de pretinarul din spate. 
Ca şi cum eu aş uita de asta! 

- Mai avem mult până la Salome? o întreb pe docila noastră 
grăsană. 

- încă vreo două ceasuri. 

Deci nu-i nici o grabă, am timp să fur un pui de somn -epuizarea 
îmi dă târcoale. 

- De vezi vreun loc potrivit, dă-mi de ştire! îi zic lui Pinaud. 

- Fii liniştit, micule! 

Aşa că micul adoarme. Şi când se trezeşte, o face pentru a 
constata că ne-am oprit în faţa unei case superbe, stil „de-nu- 
mi-ar-fi-de-ajuns-l-aş-mânia-pe-Dumnezeu". O adunătură de tot 
ce au Statele mai reprezentativ în materie de lux falsificat. 
Veritabil muzeu al prostului gust săritor în ochi. 

- Am ajuns! ciripeşte gazda. 

în harabaua climatizată, lumea le cucăia fără excepţie. Moş 
Fleandură îmi aruncă o privire de Cristofor Columb care ar fi 
descoperit Ile de la Cite crezând că e America. * - Mersi! 
scrâşnesc. Merita să-ţi acord încredere. 

Chestie la care din căsoi iese o pereche de negri ce pare să fi 
jucat în „Dinasty". 

- Hello; Scot! Helllo, Dollt! aruncă necugetata. Luaţi bagajele, eu 
mă duc să văd de camere. 

Negrul cel gras, în vestă albă, se apropie de portbagaj. 

- Nu!! îl opresc; atât de feroce, încât tresare la fel ca stră-stră- 
strămoşul lui căruia o cobră îi'muşcase prepeleacul 
transformându-l în pompă de benzină. Lasă, continui, avem 
acolo nişte obiecte grozav de fragile, pe care le vom scoate noi 
înşine. Mergeţi şi daţi-i stăpânei o mână de ajutor. 

Degeaba ne aflăm în pragul celui de-al douăzeci şi unulea veac 
după Christos; un negru în livrea rămâne încă supus. Aşa că 
ambii mocârţani se întorc în somptuosul sălaş. 

- E cazul să ne mişcăm pârţâitorile, fraţilor! declar. Noi o să 
scoatem iute bagajele, iar Beru cu Marchizul o iau la vale cu 
droaşca, în căutarea unui loc unde să-l debarce pe bebeluş. Am 
să-i spun bătrânei că aţi plecat după ţigări. Contez pe isteţimea 
ta, Grasule, fiindcă eu, handicapat cum sunt, nu fac o para 
chioară. 

- Şezi blând, băiete, o să lucrez ca şi cum aş fi tu. 

Şi demarează â la Senna, trecând peste o brazdă de orhidee 
polivalente, ca s-o taie mai repede. 

XV 

CAPITOL BIZOTAT 

Mrs. Molly tine morţiş să ne instalăm la ea pentru un timp. într- 
un fel, chestia asta ne-ar aranja bine socotelile. Avem tot 
interesul să ne facem oleacă uitaţi în acest stat, cel puţin vreme 
de două-trei zile; cât să nu se mai gândească Morbac City la 
tumultosul nostru sejur. De altfel şi eu, cu umărul ăsta nasulit, 
trebuie să mă pun la loc, într-o atmosferă de linişte şi relativă 
seninătate. Ştii că ajungi să te simţi bine în lux, chiar dacă 
acesta e de prost-gust? Răsturnat într-un moale şi oribil fotoliu, 
cu un bloody-mary în mâna validă mă abandonez acelei tulburi 
destinderi ce succede momentelor tragice. 

E grozav de bine pusă la punct Molly. Hogeacul (piscină, teren 
de tenis, saună) i se învecinează cu fabrica de cărneturi, care-i 
cât trei hangare de Concorde. Prin aerul sfârşitului de după- 
amiază trece în valuri duhoare de porcine. Taty îmi 

promite, pe mâine, o vizită la uzină, ceea ce mă umple de 
fericire, fiindcă nimic nu mi se pare mai vesel decât să vezi 
porcii eletrocutaţi, goliţi de sânge şi tăiaţi în bucăţi. Un 
spectacol de nu te mai saturi. 

Trece o oră până ce se întorc Beru şi marchizul. Gazda n-a fost 
deloc îngrijorată pentru maşină, deoarece, într-un mare garaj, 
are încă altele şase, printre care şi noul Ferrari 456. Mina 
profund jubilatoare a grasului mă incită la optimism. Amicul îmi 
face cu ochiul asemeni unui girofar şi-i trage lui Jean-Ferdinand 
de Lagrande-Bourree scatoalce complice. Ca aperitiv vesperal, 
cere vin. Scott, valetul, pleacă să caute o sticlă de Cheval Blanc, 
din care îi serveşte un pahar; însă Alexandre-Benoit simte 
nevoia să-şi asigure , viitorul, aşa că-i smulge negrului din mâini 
prestigiosul flacon şi si-l vâră între picioare. 

- Mergi şi te culcă, tipule! îl îndeamnă pe servitor. De-o să am 
nevoie de tine, fluier în degete. Uite-aşa! 

Şi-i trage o şuierătură tip apaş 1900, de sare în sus toată 
populaţia. 

- Grozavă cotiga matale! i se adresează apoi gazdei. Tradu-i ce 
spun, fiule. Trebuie s-o anunţ că i-am paradit o aripă din faţă şi 
că o portieră a încasat-o şi ea o ţâră, ba poate chiar amândouă, 
dacă te uiţi mai de aproape. Bara de protecţie a păţit-o mai tare, 


da' am putut s-o recuperez; şi, pentru că s-a îndoit de-a binelea, 
am pus-o în portbagaj, cu numere cu tot. In rest, nimic prea 
grav. Toba de eşapament a rămas pe asfalt, dar la Midas una 
nouă costă trei franci şi şase parale. O să 

trebuie, poate, să verifice şi geometria, din cauza roții de s-a 
stâmbat; niciodată nu suntem îndeajuns de prudenţi. Şi dacă tot 
îl pune la treabă pe mecanic, să-i zică să schimbe şi masca. 
Atâta cred c-ar fi... Ba nu, uite mânerul de la portieră, c-am 
rămas cu el în labă. 

II extrage din buzunar şi-l pune pe o măsuţă joasă, unde 
numitul devine un obiect insolit, deci artistic. 

- Ce ţi s-a întâmplat? mârâi. 

- Pomperii, băiete; pomperii - cât vezi cu ochii. Intreabă-1 şi pe 
monseniorul Marchiz. Taman când să intrăm pe bulevard, uite 
că tonţii ăia dau năvală şi ne apucă în come, de mai-mai să ne 
suie într-un copac. Ştii că nici nu s-au oprit? Lumea de p-aicea e 
fiară”, dom'ne! 

- Şi... copilaşul? 

- A, lui nu mai putea pen' ca să i se întâmple nimica grav. 
Nasulia a fost că nu mai aveam capac la portbag', aşa că puiu' 
rămăsese în aer liber. Oar'cum ne-a picat bine, de oar'ce nu 
puteam pen' ca să ne permitem să umblăm aşa piin târg. 
Atuncea ce mi-ţi face mandea? Văz alături uzina, doar c-o 
barieră roşie la stradă şi niminea în ghereta ăluia de trebuia s-o 
ardice. Atunci, fără multă vorbă, trec peste dânsa; în halul cum 
eram, ce mai conta? Tragem drept la un antrepozit. Doi-trei tipi 
se pregătea să-l închiză. Unu' recunoaşte cărucioru' lu' Mamaia, 
că a ei e şi uzina. Fizionimist băiatu', că în starea cum a ajuns 
tumbărău' acuma... li fac semn că tre' să ascundem bolidu' în 
depozit; lui i se fâlfâia p'imprejur de chestia-asta. Intru şi ştii ce 
zăresc? O fabrică de cămătărie angro, cam ca Olida; asta era 
uzina. Imediatmă pun pe sfătuit 

cu marchizul de Couregol. Şi chiar el a găsit soluţia pent 
răposatul. L-am despuiat şi bâldâbâăc în concasoru' care face 
carne de cârnaţi; o nămetenie de maşină cât odaia asta. în 
douăj' de secunde, omu' era bun de întins pe miez de pâine. 
Astfel a sunat oraţia funebră pentru necunoscutul chel şi chior 

- Ţoalele? întreb. 


- E un incinerator în uzină. 

Aşteaptă ca bela Molly să plece la oficiu, pentru a hotărî asupra 
mesei de seară, şi-şi goleşte buzunarele. 

- Uite, i-am oprit portofelul, stiloul, ceasul şi insigna de la FBI. 
Lovitura a fost atât de brutală, încât totalitatea âdrenalinei mi-a 
ieşit în forţă din capsulele suprarenale. Am simţit ceva destul de 
asemănător unui spasm coronarian ca să fi fost vorba chiar de 
aşa ceva. 

Frânt de mijloc, mi-am strâns inima la fel cum, de obicei, îmi 
strâng curajul: cu amândouă mâinile. în interiorul unui interval 
de timp pe care nu l-am putut estima, fiindcă varia între o 
fracțiune de secundă şi un secol, am crezut cu adevărat că o să 
mor.- 

- Antoine! a făcut, alarmat, profesorul Felix. 

- Sana! i-a răspuns Pinaud. 

Starea de rău mi s-a risipit. Am luat butelia de vodcă 
participantă la bloody-mary şi mi-am oferit o gâlgâială care a 
coborât cu cinci centimetri nivelul conţinutului, dar 1-a ridicat cu 
zece pe acela al moralului meu. 

- Insigna de la FBI! murmur asemeni unui ţăran care, 

înainte de a se tira spre poarta raiului, destăinuie ascunzătoarea 
paraiului. 

Glasul îmi era palid, de neauzit. 

- Am trimis pe lumea ailaltă un băiat de la FBI! am reluat pentru 
a-i da funestei realităţi cuvenita înrămare neagră. 

- Şi ce? a obiectat Grasul. Că-i curcan de la FBI sau ţăran 
olandez, care-i diferenţa? 

- Atotputernicul FBI nu se va mobiliza niciodată să-l găsească 
pe ucigaşul unui ţăran olandez, tontule! Suntem raşi, arhibeliţi! 
Lăsaţi-i să ne găsească şi va urma un ecarisaj gigantic! Femeia, 
însoţitoarea tipului, ne-a povestit deja semnalmentele şi a făcut 
darea de seamă a meniului. 

Beru dă din cap. 

- Dacă şi-a deşertat sacul, bădie, atunci a spus că piciu-lică i 1-a 
săgetat pe pretin. Nu noi l-am ciuruit. Şi la urma urmei eram în 
eligibilă apărare,pen' că tocmai scăpărase un glonţulică în 
direcţia ta. 

îl privesc cu spaimă pe micuțul Roy întins pe o canapea şi 
dormind ca un îngeraş. Ce-i de făcut ca să scăpăm de belea cu 


toţii? 

în chip firesc, un autor obişnuit şi-ar închide capitolul cu acest 
semn de întrebare, ca să-şi pună pe jeratic cititorul. Să-i vâre pe 
gât un mic sandviş cu suspense, ca să-i înşele foamea. Dar Sana 
nu-i nevoit să uziteze de asemenea artificii. El îşi desfăşoară 
toată velatura şi dă buzna. Dacă oamenii de la FBI s-au lansat în 
afacerea Fouzitout şi nu-i neglijează nici una dintre ramificații, 
înseamnă că-i vorba de o afacere foarte gravă. In casa aceea 
onorabilă, nu ştergi nişte inşi de pe faţa pământului, cum tocmai 
s-a întâmplat. O mică fantezie 

din vreme în vreme, când nivelul rahatului a urcat prea mult, nu 
zic nu; dar- genul ăsta de hecatombă sistematică nu prea ţine la 
ei. Concluzie: trebuie, cu orice preţ, să aflu secretul maicii 
Martine, ca să pot dispune de mărunţiş pentru schimb. 
Examinez hârţoagele agentului preschimbat în pateu. Citesc 
Witley Stiburne. Importator. Născut la Portland (Oregon) la 18 
martie 1945. Domiciliat la 1111, Connection Boulevard, Los 
Angeles. Insigna de FBl-st poartă numărul 6018. Permisul de 
conducere i-a fost eliberat la Portland. Dispune de o carte de 
credit la American Express. Portofelul lui mai conţine: poza unei 
doamne foarte bătrâne, cu părul alb (maică-sa?), un abonament 
la xxnfitness din Los Angeles şi o mie de dolari. învăţ pe 
dinafară toate informaţiile şi, când sunt sigur că le-am memorat, 
ard totul (inclusiv dolarii) în căminul momentan stins al lui mrs. 
Molly. După care îmi mobilizez iar creierul de excepţie, pentm a 
construi o schemă a activităţilor noastre foarte apropiate. 

Şi ea mi se precizează încetul cu încetul, aşa cum apare o 
tapiserie din mâinile unei brodeze. Mă aflam cândva într-un tren 
rapid. In faţa mea şedea o doamnă agreabilă, cam între două 
vârste, dar comestibilă încă, şi care broda. Nu se mai întâlnesc 
brodeze în transportul public. Spectacolul m-a emoţionat şi 
întrucâtva mâhnit, fiindcă ştiam că nu se poate să brodezi şi în 
acelaşi timp să fii şi o bună înghiţitoare de săbii. Ca să verific, 
am încercat să-i fac un semn cu piciorul. Japita şi-a schimbat 
locul. Dacă vrei să nu umbli încornorat, ia o brodeză şi mergi să 
te laşi golit de către profesioniste. 

La sosirea aurorei cea cu degetele de aur, Molly intră la mine în 
cameră, fără să bată la uşă. Recunoscând-o, fac o strâmbătură, 


pentru că la ora asta aş fi preferat să înfulec nişte comuri calde 
şi nu fricandoul cucoanei, chiar dacă şi el e cald! Dar ea n-a 
venit din motive de băgăreală. E crispată, ceea ce nu i se 
potriveşte unei obeze. Mă întreabă cu voce castrată: 

- Dumneata eşti marţianul? 

- Cel puţin aşa m-a poreclit micuțul Roy. 

Atunci, fără nici un alt cuvânt, îmi întinde un bileţel scris cu 
carioca pe un şervet de batist, brodat. Citesc trecând peste 
greşeli, întrucât sunt în engleză şi nu te-ar amuza: 

Marţianule, 

Suntem prea mulţi ca să ne putem căra la grămadă; prefer s-o 
întind de unul singur. Fiindcă n-am mangoţi, ant vârât laba în 
cutia cu bijuterii a Grăsanei (dar i-am mai lăsat destule şi ei). 
încearcă s-o calmezi, cum ştii mata să le vorbeşti damelor. îţi 
doresc întoarecere bună în Franţa, şi la fel moacelor de le cari 
după matale. Ne-am râs pe deşelate, nu? Când o să ajung 
bogat, o să-ţi fac o vizită la Paris. 

Prietenul tău Roy 

Grasa fulminează: 

- Ce mai golan! E din neam de tâlhari copilul ăsta. Mă duc îndată 
să anunţ poliţia. - Tace însă brusc şi apoi murmură: Dar ce faci, 
plângi, milordl 

Ei da plâng, şi ce-i rău în asta? L-am revăzut în minte pe puşti cu 
mutriţa lui îngerească tumefiată de loviturile paterne. 

L-am revăzut agăţat de volanul depanatoarei. A, minunată 
întâlnire! Toţi aceşti sublimi neisprăviţi sunt copiii mei, copiii pe 
care, probabil, cu inseminările astea păguboase ale mele, nu-i 
voi avea niciodată. îi învălui într-o imensă tandrete, ca într-o 
haină a Sfântului Martin. Dumnezeu să te aibă în pază! Şi să-ţi 
îndrume paşii, dulce pungaş, temerar până la inconştienţă cum 
eşti. 

- Din cauza lui plângi? întreabă Molly, îmbunată. 

- E un mic bărbat! bâigui. Nu-i face rău, Molly! Dă-i o şansă. Te 
voi despăgubi, pe cât o să-mi stea în putinţă, pentru bijuteriile 
dumitale. 

Ea îşi saltă cămaşa de noapte şi-şi strecoară mâna printre 
colinele de celulita, pentru o matinală scărpinare de fese. 

- în fond, zice, eşti un dur cu inimă bună. 

- în fond, mi se pare că da! convin. 


După breakfast-ul ultracopios şi deci berurian în concepţie 
(Alexandre-Benoit rade şaisprezece cârnaţi fripţi şi opt ouă cu 
slănină, totul înecat într-un cabernet Hanzell of Donoma Valley, 
California), ne luăm rămas bun. Pentru că furtul bijuteriilor şi 
paradirea noii sale maşini au făcut să ne scadă niţeluş cota pe 
lângă dânsa, Grăsana nu insistă din cale afară să-i mai 
rămânem oaspeţi. îl trimit pe Pinuche. cel mai anonim din 
grupul nostru, la AVis, să închirieze o maşină; dar el se întoarce 
cu un Pontiac de zece metri cubi, cumpărat dintr-un târg de 
maşini de ocazie. Teleaga şi-a trăit majoritatea traiului. E de un 
albasru bătând în verde-scarabeu, şi cromajele agresive o 
transformă într-o „orgă-lansatoare-de rachete". 

în curând, rulăm cu viteza admisă pe o autostradă americană, 
care (viteză) se situează între aceea a unui vechi dric cu cai şi 
aceea a maşinii de măturat străzile în Aubisque, cu ocazia 
Turului Franţei. 

Se cuvine să-ţi mărturisesc că simţim o bucurie fără nici un 
adaos (işi e suficientă sie însăşi) când reintegrăm bârlogul lui 
Harold J.B. Chesterton-Levy. în lipsa producătorului, Bruce, 
majordomul, ne redistrrbuie camerele. Sun la Gloria Hollywood 
Pictures, pentru a ne face cunoscută întoarcerea. O găsesc pe 
frumoasa Angela. 

- A răspuns aşteptărilor călătoria la Morbac City? se nelinişteşte 
minunata. 

- Mai puţin decât speram, Angelă scumpă. 

- O să-mi povesteşti? 

- Totul, îndată ce-mi voi potoli insaţiabila sete de tine. Râde. 

- Ai s-o faci peste o oră, fiindcă Big Boss e la Moscova, pentru a 
încerca să pună mâna pe piaţa rusească. 

- Şi a avut bunul-gust să nu te ia cu el? 

- Simte pica mult nevoia să-i păzesc casieria prăvăliei. Apare la 
ceasul fixat, superbă de să arunce în aer retinele 

unui nevăzător, într-un chemisier şi un taior coajă-de-pâine. Nu 
ştiu dacă smaraldul de la gâtul ei provine de la raionul de falsuri 
al unui supermagazin, dar dacă e veritabil nu i-a fost oferit de 
paznicul de noapte de la parcarea ei obişnuită. Un 

bolovan cu asemenea ape şi de asemenea dimensiuni ar asigura 
şederea la Waldorf Astoria a unui prinţ arab cu cele cincizeci şi 
două de legitime ale lui, inclusiv costul călătoriei. 


Regăsirea e atât de arzătoare, încât ne informează asupra 
dorințelor mutuale, cum a scris, plină de forţă, celebra ro- 
mancieră glandulară Max du Vieux-Zig în tratatul ei despre 
degenerescenta fantasmelor. O nebunie carnală aidoma celei de 
care vorbeşte Anftoine Waechter în conferinţa despre eşecul 
implanturilor la indivizii fără păr prin zona. Atingem o asemenea 
intensitate a rutului, că nu ne mai dezbrăcăm; facem breşe cu 
dinţii acolo unde e strict necesar pentru a ne croi dmm, şi cu 
atât mai rău pentru toalete - trebuie să dispui de mijloacele de 
punere în aplicare a înflăcărării sexuale. Tipul care îşi 
împătureşte grijuliu pantalonii pe spătarul unui scaun înainte de 
a se cocoţa pe parteneră are coitul subdezvoltat, în cel mai 
puţin epic dintre cazuri, boarfele se împrăştie pe jos; şi în cel 
mai grozav se sfâşie! 

Fiindcă am omis să cronometrez acţiunea, n-o să-ţi pot spune 
nimic despre durată, şi de altfel ţi se leagănă ţie de asta. Află 
doar că în trei reprize mă aşez la bancul de lucru şi că fumegăm 
ca nişte gheizere islandeze la finele celui de-al treilea mitan. 
Eliberaţi de beţiile cărnii, facem precum toate cuplurile care 
abia şi-au pus-o şi care nu se întorc la domiciliile lor conjugale: 
stăm de vorbă. Narez halca cea mai însemnată a peripeţiilor 
noastre, totuşi trecând sub tăcere cadavrele, ca să nu perturb o 
fată atât de minunat întinsă pe al meu recto (dar şi pe al meu 
verso, întrucât manifestă tendinţa de a-ţi furişa mijlociul în 
afumătoarea de cârnăciori; însă rămâne între noi, da?) îi relatez 
totuşi moartea doamnei 

Marty, precizând că a avut aventura galantă cu Marchizul şi nu 
cu mine; asta din curtoazie, fiindcă nu există bărbaţi mai jalnici 
decât cei ce glorifică alte cuceriri în faţa femeii din care abia au 
coborât. în zilele noastre, eleganta şi ştiinţa de a te purta în 
lume au dispărut şi ne mai rămâne doar apanajul câtorva 
bătrâni nobili ramoliţi şi al câtorva bătrâni coţcari şi mai ramoliţi. 
- Ai avea puţin timp pentru mine, dulce Angela? întreb 
sucălindu-i cu limba cea diaobolică lobul urechii. 

- O, scumpule, vrei iarăşi? Deja? 

Ţinând seamă de tot ce abia i-am livrat, mă grăbesc să-r înlătur 
ispitele. Ceea ce aştept de la dânsa e să meargă cu mine până 
la Connection Boulevard, să anchetăm asupra unui anume 
Witley Stiburne. îi place. Femeile ca ea adoră să se joace de-a 


detectivii. 

O aştept sub acoperişul unui imobil servind drept par-king. De 
aici priveliştea e magnifică. în faţa mea se află colina tuturor 
visurilor, şi pe care stă scris, cu uriaşe litere albe, cuvântul 
HOLLYWOOD. Ţi-am mai vorbit de asta. Oraşul verde se 
desfăşoară la infinit, într-o întrepătrundere de bulevarde şi de 
avenues. Prin frunzişuri se ascund mii de vile rivalizând între ele 
în îndrăzneală şi lux orbitor. Pe urmă maşinile, singurele care 
animă căile de circulaţie. Nici un pieton. Oraş robotizat. 
Adevăratul lux este însă cel vegetal. De ce oare plante ca 
palmierul şi cactusul, specifice ținuturilor sărăcăcioase, devin 
atât de bogate când sunt ornamentale? 

Zăresc în parkingul de la acest al treizecilea etaj o cabină 
telefonică. îmi adun nickel-ii şi mă duc să telefonez la 
Washington. De data asta nu-l obţin pe amabasador, care e 
plecat pentru câteva zile la Paris, ci pe principalul său adjunct, 
un anume Lionel Josmiche. Care, auzindu-mă, iată că exclamă: 

- Salut, vere! 

Stupoarea mea îl incită la justificări. Şi uite cum stau lucrurile: s- 
a căsătorit cu fata unei verişoare a mamei. Trebuie să ne fi sosit 
în timp util o invitaţie din partea lor, dar eu voi fi fost în vreo 
deplasare ori îmi păsa atât de mult de povestea asta, încât am 
uitat să mă duc. îţi dai tu seama, totuşi, ce mică e lumea? Da, 
eu Îmi dau seama. Flecărim de una, de alta; despre soacră-sa - 
verişoara Mathilde a fost operată de cancer la intestin şi are 
anus artificial, dar se descurcă; în afară de asta, totul merge 
bine: doi puşti, băiat-fată, pereche regală. Pentru nişte boaşe 
doar de ataşat de ambasadă nu-i deloc rău, nu? Mulţumit Lionel. 
Viaţă princiară când e la post; în vacante, îşi duce familia la o 
reşedinţă din Antony, şi copiii bombăne că n-au paisprezece 
slugi negre care să-i servească - dar, slavă Domnului, vacanţele 
trec repede. Eu îi rezum viaţa Feliciei, îi mulţumesc pentru 
complimentele plivind prodigioasa mea avansare şi povestesc 
precum că nu sunt încă însurat: n-am timp, prea multe afaceri 
pe cap şi femei de-ale altora în cap. Râde. Trebuie să ne vedem. 
Şi dacă ne-am tutui? Ne tutuim. Uf, în sfârşit, pot ajunge şi la 
ceea ce mă interesează: 

- la zi, vere, micul vostru serviciu de informaţii funcţionează 
bine, după câte am auzit? 

Râde iar, precizând că nu-i chiar ca CIA dar că, pentru un 
departament artizanal, arată destul de convenabil. 

- Mi-ai putea obţine niscai date despre un agent FBI cu matricola 
6018? 

- Fireşte. Ai numele lui? 

- Witley Stiburne. Notează. 

- Unde te pot suna, vere? 

- Te sun tot eu, vere, fiindcă pentru moment nu am punct fix. în 
cât timp aş putea risca telefonul? 

- încearcă peste un ceas, vere. 

- Auzi, merge repede treaba pe la voi! Şi pe deasupra e atât de 
frumoasă! 

- O ştii? 

- Şi încă cum! E printre cele mai frumoase din lume*. Ne mai 
„Văruim" de vreo patru-cinci ori, de o parte şi 

de alta, cum le şade bine unor şmecheri care abia au hotărât să- 
şi spună astfel, şi închid întremat de ginerele verişoarei Mathilde 
- o acritură de babomiţă, pe care Felicie n-o prea iubeşte fiindcă 
e cârcotaşă şi boscorodeşte pe toată lumea. 

Lâ un sfertuleţ de ceas după aceea, Angela dă buzna sub 
acoperişul înmaşinat al imobilului. „Frumoasă şi, cu siguranţă, 
eficace" îmi spun privind-o cum se apropie cu mersul ei suplu şi 
blablabla (adaugă menţiunile inutile care te-ar 

face să sari din jos). Soarele, tocmai bun pentru-publicitatea- 
sucului-de-fructe-ce-trebuie-băut-foarte-proaspăt, o iluminează. 
Există cu adevărat pe planeta asta piţipoance foarte frumoase! 
Şi când mă gândesc că m-aş fi putut naşte pe Marte sau Jupiter! 
Când ajunge la mine, are deja limba scoasă pe jumătate, îi 
răspund printr-o „lipitoare cu ventuză", badijonare a bolţii 
palatine, şi ajungem să ne întrepătrundem, simultan, până la 
molari, ceea ce nu-i chiar lucru uşor. 

- Asta vine de se trage din pasiune, remarcă ea. Am nevoie de 
tine de m-a apucat tremuriciul. 

îi deschid portiera din spate, o pun să îngenuncheze pe 
banchetă şi, rămânând în exterior, încep s-o scotocesc prin 
bulendre ca fotografii de dinainte de război. Nu termin bine 
poziţionarea, când mă alertează un claxon uşor. E un bătrân, 
tipul senatorului american: păr alb, ochelari cu ramă de aur. La 


volanul Mercedesului său. 

- Cum îi? mă întreabă. 

- Delicios. Dar, îmi pare rău, nu mai rămâne şi pentru 
dumneavoastră. 

- Pe la spate e mai performant! zice amabilul domn. 

- A, dar nu la îndemâna tuturor pungilor! convin. 

- Aşa că eu unul nu risc, mărturiseşte el; mi-e teamă că nu 
respect distanţa. 

- Totul depinde de parteneră. 

- Când am făcut-o ultima oară aşa, femeia avea sexul plasat 
prea îh faţă şi fesele prea ţuguiate, astfel că mă găseam într-un 
echilibru de-a dreptul instabil. Eram atât de preocupat 

de acea configuraţie, încât am simţit că mă înmoi - şi în 
asemenea cazuri nu-ţi mai recuperezi erecţia; rămâi iremediabil 
în pană. 

- Urâtă afacere, zic. 

- Nu ţi s-a întâmplat niciodată? 

- Nu, deşi dumneavoastră faceţi totul ca să mi se întâmple, îi 
mărturisesc. Norocul meu că duduia e superbă şi mi-o face şi pe 
spărgătorul de nuc. Anagajat în această menghină delicioasă, 
mă aflu în siguranţă de parcă aş purta proteză. 

- înţeleg; pe semne că e bine. 

- Regesc. 

- Dânsa geme aşa? 

- Nu, bancheta. Pontiacul ăsta are mai bine de douăzeci de ani. 
- Şi face gălăgie când demarează? 

- Pontiacul? 

- Nu, prietena dumitale. 

- E ceva atât de melodios, că nu i-aş spune gălăgie. 

- Nu sunt prea multe acelea care-şi servesc cu graţie porţia de 
plăcere. 

- De acord cu dumneavoastră, e un lucm rarisim. 

- Crezi că va juisa curând? Am o întâlnire la Malibu, peste trei 
sferturi de oră, şi n-aş vrea să pierd chestia de aici. 

- Orgasmul n-ar trebui să întârzie, cu atât mai mult cu cât, de 
curând, i-am mai pus-o coniţei de trei ori. Repetiţia zămisleşte 
repeziciunea. 

- în cazul ăsta, dacă nu vezi vreun inconvenient, voi 

aştepta, chit că am să dau un telefon, să mă scuz pentru în- 
târziere. 

- Cum doriţi, răspund. Când îţi asumi riscul să faci amor într-un 
loc public, trebuie să te aştepţi şi la spectatori; şi dacă 
voyeurismul nu mă excită, drept e că nici nu mă perturbă. 

- Şi pentru asta te admir. într-o zi, când o făceam cu 
pedichiurista, a intervenit cineva care mi-a strigat nu ştiu ce şi 
m-a făcut să-mi pierd şirul. 

- E bine, în asemenea situaţii, spuneţi vreo glumă ca să scăpaţi 
de inoportuni. 

- In cazul cu pricina nu se putea, fiindcă nevastă-mea era aceea 
care intervenise. 

- Evident, problema vă depăşea. Aşteptaţi puţin, mi se pare că 
frumoasa începe să vibreze. 

Tace. Foarte puţin. Apoi se hazardează: 

- N-ai putea s-o tragi numai niţeluş înapoi, ca să-i admir şi eu 
agitația din faza finală? 

- Ştiţi are nişte puncte de sprijin, nu-i momentul s-o destabilizez. 
- Câţiva centimetri ar fi de ajuns. 

Fiind o persoană curtenitoare, aduc afară crupa scumpei mele 
Angela. 

- Mersi! face pătimaşul martor.. Nu te mai atinge de nimic, în ce 
mă priveşte totul e-n regulă, ai lumină verde. 

Lumină e mai degrabă în târtiţa Angelei. Pe neaşteptate, fata ia 
un sprint dezlănţuit. La care nu mai pot scoate o vorbă - am 
plecat şi eu pe drumul fără întoarcere. Ea începe să 
gângurească gemete pe care nici fluierul lui Pan, nici ţitera 

din Europa nu le vor putea reproduce vreodată. Sunetele lungi, 
melodioase, sfâşietoare şi de o senzualitate insuportabilă. 
Porniţi fiecare pe cont propriu, ajungem împreună să rupem 
panglica de la finiş. Superb, uluitor. 

Conducătorul Mercedesului aplaudă prin portieră. 

- Niciodată n-am avut parte de ceva mai frumos! zice. Am fost, 
luna trecută, la un concert al lui Pavarotti; era un moft în 
comparaţie cu asta! Acuma trebuie să-mi anulez întâlnirea şi să 
dau o raită pe la Darling Chérie, franţuzoaica. A primit nişte 
micuţe pensionare foarte convenabile. 

XVI 


CAPITOL MOBIL 

Amatorul luminat îşi ia tălpăşiţa şi tot atunci îşi face apariţia un 
zdrahon de ţopârlan într-un combinezon roşu cu alb - 
însărcinatul cu afaceri al parcării. Are o mutră preco-lumbiană, 
de hidrocefal netermiant, păr şi ochi de albinos, şi când vorbeşte 
face bale ca un gasteropod în pelerinaj pe Lacul Sărat. 

- Am văzut totul, zice. Eram acolo, între două maşini. 

- Voyeuristule! 

- Mie să nu-mi vorbeşti aşa, că o să aduc poliţia, să le explici lor 
cum a fost cu atentatul ăsta la pudoare. - Şi adaugă fără să 
clipească: Afară de cazul când mă atingi cu douj' de dolari. 

- Tariful matale? 

- Ba chiar mă întreb dacă să nu-ţi cer cincizeci, că aţi făcut şi 
exhibiţionism. Bătrânul din Mercedes, îl cunosc, e 

abonatul nostru, poate depune mărturie. E pasibil de închisoare 
regulatul vostru. 

îlînhaţ de breteaua combinezonului. 

- Haide, baby, ce te-ai încins aşa? O duci grozav aici -ai o 
situaţie elevată, şi grefa ăstui cap de vițel nu pare să-ţi 
antreneze nici un fenomen de respingere. 

Durilor de operetă ajunge să le debitezi nişte caraghioslâcuri, că 
imediat i-ai zăpăcit. Ca să-1 termin, îi produc legitimaţia de 
curcam. Scrisă în franţuzeşte, desigur; dar, cum îmi tot sparg 
plămânii repetându-ţi, cuvâtul „police" e internaţional. 

- Tentativă de şantaj asupra persoanei unui înalt funcţionar, zic. 
Se pedepseşte cu închisoarea, micuţule blond, sper că ştii asta. 
Fiindcă nu răspunde, trag o dată tare de breteaua care-mi 
rămâne în lăboanţă. Aşa că o înhaţ pe cea de-a doua. 

- Hai, spune-mi că ştii, altfel combinezonul matale se va preface 
în şosete. i 

Face semn că „yes". 

- O.K., răspund, fii atent să nu-ţi îneci peştişorii când le schimbi 
apa. 

Fără să-l mai ascult, îmi reiau locul la volan. Angela se ţine de 
coaste de atâta râs. 

- Eşti ameţitor, scumpule! îmi declară. Ţi-ar spune ceva să mă 
iei de nevastă? 

- Prefer să rămân îndrăgostit de tine, îi replic. Ei, cum a fost 
misiunea? 


îmi raportează că Witley Stibume locuia într-o garso 

nieră mansardată, deci la ultimul etaj al unui imobil de-acum 
vechi şi unde nu există paznic. Angie s-a dus glonţ şi a sunat la 
răposatul agent FBI. l-au deschis doi indivizi. Plină de 
îndrăzneală, ea a pretins că aparţine serviciilor locative ale 
primăriei, o anchetă fiind în curs pentru clasarea imobilului; se 
cerea o descriere a acestuia din urmă. Putea oare fi vizitat 
apartamentul? 

Tipii i-au răspuns că, în lipsa locatarului, nu aveau calitatea de 
a-i acorda o atare autorizaţie. Unul dintre ei a întrebat-o dacă 
dispune de vreun înscris atestându-i demersul. Ea a ripostat că 
e vorba de o anchetă dintre cele mai banale şi că primăria nu 
socotise necesar s-o înarmeze cu un asemenea document. Apoi, 
cu dezinvoltură, şi-a luat la revedere şi a anunţat că va mai 
trece pe acolo. 

- Mi-i poţi descrie pe cei doi bărbaţi, inimioaro? 

îmi schiţează un tablou minuţios al prietenilor (?) mortului, pe 
care îl asimilez cu acea putere mnemonică permi-ţându-mi să- 
mi aduc aminte de cea mai mică aluniţă de pe coapsa unei fete 
pe care am badijonat-o acum doisprezece ani într-un întunecat 
compartiment de cale ferată. 

- Ai putut strecura o privire înăuntru, din pragul uşii? 

- Lesne, fiindcă intrarea e la nivelul coridorului. Ca mai toate 
locuinţele de la mansardă, constă într-o încăpere imensă, cu 
două niveluri, luminată printr-un plafon de sticlă. O logie 
serveşte drept dormitor. în camera propriu-zisă e o dezordine 
îngrozitoare, totul a fost întors cu susul în jos. 

- Nu ţi se pare că, atunci când ai sunat, cei doi vizitatori erau în 
plină scotoceală? 

- Tot ce se poate. 

Elevatorul din parking, un aparat leneş, ne coboară la nivelul 
şoselei. Pe care abia ne-am anagajat, când Angela scoate o 
exclamaţie: 

- Uite-i! Cei care traversează strada. 

Nu-i nevoie să-i cer explicaţii, am înţeles pe loc că e vorba de 
băieţii aflaţi acasă la Stiburne. Fiindcă niciodată nu lucrează în 
silă, hazardul îşi face treaba până la capăt, aducându-i pe aceşti 
domni tocmai la parcarea de unde ne-am cărăbănit noi. Chestia 


se explică prin faptul că în USA nu se staţionează pe stradă şi că 
parkingul albinosului e cel mai aproape de mansarda care mă 
interesează. Aşa că, nici una nici zece, ies din maşină. 

- O să iau un taxi la întoarcere, suflete. Păstrează automobilul. 
Ea nu mai are timp să mă întrebe nimic - am ajuns de-acum în 
faţa ascensorului destinat „maşiniştilor pedeştri" dacă pot spune 
astfel. lau cabina înaintea lor, mă aburc pe acoperişul-parcare şi 
fug să mă ascund lângă marele elevator de vehicule, având grijă 
să nu fiu reperat de paznic. 

După un minut şi patruzeci, cei doi bagabonţi debarcă la rându- 
le şi se îndreaptă spre un Ford bej. Ca să ţi-i prezint: sunt 
aproape de aceeaşi vârstă - peste patruzeci. Unul e de soi 
mexican, cu o puzderie (cel puţin) de negi la gât. Negi tumorali 
care, văzuţi la microscop, pe semne că nu strălucesc de 
frumuseţe. Poartă ochelari cu lentile-oglindă. Biciclete de ipocrit, 
mi se pare mie; de cele ce ascund privirea - adică tot ce are mai 
revelator un om. Altul, ceva mai plin de came, 

e un american tipic, cu mutra pătrăţoasă, cu părul grizonat tuns 
scurt, cu pliscul umflat de chewing-gum, cu o pleoapă mai 
lăsată şi nişte ochi ca fundul unei cutii de sardele începute. 
într-un lift de marfă nu există prea multe ascunzători, deci va 
trebui să lucrez fără plasă de protecţie. Dar sunt calm şi foarte 
hotărât - două condiţii primordiale pentru a risca o nebunie în 
stare să-ţi aducă moartea fără ca tu să-ţi fi exprimat intenţia de 
a o solicita. Apariție a Fordului crem. Poftim? Adineauri ziceam 
că-i bej? Ştii că mă calci pe nervi, bombo-nelule? N-oi vrea 
acuma ca o terfeloaga scrisă în două luni să fie la fel de 
impecabilă şi bine potrivită ca o carte adevărată, de-ălea de se 
vând în două mii de exemplare (dintre care o mie cinci sute le 
cumpără autorul)? 

Maşina intră. Frânt de mijloc, mă strecor pe urmele ei. Din 
scaunul său, conducătorul (lo mexicano), scoțând mâna peste 
geamul lăsat al portierei, apăsă butonul de coborâre. Pentru 
mine pe clipa unică. Dovedind un curaj ce nu-i făcut pentru 
toate pungile, scot din buzunarul de brichetă una dintre 
minusculele fiole conţinând faimosul gaz soporific inventat de 
Mathias, îmi ţin respiraţia, sparg fiola şi abia dacă am vreme s-o 
arunc în maşina al cărei geam se ridică definitiv la loc. Pentru a 
face asta, ies la iveală, şi şoferul mă zăreşte, îl văd ducând 


mâna la tocul pistolului. Ţi-am precizat iuţeala efectului produs 
de gaz? Mai ales într-un spaţiu restrâns şi închis, îţi dai seama! 
Omul nu mai apucă să-şi ducă la bun sfârşit mişcarea şi se 
răstoarnă peste perechea lui, care a şi găsit tetiera pentru a-şi 
face din ea pernă. Atunci mă aproprii de butoanele de comandă 
şi-l acţionez pe cel cu „Stop". 

Marele lift se opreşte. Pentru ce-mi rămâne de făcut, cel mai rău 
e că trebuie să lucrez ţinându-mi răsuflarea. Un simplu amuşinat 
- Şi plec la plimbare alături de victime. Din fericire, gazul e 
încuiat cu ei. Mă duc la uşa dublu culisantă a cuştii şi-mi lipesc 
cartoafa de crăpătură, după ce am făcut cu stiloul o gaură între 
cele două benzi de cauciuc. Inspir adânc aerul îngreunat de 
gaze de eşapament din această conductă verticală. Şi acuma la 
muncă, băieţel! Va fi nevoie să faci eforturi, timp de un minut, 
sărind peste respiraţie. 

Acţionez repede, fără mişcări inutile” Deschiderea port- 
bagajului. Pe urmă portierele (Achtung!) Scoaterea driverului, 
transportarea lui până la portbagaj unde pleosc! Idem pentru 
secund. închiderea capacului. Aşteptare, cu nasul aproape vârât 
între joantele de cauciuc care put a mucegai. După câteva 
minute, acţionez butonul de coborâre şi mă întorc să-mi fac 
plinul de oxigen până ce ajugem la partener (Beru dixit şi asta). 
Când uşile se deschid, mă instalez la volan pentru manevrele de 
ieşire, ce se operează în sens invers celor de intrare. Doi 
nerăbdători siliţi să aştepte mă întâmpină cu furibunde 
claxoane. Le replic scoțând pe geam mijlociul îndreptat în sus. 
Tu, mulă, cu porţia de pateu de ţară care-ţi ţine loc de creier, te 
întrebi ce voi face în prezent cu prizonierii. Adevărat sau fals? îţi 
spui: „Totuşi nu va avea tupeul să-i ducă acasă la producător!" 

Ei bine, fii liniştit, n-o fac. Am o idee mult mai superioară. Follow 
mei 

încep să mă repet ca un şofer de autobuz în această cetate 
tentaculară, tentantă, atentatoare. Drumul spre Venice - e un 
joc de copii oligofreni să-1 găsesc. 

M-ai priceput? Locşorul liniştit ideal e căsuţa domnului Felix, 
eminent profesor pensionar, devenit corector de graffiti. Toata 
lumea a explorat cotineaţă asta, care nu mai are nici un secret 
de dezvăluit; nimănui. Deci ne putem disimula aici în toată 


siguranţa. în timpul mascaradei din '14 - '18, sărmanii bărboşi 
se ascundeau în găurile de obuz, în virtutea faptului că niciodată 
două obuze nu cad în acelaşi loc. Un fenomen identic ne aduce 
la conacul pretinarului nost'. 

Seara se lasă cu graţie. Stopez Fordul din faţa casei. Ghinion: o 
doamnă mulătrată, înţolită în rosuri agresive şi al cărei parfum 
pluteşte prin tot cartierul, ia crepuscul în cerdacul casei vecine. 
Rocking chair. Are picioarele deschise ca arenele din Sevilla într- 
o zi de corrida, şi mi se pare că întrezăresc, în fundul tunelului, 
capul negru şi creţ al unui torro. 

- Hello! îmi aruncă persoana. 

îi adresez un semn cu mâna. Dar nu scap cu un preţ atât de mic. 
- Vino niţel încoa', mă invită dânsa pe un ton care, în felul lui, 
poate fi estimat drept ameninţător. 

Ţinând seama de încărcătura mea, nu se cade să mă sin- 
gularizez dispreţuind-o. Asa că păşesc într-acolo. Umbra 
complice ascunsese stricăciunile fiinţei. Ce mai paţachină! 

O sută de ani împliniţi, scorpia, şi tot paraşută! Pe semne că 
viermii îi deranjează pe ultimii clienţi care o încalecă. Devastată 
cumplit. Piele de mai multe ori trasă pe calapod, succesive 
straturi de tencuială. Ugerele îi sunt mai puţin arătoase decât 
piepţii lui Liz Taylor (care e bogată), dar şi decolteul de aci vine 
din Silicon Valley. Şi-a desenat o gură atât de mare, încât i se 
întinde de la nas la vârful bărbiei. 

- Cine eşti mata, băiatule? 

- Nepotul celui care a moştenit casa de colo. 

- Bătrânul de care-mi vorbea mereu biata Martine? Pronunţă 
„Maartiiine". 

- O frecventai? 

- Nu putem numi chiar aşa relaţiile noastre, dar în fine, da, ne 
cunoşteam. Foarte bună fată. - îmi zâmbeşte cu o proteză 
cumpărată de ocazie de la o institutoare englezoaică: Auzi, 
franţuzule, hai să-i tragem o partidă de craci în sus! Pe băieţii ca 
dumneata îi cronţăn; mă plăteşti cât vrei. 

O asemenea propunere, nisam-nitam, îmi strepezeşte carolina. 

- Mi-ar fi cu neputinţă astăzi, având în vedere că am mai făcut-o, 
şi încă de patru ori, ceea ce până şi pentru un franţuz reprezintă 
o prestație cinstită. Dar ce m-ar da gata ar fi, dimpotrivă, să-mi 
dai o cafea bună, pe care s-o beau stând de vorbă; şi capeţi 


cincizeci de dolari pentru asta. 

Are o asemenea tresărire de plăcere, încât mă tem să nu-i 
provoace o criză cardiacă. 

- Asta-i o propunere dată-n praştie, băiete. După pusul 
ventuzelor în vârful prepeleacului, cafeaua e marea mea spe- 
cialitate. Lasă-mă doar zece minute. 

- O.K., în vremea asta eu descarc bagajele unchiului. Intră, 
şchiopârţ-şchiopârţ, în colibă. Eu, cu o rotire de 

periscop, mătur întreg orizontul. Nobody. Street-ul e mai pustiu 
decât o uliţă de la Cernobil după fâsâiala reactorului. Peste zece 
minte, mă prezint la mami, după ce le-am scos pe cele două 
paiaţe şi le-am împachetat, depozitându-le în camera răposatei 
Martine Fouzitout. 

- Ai telefon? îmi întreb răpitoarea vecină. 

- Glumeşti, băiete? Asta-i unealta mea de muncă. Ţin o listă de 
clienţi, bărbaţi singuri ori soţi a căror nevastă e bolnavă, şi le 
telefonez cu regularitate. îi momesc, povestin-du-le ce chestii le- 
aş face dacă ar veni să mă vadă. Am voce radiogenică, dacă ai 
băgat de seamă. După flecăreala mea, câte unul din zece apare; 
în principal vicioşii, cei ce se dau în vânt pentru amorul de 
caracter: bici, lanţuri, sculă de cauciuc - cunoşti chestiile astea. 
- Din auzite, scumpă vecină.. Sistemul meu glandular e-suficient 
de performant ca să n-am nevoie de asemenea stimulente de se 
potrivesc cu amorul ca un sifon cu o sticlă de Chateau-Yquem. 
Şi cu asta mă îndrept către telezbanţul aşezat pe un morman de 
broşuri licenţioase, coperta celei de deasupra înfăţişând un 
frumos efeb blond, îmbrăcat în piele, pe cale de a-şi lăsa linsă 
linia albastră a Vosgilor de către un ofiţer al poliţiei călare 
canadiene, în uniformă de paradă. 

Formez numărul „vărului" de la Ambasada Franţei, ginerele 
Mathildei Pacoste. 

- Noutăţi, Lionel? îl atac din prima. 

- Tocmai au sosit, vere. Matricola 6018 a FBI a fost ucis 
săptămâna trecută. Dar nu se chema Whitley Stiburne, ci 
Benjamin Stockfield. 

Un imn de mulţumire începe să lălăie în nobilul meu suflet. Va 
să zică Micul Gibus i-a scos ochiul nu unui agent special, ci unui 
borfaş. Domnul fie călduros lăudat! 


- Mă cheamă Cathy! îmi face cunoscut venerabila borfiştină, 
turnându-mi în ceaşcă o cafea bine mirositoare. 

- Şi pe mine Tony. 

- Va trebui, totuşi, într-o bună zi, să-mi dai obolul tău, băiete, 
visează dânsa în timp ce eu suflu în băutura fierbinte. De cel 
puţin zece ani n-am mai golit punguţele unuifrenchie; mi-ar face 
o plăcere nebună să-mi adaug încă unul în palmares. 

- Ar trebui s-o facem, făgăduiesc în chip temerar, gândind 
tocmai pe dos decât vorbesc. Dacă mi-ai zice câtă ceva despre 
Martine, Cathy? Unchiul a pierdut-o din vedere acum o mie de 
ani, şi tare ar vrea să mai afle cu ce s-a ocupat ea la Los 
Angeles cât timp au fost despărțiți. 

- Nu mare lucru, mă asigură prietena din copilărie a lui 
Mathusalem. O dată pe lună, pleca într-un mic voiaj de circa trei 
zile, şi în restul vremii pilea şi se crăcăna cu ajutorul unor domni 
de nimereală; dar cred că era chestie de plezir, pentru că 
altminteri lăsa impresia că nu-i lipseşte nimic. Viciul ei, dacă-i 
pot spune aşa, era să cumpere tablouri. Or, după cum ştii, 
tablourile sunt scumpe. Murea de bucurie în faţa unor desene pe 
care eu nu le-aş fi pus nici la privată. 

Uneori mă mai chema să mi le arate, într-atât simţea nevoia să- 
şi împărtăşească bucuria aia. Eu, ca să n-o supăr, spuneam că 
mi se par frumoase. - Râde ascuţit: De nu-ţi place, un lucru, nu 
înseamnă că trebuie să le faci greață şi altora, nu? 

încerc să-mi închipui viaţa Martinei Fouzitout în acest oraş atât 
de străin de Franţa. De ce o asemenea casă, vopsită ţipător, în 
cartierul negrilor? Şi mai cu seamă de ce, dintr-o dată, după 
moartea ei, hoarda asta de ucigaşi interesaţi de oamenii pe care 
ea îi cunoscuse, ca şi de cei (ca mine) investigându-i trecutul? 
Poate că glumeţii sechestraţi în mod absolut arbitrar mă vor 
putea lămuri? 

îi zâmbesc gazdei mele de-o clipă. „Cathy, îi zic în gând, 
duhneşti a rânced, carnea îţi e tare ca pânza unui steag udat de 
ploaie, l-ai face să vomite până şi pe un şobolat în călduri şi, 
când omul te contemplă, se convinge că o micţiune bine pusă la 
punct e preferabilă unui coit cu dumneata. Şi totuşi îmi placi 
pentru această gentilă obstinaţie galantă". 

- La ce te gândeşti? mă întreabă. 

- Cathy, îi răspund, miroşi ca o femeie în floarea vârstei, carnea 


dumitale e ispititoare, l-ai face să se încoţopenească până şi pe 
Rudolf Valentino dacă s-ar scula din morţi, şi ar trebui să fii 
impotent sau pede ca să nu sări pe matale la cea dintâi privire; 
şi totuşi nu-mi place că o faci pe misterioasa. 

Auzind laudele, ea începuse nu să se umezească, fiindcă la 
vârsta asta păsărică îţi e în reflux, ci.să-şi fâţăie tărtăreaţa; însă 
ultima apostrofare o împietreşte. 

- De ce răutatea asta, băiete? 

- Haide, haide, zic, implor de la dumneata amănunte 

despre viaţa compatrioatei mele, ai petrecut ani de zile în 
vecinătatea ei, şi tot ce ştii să-mi spui e că bea de stingea şi se 
suscrăcea din când în când. O fată atât de bine informată ca 
dumneata, căreia nu-i scapă nimic! 

- Dar te asigur, frenchie... 

îmi golesc ceaşca şi pun pe masă o bancnotă de cincizeci de 
dolari. 

- Bine, să nu mai vorbim de asta, Cathy! Sunt dezamăgit, dar nu 
contează. Credeam că o să facem o pereche, dumneata şi cu 
mine, deoarece curentul era favorabil... 

Ea răguşeşte de atâta strigat*: 

- Te înşeli, băiete! Departe de mine ideea de a-ţi ascunde ceva. 
Dacă, poate, o fac e pentru că nu ştiu ce ţi-aş mai putea spune, 
iepuraşule. 

Dezolarea ei îmi dă remuşcări. Dar spiriduşul din mine mă 
convinge să insist; probabil fiidcă adulmecă mai bine decât 
mandea? 

- Cathy, frumoasa mea, concetrează-te! De-a lungul anilor 
vreun incident neobişnuit, care să ţi se fi părut anormal şi pe 
care mai apoi l-ai uitat; intră niţel în dumneata însăţi, dragă, 
cercetează-ţi trecutul! 

Se gândeşte atât de intens, încât îi aud creierul trosnind. Apoi se 
înseninează, o lumină ca de neon îi iese din tenebrele bătrâneţii, 
precum razele unui bec dintr-o pivniţă. 

- Dumnezeule mare, bineînţeles! strigă. 

* O asemenea frază nu poţi găsi decât într-un Şan Antonio. - 
Directorul literar (n.a.) 

Aştept. Ea declară: 


- Uitasem de negrul pe care 1-a omorât acum doi ani! Ochii mi 
se fac pâlnie şi urechile cât cepele. 

- Martine a omorât un negru? 

- O, era în legitimă apărare, te asigur. Băiatul îi forţase uşa, cu 
gândul s-o jefuiască. Şi eâ a intrat tocmai când el îi găbjea 
nenorocitele alea de tablouri. Aşa că tipul s-a aruncat asupra ei 
şi a violat-o. Când a terminat, a zis că o să-i taie gâtul şi a scos 
un cuţit din buzunar. Noroc că Martine ţinea mereu un pistol sub 
pernă. A reuşit să-1 scoată în timp ce negrul deschidea lama şi i- 
a golit în burtă încărcătorul. Omul a murit în drum către spital. 

- Şi dumneata uitai să-mi spui povestea asta, Cathy? Bunica ia 
poziţia ghiocelului. 

- Ştii, franţuzule, vremea trece, fiecare zi aduce alte belele... Şi 
mai e şi vârsta ai? Dar pe asta, din cochetărie, se abţine s-o 
invoce. 

- Ce urmări a avut istoria? 

- Nici una. îţi mai zic odată: legitima apărare a fost repede 
stabilită, şi băiatul avea un cazier lung cât un preş de biserică. 
Pe lângă asta, fata se mai alesese, în afară de viol, şi cu o 
grămadă de contuzii. 

- Simţeam eu că ştii mai multe chestii decât LosAngeles 
Chronicle, Cathy. 

Depun un sărut cast pe fruntea cu ridurile astupate cu mastic şi 
mă duc la cei doi apostoli, taman bine când domniile lor încep 
să dea semne de dezmeticire. 

Actele trebuie să fie de sanchi; sunt un prea vechi drumeţ ca să 
nu-mi dau seama de asta. Când examinezi hârtiile unor tipi 
îndoielnici, ai o reacţie tipic copoiască: aidoma unui bijutier, 
deosebeşti veritabilul de fals. în vreme ce ei îşi desprăfuiesc 
creieraşii, eu mă întorc la Cathy şi telefonez la Malibu. îl obţin pe 
Bruce, care mi-o dă pe Angela căreia îi explic că totul merge 
bine şi că ar fi drăguţ din partea ei dacă mi i-ar expedia la 
Venice, cât mai curând posibil, pe Bem şi Pinaud. Mă asigură că 
se va ocupa personal să-i aducă, dar o conving să renunţe, 
fiindcă nu vreau să se facă remarcată în acest cartier lumpen. 
Aşa că bine, îl va mobiliza pe şofer. Adaug că acesta va trebui să 
pornească înapoi îndată ce şmecherii mei vor fi ieşit din tăblărie. 
Unul dintre tipi pretinde că se numeşte Mortimer, celălalt că 
Wilson, ceea ce denotă din partea lor o exemplară lipsă de 


imaginaţie. Hotărând să nu încep şedinţa fără asistenții mei de 
şoc, mă aşez în fotoliu alături de guguştiuci şi mă pun pe visat- 
mania mea în cazurile grave - , contemplând interiorul 
modestului bârlog, scos din comun de către operele care îl 
tapetează. 

Martine sosea la Paris tinerică de tot, dar de pe acum fără iluzii. 
Avusese scandaluri cu bătrânul ei care, după câte presimt eu, 
nu fusese un nene chiar ireproşabil. Curioasă din fire, i-a 
căşunat pe monstruoasa daravelă a domnului Felix. O temerară, 
ce nu se da înapoi de la nimic. Aventurieră, probabil. Care i-a 
fost parcursul înainte de a eşua la Venice? în al său curriculum, 
aici apare un hiatus. Instinctul îmi şopocăie că a fost amestecată 
în nişte lucruri deloc banale, învecinate cu ciudăţenia. Ceva de 
anvergură, pus la cale 

alături de cowboy. Ştii ce mă frapează? Că marmazela Fouzi- 
tout, în capcana ei de şoareci de la Venice, şi elveţiflincul, în 
ranchul său pierdut şi putred de la Morbac City, se supuneau 
unui imperativ identic: spaima. Amândoi se-ascundeau. Ce alte 
motive ar fi avut perechea de europeni exilați să trăiască atâta 
amar de ani în asemenea locuri? Da! Da! Da! Adoptat în 
unanimitate! Cu siguranţă că şi unul şi altul se ascundeau. Daro 
anumită nevoie îi obliga să se întâlnească o dată pe lună. 

lar într-o zi un fir de nisip s-a strecurat în existenţa Mar-tinei. Ca 
urmare a ce? A relaţiilor ei cu părintele Machicoule? Fiindcă a 
ucis un violator negru? Pentru un alt motiv, încă invizibil? Boala 
ei - poate? Ce curioasă relaţie o lega de cowboyul elveţian! Se 
duce să-l vadă, îndeplinind astfel o îndatorire ori dând ascultare 
unei necesităţi; n-a zis Grace, servitoare negresă a preotului, că 
pentru Martine era o corvoadă acea călătorie lunară în ţinutul 
fierbinte şi deşertic? Ce-i ducea elveţianului sau ce lua de la el? 
în orice caz, între cei doi avea loc un schimb. De dragoste? M-ar 
mira. 

Cumetrii priponiţi şi înzăbăliţi îmi aruncă priviri furibunde, în 
care se citesc ura şi neliniştea. Se întreabă, pe semne, de ce 
rămân inactiv după ce i-am neutralizat. E tocmai bună 
indiferența asta pasivă pentru a-i pregăti pe oameni în vederea 
confidenţelor. Las' să le fiarbă niţel ulcelele! Şi să le sară 
capacele până-n tavan! 

Trec patruzeci de minute. Ideile mele capătă contururi 


neaştepate pe urmă se înfăşoară la loc pe mosorel, ca banda 
magnetică dintr-o casetă video. Unul dintre prizonieri, lo 
mexicano, începe să emită sunete nearticulate, ca să-mi atragă 

atenţia. Speră să-i scot căluşul, pentru a se face auzibil. In loc 
de aşa ceva, mă aplec foarte liniştit către el şi-i lipesc de buze 
un mic croşeu sec, de cele ce-ţi umple de aburi ventilatorul, fără 
să te k.o. După care mă aşez la loc şi-mi reiau cursul deducţiilor. 
O cotigă încetineşte în faţa căsuţei. Limuzina bubuia a lui Harold 
J.B. Chesterton-Levy opreşte, obstruând străduţa. Lordul 
Berurier şi contele de Monte Cristo coboară dintr-însa cu 
demnitate. Bătrâna coţofană de Cathy îi zăreşte şi mă 
interpelează: 

- Auzi frenchie, primeşti lume bună! L-a privit, în treacăt, pe 
Şuncă. 

- Oamenii mei de afaceri francezi, o lămuresc. Fraţii Lumiere se 
înclină în direcţia castelanei şi mi se 

alătură. 

- Frumuşică fată, notează Borţomega. 

- Pentru zece dolari, o poţi avea şi mai capeţi şi-un pahar de 
trăscau, ca să-ţi revii după partida de tăbăcit salteaua. 

îi duc până la odaie, le arăt cele două salamuri şi-i întorc îndărăt 
la intrare. 

- Pornim la vânătoare, le explic. Pentru prima dată ne intră nişte 
cărţi ca lumea. Până acum am fost duşi cu preşul, luaţi cu asalt, 
ni s-au amuţit martorii. Vreau ca toate astea să înceteze, nu pot 
rămâne la nesfârşit departe de casa mutrelor stâlcite. Am 
hotărât să mă întorc la slujba mea în patruzeci şi opt de ore 
după soluţionarea definitivă a acestui joc de cuvinte încrucişate. 
Vom reconstitui al nostru trio de şoc: Cesar, Alexandre-Benoit, 
Antoine. Unul pentru toţi şi toţi pentru mine. 

Destul de grandilocvent? Totodeauna un şef, înaintea atacului... 
Vrem nu vrem, curajul îşi are izvorul în vorbe, şi nciodată nu ne 
lăsăm ucişi în tăcere: trompete sau blablabla - eroul are nevoie 
de sunete ca să meargă la moarte; şi tot astfel măgarul ca să-şi 
poarte samarul. Emoţionaţi, cei doi scumpi ai mei îmi întind 
mâinile. 

- lată şi rolurile voastre, continui. Ţu, Pinaud, o faci pe vulpoiul; 
tu Beru, pe lupul. 


- Şi tu? întreabă amândoi, într-o jenantă unanimitate. 

- Eu? zic. Eu îl joc pe papagal. O să le pun întrebări celor doi 
pitpalaci, şi Alexandre-Benoitiva face TOT CE E NECESAR pentru 
ca aceştia să răspundă. Reprezintă unica pasarelă ce ne poate 
duce la adevăr *. 

Pinaud îşi pipăie chiştocul stins, ca să se asigure că mai are 
„trup", apoi îl reaprinde, pârlindu-şi părul din nas. 

- In ce constă rolul de vulpoi? 

- In a explora viziuinile. Vedeţi voi, heruvimilor, cu cât mă 
adâncesc în gânduri, cu atât mi se pare că baraca asta a jucat 
un rol important în aventura fetiţei Fouzitout. Mica investigaţie 
căreia ne-am dedat aici nu mă satisface; aş vrea tare mult să 
reiei percheziţia şi să-ţi pui la contribuţie întreaga isteţime de 
băiat deştept. 

La care Beşleagă răspunde: 

- Mă voi concentra. 

Se aşază într-un fotoliu şi-şi încrucişează bătrânele aripioare 
peste bătrâna bătăturică. 

XVII 

CAPITOL NEGRICIOS 

Mare psiholog Berurier, Alexandre-Benoit. îmi zice, după ce 
închidem uşa: 

- Trebă să-i testez mai-înainte să-ncepem. 

îşi scoate haina, o aşază pe săptarul unui scaun, îşi suflecă 
mânecile, îşi împinge găina pe creştetul craniului de bovideu și- 
şi freacă încetişor falangele de vipuşca cioarecilor. 

- Hai să vedem ce-o să văz! anunţă apropiindu-se de cei doi. 
Bonjurică, băietanilor! 

Cu o promptitudine de care la prima vedere nu l-ai crede în 
stare, îşi aruncă amândouă labele o dată în prohabul tipilor, ca 
un cotoi mieros înşfăcând doi şoareci adormiţi. Şi strânge. Eu, 
aşezat la doi metri distanţă, mă străduiesc să nu iau seama la 
nimic. Totuşi aud văicăreli dindărătul căluşurilor. 

Grasul se ridică, dezinvolt: 

- O să-1 dau în tărbacă pe ăsta, hotărăşte arătând spre mexican. 
Când le turteşti măslinele, cei din neamul lui devin mai lesne 
melancolici. 

Scoate cu băgare de seamă căluşul tipului care profită de ocazie 


ca să orăcăie ca un dihor veritabil. Grasul îşi plasează la 
orizontală pumnul şi, precum un poştaş aplică o ştampilă unui 
timbru, îşi repede cele două livre de came cu os peste dantura 
vorbitorului. Câţiva canini şi tot atâţia incisivi încep să macereze 
în borş în gura prepusului. 

- Taci şi vorbeşte! mârâie Beru. Abule cu întrebările, fiule. 

Mă apropii de pat. în loc să-1 interoghez cu privire la ce mă 
interesează, fac un mare ocol, ca să-i aiuresc pe cei doi domni, 
să le dau de crezut o grămadă de chestii. 

- Cine 1-a răcit pe Benjamin Stockfield, agentul FBI înmatriculat 
sub numărul 6018? 

Aici brunetului începe să-i derapeze materia cenușie. Nu se 
aştepta la una ca asta. lată-1 că eşafodează ipoteze în contul 
meu. Să fie şi mandea vreun nene de la FBI? 

- Nu ştiu, eructează pacientul lui Mata Hală. 

- Ce zice? întreabă cel din urmă. 

- Că nu ştie. 

- Ei bine, trebuie să afle! mă asigură Dolofanul, înverşunat 
definitiv asupra genitalelor mexicanului, îşi 

scoate vechiul Opinel cu mânerul de lemn, îl deschide, pune 
piedica pentru a-i bloca lama şi o înfundă pe cea din urmă în 
şliţul victimei. Briceagul ăsta e o parte din viaţa prietenului meu 
care îşi petrece zilele libere plimbându-l pe o piatră; şi 

nu vei găsi în Pigalle arab dispunând de un şiş mai bine ascuţit 
decât acest simpatic Opinel de origine totuşi rurală. Omul 
scoate un nou strigăt, fiindcă vârful cuţitului 1-a înţepat. Beru 
retrage niţeluş scula şi decupează slipul şi pantalonii, urcând 
până la curea. Părţile în cauză sunt acum libere, expuse 
sadismelor valorosului meu asistent. 

- lacătă-ne gata de trebuşoară, constată Alexandre-Benoit. 
Esplică-i urâtului ăsta c-o să-i bărbieresc capişonul până în 
partea ailaltă. N-o face zbanţul lui cât Bizerta; dar, alături de o 
mutră simpatică, îşi are valoarea lui. Aş putea să-i selecţionez, 
pe loc, tot beţigaşul, la firul bărbii, da-i mai dau o şansă: ultima. 
Dacă, după ce n-o mai avea pălărie la ciupercă, se hotărăşte să 
cânte, îi las picioruşul; şi, după ce s-o cicatriza, poa' să joace şi 
numa' cu el ţurca-n bibă. 

Traduc vorbă cu vorbă. O expresie oripilată contorsionează faţă 
insului. 


- Ascultă, bătrâne, îi zic conciliant, trebuie să-ţi dai drumul la 
gură; dacă te încăpăţânezi, grasul ăsta va face tot ce-a spus şi 
încă ceva pe deasupra. în comparaţie cu el, Atila era un 
analfabet. . 

- Nu pot spune nimic, habar n-am despre ce vorbiţi, pricepeţi? 
Nu ştiu, vă jur pe mama! 

- Ce zice? întreabă robotul meu de serviciu. 

- jură pe mama lui că nu ştie nimic. 

- A, figura asta nu-mi place deloc! O mamă trebuie respectată. 
Cu un gest deliberat, apucă marafetul băiatului şi începe să-i 
cresteze dopuşorul. Celălalt zbiară atât de tare, încât Beru 

e nevoit să-i arunce o perna peste mutră înainte de a continua. 
Dar uite că al doilea bobocel, americanul, începe să-şi scuture 
capul şi să emită nearticulaţii. Mă prind că are ceva de co- 
municat şi-i ridic căluşul. 

- Lăsaţi-1, nu ştie nimic, îmi zice. 

Cu o mişcare a mâinii, îl opresc pe Beru. 

- Dacă ştii că el nu ştie, înseamnă că dumneata ştii! obiectez. 
Face un semn de supunere: 

- într-adevăr. 

» - în cazul ăsta, scumpe prietene, te ascult. 

- Insul de care vorbiţi a fost demolat de un anume Witley 
Stibume. 

Uf, de data asta se pare că am pornit cu dreptul. 

- Cel unde percheziţionaţi adineauri? 

Un nou punct marcat de eminentul, supradotatul San-Antonio. 
Parlagiul îşi dă seama că n-are de-a face cu o car-toafă, ciun un 
om superior informat. 

- Exact. 

- Pentru ce firmă lucraţi? 

- Dacă v-aş spune, aş fi mort. 

- Şi dacă nu-mi spui tot asta o să ajungi, îl asigur ară-tându-i-l 
pe Beru. E vorba de o alegere, ca întotdeauna în viaţă. A 
dumitale se rezumă la a muri fie „cu certitudine şi imediat", fie 
„poate şi mai târziu". 

- Unde am ajuns cu afacerea? se nelinişteşte Mamutul, pe care 
inactivitatea îl devalorizează. 

- Stătu quo! îi răspund, cu gândurile aiurea. 

- Să vezi atunci ce mai statui o să-ţi fabrice nenea din hulubaşii 
ăştia. 

Lo mexicano sângerează din glandul crestat, la care se chinuie 
să privească în ciuda legăturilor. 

- Crezi că o să i se poată face un punct de sudură? întreabă 
Majestatea Sa, fără compasiune, ci curioasă. 

Mă aplec spre american şi-i poruncesc asistentului: 

- Apasă perna pe muia cejfuilalt. - Apoi, către susnu-mitul: Nu 
vrei să vorbeşti de faţă cu acolitul dumitale. Aşa că o să te 
întreb ceva la ureche; dacă am ghicit, clipeşte. Aparţii 
Sindicatului crimei, aşa-i? ,, 

Se uită fix la mine şi încuviinţează. Oare exprimă adevărul sau 
îmi pune ciocuri? Poate i-am sugerat o pistă care-i convine? O să 
vedem. Trec la cumătrul lui. Acesta se sufocă sub perna solid 
ancorată în juru-i. îl las să-şi tragă sufletul. 

- Du-i tovarăşul în camera de alături, Grasule; Cesar îl va 
supraveghea, şi tu revino aici. 

Fără a cere nici o explicaţie, Beru mi se supune. La întoarcere, 
îmi şopteşte: 

- Ţi-era teamă că „se jenează" să ciripească unul în faţa altuia? 
Deloc prost Malacul. 

- Pauza s-a terminat, anunţă el. La muncă! Aflăm noi îndată 
dacă o să-ţi termin zilele picurându-te printr-un robinet de 
irigator sau prin ăla de ţi 1-a cadorisit mă-ta. 

Bucă face să-i sclipească lama cuţitului care, de-a lungul 
ascuţirilor, şi-a pierdut jumătate din lăţime. 

- în contul cui lucraţi, dumneata şi camaradul de-alături? 

Tace o vreme: dar, realizând că torţionarul i-a înhăţat iar, şi cu 
amândouă mâinile, mândria, se grăbeşte: 

- Al Sindicatului! murmură, ca şi cum ar fi mai grav să trădeze 
cu voce tare. 

Deci guguţă cel cu pleoapa căzută n-a minţit? Ţi-am spus eu că 
până la urmă ajungem unde trebuie. 

Chestia ne ia mult timp. Nimic nu-i mai delicat decât să pui 
margine-n margine nişte elemente disparate şi nişte mărturisiri 
smulse sub constrângere, pentru a reconstitui, treptat, un 
puzzle din cale-afară de şchiop şi care să exprime în cele din 
urmă o idee plauzibilă. Totul seamănă puţin cu alcătuirea unui 
portret-robot. Se procedează prin tatonări şi chiar, câteodată, 


prin divinaţie. Se obţine câte un detaliu ce te umple de bucurie, 
crezi că-i esenţial pentru portret, pe urmă apar altele, 
neutralizându-1, şi ajungi să-1 dai la gunoi când descoperi că nu 
se mai integrează în ansamblul pe cale de a lua naştere. 
Suntem în plină activitate când draga de Cathy vine să ne sune 
la uşă. Seara care câştigă teren începe s-o transforme în Muma- 
Pădurii. Are nevoie de renovări urgente, dar oglinda îi e lipsită 
de elocvenţă la lumina chioară a lămpilor, aşa că nu şi-a mai 
pictat imensa gură de metrou care, spălăcită, i se întinde peste 
toată partea de jos a feţei; nici nu şi-a mai văruit cu albastru 
pleoapele care ar putea da de bănuit că un client irascibil i-a 
tras o chelfăneală. E carnavalescă domnişoara vecină. 

- Mă gândeam că o cafea v-ar face plăcere? întreabă. 

Şi-a schimbat rochia ca de fandango de braserie sevillana contra 
unui capot înflorat, crăpat până la piepţi şi decoltat până la 
pubis. îi răspund că nu, mersi frumos, ne pregătim de culcare. 
lată însă că Beru, alertat de organul feminin, îşi abandonează 
clienţii şi iese la iveală, gata de orice vitejie. 

- Cu ce-l putem servi pe ăst poponeţ? gângureşte elefantul 
african, rostogolindu-şi bulbucii. 

- Venise să ne propună o cafea. 

- Fmmoasă idee! 

- Vrei să-i vadă pe amicii de ici-şa? 

- Nu, da' eu o să fac o pauză pentru fumat; încep să ostenesc de 
cât m-am cheltuit. 

O prinde de mijloc pe Cathy şi o îmbarcă fără să-mi mai aştepte 
părerea. Şi nu greşeşte Ursuleţul - oboseala începe să apese din 
greu. De altfel „vulpoiul" Pinaud şi-a abandonat căutările, de 
dragul unei horăieli de campion, oferite într-un fotoliu. Mă întorc 
la cei doi flendurişti, care poartă stigmatele unui interogatoriu 
berurian extrem de „sârguincios". Văzân-du-i, ai crede că au 
scăpat dintr-o catastrofă feroviară. Au nişte mutre de post- 
deraiere. Costumele le atârnă în fâşii, şi privirile le sunt abătute 
şi languroase ca ale bărboşilor întorşi de la Verdun. l-am pus de 
faţă unul cu altul, aşa că ştiu, reciproc, că au turnat Sindicatul. 
Americanul, care pretinde că s-ar chema Steve, întreabă cu cele 
două umlfături ce-i înlocuiesc fosta gură: 

- Şi acum? 

Pentru el, verdictul e clar: va încasa în dovleac o sămânță de 


plumb, mai înainte de venirea zorilor. Ce altă încheiere ar 

găsi el însuşi scurtelor noastre relaţii, dacă ar fi în locul meu? lar 
eu, ca şi el, îmi susur în adânciturile creierului: „Şi acum?" 

Cei doi bandiți sunt flambaţi numa'-numa'*. Când se vor 
întoarce la birou, patronii lor vor remarca îndată că au fost luaţi 
la refec şi, după starea de plâns în care se află băieţii, nu se vor 
îndoi nici o clipă că amândoi au vorbit. Atunci, ca să aibă 
conştiinţa împăcată, îi vor da la darac la rându-le, astfel că bieţii 
zuavi nu mai au nici o şansă la un milion de a scăpa cu bine. 
Ceea ce mă încearcă la o astfel de perspectivă seamănă 
aproape cu stinghereala. Ce dacă sunt nişte ucigaşi - nu mă 
simt deloc mândru că i-am azvârlit într-o asemenea groapă cu 
rahat. 

- Acum? repet cu glas tare. Acum nu vă mai rămâne decât o 
soluţie, băieţi: să vă trimiteţi vreo zece ani la mititica, fiindcă 
altfel lumea o să fie prea strâmtă ca să scăpaţi de câinele ăla de 
Sindicat a vostru. Plecând de aici, găuriţi şi voi o bancă sau şutiţi 
o bijuterie şi lăsaţi-vă agăţaţi de gabori. 

Un firicel roşu i se scurge din colţul gurii. 

- Dumneata crezi că beciul te poate apăra de Sindicat? Asta-i la 
fel de activ acolo ca şi-aiurea. In mai puţin de o lună vom fi 
găsiţi, spânzurați în celulă; sinucişi, chipurile. 

Aici am ajuns cu privire la destinul lor, când iată-1 pe Pinuche 
apărând, cu ochii încă lipiţi de somn. Da, intră cu mersul lui 
fâlfâit, care te face să crezi că numai dunga de la pantaloni îl 
ajută să rămână în picioare. Dar de ce-şi ţine amândouă mâinile 
ridicate până în dreptul umerilor de bâtlan? 

Să-ţi spun? Ei bine, fiindcă are înfiptă în spate ţeava unei flinte. 
lar cel care ţine ţeava flintei e un zdrahon imens, cu mutra 
ciupită de vărsat, cu basul turtit de o grindină de pumni, ceea ce 
îi dă înfăţişarea unui cuţitar dintre cei ce mişună prin filmele 
americane white-negm, de serie B. 

Şi chestia cea mai frumoasă e că n-a venit singur drăgălaşul. O 
damă îl escortează (ori el o însoţeşte pe persoana de sex). lar 
eminenţa cenuşie nu e alta decât tovarăşa lui Witley Stiburne, 
de pe vremea când acesta din urmă ne vizita la motelul 
indianului, la Morbac City. îţi aminteşti? Ticăloasa care s-a tirat 
în timpul încăierării. Şi uite-o din nou, pretine. Tot atât de 


flenduroasă şi slăninoasă, aducând cu una de-alea care, 
odinioară, te puneau să plăteşti pentru şederea pe băncile din 
grădina publică. E nostim, o uitasem pe păguboasa asta; şi- 
acum vezi: întoarcerea de te bagă-n greţuri... E încărcată şi ea: 
un calibru simpatic, cu mâner de fildeş, pe care copilaşul ei i 1-a 
făcut cadou de Ziua mamelor. îmi zice: 

- Tu şi moşul mergeţi la peretele din fund, unul lângă altul, cu 
mâinile ridicate şi lipite de zid. 

Americanul Steve, dominându-şi melancolia firească, începe să 
trâmbiţeze, pe un ton ce s-ar vrea bucuros: 

- Hello! Miss Bulitt! Veniţi la timp, uitaţi-vă ce ne-au făcut 
nenorociţii ăştia ca să ne silească să vorbim! 

Să ştii că miss Bulitt merită să fie privită mai îndeaproape, 
întrucât e un personaj ieşit din comun. Are obrajii fleşcăiţi şi 
palizi, constelaţi de puncte negre înfloritoare, bărbie triplă, părul 
de un roşcat-coada-vacii, încreţit pe frunte, un nas cioc-de-raţă, 
sub care vegetează un soi de căpşună dezgustătoare. Nu ştiu 
dacă vreun damnat se sacrifică pentru 

a-i fricţiona tubulara; în caz afirmativ, performanţa lui ţine de 
eroism. Totuşi înfăţişarea duduii e prea bărbătoasă ca să lase de 
presupus că*dânsa ar avea moravuri ortodoxe. Cămaşa o poartă 
descheiată, pentru a scoate la vedere o burtieră jegoasă, yean- 
ul purtat la prima noastră întâlnire, atât de fugară, se dovedeşte 
un bluzon de doc verde, mototolit, la coate cu petice de falsă 
piele de căprioară. Din felul cum i s-a adresat Steve, deduc că 
malaca asta e un cineva în „branşă", dispunând de puteri 
întinse. 

- Şi voi n-aţi vorbit? întreabă ea, apropiindu-se de camaradul de 
regiment. 

- Ne cunoaşteţi, miss Bulitt! se apără băiatul, cu o energie care 
sună la fel de convingător ca boscorodeala unui vânzător de 
tablouri. 

Missa zâmbeşte şi, cu mâna liberă, extrage din bluzon un aparat 
cromat, cu cap negru, zbârcit. 

- Uiţi de micuțul meu microfon direcţional cu infraroşii. De 
aproape o oră stau în stradă, la volanul maşinii, ascultân-du-1 
pe Burky. 

Celălalt, învins, tace. Lo mexicano începe să geamă: 

- Ar trebui atunci să ştiţi câte am îndurat, miss Bulitt! Nimeni n- 


ar fi rezistat la aşa ceva. Uitaţi-vă la podoaba mea, miss Bulitt, 
în ce hal a ajuns! 

Ea nici măcar nu-şi pleacă privirea. 

- Crezi cumva că ridicolul tău membru mă va face să plâng, 
cretinule? 

- Vă implor, priviţi! 

De data asta, domnişoara se uită. 

- Sunt mărinimoşi amicii tăi, ţi-au cruțat boaşele de godac. 

- Nu-s amicii mei, miss Bulitt! 

- Oricum, eu sunt mai puţin cumsecade decât ei! zice ducând 
arma spre vintrele ucigaşului. 

Acesta înnebuneşte. 

- Ce vreţi să faceţi, miss Bulitt? Nu! Nu! 

Dar ţeava s-a cuibărit între testiculele mexicanului. Sălbatica 
apasă pe trăgaci. Cu un calibru atât de baban, sângele 
împroaşcă peste tot, laolaltă cu firimituri de fudulii. Omul scoate 
un vaiet cum n-am mai auzit niciodată. Are un crater pupuriu în 
locul părţilor, care s-au risipit în toate părţile. 

- Juisezi, micuţule? întreabă căpcăuna impavidâ. Bu-cură-te pe 
îndelete; dacă eşti cuminte, o să te mântui îndată. - Şi-şi 
îndreaptă arma spre american: lar tu, Stevie, unde-1 vrei pe-al 
tău? 

Câteodată curajul le revine celor disperaţi, care ştiu că NIMIC 
nu-i mai poate salva. 

- în curul tău mare şi plin de căcaţi, acolo-1 vreau! 

- la te uită ce bună idee, face ea; un glonţ în boaşele idiotului 
ăla şi unul în gaura ta de fată mare. Asta şi merită vânzătorii. 

îl rostogoleşte într-o parte pe însălămat şi, cu ţeava nenorocitei 
de bombarde, îi caută prin stofa pantalonilor locul numit. Steve 
e, tot, o turbare (provizoriu) vie. O priveşte pe miss cu nişte ochi 
care-i ies de douăzeci de centimetri din orbite şi zice: 

- Ştii ce diferenţă e între bofleanca şi fleanca ta, vacă borţoasă? 
Nici una. Amândouă put a fofleancă! 

263 

Dama îl trage în ţeapă. Glonţul devastează tot circuitul intestinal 
al tâlharului. Care tâlhar emite un horcăit pre-ago-nic. Durerea îi 
e indicibilă. Pantalonii perforaţi îi miros a ars. Ferocea hienă 
înfige ţeava pistoului în rectul ferfeniţat al americanului. 

- Gustă-1 bine, javră de macho ce eşti! 


Acesta e momentul ales de Beru l, regele tembelilor, pentru a 
opera o revenire care nu scapă nimănui. Băiatul intră cu o oală 
mare de porțelan (imitație de Limoges). » 

- Cine vrea o bravă cafea fierbinte? întreabă el cu glas cântat. 
Dintr-o ocheadă se prinde la conţinutul scenei şi se opreşte 
aiurit. 

- A, bun! Se îngroaşă caimacul! murmură apoi, cu demnitate. 
Ciupitul de vărsat ne prezintă lui mister Bibendum şi-i 
porunceşte, cu un gest, să ni se alăture. Aleksandrovici-Benito 
face o încuviinţare de retardat mintal. Docil, se îndreaptă spre 
noi; dar, trecând prin proximitatea malacului, îi aruncă peste 
vitrină conţinutul oalei. Şi tocmai ne anunţase că băutura e 
fierbinte! îţi dai seama de urletul tipului orbit de Lichidul în 
clocot? Berurier îi sparge în creştet oala, pe urmă smulge 
petarda de la Născocor de Cârlibaba. 

- Dă-o încoace! îi zice. Tu eşti prea tâmpit ca să te joci cu arme 
de foc. 

Urmarea trebuie să ţi-o prezint în ralanti, ca să te fac să pricepi. 
Femeia vrea să se întoarcă spre el, numai că, ironie a sorții, şi-a 
vârât prea adânc pocnitoarea în posteriorul ameri 

canului, iar durerea contractând sfincterul muribundului, ea are 
probleme cu recuperarea. Răstimpul cât depune strădanii îi e 
suficient Grasului pentru a-i clăti cu extract de plumb 
meningele. Huria se prăvale, trăsnită, peste trupul celui pe care 
tocmai îl sfârtecase. Justiţia imanentă, cum se zice, apoi, la 
Bourgoin-Jallieu, face ca ea să deie ortul înaintea lui. 

Pinaud şi mandea ne abandonăm prea puţin strălucita postură. 
- Să fi sosit oare la momentul oportun sau mă duc singur cu 
preşul? rânjeşte vioaia Umflătură. 

Nu-i displace curcanului ăsta să-şi umfle mărgelele după câte o 
lovitură de înaltă clasă. Doar că se înşală rotindu-şi prea din 
pripă coada. Ciupitul nu-i genul de scufiţă roşie pe care o pui jos 
cu o ulcică de unt. lată-1 venind din nou - şi cu un cuţit în mână. 
Nu cuţit - o daltă subţire, lungă şi ascuţită, cu mâner rotund: 
pentru spart gheaţa. 

- Păzea, Grasule! urlăm în cor Pinuche şi cu mine. Curios lucru 
cum o matahală de o sută douăzeci de kile 

poate dovedi un asemenea reflex! Fără să-şi mai piardă vremea 
„privind pericolul", Slană se aruncă la pământ; dalta i se înfige 


în umăr. Berurier cel de neîmblânzit trage de trei ori, din zbor, 
de jos în sus. Bilanţ: o măslină în mate, alta în stern, ultima în 
gât. Socoteală cinstită şi, pentru zdrahon, definitivă. Singur 
mexicanul, dintre cei patru, încă respiră; dar asta doar ca să fie 
zisă, doar ca să lase impresia că ar mai trăi o ţâră. 

- A fost o seară grea! rezumă Pinaud care, mort după istoria 
Franţei, n-a uitat reflecţia lui Damiers, condamnat de judecători 
să fie tras pe roată şi apoi rupt în bucăţi. % 

Il examinam pe messire Beru. Dalta i s-a înfipt numai în grăsime 
(din care posedă peste tot). 

- Cred că ar fi bine să ne retragem, propun. Vom merge pe jos 
până găsim un taxic. Nici vorbă să luăm tărăboanţele ăstora - 
poliţia va trebui să creadă că a fost la mijloc o reglare de conturi 
între criminali. 

- Uiţi de vecina, care ne cunoaşte; mărturia ei ne va picta cu 
spanac! suspină Pinaud. 

Şi rareori i se întâmplă să rostească vorbe urâte. 

- Cine, păpuşica aia? Am avut eu grijă de ea! ne asigură Buhaiul. 
l-am tras-o atât de gigantic, că vrea absolutamente să vie cu 
mine în Franţa. O pun să-şi pregătească boclutite şi o luăm pe 
sus. Bine faci, bine găseşti; şi scapi şi de un martor jenant. 

In faţa criticismului situaţiei, ideea mi se pare judicioasă. 
Casanova din Venice (am zis bine, „Venice") iese să-şi con- 
tacteze cucerirea. Şi întrucât odaia în care ne aflăm miroase 
atroce a sânge şi moarte, îi propun lui Pinaud să mergem să 
aşteptăm în living. 

- O clipă, răspunde Sagacele. Mă însărcinaseşi cu o misie 
deosebită: să găsesc în casa asta o ascunzătoare... 

e - Şi în loc s-o cauţi, le-ai dormit! ripostez. 

- Nu fi nedrept, nici răuvoitor, Antoine! 

- Doar obiectiv, tăticu'. 

L-am mâhnit; actuala ţigară, nou-nouţă, îi tremură între buzele 
subţiri. 

- Nu te bosumfla, Don Diego! Exagerez. ţ - Mi-ai spus să caut, 
am căutat. 

166 

- Şi cercetările tale n-au dat nimic? 

- Nu! admite acest loial prieten. 

- Bine. 


îşi întoarce spre bibi inefabilul chip de berbec castrat care, o 
dată cu fuduliile, şi-a pierdut tot spiritul belicos. 

- Când am încetat să mai caut, am găsit, micuţule. Ah, lecţiile pe 
care ţi le dă viaţa! 

- Ai găsit? Ce, unde, când, cum? 

- în timp ce stăteam lângă tine, la perete, cu mâinile ridicate. 
Poziţia asta mă obosea, mai ales la umărul stâng, unde mă 
chinuie artrită. Ca să pot rămâne cum mi se poruncise, am prins 
cu degetul mic de la stânga cârligul unde stă agăţat desenul ăla 
de Magritte care înfăţişează un copac golaş, de forma unui 
dulap deschis şi cu o frunză înăuntru. Spre marea mea surpriză, 
am constatat că numitul cârlig serveşte şi drept ivăr panoului pe 
care-i fixat desenul. Şmecheria e că panoul depăşeşte mult 
desenul ca dimensiuni. Tablouri care să mascheze uşa secretă a 
unei case de bani prinse în zid sunt o chestie clasică, banală 
chiar. însă un tablou care să fie, de fapt, închizătoarea unei mari 
ascunzători e mai grozav ca şmecherie, nu? 

însoţindu-şi parabola cu gestul, se duce să dea jos desenul, apoi 
acţionează faimosul cârlig şi trage. O uşă invizibilă - fiindcă e 
alcătuită din şipci de lemn identice ca dimensiuni cu toate 
celelalte ce acoperă pereţii - se deschide dând la iveală un 
dulap prevăzut cu rafturi încărcate de dosare. 

XVIII 

CAPITOL TULBURE 

Doctorul îşi smuceşte capul, fiind trecut de vârsta când putea să 
şi-l scuture. Priveşte cu scrupuloasă atenţie la cele trei sexe 
extraordinare propuse examinării şi ştiinţei sale. 

- Ceva nemaivăzut, mormăie. 

Le ia pe rând în lăboanţele înmănuşate în cauciuc. S-ar zice că 
examinează nişte elefanţi cu trompa în suferinţă. "Le culege în 
ordinea importanţei: la început cel al lui Bérurier, apoi cel al lui 
Félix şi, ca să încheie ciudata trecere în revistă, cel al 
marchizului de Carabas.- împinge condescendenţa până la a le 
îngriji, asistat de o drăgălaşă infirmieră negresă, cu forme date 
naibii. Ceea ce îi atrage următoarea remarcă din partea 
Mamutului: 

- lertare, doc! N-ar fi posibil precum ca să mă ţină miss de 
membru? Că pe matale te-a lovit tremuriciul de bătrâneţe şi mă 
tem să nu mă ia o încoţopeneală, ceea ce n-aş dori să intraţi la 


vreo idee despre apucăturile mele. 

Dar moşul vorbeşte prost franceza - şi absolut deloc franceza lui 
Matahală. La sfârşitul consultaţiei, se întoarce spre Harold J.B. 
Chesterton-Levy: 

- Aceşti comedianţi sunt inapţi să joace în filmul al cărui 
scenariu mi l-aţi supus. Oricum, nu mai devreme de optzile - 
domnul cel slab; şi de două luni - domnul cel tânăr! declară el. 
Şi este expert mandatat de compania de asigurări care îi 
„acoperă" pe cei trei protagonişti ai filmului erotic preconizat; şi 
pe care bunul nostru producător a sesizat-o, având în vedere 
carenţele „actorilor" angajaţi. 

- Bine, zice el. întrucât, pentru luna viitoare, comedianţii au alte 
angajamente, pe aiurea, contractul ce mă leagă de ei este rupt, 
şi ticăloasa voastră de companie va trebui să-mi ramburseze 
cheltuielile efectuate. 

Practicianul ridică din umeri, în semn că „asta-nu-i-treaba-mea". 
Beru, care simte consecinţele micuţei sale asistente, încearcă s- 
o acroşeze pe şest, însă măicuţa Cathy (asistă şi ea la şedinţă) 
îşi apără neamul mai abitir decât Jeanne Hachette 1-a apărat pe 
Beauvais împotriva Temerarului, în 1472 - dacă amintirile mele 
şi Micul Larousse sunt exacte. Aşa că intervine: 

- Dacă plec în Franţa cu mata, darling scump, o fac ca să ducem 
o viaţă serioasă. 

îi traduc Grasului, care râde ca Arcul de Triumf din Defense. 

- Borfeturile astea cuminţite vrea cu toatele să se facă la loc 
fete mari, când de fapt are nişte foflenci lărgite cât 

uşile de hambar. Spune-i că mi ţi-o iau acasă nu ca să ne jucăm 
de-a „Romucea şi Julipârţa", ci ca s-o facă pe mena-jera- 
acţionară la alde noi." Berthy, care mi-ţi adoră scârboşe-niile, nu 
zice ba de-i zgândăre oareşicine eşapamentul pe căi limbistice 
ori degetale în vreme ce scumpa de ea îmi călăreşte poneyul 
sălbatic. Şi tot aşa, când mandea îi gustă din zahar-niţă, moare 
de poftă să-i facă şi ea asta la o damă care o ţine între picioare. 
Cu atât mai mult, în căzu' lu' Cathy, cu cât e vorba de o oamă 
colorată; asta vine de-ţi pune şi mai abitir piper. 

îl abandonez problemelor lui de familie şi mă duc să-mi iau adio 
de la Angela. Tare i-aş mai cadorisi focul meu de artificii la 
despărţire acestei fete de neuitat, care a făcut atâtea pentru 


mine. Dar negustorul ei s-a întors din escapadele moscovite şi 
au amândoi o agendă fără nici o filă nemăzgălită. O prind în 
braţe şi-i dau săruturi umede pe gât, acolo unde se aventurează 
sălbatice fire de păr scăpate din domesticirea maestrei 
hairdresser. Se înfiorează. 

- O să-mi telefonezi, dragostea mea? Noaptea voi sta mereu în 
aşteptare şi, cu decalajul orar, la tine are să fie ziuă. 

- Mă jur! îi răspund. 

Sincer. Dar şi cu reticenţele datorate experienţei. Cunosc mai 
bine decât oricare ce înseamnă „ochii care nu se văd". Fiinţele 
ce rezistă absenței şi rămân intacte în inima ta se numără pe 
inelarul unei singure mâini. Desigur, îi voi telefona... în ziua 
sosirii acasă, apoi săptămâna viitoare. Poate şi încă o dată sau 
de două ori, în urma vreunul imbold al inimii, crezând că ea este 
obiectul acelei porniri; şi dându-mi 

seama că nu, după ce am închis telefonul. Omul nu merge de 
multe ori la ulcior. O, viaţă, ce adâncă e tăcerea ta şi ce 
prostească hărmălaia! 

După două ceasuri, suntem la aeroport, cu toţi în păr, sclipitoare 
echipă pe drum de întoarcere. Mai cu seamă în ceea ce-i 
priveşte pe Felix şi Cesar! 

lar tu, cititor zăpăcit, îţi spui, nevenindu-ti să crezi, îţi spui 
totuşi: „A, nu, fără glumă! Gogoşarul ăsta de Antonio n-o să ne 
lase prostiţi chiar aşa, fără să scuipe şi sfârşitul ! E atât de într-o 
ureche guguştiucul, când îl apucă damblaua, că ar fi în stare s-o 
facă!" Recunoşti că la asta te-ai gândit? Poftim? Zici că nu? Ai 
încredere în probitatea mea profesională? Mersi, e drăguţ din 
partea dumitale! Te iubesc mult, ştii? Câteodată mă prefac că te 
ocărăsc, dar numai aşa, în glumă. De kiki, cum poate încă se 
mai spune la Bourgoin-Jallieu, Saint-Chef, Ruy, Saint-Alban-de- 
Roche, Four, La Tour-du-Pin, Morestel, La C6te-Saint-Andre! 
Bonjur, Berlioz! Sunt inşi pe care îi iubesc şi-i ţin de maimuţoi; 
şi, dimpotrivă, maimuţoi cărora le zic că-i iubesc! 

Bun; aeroportul. Berurier, din precauţie, cumpără hol dogs, ca şi 
patru butelii de vin californian (i s-a pus pata pe ăsta). Felix îi 
scrie, cu discreţie, o carte poştală... Marchizului, ca să 
primească şi bietul de el un mesaj din ţara aceasta plină de 
tribulaţii. Şi vrei să-ţi spun? Cred că e îndrăgostit de boiernaşul 
lui imbecil proful. O, nimic sexual. însă dragostea e 

ciudată. Înţelegi, Félix a fost mereu singur, numai codoiul i-a 
ţinut companie. Şi, cu timpul, ajungi să-ţi dai seama că o simplă 
coadă nu e de ajuns. Aşa ceva n-a ţinut niciodată locul unui 
copil. 

îmi mân cu grăbire trupa din faţa magazinului unde se vând 
jurnale, deoarece o manşetă se lăfăie pe unul dintre cotidienele 
califomiene: „Măcel la Venice". îi recomand Majestății Sale să 
nu-şi lase gagica să ia ziare când se vor împărţi în avion. El iese 
în întâmpinarea pericolului, împingând-o pe mulătreasă într-un 
bar din aeroport. Şi o lichefiază cu tequila. După un sfert de 
ceas, bruna şi-a uitat până şi numele de familie! 

în clipa când ne îndreptăm spre uşile de îmbarcare, mă aud 
strigat. Un om apare în fugă, cu Los Angeles Morning în mână. Şi 
îl agită zbierându-mi numele. Ştii cine-i? James Smith, de la 
firma Smith, Smith etc. Ca să ocolesc primejdia, ies în calea 
băiatului. Cu sufletul la gură, el îmi aruncă din goană: 

- Uf! Am ajuns la timp. Te-am sunat la Chesterton-Levy, unde mi 
s-a spus că tocmai aţi plecat la aeroport. Aţi auzit ce s-a 
petrecut alaltăieri? 

Şi, cu un gest teatral, îmi întinde foaia de varză. 

- Aşa, va să zică! behăi eu. 

- Uluitor, hu? 

- Mai mult decât atâta. 

- Ce crezi despre toatea astea? 

- Nimic. 

- Pe semne că Fouzitout se avea bine cu lumea interlopă. 

- Probabil. 

- Toţi cei patru morţi sunt amestecați în banditisme de mari 
proporții. 

- Grozavă debarasare! 

- Nu ţi-ai dori să continui ancheta? 

- Un sticlete franţuz! în California! Colegii de aici mi-ar smulge 
izmenele dacă aş da târcoale ciolanului lor. 

- Proprietarul se întoarce şi el în Franţa? 

- E aşteptat la Sorbona, pentru o comunicare de cea mai mare 
importanţă în legătură cu sexul lui Satana în literatura 
scandinavă. încântat de a te fi cunoscut, dragă maestre; să 
păstrăm contactul, ţine-mă la curent cu desfăşurarea anchetei. 


lartă-mă că te las aşa de repede, zborul nostru a fost anunţat. 
Ne pompăm mâinile ca pentru a umple o cisternă de două mii 
de litri. 

- Nu era deloc catolică fata asta, aşa-i? întreabă Smith, de la 
firma Smith, Smith şi partenerii. 

- Ba da, zic. Era. Dar numai atât. 

Plecaţi dintr-un Los Angeles şiroind de soare, ajungem într-un 
New York ploios, de culoarea colicilor de plumb. Totuşi prefer 
L.A.-ukii N.Y.-ul. California nu pare veridică. Acolo oamenii sunt 
de imitație, ca şi coteţele lor rivalizând în a-ţi lua piuitul. Viaţă 
piezişă, îmi zic. Pe jumătate de vacanţă, pe jumătate de afaceri. 
Pentru europeanul debarcat 

în zonă, e un soi de planetă neterminată. Lumina nu-i veselă, şi 
ce poate fi mai demoralizant decât un soare morocănos? La New 
York, dimpotrivă, descoperi un fel de veselie gălăgioasă. Oraşul 
e sumbru, adesea slinos, dar pitorescul îi succede poeziei, şi toţi 
zgârie-norii oglindesc cerul. 

Am hotărât să facem o escală de douăzeci şi patru de ore, nu 
pentru a amortiza deteriorarea provocată de decalajul orar, ci 
fiindcă sunt invitat la rriasă de vărul Josmiche şi unul dintre 
grangurii de la FBI. întâlnire stabilită la iniţiativa mea, pentru că 
detest să duc în spate un samar ce nu-mi aparţine. Trebuie să 
predau celor în drept acest copil străin. 

Ne vedem la restaurantul Méridien, deci practic pe teritoriul 
francez. Doar noi trei, întrucât cercetaşii mei m-ar fi stânjenit cu 
prezenţa. Vărul Lionel e un băiat înalt şi slăbănog, brunet şi 
palid, cu doar vârful nasului roz. Are priviri vii, amuzate, mereu 
în pragul ironiei. E îmbrăcat de la Cardin, please: cămaşă albă 
cu manşetele şi gulerul croite dintr-o țesătură cu imprimeuri, 
haină prince-de-galles dreaptă, cu butoniere speciale, cravată 
izbitoare dar de care nu te poticneşti, batistă grupând două 
impresii antagonice. Adevărat manechin care, în saloanele 
ambasadei, slujeşte gloria academicianului nostru specialist al 
degetarului. 

Barosanul de la FBI se situează la antipozi în materie de ţinută: 
haină largă de tweed, cu nasturi de vânător, pantaloni de 
gabardina şifonaţi, cămaşă în pătrăţele şi un şiret de piele pe 
post de cravată. Bate în juma' de veac, are părul sur pe 
dedesubtul unei boieli prost făcute şi neglijate, babine atâr- 


nânde, smocuri în nări şi, în spatele ochelarilor în formă de 

ghidon de cursieră, o privire în faţa căreia răufăcătorii trebuie să 
se scape pe dânşii, atât e de polară, fixă, duşmănoasă, 
scrutătoare - şi-ţi las un spaţiu .alb ca să scrii adjectivele ce ţi se 
vor părea mai bine potrivite. Aşa. Mulţam de ajutor. 

Prezentări. Luăm loc. Aperitive. Un porto pentru vărul, un 
bourbon-gin pentru şeful de sticleţi, un bloody-mary pentru 
mine. Nu ne mai pierdem timpul, Josmiche şi mandea, să 
evocăm anusul artificial al verişoarei Mathilde. Nu, ne branşăm 
imediat la aventurile şi nefericirile mele californiene (atenuând 
anumite pasaje „delicate" şi chiar ocultând altele, de dragul 
calităţii povestirii). în vreme ce eu pălăvrăgesc, fără a-1 pierde 
din ochi pe Horace Mc Guiness (e irlandez de origine), ca să-i 
dau de înţeles că privirea aia a lui decorticantă mi-o pun 
undeva, ca să previn hemoroizii, chelnerul-şef ne prezintă 
meniul. întrerupere. Sparanghel cu sos olandez şi miel cu fasole 
(aşa că Horace va simţi la noapte prezenţa veşnicei Franţe) şi, la 
desert, un sufleu de portocale. Vin unic: un Bouzy la gheaţă. 
După care îmi reiau povestirea; o merită! 

Şi merg până la capăt. lar când o termin gust vinul. Tip-top! 

- Şi spuneţi, domnule director, că acea faimoasă ascunzătoare v- 
a dezvăluit secretul afacerii? 

- Afirmativ, mister Mc Guineess. , Ridic paharul. 

v - Pentru prietenia franco-americană! toastez. Efbeistul mă 
imită: 

- Pentru prietenia americano-franceză! 

. - Acum, dragii mei, trebuie să mă întorc în urmă cu douăzeci 
de ani. Pe vremea aceea, atotputernicul Sindicat al crimei avea 
în frunte un emigrant polonez, pe nume Witold Slaza; personaj 
necruţător, ce stăpâneşte cu mână de fier asupra lumii 
interlope. Este urât şi temut - în aceeaşi măsură ca şi 
predecesorii săi. Sub domnia lui, oricine mişcă în front este un 
om mort. Dispune de reşedinţe aproape peste tot şi se 
deplasează întruna. în cursul unei şederi într-o casă din 
California, este silit să suporte eliminarea unui calcul renal. La 
spitalul unde se operează, îi cade cu tronc o micuță ajutoare de 
infirmieră, numită Martine Fouzitout, pe care o şi rade după 
ieşirea din clinică. Nu va fi o mare dragoste, ci „un altceva": o 


prietenie amoroasă. Omul îi cumpără fetei o căsuţă. O, nimic 
luxos, fiindcă nici la el nu umblă câinii cu covrigi în coadă. O 
casă modestă în cartierul coloured din Venice. Trece câtva timp, 
şi Witold, care posedă fler, simte că domnia i se fisurează. 
încearcă să pună ordine sacrificân-du-i pe detractorii cei mai 
fervenţi, dar mărul ajunsese găunos, într-o noapte, pe la 
ceasurile trei, în vreme ce omul le horăie (un somn agitat, 
presupun) în apartamentul lui de pe Strada Cinci, ale cărui 
ferestre dau spre Central Park, un amic rămas credincios vine 
să-l informeze că o expediţie punitivă se află pe drum într-acolo 
şi că, înainte de ivirea zorilor, se va prezenta la el să-1 lichideze. 
Witold ştie că viaţa îi atârnă de un fir de păr. Trebuie să fugă 
imediat, să dispară fără urmă. Lucrul cel mai îngrozitor este că 
nu dispune de acum înainte decât de mălaiul aflat în casa de 
bani a apartamentului. O nimica toată în comparaţie cu imensa 
lui avere - din păcate plasată în bănci şi în afaceri de tot soiul. 
Aurul adunat în 

camerele blindate nu-i va sluji la nimic, fiindcă îndată ce va 
încerca să-l recupereze va deveni un copil al morţii. Toţi foştii 
săi trupeţi vor pomi la vânătoare ca să-l găsească şi să-l 
lichideze. Omul are însă geniu, şi-şi dă seama că singurul capital 
care încă i-a rămas şi care, într-o zi, are să poată ajunge 
profitabil sunt dosarele de care nu se desparte niciodată. Cu 
doar câteva mii de dolari bani gheaţă, le încarcă în maşina 
paznicului clădirii. Şi valea! Ciudat itinerar trebuie să fi parcurs. 
Pe unde oare? Nu ştim şi nu vom afla niciodată. Cunoaştem însă 
punctul terminus: un târguşor pierdut în marginea deşertului - 
Morbac City. înainte de a debarca acolo, tipul şi-a alcătuit o 
mutră nouă şi, ceva încă şi mai bun, o siluetă insolită. Devine un 
bătrân şi bizar elveţian, travestit în cowboy mâncat de molii. 
Cumpără minele unui ranch şi-şi amenajează într-însele bârlogul 
de fugar. Am impresia că s-a ataşat de modul ăsta de viaţă, cum 
li se întâmplă unora dintre deţinuţi să se ataşeze de existenţa 
lor în temniţă. O mare lege a echilibrului, lege a naturii, bazată 
pe legitima apărare. Orice fiinţă e datoare să supravieţuiască, 
până şi în cele mai grele condiţii. Să uite! Fiecare zi ce trece 
este pentru Slaza o izbândă. îndârjirea gândurilor de răzbunare 
slăbeşte deseori cu timpul. Foştii lui prieteni pornesc un nemilos 
război al succesiunii şi, încet-încet, regele detronat trece pe 


planul doi. lar el a priceput că, dacă se ţine bine, dacă nu 
încearcă să-şi recupereze nici măcar o parte din vechea avere, 
pe scurt - dacă face pe mortul în păpuşoi, va fi salvat. Vremea 
se scurge. La Morbac City, omul trece drept un călugăr într-o 
doagă. A fost botezat „cowboyul elveţian"; nu se bagă în nimica, 
şi toată lumea îl lasă în pace. Din 

moment ce nu deranjează pe nimeni... După mai multe luni de 
asemenea viaţă izolată (eu însumi estimez duratele, la prima 
vedere), încearcă să înmulțească precauţiile, spunân-du-şi că, 
de păstrează în vizuină dosarele cu care s-a înarmat există riscul 
ca, vreun oaspete curios să pună mâna pe ele în timp ce 
bătrânul e plecat în oraş după cumpărături. Şi pe urmă, poate că 
demonul cărnii... Pe scurt, într-o zi, pleacă la Venice cu vechiul 
său Jeep. Ori poate că resursele i se subţia-seră? Presupuneri, 
presupuneri, aşa cum v-am zis. Cowboyul nostru elveţian îi face 
o vizită Martinei Fouzitout. Admiţând că, la început, băieţii din 
Sindicat vor fi ţinut-o sub observaţie, aceasta din urmă a fost, cu 
timpul, lăsată baltă. De altfel, Martine nu ocupase în viaţa 
fostului şef un loc prea însemnat; va fi fost o simplă aventură 
trecătoare în opinia celor câteva persoane aflate prin preajmă în 
perioada amorului dintre cei doi. A fost oare încântată la 
revedrea acelui bărbat îmbătrânit, hăituit şi demoralizat? Cine 
ştie să spună? Totuşi e o femeie de bine, în sensul că vrea să 
poarte de grijă pântecelui şi vintrelor. Acceptă să ascundă la ea 
dosarele lui Witold Slaza. Cei doi amenajează dulapul secret - şi 
mână birjar, bătrânul pleacă înapoi în pustiul lui, ceva mai 
liniştit. 

Discursul de până acum ne-a adus sfârşitul sparanghelului şi al 
primei sticle de Bouzy. îmi trag sufletul. Nimi nu-i mai extenuant 
decât să sporovăieşti fără nici un time out. Horace frământă un 
gogoloi de miez pentru a-1 preface în plastilină. O rămăşiţă a 
copilăriei. Când totul e îndeajuns de bine pregătit, începe să 
facă un purcel; dar coada şi labele godacului se rup. S-a zis cu 
porcul! Turtit, acesta devine broască ţestoasă, care, o dată 
alungită, evocă un crocodil destul de reuşit. 

Apare şi mielul. Chelnerul-şef taie cotlete roze şi fon-dante. 
După care împarte fasolele, mititele şi în acelaşi timp dolofane. 
- Poftă bună, domnilor! ne binecuvântează. 


Halim. O tăcere în cursul căreia convivii se impregnează de 
povestirea mea. Apoi vărul Josmiche atacă: 

- Şi mai departe, dragă Antoine? 

Mc Guiness a uitat să buchisească un cod al bunelor maniere, 
fiindcă îşi umple peste măsură gura, producând un zgomot de 
masticaţie asemeni celui scos de vitezele şi bătrânele pompe de 
scos rahatul ale părinţilor noştri. 

- Mai departe? reiau. „Mai departe" este, vă avertizez, produsul 
imaginaţiei mele. Un „mai departe" lucrat de mână, deci foarte 
artizanal. însă, acestea fiind zise, îl găsesc foarte convenabil. 
Râs oleacă forţat al lui Lionel. O ridicare de sprâncene din 
partea lui Horace, care apreciază umorul la fel de mult ca pe un 
ciuline în pantalonii de pijama. 

- Witold Slaza şi Martine Fouzitout vor pune la punct un sistem 
de vizite sporadice. Se vor vedea la Morbac City, în prima vineri 
din fiecare lună. Acest acord o dată stabilit, nu mai au nevoie de 
alte mijloace de corespondenţă, ceea ce prezervă securitatea 
cowboyului elveţian. Dar de ce acest randevu lunar? Cred că 
fostul tâlhar nu mai are venituri. Şi atunci scumpa de Martine 1- 
a luat în grijă, în semn de recunoştinţă, pentru a-i răsplăti 
binefacerile de odinioară, când el îi făcuse un rost. Şi, la urma 
urmei, pentru ce nu şi din dragoste? Amândoi sunt acum nişte 
fiinţe singure. Motivaţiile 

oamenilor sunt atât de secrete, încât ajung să le rămână 
misterioase până şi lor înşile. Acuma piaştrii - să ne oprim 
asupra lor. Fătuca îi câştigă berechet. Nu-şi cumpără ea, aleasă 
estetă, desene ale pictorilor celebri? Din ce oare? De pe urma 
farmecului personal? E inexistent; sau în orice caz atât de 
modest, încât ar fi greu de crezut că vreun bărbat o putea 
acoperi cu aur. Nu, scumpii mei prieteni, cutezătoarea 
franţuzoaică a găsit ceva mai bun decât un fraier de jumulit - a 
dat peste un filon. Şi nu vă jignesc cu bănuiala că nu v-aţi dat 
seama despre ce era vorba! 

- Dosarele? întreabă ginerele sărmanei verişoare Mathilde. 

- Ai câştigat, vere! Nu vrei să continui? . - Prefer să te ascult pe 
tine, Antoine. 

- Atunci deschide larg plasele de prins fluturi, Lionele! După ce a 
citit dosarele, seara, la lumina lumânărilor, la gura sobei, în loc 
să toarcă şi să depene ca o vajnică descendentă a lui Ronsard 


ce era, măicuţa Fouzitout începe să intre la idei. Se prinde că, 
aidoma Ovolmatinului elveţian, ceea ce Ware ea acolo e 
dinamită curată. Să tot compromiţi câteva dintre personalităţile 
cel mai bine văzute din State; fără a mai vorbi de naşii din 
Mafie, de marii industriaşi, de canaliile în aparenţă intangibile. 
Numai că, singură, nu are anvergura necesară marii cruciade a 
racket-ului; îi trebuie un partener cu greutatea cuvenită. Aşa că 
se hotărăşte în favoarea unui băiat de la FBI, amant de-al ei 
pentru o săptămână, şi care i-a lăsat o impresie 
corespunzătoare. Fără îndoială că, în timpul schimburilor lor de 
cuvinte, fata înţelesese că are de-a face 

281 

cu un coruptibil. lartă-mă, Horace, dar asemenea oameni se 
găsesc pretutindeni, şi mai cu seamă în sferele înalte ale 
societăţii. 

Horace, care până atunci a mâlcit-o, murmură pentru el însuşi: 

- Benjamin Stockfield. 

- Bingo! îi răspund. Da, Benjamin Stockfiels, matricola 6018. 

'. - A fost ucis, reia Mc Guiness. 

- De un şmecher pe nume Witley Stibume. 

- De unde ştii? 

- După ce 1-a răcit, Stibume i-a luat insigna de federal, zicându- 
şi probabil că, la o adică, îi poate sluji drept sesam. 

Horace, care şi-a golit gamela, reia modelajul. Crocodilul se 
preface în sugiuc, cu accesoriile încorporate. 

- Am impresia, continui eu, că Fouzitout şi colegul vostru au scos 
parale frumuşele. După părerea mea, fata, precaută, nu i-a spus 
complicelui că se află în posesia „materialului de şantaj". Ceva 
îmi zice chiar că s-a ascuns în dosul unui paravan pentru 
tranzacţiile cu Stockfield, introducând în circuit un om al 
bisericii, părintele Machicoule, după ce i-a înşirat acestuia din 
urmă o poveste de adormit copiii. Bietul om, ca şi servitoarea lui 
negresă, şi-au lăsat pielea în această aventură. De-a lungul 
vremii, Sindicatului i-au parvenit zvonuri despre respectivul 
racket. Impresionat, el a constituit un comando de şoc pentru a 
„regla“ această afacere murdară. S-a muncit greu, băieţii au dat 
din mâini cât curpinde, aşa că n-a lipsit mult ca eu şi oamenii 
mei să plecăm de-aici cu picioarele înainte! Au ciuruit şi caftit la 

grămadă, inclusiv acasă la „cowboyul elveţian". Totuşi n-au dat 


peste dosarele rămase intacte. Probabil că l-au aranjat bine de 
tot pe amicul dumneavoastră Stockfield înainte de a-1 rupe-n 
paişpe. Din fericire, fetiţa Fouzitout nu făcuse economie în 
materie de precauţii. 

- Aţi descoperit hârtiile? întreabă Mc Guiness, fără să pară că îi 
pasă, de parcă s-ar interesa dacă joc golf. 

- V-aş mai fi chemat la New York de nu era aşa? Vă promit o 
veritabilă desfătare, Horace. O grămadă de nene care îşi prăjesc 
la plajă buricele în Florida vor da la boboci de spaimă când îi.veţi 
interpela pe baza anumitor documente. 

Aici îl auzim picurând pe irlandezul deghizat în american. Cum 
face apa din stalactitele unei peşteri. 

- Războiul pornit de Martine Fouzitout trebuie să fi făcut 
nenumărate victime de o parte şi de alta a baricadei; şi oamenii 
Sindicatului au trăit clipe destul de dramatice. 

La chestia asta, un amabil reprezentant al localului ne aduce, 
triumfător, sufleul de portocale, reuşit ca explozia atomică de la 
Hiroshima. 

- Cum v-aţi dat seama că Fouzitout era înţeleasă cu un tip de-al 
nostru? 

"- Ştiam, datorită insignei, că Stockfield fusese ucis de Stibume. 
Mai târziu, am aflat că fosta mea compatrioată omorâse cu o 
armă de mare calibru un negru care o violase. Ştiu bine că în 
frumoasa dumneavoastră ţară armele de foc se vând fără 
restricţii, totuşi îmi venea greu să-mi imaginez că o femeiuşcă 
putuse cumpăra o archebuză de profesionist. Am avut un flash; 
mi se întâmplă adesea. Stockfield îi cado-risise bombarda lui, 
pentru a se apăra în caz de pericol. 

Confratele yankeu opinează: 

- Sunteţi, în felul dumneavoastră, un vizionar? 

- Totdeauna; asta şi face puterea şi farmecul meu. Am înţeles 
foarte iute, Horace, că în meseria noastră nu e bine să te opreşti 
atunci când se termină indiciile. Ceea ce nu ştii se cade să 
inventezi; iar dacă eşti cu adevărat poliţist, până la urmă 
imaginaţia devine conformă realităţii. 

- Pricep. 

Remodelează perechea de bambilici, pentru a fabrica ţâţişoarele 
secretarei lui care posedă ogive very erectile. 

- Ei bine, nu-mi spuneţi unde se află documentele? 


- Auziţi, Horace, nu mă rugaţi să rămân pe continentul american 
până la încheierea anchetei dumneavoastră? 

Roşeşte pe deasupra cuperozei. 

- Ce idee! 

- Sunt un băiat care gândeşte mult şi care, în unele cazuri, simte 
nevoia să se ultraprotejeze. Aşa că uite ce-o să facem: noi 
plecăm din N.Y. astă seară, la ora 23, prin Aeroportul Kennedy. 
Veniţi acolo. Graţie funcţiei dumneavoastră, puteţi urca laolaltă 
cu noi în avionul lui Air France, care e teritoriu francez. îndată ce 
ne legăm centurile, vă voi vinde pontul. O.K.? 

Se strâmbă. 

- O.K. Dar cuvântul meu ar fi trebuit să vă fie de ajuns. 

- In plus, continui eu, aş fi încântat că şi ataşatul ăsta de 
ambasadă de văru-meu să vină cu dumneavoastră. Am spirit de 
familie, ce vreţi? 

XIX 

CAPITOL FLUORESCENT 

Ador să mă urc în avioanele de cursă lungă, noaptea, când aerul 
miroase a umed şi a kerosen şi când pista luminată seamănă cu 
un film science-fiction. Ne instalăm în scaunele confortabile de 
la clasa first (noblețea obligă). 

- O, Horace! mă adresez irlandezului care a rămas în picioare în 
intervalul dintre fotolii, nu sunteţi bun să-mi puneţi în 
compartimentul de bagaje sacoşa cu dutyfreel Am cumpărat 
sirop de arțar pentru mama căreia grozav îiplace chestia asta şi 
un pistol-mitralieră, cu aer comprimat, pentru fiul meu adoptiv 
care se va face gangster. 

Fără să sufle o vorbă, supersticletele saltă pachetul. Şi e cât p- 
aci să-l scape, fiindcă Marchizul tocmai a slobozit un cucurigu 
melodios iar Berurier o pârţotină care nu evocă deloc briza 
mării. 

- Mersi, zic. Şi promisiunile se respectă. Cumplitele 

i 

dosare se află în camera Martinei. Cârligul desenului de Magritte 
reprezentând un copac prefăcut în dulap slujeşte drept 
încuietoare a tainiţei. 

îşi vâră lopeţile sub ochii mei. 

- Juraţi? rosteşte. 


- Pe viaţa sfintei mele mame! îi răspund, ridicând mâna. Mână 
de care el profită ca să mi-o înhaţe şi s-o strângă 

puternic. Frăţeşte, ca între sticleţi. 

- O.K.; mister director. Mulţumesc şi bravo pentru participare. 

- Plăcerea a fost de partea mea, Horace. Acum e rândul 
dumneavoastră să jucaţi. 

Şi gata, părăseşte avionul, fără o privire măcar către stewardesa 
de la first, o irezistibilă blondă care te face să simţi nevoia de a 
rămâne, cu fruntea ridicată, la picioarele scării de pompieri în 
vreme ce aceştia o coboară pe duducă de la etajul al 
cincisprezecelea, cel cuprins de flăcări. Vărul, care încă nu s-â 
manifestat, mă bate pe umeri. 

- Sunt fericit şi mândru să te cunosc, în sfârşit, Antoine. Mama 
Mathilde te făcea de două parale. O urăsc. 

- Fireşte, de vreme ce ţi-e soacră! 

înainte să plece, el aruncă o privire circulară. 

- Nu-i multă lume în seara asta; sunteţi singurii pasageri de la 
first. 

N-a nimerit-o, fiindcă tocmai în clipa asta un steward pede, 
aşadar amabil, escortează un bătrânel care e sosia lui Einstein: 
chelie în creştet, plete lungi şi albe primprejur, nas mare unde 
omul cultivă comedoame - acele alge ce astupă intrarea porilor. 
Mustaţă groasă, stalinistă. Moşul umblă reze 

mându-se într-un baston englezesc. Poartă ochelari de miop, 
colorați, cu dublu focar. E instalat, mângâiat, corcolit, pupuit. | 
se pun perniţe peste tot şi o învelitoare pe genunchi. 

Se află pe acelaşi rând de scaune cu mine, dar de cealaltă parte 
a aleii centrale. | se oferă şampanie şi suc de portocale, el 
refuză şi una şi alta, adoptă o postură nocturnă şi nu aşteaptă 
decât decolarea ca să adoarmă cu o legătură neagră trasă peste 
ochi. 

Naturalmente, totul începe cu un supeu la lumina lumânărilor: 
caviar, trufe în maioneză, medalioane de vițel cu lămâie. M-am 
aşezat departe de amici, fiindcă simt cu adevărat nevoia să le 
concasez după tot circul ăla. N-aş mai suporta conversaţia 
nimănui, nici măcar pe aceea a doctului Felix, care de altfel se 
consacră Marchizului. Beru prezintă un recital de bubuieli 
dindărătnice, amestecate, în contrapartidă, cu râgâieli de 
calibru similar. Pinaud doarme, cu ţigara înfiptă în prohabul care 


începe să sfârâie. Grasul o stinge pe josnumita cu un pumn care 
duce la bun sfârşit decăderea aparatului reproducător al lui 
Cesar. Ţipete. Apoi clămpăul calmant. Vinul soporific. Totul 
merge de minune. Mâine voi revedea Parisul. Pe mama. Mă 
gândesc la cântecul nemuritorului Trenet. 

Credeam c-o să dorm ca lumea, dar nu prind decât o schiţă de 
horăială. Mintea mi-e plină de hiatusuri şi întreruperi. Şi de 
gânduri reminiscenţe. Imagini ce apar, mă orbesc, pier. îi 
regăsesc pe sărmana Ivy, pusă capră, pe părintele Machicoule în 
biserica lui, dau peste săgeata din ochiul ucigaşului, peste 
glonţul tras în boaşele mexicanului. 

După ceva aţipeală de acest soi, Alexandre-Benoit mă scutură 
de umăr peste spătarul scaunului. 

„- Băiete! mă strigă. Băiete, ştii la ce m-am prins? Nu, băiatul nu 
ştie. Aşa ca e informat: 

- Am uitat-o pe Cathy la aeroport. 

- Ce? 

- De azi dimineaţă o lovise pântecăria pe baza de schimbare a 
halelii. Şi când să ne îmbarcăm, uite-o că se repede la privaţi, 
apucată rău de ce-ţi spusei. lar eu, în plină discuţie, am uitat-o 
acolo, ce vrei? 

Meditez. Ceea ce mă uimeşte e că avionul nostm a decolat fără 
să se procedeze la chemarea pasagerei lipsă. lată ceva contrar 
tuturor reglementărilor internaţionale, fiindcă dama ar fi putut 
înregistra un bagaj-capcană şi pe urmă să-şi ia valea. In 
asemenea cazuri, se scot din pivnițe toate geamai-danele, şi 
pasagerii sunt puşi să le identifice pe ale lor. 

Gata, mi-a căzut fisa. A fost o şmecherie de-a lui Horace Mc 
Guiness, pui pariu? Nenea a ţinut să păstreze pe cineva din 
grupul nostru şi, profitând de faptul că mammare se afla pe 
vine, şi-a pus oamenii s-o intercepteze şi a prevenit compania să 
decoleze fără ea. Doar ca să-mi facă în ciudă. Să-mi 
demonstreze că faimoasele mele precauţii nu-l împiedică să mi- 
o dea în barbă. 

- Basta, îi zic Grasului, uit-o, nu era decât o biată babor-niţă; ce 
te-ai fi făcut cu ea până la urmă? 

El admite, mormăie, coboară spătarul scaunului şi sforăie. Eu 
idem. De-a binelea, de data asta. în loc de amintiri, tabără visele 
să-mi tropăie prin subconştient. Mă visez la 

ranchul caowboyului elveţian. Ranchul după ce a fost incendiat. 
Port un combinezon de abest şi explorez rămăşiţele care 
fumegă încă. lată că descopăr cadavrul bătrânului Witold Slaza. 
în chip miraculos, n-a ars. Dimpotrivă, i-a crescut păr peste tot, 
de-ai zice că e poză de om preistoric. Războiul foculuil Pricepi? 
Urmează alte desene animate, dar pe care le uit îndată ce iau 
naştere. 

în avion se prezintă un film însă nu mi-am luat căşti să-i ascult 
sonorul. Vedem destule prostii pe pământ ca să nu mai fie 
nevoie să le suporţi şi când bântui peste norii oceanici. 

Mă simt bine. Când voi ajunge la birou, am să fac un duş; dispun 
de un echipament mişto acolo. Achille 1-a conceput. Chiar, ce-o 
mai fi făcând Pleşuvul? Cum o duce la pensie? Se plictiseşte sau 
se distrează în tovărăşia unor domniţe linguşitoare? Să fii bătrân 
înseamnă nişte uşi ce se încuie; nişte plăceri ce se duc; nişte 
dorinţe ce amuţesc. Să fii bătrân înseamnă în toate serile câte o 
zi mai puţin. 

Uite că m-am trezit. Filmul s-a terminat de mult. Iluminatul de 
noapte vătuieşte avionul. Stewardesele încep să simtă oboseala, 
de parcă le-a venit tuturor sorocul în acelaşi timp. Zăresc una 
fantomatică, circulând cu un pahar cu apă pe o tăviţă, pentru 
casetele vreunui pasager cu insomnii. 

Avionul toarce molcom. Marele fior al reactoarelor e o lunecare 
spre infinit. Moş Einstein doarme sforăind spasmodic. Totul ne 
merge ca la carte. Simt o beţie ciudată, deşi n-am băut decât 
două vodci, cu ocazia caviarului. Atunci când, la masă, rad două 
Moskovskaia de excepţie, nu mai 

trag după ele nici un pic de vin. Şi atunci? De unde această 
euforie ameţitoare? Fiindcă ancheta mi-a reuşit? Mulţumirea 
devine aproape voluptoasă. De parcă aş fi atins perfecțiunea, 
ceva absolut rotund, ceva încheiat la toţi nasturii; şi asta în 
complicitate cu destinul. De unde îmi vin toate astea, spune? 
Ajută-1 o leacă pe amicul Sana să vadă limpede în el însuşi. 
Fericirea e aproape la fel de sâcâitoare ca şi insatisfacţia. 

O sforăitură mai vârtoasă a lui tataia mă face să mă întorc spre 
el. Până la urmă m-a hipnotizat, fiindcă noaptea, noaptea asta 
care e o traiectorie între două continente, a ajuns fantas- 
magorică mai mult decât altele. Creierul îmi spumegă, îmi 


spumegă aidoma şamponului în baie, sub robinetul de apă 
caldă. 

Şi iată că, pe neaşteptate, mă pun în mişcare. Ordinul nu mi-a 
venit dinspre cortex, ci dinspre instinct. Traversez aleea dintre 
scaune şi mă aşez alături de bătrânul Einstein. Acesta tresare şi 
deschide ochii. 

- Nu te deranja, îi zic, am vrut doar să-ţi semnalez că, în timpul 
somnului, ţi-a alunecat peruca. 

Rămâne încremenit; singura mişcare ce-1 agită e aceea a 
respirației sacadate. 

- Şi totodată să savurez alături de dumneata legea implacabilă a 
întâmplării. Câte împrejurări obscure au fost necesare pentru ca 
în cele din urmă să ne aflăm, în acelaşi timp, în avionul ăsta? Ce 
fabuloasă desfăşurare a destinelor noastre, Witold Slaza? Eu 
care mă întorc, dumneata care fugi, unul lângă altul pe nişte 
fotolii de la clasa întâi! Dacă aş povesti într-o zi chestia asta, nu 
m-ar crede nimeni. Cu atât mai bine, 

nu-i aşa? Cele mai frumoase poveşti sunt acelea de necrezut. Să 
ştii că, în chip nelămurit, SIMŢEAM că ai rămas în viaţă. După ce 
mi-ai dat ţeapă abandonându-mă pe drumul ăla prăfuit, m-am 
întors la ranchul dumitale în flăcări. Ti-am găsit acolo vechiul 
Jeep, dar am citit şi urmele unei a treia maşini. Lucru ciudat: 
acestea mergeau în sens unic, adică plecau de la ranch fără să 
se mai întoarcă. Nu exista decât o singură pereche de 
amprente. Concluzie: automobilul se aflase toată vremea acolo, 
ascuns printre ruine, gata de fugă. Şi pe el ai venit să-l cauţi. Ai 
dezgropat unul dintre cadavrele proaspăt înhumate, l-ai pus pe 
pat şi ai aprins baraca stropită cu benzină. Nu-ţi mai rămânea 
decât să-ţi iei valea, abandonând Jeepul. De data asta plecare 
adevărată, definitivă. Muriseşi. Iti puteai schimba pielea. La 
vârsta dumitale - o piele nouă! Cât eşti de curajos, bătrâne 
bandit! Vrei să-ţi spun ceva? Bravo! îmi plac oamenii de teapa 
dumitale; cei care îşi ţin până la capăt garda sus. Ştii ce-am să 
fac, Witold? O să mă întorc pe scaunul meu şi-o să te uit. Nu 
vreau să ştiu nimic despre planurile dumitale şi cu atât mai 
puţin despre itinerar. începând din clipa asta, drumurile ni se 
despart definitiv şi-ţi doresc baftă. Dar, pentru numele lui 
Dumnezeu, fugi la umblătoare şi lipeşte-ţi la loc peruca aia; 
dacă nu, o să ajungi să semeni cu un clovn. 


Trezit din somn când mă aşez din nou, Pinaud mă întreabă: 

- îl cunoşti pe nenea ăla? 

- Absolut deloc. E un babalâc lovit de podagră, care m-a rugat 
să-l deschei la pantaloni: se duce să facă o depunere. 

XX 

CAP DE LINIE 

Ceea ce vreau să-ți spun acum s-a petrecut în anul următor. 
Eram într-un consiliu cu brain-trust-ul meu sticleţesc, când 
secretara m-a anunţat că o doamnă şi băieţelul ei se află în 
anticameră şi că doresc să-mi vorbească. îndată m-am gândit la 
Félicie şi la Toinet. Temându-mă ca s-a întâmplat ceva rău, m- 
am repezit într-acolo - şi ştii ce? Nu, n-ai să poţi ghici peste cine 
dau în fotoliile administraţiei. Aşa că mai bine să ţi-o spun de-a 
dreptul. 

Peste Micul Gibus şi peste fata lui Bizon îndopat, înţoliţi ca nişte 
monarhi. La vederea lor, am rămas ţuţ: 

- Ţi-am luat maul, marţianule, aşa-i? a strigat puştiul. Ei bine, 
da, suntem împreună. Aveam nevoie de un adult ca să negociez 
răscumpărarea băncii; scumpetea asta m-a ajutat şi ne-am 
umplut de mălai. Atunci am-hotărât să ne asociem. 

Şi cum eu am idei de să vând şi altora, am început să facem 
avere. Suntem la Paris pentru afaceri şi n-am vrut să pierdem 
ocazia de a te revedea, marţianule. în privinţa sexului nu ne-am 
lansat încă pe de-a întregul amândoi, dar îi fac domnişoarei 
niscai meştereli care-i pică taman bine. Păi am plecat pe şapte 
ani, ştii? 

Sfârşit 

